
AN  T-UGHDAR  DO  'N  LEUGHADAIR. 


A  Chairid,  achionn  gu  'm  beil  e  'nani  cunnartach 
a  bhi  'g  imeachd  a  chum  ionad  an  dorchadais  agus  na 
dòrainn ;  agus  a  rithìst,  a  chionn  gur  h-e  (gidheadh) 
an  turas  a  tha  a'  chuid  a  's  mò  do  na  h-anmannan 
truagha  th'  aiins  an  t-saoghal  a'  gabhail,  agus  sin  le 
tlachd  agus  ^ibhneas,  mar  gu  'm  b'  ann  an  sin  a  mhain 
a  bhiodh  an  t-aon  sonas  r'a  f  haotainn  ;  smuainich  mi 
uime  sin  gur  e  mo  dhleasanas  (air  dhomh  a  bhi 
air  mo  dheanamh  mothachail  mu  thimchioll  a'  chunn- 
airt  anns  am  bi  iadsan  a  shiùbhlas  ann)  thus'  a  bhacadhj 
O  a  dhuine  no  a  bhean  thruaghagus  innseadh  dhut,  le 
mìneachadh  an  t-samhla  so,  ciod  a'  chrìoch  mhuladach  a 
bh'  aig  na  h-anmannan  ud,  agus  a  tha  choltas  orr' 
a'  hhi  aca,  a  bha,  no  bhìtheas  air  am  faotainn,  a'  sior 
bhuannachadh  ann. 

Is  gnà  leinn  esan  a  mheas  'na  chairid,  a  bheir  rabh- 
aidh  d'a  choimhearsnach  mu  thimchioll  a  chuunnairt, 
'nuair  a  tha  fios  aig'  air,  agus  'nuair  a  tha  e  mar  an 
ceudna  a'  faicinn  gu  'm  beil  an  rathad  anns  am  beil 
e  triall  a'  treòrachadh  gu  dìreach  a  dh'ionnsaidh  sin  ; 
gu  h-àiridh  'nuair  a  smuainicheas  sinn  gu  'm  faod  ar 
comihearsnach  a  bhi  'n  dara  cuid  ain-eolach,  no  neo- 
chìiramach    mu    dhèii)hinn   a   shlighe.       A     chairid, 

faodaidh  e  bhith,  gu'n  robh  thu  riamh  o'n  thàinig  tu 
dh'ionnsaidh  an  t-saoghal,  le  do  chìil  ri  nèamh  agus 
t'aghaidh  ri  ifrinn,  agus  thusa,  an  dara  cuid  tre  ain- 
eolas  no  mi-chùram,  (ni  a  tha  cheart  cho  olc,  mur  eil  ni's 
measa,)  a'  ruìth  gu  dian-shiùbhlach  air  an  t-slighe  sin 
riamh.  Ach  guidheam  ort,  cuir  stad  beag  air  do  teann- 
ruith,  agus  gabh  beachd  air  an  aoidheachd  a  tha  choltas 
ort  f  haotainn,ra'a  bhuanaicheas  tu  da-rìreadh  air  an 
t-sb'ghe  tha  romhad,  a  ta  treòrachadh  chum  a'  bhàis, 
agus  a  deanamh  greìm  aìr  ifrinn,  (Gnà.  v.  5.) 
Faodaidh  e  bhith  gu  'm  beil  an  t-slighe  taitneach  do'n 
fheòil,  ach  bithidh  a'  crìoch  searbh  do  t'  anam.  Eisd 
nach  eil  thu  chiinntinn  sgreadail  ghoirt  na  h-aiteam 
a  th'air  ùr  thriall  ag  radh,  tumadh  e  barr  a  mheòir  ann 
an  uisge,  agus  fuaraicheadh  e  mo  theanga  a  ta  air  a 
ro-phianadh  anns  an  lasair  so,  (Luc.  xvi.)  Nach  eil 
thu  ga'n  cluinntinn  ag  radh,  cuir  aon  o  na  mairhh 
chum  m*  athar,  mo  bhràthar,  agus  teaghlach  m'  athar 
a  chum  an  cumail  o  thighinn  do  'nionad  dhòrainneach  so. 
Nachdeannah-acainean  brònach  souime  sin  dochridhe 
clach-chruaidh  a  bhioradh  ?  An  dìiin  thu  dochluasan, 
agus  do  shùilean  ?  Agus  nach  toir  thu  aire  ?  Gabh 
rabhaidh,  agus  cuir  stad  air  do  thuras  mu'm  bi  e  tuilleadh 
a's  anamoch.  Am  bi  thu  coltach  ris  a'  chuileig  f  haoin 
nach  eil  aig  fois  mur  bi  i  an  dara  cuid  air  a  glacadh  ann 
an  lìon  an  damhain-allaidh,  no  air  a  losgadh  anns  a' 
chainneil  ?  Am  bi  thu  coltach  ris  an  eun  a  dh'iteal- 
aicheas  le  deìfir  a  chum  rib'  an  eunadair  ?  Am  bi  thu 
coltach  ris  an  aon  bhaoghaJta  sin  a  tha  air  ainmeach- 
adh  anns  an  t-seachdamh  caibidil  do  Leabhar  nan 
Gnàth-f  hacal,  a  bha  air  a  tharruinn  a  chum  a  chasgraidh 


AN  T-UGHDAR  DO  N  LEUGHADAIR.  \X 

air  taod  ana-mhiann  f  aoin  ?  O  a  pheacaìch,  a  pheac- 
aìch,  tha  nithe  ni's  fearr  na  ifrinn  ra  'm  faotainn,  agus 
aig  luach  dì's  saoire  mar  mhìl'  uair  na  sin  !  Och 
(cha-n  eil  coimeas  da)  tha  nèamh,  tha  Dia,  tha 
Criosd,  tha  co-chomunn  ri  cuideachd  do-àireamh 
naomh  agus  ainglean,  èisd  ma  tha  ris  an  teachdair- 
eachd  sin  a  tha  Dia  a'  cur,  a  tha  Criosd  a'  cur,  a  tha 
naoimh  a'  toirt  leo  ;  cha-n  e  sin  a  mhàin  ach,  a  tha  na 
mairbh  a'  cuir  g'a  t'  ionnsaidh ;  "  Uime  sin  tha  mi 
guidhe  ort,  gu'n  cuireadh  tu  e  gu  tigh  m'athar  ; — oir 
ma  thèid  neach  d'an  ionnsaidh  o  na  mairbh  gabhaid  iad 
aithreachas."  "  Cia  fada  dhaoine  baoghalta  a  ghràdh- 
aicheas  sibh  baoghaltachd  ^  Agus  sibhse  a  luchd- 
fochaid  a  ghabhas  sibb  tlachd  ann  am  fochaid  ?  Agus 
sibhse  amadanan  a  bheir  sibh  fuath  do  dh'  eòlas  ? 
Pillibhse  ri  m'  achmhasan  feuch,  (deir  Dia,) 
doirtìdh  mi  mach  mo  spiorad  dhuibh,  ni  mi 
aithnichte  mo  bhriathran  dhuibh."  Tha  mi  'g  radh, 
cluinn  an  guth  so,  O  aoin  ghòraich,  agus  pill  agus  bi 
beò,  thus  anaim  pheacaìch,  air  eagal  gu  'n  toir  e  ort 
an  ràdh  sin  eile  a  chluinntinn  :  "  A  chionn  gu  *n  do 
ghairm  mi,  agus  gu  'n  do  dhiùlt  sibhse,  gu'n  do  shìn 
mi  mach*  mo  làmh,  agus  nach  tug  duine  sam 
bith'  an  aire ;  ni  mise  mar  an  ceudna  gàire  ri  'r 
sgriosa  ni  mi  fanaid  an  uair  a  thig  bhur  n-eagal." 

O  anaim  thruaigh,  na  'm  bu  mhath  le  Dia  no  le 
Criosd  gun  èireadh  beud  dhut,  bu  chìiis  eil'  e  ;  an  sin, 
na  'n  diùltadh  tu,  dh'  f  haodadh  tu,  leithsgeul  air  chor- 
eigin  a  bhi  agad  ri  thoirt  seachad,  no  coire  r'a  faotainn* 
agus  aobhar  gu  maille  dheanamh.  Ach  tha  so  air  son 
dobhuannaclid,air   son  do  shochair,  air  son   mathadh 

ào  pheacannan,  tearnadh  t'  anma,  do  shaoradh  o 
theine  ifrinn,  o  'n  fh^i rg  a  tha  ri  teachd,  o  losgadh 
sìorruidh,  chum  deagh-ghean  De,  Chriosd,  agus 
co-chomunn  ris  an  uile  shonas,  (atasona  dha  rìreadh.) 

Ach  faodaidh  e  bhith  gu  'n  abair  thu,  cha-n  eil  anns 
na  h-uile  ni  labhradh  anns  an  teagasg  so  ach  samhla, 
agus  cha-n  f  hìrinn  samhlachan. 

B'  urrainn  mi  do  chuir  dhiom  leis  an  fhreagairt  so, 
ged  is  samhla  th'ann,  gidheadh  is  f  ìrinn  e,  agus  cha 
bhreug  ;  agus  gheibh  thusa  e  mar  sin  cuideachd  aìr  do 
chosg,  ma  bhios  tu  air  t-fhaotainn  'na  t'f  hear  tarcuis, 
aìr  Dia,  air  Criosd,  agus  air  slàinte  t'anma  fèin. 

Ach,  anns  an  dara  h-àite  biodh  f  hios  agad  air  son 
cinntichead,  nan  nith  th'  air  an  ciallachadh  le  samh- 
lachan,  gur  fìrinnean  iongantach  iad.  O  ciod  an  f  hìr- 
inn  ghlòrmhor  a  th'  air  a  chiallachadh  leis  an  t-samh- 
la  so  !  "  Tha  rìoghachd  nèimh  coltach  ri  lìon  a 
tha  air  a  thilgeadh  'san  f  hàirge,  agus  a  thionail  de 
na  h-uile  seòrs'^isg:"  a'  ciallachadh,  gu 'm  biodh 
peacaich  do  nah-uileseòrsa,  do  na  h-uile  chinneach,  air 
an  toirt  a  steach  do  rìoghachd  Dhè  le  lìon  an  t-soisgeil. 
Agus  O  cia  cho  fior  sa  bhios  an  earrann  eile  dheth, 
'nuair  a  ta  e  air  a  cho-lionadh  ?  a  tha  'g  r'adh,  "  agus 
air  dha  a  bhi  làn,  tharruinn  na  h-ìasgaìrean  e  chum  na 
tràighe  agus  air  suidhe  dhaibh  chruinnich  iad  na, 
h-èlsg  mhatha  ann  an  soithichibh  agus  thilg  iad  na 
droch  èisg  a  mach,''  (iMat.  xiii.  47,  48.)  A'  ciallachadh 
na  h-àitean  còmhnaidh  glòire  a  bhios  aig  na  naoimh, 
agus  fòs  an  diùltadh  a  bheir  Dia  do  na  h-ain-diadhaicb, 
agus  do  pheacaich.  Agus  mar  an  ceudna  an  samhla 
sin,  ciod  an  fhìrinn  urramach  a  taann  !  adeir,  "  JMur 

faigh  an  gràinne  cruithneaclid  a  thuìteas  anns  an 
talamh  bàs,  fanaidh  e  'na  aonar  :  ach  ma  gheibh  e  bàs 
bheir  e  toradh  mòr  uaithe/'  (Eoin  xii.  24.  j  A*  ciall- 
achadh,  mur  b'  e  gu  'n  d'  rinn  losa  Criosd  da  rireadh 
fhuil  a  dhòrtadh,  agus  am  bàs  mallaichte  f  haotainn, 
gu  'm  fanadh  e  'na  aonar,  's  e  sin,  nach  biodh  aige 
anam  sam  bith  ann  an  gìòir  maille  ris  ;  ach  na  'm 
bàsaicheadh  e,  gu  'n  tugadh  e  mach  mòran  measa,  's  e 
sin,  gu  'n  tearnad  e  mòran  pheacach.  Agus  mar  an 
ceudna  nach  cinnteach  an  fhìrinn  a  bh'  anns  an 
t-samhla  sin,  mu  thimchioll  nan  ludhach  a  chuir 
Chriosdgu  bàs,  ni  gure  na  h-Iudhaich  bhochda  sgapte  is 
fearr  aig  an  urrain  fìos  a  bhi  air  air  an  cosg  ;  oir  bha  iad, 
ach  beag,  riamh  o  'n  àm  sin  'nam  fògaraich,  agus  na  n 
sluagh  aigan  robh  diomadh  goirt  Dhè  gu  h-iongantach 
air  fhoillseachadh  nan  aghaidha  rèir  firinn  ant-samhlci 
(Mat.  xxi.  33 — 41,)  O  uime  sin,  air  sgàth  losa  Criosd, 
na  dean  tàìr  air  an  f  hìrinn,  air  son  i  bhi  air  a  nochd- 
adh  ann  an  sàmhla  !  Oir  leis  an  argamaid  so  faodaidh 
tu  mar  an  ceudna  tàir  a  dheanamh,  cha-u  e  sin  a 
mhàin,  ach  ni  thu  tàir,  ach  beag  air  na  h-uile  ni  a 
labhair  ar  Tighearn'  losa  Criosd  :  oìr  labhair  e  riìi  air 
a'  chuid  bu  mhò  (mur  do  labhair  na  h-uile)  ann  an 
samhlachan.  C'  arson  a  bhiodh  e  air  a  ràdh  umadsa, 
mar  a  tha  e  air  a  ràdh  mu  chuid  :  Tha  na  nithe  so  air 
an  labhairt  riù-san  a  ta  'muigh,  ann  an  samhlachan, 
'^ionus  air  faicinn  dhaibh  nach  faiceadh  iad  agus  air 
cluinntinn  daibh  nach  tuigeadh  iad,'*  (Luc.  viii.  10,; 
Tha  mi  'g  ràdh,  thoir  an  aire  nach  bi  thu  na  t'  f  hear- 
fitrìth  an  aghaidh  sàmhlachan  Chriosd ;  air  eagal  gu  'n 

cuir  Criosd  mar  an  ceudna  an  aghaidh  slàinte  t*anma 
aig  latha  'bhreitheanais. 

A  chairid,  cha-n  eil  tuilleadh  agam  ri  ràdh  riut  aig 
an  àm  so;  ma  tha  thu  g'a  mo  ghràdhachadh,  bi  'g 
ìirnaigh  air  mo  shon,  nach  trèìgeadh  mo  Dhia  mi,  's 
nach  buineadh  e  uam  a  Spiorad,  agus  gu  'n  deanadh 
e  iomchuidh  mi  chum  giùlan  ìeis  na  dh'fhaodas  an 
saoghal  no'n  diabhol  a  leagadh  orm.  Feumaidh  mi 
innseadh  dhut,  gu  'm  beil  shiagh  an  t-saoghail  air 
bhoile,  tha  iad  a'  bualadh  an  casan  air  an  làr,  agus  a' 
crathadh  an  cinn,  agus  b'  àiU  leo  a  bhi  'g 
iomairt; — gu 'n  cuidich  an  Tighearna  mise  chum 
na  lìì  iad  a  ghiùlan  le  foighidin  ;  agus  an  uair  a 
bhuaileas  iad  an  aon  ghial,  gu'n  tionndadh  mi  riii  an 
giai  eile,  chum  gu  'n  dean  mi  mar  a  dh'  iarr  Criosd 
orm,  oir  an  sin  gabhaidh  Spiorad  Dhè,  agus  na 
glòire  còmhnaidh  orm. — Beannachd  leat. 

Is  leatsa  mi,    Gu   seirbhas  a   dheanamh  anns    an 

Tighearn  losa. 

lAIN  BUINIAN. 

Luc.  XVI.  19 — 31. 


"  Bha  Duine  saoìhhir  àraidh  ann,  a  bha  air  a 
sgeudachadh  le  purpur  agus  lion-eudach 
grinn,  agus  hha  e  caitheadh  a  hheaiha gach  là 
gu  sòghail  le  mòr  ghreadhnachasj^ 

Cha  do  labhradh  an  sgriobtur  so  le  ar  Tigh- 
earn  losa  Criosd,  gu  staid  dithis  a  mhàin 
f  heuchainn  dhuibh  (mar  tha  cuid  tre  aineolas  air 
rùn  Chriosd  ann  a'  shamhlachan  a'  bruadar,) 
ach  gu  f  heuchainn  dhuibh  staid  nam  muinntir 
dhiadhaidh,  agus  ain-diadhaidh,  gudeireadh  an 
t-saoghail  ;  mar  a  ta  e  soilleir  dha-san  ga'm  beil 
cridhe  tuigseach.  Oir  labhair  e  iad  a  chum  gu'n 
tugadh  ginealaichean  an  deigh  làimhe  an  aire 
dhaibh,  agus  gu'n  ghabhadh  iad  fiamh,  air  eagal 
gu  'n  tuiteadh  iad  sa  n  staid  cheudna. 

A  nis,  ann  am  labhairt  air  na  briathran  so, 
cba  bhi  mi  fadaiach^  ach  cho  aithghearr  's  a 
dh'  f  haodas  mi ;  thèid  mi  seachad  tre  na  rainn 
fa  leth,  agus  cuiridh  mi  sìos  dhuibh  cuid  do 
na  firinnean  eugsamhail  a  tha  annta  :  agus  gu  'n 
deònaich  an  Tighearn  gu  'm  bi  iad  feumail, 
agus  gu  mòr  bhuannachd  dhaibh-san  a  leughas 
iad,  no  chluinneas  iad  air  an  leughadh. 

Air  an  naoidheamh  rann  deug,  agus  air  an 
f  hicheadamh  rann  mar  an  ceudna,  cha  chaith 
mi  mòran  ùine  ;  a  mhàin  bheir  mi  dhuibh  trì  no 
ceithir  rabhaidhean,  agus  mar  sin  thèid  mi 
seachad  a  chum  nan  ath  rann,  oir  is  iad  na 
briathran  air  am  beil  mi  a'  runachadh  labhairt 
ni's  ro  shònraichte. 

Tha'n  naoidheamh  rann  deug,  an  f  hichead- 
amh,  agus  a'  cheud  rann  thar  f  hichead  a'  dol 
air  an  aghaidh  mar  so  : — •'  Bha  duine  saoibhir 
àraidh  ann,  a  bha  air  a  sgeadachadh  le  purpur 
agus  ìion-eudach  grinn,  agus  bha  e  a'caitheadh 
a  bheatha  gach  là  gu  sòghail  le  mòr  ghreadh- 
nachas  ;  Agus  bha  duine  bochd  àraidh  ann 
do*m  b'ainm  Lasarus,  a  chuireadh  'na  laidhe  aig 
a  dhorus,  làn  do  chreuchdaibh,"  &c. 

J,  Nam  biodh  na  rainn  so  air  an  labhairt  le 
losa  Criosd,  agus  gun  tuilleadh  rachadh  an 
saoghal  gu  lèirfaisg  air  am  mìneachadh  gu  mear- 
achdach.  Tha  mi  'g  radh,  mur  abradh  losa 
ach  an  uiread  so,  "  Bha  duine  saoibhir  àraid 
ann,  a'  caitheadh  a  bheatha  gach  là  gu  sòghail, 
agus  duine  bochd  àradh  a  chuireadh  'na  laidhe 

aig  a  dhorus,  làn  do  chreuchdaibh"  dheanadh  an 
saoghal  an  co-dhunadh  so  umpa  :  gu'm  b'  e  an 
duine  beartach  an  duìne  sona  ;  oir  aig  a'  cheud 
sealltainn,  tha  e  a'  foillseachadh  a  leithid  do  nì ; 
ach  gabh  na  h-uile  cuideachd,  's  e  sin^  leugh 
an  sàmhla  uile,  agus  chì  thu  nach  eil  duine 
sam  bith  ann  an  cor  na's  raeasa  na  e,  mar  a 
nochdas  mi  gu  soilleir  an  deigh  so. 

2.  A  rithist,  na'n  tugadh  duine  breth  air 
daoine  a  rèir  coltais  o'n  leth  a  muigh,  ghabhadh 
e  gu  minig  a  chomharradh  gu  mearachdach. 
An  so  tha  duine  a  rèir  coltais  o'n  leth  a  muigh 
a  tha  taisbeanadh  mar  an  t-aon  duine  beann- 
aichte,  mòran  ni's  fearr  dheth  na'n  duine 
bochd,  a  thaobh  a's  gu  'm  beil  e  beartach,  agus 
an  duine  bochd  aimbeartach  ;  tha  e-san  air  a 
dheagh  èideadh,  ach  theagamh  gu'm  beil  an 
duine  bochd  lomnochd  ;  tha  aig-san  biadb  math;, 
ach  bhiodh  an  duine  bochd  toilichte  le  biadh 
nan  con.  *'  Agus  bu  mhiann  leis  a  bhi  air 
a  shàsachadh  leis  an  sprùileach  abha  tuiteam  o 
bhòrdan  duine  shaoibhir :"  tha'n  duinebeartach 
a'  caitheadh  a  bheatha  gu  sògail  na  h-uile  latha, 
ach  feumaidh  an  duine  bochd  a  bhi  toilichte  le 
mìr,  'nuair  a's  urrainn  e  f  haighinn.  O  cò 
nach  miannaicheadh  a  bhi  ann  an  staid  dhuine 
bheartaich  ?  Tha  aig  duine  beartach  seòrsachan 
do  dheiseachan  ùra,  agus  miasan  blasda,  tait- 
neach  na  h-uile  latha  ;  na's  leòir  gu  thoirt  air 
neach  aig  nach  eil  inntinn  no  aire  air  nì  sam 
bith  ach  a  bhriì,   a  dhruim,  agus  ana-miannan 

a  ràdh,  O  nach  robh  mi  ann  an  staid  an  duine 
ud !  O  nach  ann  a  bhiodh  agam  mu'n  cuairt 
domh  mar  a  th'  aig  an  duine  ud !  An  sin 
bhithinn  beò  da  rìreadh :  an  sin  bhiodh  agam 
socair  cridhe  ionmhas  math:  an  sin  bhithinn 
beò  gu  taitneach,  agus  dh'  fhaodainn  a  radh  ri 
m'  anam,  Anaim,  biodh  deagh  mhisneach  agad, 
ith,  òl,  agus  bi  subhach,  (Luc.  xii.  19.)  tha  agad 
gach  nì  gu  saoibhir,  agus  tha  thu  ann  an  còr  ro 
shona. 

Tha  mi  'g  ràdh,  dh'  f  haodadh  gur  e  so  an 
co-dhùnadh  aeasan  a  tha  a'  toirt  breth  a  rèir 
coltais  o'n  leth  a  muigh.  Ach  ma  bhios  an 
samhla  uile  air  a  thoirt  fainear  gu  math,  chì 
thu  "  An  ni  sin  a  ta  ro  mheasail  aig  daoinibh, 
is  gràinealachd  e  am  fianais  Dè"  (Luc.  xvi.  15.) 
Agu3  a  rithist,  An  cor  sin  a's  dubhaiche  a 
rèir  coltas  an  leth  a  muigh,  's  e  gu  minig  còr 
a's  oirdheirc  ;  (lob,  xvi.  20 — 22.)  oir  bha  aig 
an  duine  bhochd  deich  rnìle  tomhas  ni  b'  f  hearr 
deth,  ged  a  thaobh  coltais  o'n  leth  a  muigh  a  b'e 
a  staid  san  staid  bu  dubhaiche ;  o  sin  bheir 
sinn  fainear  an  uiread  so. 

L  Gu  'm  beil  iadsan  a  tha  a'  toirt  breth  a 
rèir  coltas  o'n  leth  a  muigh,  air  a'  chuid  a's  mò 
a'  toirt  breth  gu  mearachdach.  Eoin,  vii.  24. 

2.  Gu  'm  beil  iadsau  a  tha  a'  sealltainn  air 
an  sòlasaibh  o'nleth  a  muigh  abhi'nancomharr- 
aidhean  air  ghràs  sònraichte  Dhè  dhaibh,  mar 
an  ceudna  air  am  mealladh.  (Tais.  iii.  17.) 
Oir  mar  a  ta  e  an  so  anns  an  t-samhla,  faodaidh 

e  bhith  nach  dean  duine  beartach,  agus  lean- 
abh  an  diabhoil  ach  an  t-aon  phearsa;  no 
faodaidh  paìlteas  do  shòlasan'  a  bhi  aige  duine 
o'n  leth  a  muigh,  agus  gidheadh  a  bhi  air 
a  ghiùlan  leis  na  deamhnan  a  dh'  ionnsaidh 
losgadh  sìorruidh.  (Luc.  xii.  10.)  Ach  's  e  so 
an  t-inneal  glacaidh  anns  an  do  ghlac  an  diabhol 
iomadh  mìle  do  dh*  anmannan  bochda,  eadhon, 
le  'm  faighinn  gu  breth  a  thoirt  a  rèir  coltais 
o'n  leth  a  muigh,  no  rèir  beannachdan  Dhè 
o'n  leth  a  muigh. 

Feòraich  do  thruaghan  bochd^  feòlmhor, 
sanntach,  cionnas  a  dh'  aithnicheadh  e  duine 
ann  an  staid  shona ;  agus  freagraidh  e,  a 
mhuinntir  ud  a  tha  Dia  a'  beannachadh,  agus 
do  'm  beil  e  a'  toirt  pailteas  do  'n  t-saoghal  so, 
ged  is  iadsan  mar  is  tric  a  ta  na'n  daoine  mall- 
aichte.  Mo  thruaighe  na  daoine  bochda  !  tha 
iad  cho  aineolacìi  a'  smuaineachadh,  a  thaobh 
gu  'm  beil  duine  a'  cinneachadh  ann  an  nithe 
o'n  leth  a  muigh,  gu  'm  beil  Dia  ga'ghràdhach- 
adh  le  gaol  àraidh,  air  neo  nach  deanadh  e  riamh 
ni  cho  mòr  air  a  shon,  nach  deanadh  e  riamh  a 
bheannachadh  mar  sin,  agus  soirbheaehadh  le 
obair  a  làrahan.  Ah,  anaim  bhochd !  's  e  'n 
duine  beartach  a  tha  a'  dol  do  dh'  ifrinn.  '*  Agus 
f  huair  an  duine  saoibhir  bàs  mar  nn  ceudna,  agus 
ann  an  ifrinn,  thog  e  suas  a  shùilean,"  &c. 

Air  leam  gu'm  beil  mar  a  shiiìbhlas  daoine 
mòra  an  t  saoghail  gu  spaideil,  mor-chuiseach, 
sios  a's  suas  an  t-sràid  air  cuid  do  dh'  uairean 

a'cur  iongantaìs  orm.  Gu  cinnteach  tha  iad  ag 
amharc  orra  fèin  a  bhi  'nan  daoine  mhàin  a  ta 
sona  ;  ach  is  ann  do  bhrìgh  gu'm  beil  iad  a'  toirt 
breth  a  reir  coltas  o'n  leth  a  muigh  ;  a  tha  iad 
g'am  faicinn  fèin  a  bhi  'nan  daoine  mhàin  a  ta 
beannaichte,  'nuair  tha  f  hios  aig  an  Tighearn 
gu'm  beil  a  mhòr  bhuidheann  (ach  tearc)  air  am 
f  àgail  a'  muigh  à  staid  bheannaichtc.  Cha-n 
iomadh  iad  a  ta  glic  a  thaobh  na  feòla,  cha-n 
iomadh  cum.hachdach,  cha-n  iomadh  uasal  a 
tha  air  an  gairm.  (1  Cor.  i.  26.)  Ah  I  na  'n 
deanadh  iadsan  a  ta  'n  dràsta  a'  deanamh  uaill 
air  chòr  's  gur  gann  a  dh'  f  haodas  neach  sam 
bith  sealltainn  orra,  so  a  chreidsin,  bheireadh  e 
orra  an  cinn  a  chromadh  sìos,  agus  eigheach  a 
mach,  O  thoir  dhomh  cuibhrionn  Lasaruis. 

Dh*  f  haodainn  so  a  mheudachadh  gu  mòr, 
ach  cha  dean  mi  sin,  a  mhàin  an  uiread  so  their 
mi  ribhse  aig  am  beil  mòran  do  'n  t-saoghal. 
Thugaibh  an  aire  nach  bi  agaibh  'ur  cuibhrionn 
anns  an  t-saoghal  so  ;  thugaibh  an  aire  nach 
bi  e  air  a  radh  ribh  an  deigh  so,  'nuair  a  b'  àill 
ieibh  gu  ro  dheònach  neamh  a  bhi  agaibh, 
Cuimhnichibh,  ann  an  àm  'ur  beatha,  gu  'n 
robh  agalbh  'ur  nithe  matha,  ann  an  am  'ur 
beatha  gu  'n  robh  agaibh  'ur  cuibhrionn. 
Sahn,  xvii.  14. 

Agus  a  chairid,  thus'  a  ta  'g  iarraidh  an  deigh 
an  t-saoghail  so^  agus  ag  iarraidh  beartais,  feòr- 
aicheam  a'  cheisd  so  dhiot,  am  biodh  tu  toilichte 
gu'n  cuireadh  Dia  seachad    thu   le   cuibhrionn 


NO  ACAIN  ANMA  DAMNAIT.  19 

anns  a'  bheath  so  ?  am  biodh  tu  toilichte  le 
bhi  air  do  chumail  a  muigh  à  nèamh  le 
druim  gu  math  air  èideadh,  agus  brù  gu  math 
air  a  lionadh  le  àilleasan  an  t-saoghail  so  ?  am 
biodh  tu  toiHchte  t-uile  nithe  math  a  bhi  agad 
ann  an  àm  do  bheatha,  do  nèamh  a  bhi 
agad  gun  mhairsinn  ni's  f  haide  n'am  feadh  a 
bhios  tu  beò  anns  an  t-saoghal  so  ?  am  bhìodh 
tu  toilea«h  a  bhi  air  do  bhacadh  o  shonas 
agus  bheannachd  shìorruidh  ?  ma  tha  thu  'g 
radh  nach  bhitheadh,  a  sin  thoir  an  aire  ort 
fèin  o'n  t-saoghal  agus  o  do  pheacannan ; 
thoir  an  aire  nach  iarr  thu  bhi  'na  do  dhuine 
beartach,  air  eagal  gu'm  bi  do  bhòrd  air  a 
dheanamh  na  ribe  dhut.  (Sahn,  Ixix.  22,)  Air 
eagal  gu  'n  dùin  beartas  an  t-saoghail  so  a 
mach  thu  à  glòir.  Oir  mar  a  deir  an  t-Abstol, 
"  An  dream  le'n  àill  a  bhi  beartach,  tuitidh  iad 
ann  am  buaireadh,  agus  ann  an  ribe,  agus  ann 
an  iomadh  ana-miann  amaideach  agus  ciurrail, 
a  bhàthas  daoine  ann  am  milleadh  agus  ann  an 
sgrios."  (1  Tim.  vi.  9.)  An  uiread  so  gu 
coitcheann,  ach  a  nise  gu  sònraichte. 

Tha  'n  dithis  dhaoine  mu  'm  beiìear  a' 
labairt  an  so  (mar  a  thubhairt  mi)  a'  nochdadh 
dhuinne  staid  nam  muinntir  dhiadhaidh  agus 
ain-diadhaidh  ;  tha  'n  duine  bochd  a'  nochd- 
adh  na  mhuinntir  dhiadhaidh,  agus  an  duine 
beartach  na  muinntir  ain-diadhaidh.  <*  Bha 
duine  bochd  àraidh  ann,"  &c. 

Ach  c'  arson  a  tha  a'  mhuinntir  ain-diadh- 

aidh  aìr  an  nochadh  fo  shamhla  duine  beartach  ? 

1.  Air  son  nach  b'  àiU  le  Criosd  iad  a 
shealltainn  ro  àrd,  mar  a  thuirt  mi  roimhe,  ach 
a  chum  's  gu  'n  tugadh  iasan  aig  am  beil  beartas 
an  aire  nach  e  am  beartas  an  uile  chuibrionn, 
Seum.  i.  10—12.   1  Tim.  vi.  17. 

2.  Air  son  gur  e  na  daoine  beartach  a*s 
buailtiche  do  bhuairidhean  an  diabhoil ;  gur  iad 
à's  uUamh  gu  bhi  air  an  sèideadh  suas  le  uaill, 
neart  agus  cùram  an  t-saoghail  so,  nithe  anns 
am  beil  iad  a'  caitheadh  a'  chuid  a  's  mò  do  *n 
aimsir  ann  an  ana-miannan,  misg,  macnus, 
diomhanas,  maille  ri  oibrichean  eile  na  feòla  ; 
*'  Nithe  air  son  am  beil  fearg  Dhè  a'  teachd 
air  cloinn  na  h-eas-ùmhlachd."  Col.  iii.  6. 

3.  Airsongu'm  b'  àill  leis  cridheachan  a 
mhuinntir  fèin  a  chòmhf hurtachadh,  a  tha 
mar  is  tric  do*n  t-seòrs'  a*s  bochda  :  Ach  thagh 
Dia  na  bochdan,  nithe  neo-mheasail  agus  tàireil 
an  t-saoghail.  (1  Cor.  i.  26.)  Na  'n  suidhicheadh 
Dia  an  duine  beartach  anns  an  staid  bheann- 
aichte,  cho-dhùnadh  a  chlann,  air  dhaibh  a  bhi 
bochd,  nach  robh  cuibhrionn  acasan  anns  a' 
bheath  a  ta  ri  teachd. 

Agus  a  rithìst,  mar  b*  e  gu  *n  tug  Dia  a 
leithid  do  dh'  f  hoillseachadh  mu  chòr  brònach 
nam  muinntir  ud  a  ta  mar  is  tric  'nan  daoine 
beartach,  cho-dhùnadh  daoine  gu  tùr,  gur  iad  na 
daoine  beartach  na  daoine  beannaichte.  Cha 
n-e  sin  a  mhàin,  ach  ged  tha  'n  Tighearn 
e-fèin  cho  soilleir  a*  cur  an  cèill,  gu  'm    beiì 

muinntir  bheartach  an  t-saoghail  mar  istrìcanns 
an  staid  a's  truaighe,  gidheadh  tha  iadsan  tre  as- 
creideamh  air  neo  ladornas,  ga'n  cruadhachadh 
fèin,  agus  ag  iarraidh  glòir  an  t-saoghail  so, 
mar  nach  ciailaicheadhan  Tighearn  losa  Criosd 
mar  a  thuirt  e,  air  neo  gu  'n  abair  e  ni's  mò 
na  thig  cinnteach  gu  crìch :  ach  biodh 
f  hios  aca  gu  'n  robh  aig  an  Tighearn  àm  gu 
co-lionadh  an  ni  sin  air  son  an  robh  àm  aige  gu 
chuir  an  cèill,  oir  cha-n  urrainn  an  sgriobtur  a 
bhi  air  a  briseadh.  Eoin,  x.  35. 

Ach  a  rithist,  cha-n  eil  an  Tighearnale  f  hacal 
a'  ciallachadh  gu  'm  beil  a'  mhuinntir  ud  ain- 
diadhaidh,  a  tha  beartach  anns  an  t-saoghal, 
a  mhàin  oir  an  sin  dh'  f  heumadh  iadsan  uile  a 
ta  bochd,  eadhon  'nam  muinntir  gun  ghràsagus 
dhiomhan  a  bhi  air  an  tearnadh,  agus  air  an 
saoradh  o  dhioghaltas  sìorruidh  ;  ni  a  bhiodh 
an  aghaidh  facal  Dè,  a  tha  'g  radh  ;  gu  'm  beil 
cuideachd  maille  ri  rìghrean  na  talmhuinn,  agus 
na  daoine  mora,  agus  na  h-aird  cheannardan, 
agus  na  daoine  cumhachdach  ;  daoine  daor  no 
seirbhisich,  agus  tràillean  a  ghlaodhas  a  mach 
aig  taisbeanadh  an  Dè  Uile-chumhachdaich, 
agus  a  Mhic  losa  Criosd  gu  breitheanas  ;  Tais. 
vi.  15. 

Air  chor  's  ged  tha  Criosd  ag  radh,  Bha 
duine  saoibhir  àraidh  ann,  gidheadh  feumaidh 
sibh  a  thuigsinn  gu  '  m  beil  e  ciallachadh  a 
mhuinntir  ain-diadhaidh  uile,  beartach  no 
bochd.      Cha  n-e  sin  a  mhàin,  ach,  mur  tuig 

sibh  e  mar  sin  an  dràsta  bithidh  sibh  air  bhur 
toirt  gu  thuigsinn  gu'm  beil  e  gu  bhi  air  a  chiall- 
achadh  mar  sin  aig  latha  dara  teachd  Chriosd, 
'nuair  a  sheasas  na  h-uile  a  bhios  ain-diadhaidh 
air  làimh  chlì  Chriosd  leaghaidheannàrachagus 
cogaisean  ciontach,  lesaithichean  fèirgan  Uile- 
chumhachdaich,  uliamh  gu  a  bhi  airan  taomadh 
a  mach  orra.  An  uiread  so  gu  h-aithghearr  air 
an  naoidheamh  rann  deug.  Dh'  f  haodainn  nì 
eile  thoirt  fainear  uaithe,  ach  an  dràsta  stad- 
aidh  mi,  air  dhomh  caochla  nithe  a  bhi  agam 
gu  labhairt  mu'n  timchioll  aig  an  àm  so. 


*'  Agus  hha  duine  hochd  àraidh  ann^  dH  am  h^  atnm 
Lasarus^  a  bha  air  a  chur  'na  laidhe  aig  a  dhc^ns^ 
làn  do  chreuchdaibh,'^ — Rann.  20. 

Tha  'n  rann  so  gu  h  àraidh  a*  cumail  a  mach 
na  nithe  so  1.  Gu  'm  bheil  naomh-sluadh  Dhè 
'nammuinntirbhochddhìmheasach.  ^'Bhaduine 
bochd  àraidh  ann."  Ma  tha  sibh  a'  tuigsinn 
an  f  hacail  bochd,  gu  ciallachadh  bochdainn  o'n 
leth  a  muigh,  no  gainne  ann  an  nithibh  o'n 
leth  a  muigh,  na'n  leithidibh  sin  tha  naoimh  an 
Tighearna,  oir  tha  iad  air  a'  chuid  a  's  mò  na'n 
sluagh  bochd,  neo-mheasail,  tàireil.  Ach  ma 
shamhlaicheas  sibh  e,  agus  ma  mhìnicheas  sibh 
e  air  an  dòigh  so,  tha  iad  ^na'n  sluagh  a  tha  gu 
dian  ag  iarruidh  lòn   nèamhaidh  ;  's  e    so   fòs 


i 

spìorad  chloinn  Dè,  agus  faodaidh  e  bhith, 
agus  is  firinn  e  anns  an  t-seadh  so,  ged  nach 
eil  e  cho  nàdurrach  air  a  thionail  o'n  sgriobtur 
so. 

2.  Gu  'n  robh  "  e  air  a  chuir  *na  laidhe  aig 
a  dhorus  làn  do  chreuchdan  "  Tha  na  briath- 
ran  so  a'  ciallachadh  galar  nan  creideach,  ag 
ràdh,  Bha  e  làn  do  chreuchdan,  ni  a  dh'  f  haod- 
as  a  chialiachadh  na  h~iomadh  tiioblaid,  buair- 
eadh,  geur-leanmhuìnn  agus  àmhghar  araon 
an  corp  agus  an  -spiorad,  a  ta  tachairt  orra,  am 
feadh  a  tha  iad  anns  an  t~saoghal,  agus  mar  an 
ceudna  an  gnàthacadh  a  ta  iad  a'  faotainn  o 
làmhan  an  t-sluaidh  ain-diadhaidh  so  a  tha 
beò  air  an  talamh.  Ach  tha  e  air  a  ràdh, 
"•  Bha  e  air  a  chur  'na  laidhe  aig  an  dorus 
làn  do  chreuchdaibh,''  thoir  an  aire,  **bha  e  air  a 
chuir  'na  laidhe  aig  a  dhorus,''  cha  b'  ann  'na 
thaigh,  bha  sin  air  a  mheas  tuiUeadh  as 
math  air  a  shon,  ach  "  bha  e  air  a  chur  'na  laidhe 
aiga  dhorus,  làn  do  chreuchdaibh".  O  sin  thug- 
aibh  fainear,  nach  eil  an  saoghal  ain-diadhaidh 
ag  iarraidh  aoidheachd  a  thoirt  do  naoimh 
bochd  Dhè,  no  'n  gabhail  a  steach  do'n  taigh- 
ean.  Ma  dh'  fheumas  iad  a  bhi  an  ait- 
eigin  làimh  riu,  gidheadh  cha  tig  iad  a  steach 
do  'n  taighean,  dùin  iad  a  mach  air  an  dorus  ; 
ma  dh'  fheumas  iad  a  bhi  am  fagus  duinn, 
biodh  iad  aig  an  dorus.  ''Agus  bha  e  'na 
laidh  aig  a  dhorus,  làn  do  chreuchdaibh.*'  2. 
Thugaibh  fainear,  nach  eil  an  saoghal  idir  air 

beantuinn  rìu  le  doìlgheasan  elainne  Dhè^  oir  tha 
iadsan  uile  làn  do  chreuchdaibh  ;  sluagh  a  tha 
air  an  cur  suarach,  air  an  sàrachadh,  aìr  ara 
buaireadh,  air  an  geur-leanmhuinn,  ris  nach  eil 
an  saoghal  a'  gabhail  truais;  cha  n-eil,  ach  a 
roghainn  air  a  sin,  's  ann  a  tha  iad  a'  saoth- 
rachadh  gu'n  trioblaidean  an-tromachadh,  le'n 
dùnadh  a  mach  air  na  dorsan  ;  rachadh  iad 
fodha,  no  snàmhadh  iad,  ciod  an  umhail  a  th*  aig 
an  t-saoghal ;  rùinich  iad  cùl  a  chuir  riu,  cha 
toir  iad  aoidheachd  sam  bith  dhaibh  ;  ma  ni 
laidhe  sìos  air  na  sràidean  math  sam  bith 
dhaibh,  ma  ni  gnathachadh  cruaidh  math  sara 
bith  dhaibh  ;  ma  ni  cùl  a  chuir  riu,  ma  ni  'n 
diùltadh,  agus  an  dùnadh  a  mach  air  na  dorsan 
leis  un  t-saoghal  math  sam  bith  dhaibh,  bi'dh 
gu  leòir  aca  dhe  'n  sin ;  ach  air  dòigh  eile  cha 
bhi  teach-an-tìr  no  sòlas  sam  bith  aca  bho  'n 
t-saoghal.  "  Agus  bha  e  air  a  chuir  'na  laidhe 
aig  a  dhorus.  làn  do  chreuchdibh." 


"  Agus  bu  mhiann  leis  a  bhi  air  a  shdsachadh  leis 
an  sprùileach  a  bha  tuiteam  o  bhòrd  an  duine 
shaoihhir :  seadh,  agus  thàinig  na  madraidh  agus 
dh'imlich  iad  a  chreuchdanS — Rann,  21. 

Leis  na  briathran  so,  tha  ar  Tighearn  losa 
a'  feuchainn  dhuinn  fònn  cridhe  a'  chriosdaidh, 
agus  mar  an  ceudna  cridhe  agus  giùlan  dhaoine 

saoghalta  a  thaobh  muinntir  naomh'  an  Tigh- 
earna.  Tha  so  a'  ciallachadh  gu  'n  dean  rud  sam 
bith  cridhe  a'  chriosdaidh  a  thoileachadh  am 
feadh  a  tha  e  air  an  taobh~so  do  ghlòir  ;  *<  agus 
bu  mhiann  leis  a  bhi  air  a  shàsachadh  leis  an 
sprùileach,"  biadh  nan  con,  ni  sam  bith,  tha  mi  'g 
ràdh,  bithidh  criosdaidh  toilichte  le  ni  sam  bith, 
ira  bhios  uiread  aige  's  a  chumas  a  chorp  agus 
'anam  r'a  chèile  (mar  a  's  gnà  leinn  a  ràdh)  tha 
e  toilichte,  tha  e  riaraichte :  dh'fhòghlum  e, 
ma  dh'  f  hòghlum  e  a  bhi  'na  chriosdaidh,  a  bhi 
toiiichte  le  rud  sam  bith  ;  mar  a  thuirt  Pòl_, 
*'  Dh'  f  hògl'ilum  mi  anns  ciod  sam  bith  staid  am 
beil  mi,  leis  a  sin  a  bhi  toilichte/'  Tha  e  fògh- 
lum  anns  na  h-uile  còr  a  bhi  a'  meòrachadh 
gaol  a  thoirt  do  Dhia,  imeachd  maille  ri  Dia, 
€-fèin  a  thoirt  suas  do  Dhia;  agus  ma  's  e  's 
gu  'n  dean  an  sprùileach  a  tha  a'  tuiteam  o 
bhòrd  an  duine  shaoibhir  uiread  ri  acras  a 
chasg,  agus  neart  cuirp  a  thoirt  dha,  a  chum 
leis  a  sin  gu  'm  bi  e  ni's  comasaich'  air  imeachd 
ann  an  slighe  Dhè,  tha  e  toilichte.  **  Agus 
bu  mhiann  leis  a  bhi  air  a  shàsachadh  leis  an 
sprùileach  a  bha  tuiteam  o  bhòrd  an  duine 
shaoibhir."  Ach  thoir  fainear  cha  d'  f  huair  se 
iad,  cha-n  eil  thu  a'  faotainn  gu  'n  robh  uiread 
ri  pronnag  no  mìr  air  a  bhuileachadh  air.  Cha 
robh,  na'm  bitheadh  bhiodh  na  coin  air  am 
mealladh,  feumaidh  sin  a  bhi  air  a  ghleidheadh 
do  na  coin.  Uaithe  sin  thugaibh  fainear, 
gu'm  beil  an  saoghal  ain-diadhaidh  a'gràdhach- 
c 

adh  an  cuid  con  ni's  mò  na  clann  Dhè 
Their  sibh,  tha  sin  iongantach.  Tha  e  raar  sin 
a  rìreadh,  gidheadh  tha  e  fior,  mar  a  dhearbhar 
gu  soilleir — Cia  iomadh  pùnd-Sasunnach  a  tha 
cuid  do  dhaoine  a*  caitheadh  ann  am  bliadhna 
air  son  biadh  da'n  cuid  con,  'nuair  tha  naoimh 
bhochda  Dhè  a'  dol  bàs  le  gort^  togaidh  iad 
taighean  air  son  an  cuid  con,  'nuair  a  dh' 
fheumas  na  naoimh  a  bhi  air  am  fògradh  agus 
còmhnaidh  a  ghabhail  ann  am  frògan  agus  'an 
còsan  na  thimhuinn,  (Eabh.  xi.  38.)  Agus  ma 
bhios  iad  ann  an  aon  sam  bith  de  an  cuid 
taighean  air  son  màil,  bheir  iad  bàirlinn 
dhaibh  dol  a  mach  asda,  no  spìonaidh  iad  sios 
an  taigh  thar  an  cinn,  a  chum  's  gu  'm  faigh 
iad  cuìbhte  do'n  leithidean  do  thuathanaìch. 
A  rithist,  tha  cuid  de  dhaoine  nach  urrainn 
dol  leth-mhìle  bho  'n  dachaigh  gun  an  cuid 
con  a  bhi  ac'  aig  an  sàiltean  ;  ach  's  urrainn 
iad  dol  gu  gle  dheònach  fichead  mìle  as 
eagmhais  cuideachd  criosdaidh.  Cha  'n  e  sin 
a  mhàin,  ach  ma  tha  iad  sùrdail  mu  tliira- 
chioll  an  cuid  con,  is  gu'n  tachair  dhaibh 
coinneachadh  ricriosdaidh,teichidhiadgu  deòn- 
ach  às  an  rathad  uaithe  ma's  urrainn  iad.  Thèid 
iad  air  an  taobh  eile  do  *n  dìge,  no'n  rathad,  a 
roghainn  air  cuideachd  sam  bith  a  bhi  aca  ris: 
agus  ma  thig  leanabh  le  Dia  aig  àm  sam  bith,  a 
steach  do  thaigh  anns  ara  beil  uiread  ri  dithis 
no  triiìir  do  thruaghanan  ain-diadhaidh,  tha 
iad  gu  tric  a'  guidhe  an  dara  cuid  iad  t'èin  no 

an  naomh  a  bhi  mach  aìr  an  doras ; — agus 
c'arson  sin  ?  Air  son  nach  urrainn  iad  cuir 
suas  le  cuideachd  a'  chriosdaidh  ;  ged  ma  thig 
cù  a  steach  aig  an  àm  cheudna,  no  truaghan 
misgeach,  mionntach,  a  tha  ni's  measa  na  cù, 
ghabhaidh  iad  gu  caoimhneil  ris  ;  suidhidh  e 
sios  maille  riu  agus  compairtichidh  iad  ris  do  'n 
cuid  àilleasan.  Agus  a  nìs'  innsibhdhomh,  sibhse 
a  ta  8L  gràdhachadh  'ur  cuid  peacannan  agus 
'ur  sòlasan,  nach  bu  ròghnaiche  leibh  cuideachd 
a  chumail  ri  misgear,  mionntair,  strìopach, 
meirleach,  cha-n  e  sin  a  mhàin  ach  ri  cù,  na  ri 
crìosdaidh  treidhireach?  Ma  their  sibh  nach 
bu  ròghnaiche,  ciod  is  ciall  do  'ur  giiilan 
coimheach  ri  pobull  Dè  ?  C'  arson  a  tha  sibh  ag 
amhrac  orra  mur  gu  'm  b'  àill  leibh  an  slugadh 
suas  ?  gidheadh  aig  an  àm  cheudna,  ma's  e  's 
gur  urrainn  sibh  coinneachadh  ri  'r  cù,  no  ri 
còmpanach  misgeach,  's  urrainn  sibh  sodal  a 
dheanamh  riu,  a  bhi  caidreach  riu,  dol  do'n 
taigh-òsda  maiUe  riu,  geda  b'  ann  a  dha  na  trì 
dh'uairean  's  an  t-seachduin  :  ach  ma  choinnich- 
easpobuIlDècuideachd,  ma  ni  iad  ùrnaigh  cuid- 
eachd,  agus  ma  shaothraicheas  iad  gu  chèile  a 
theagasg,  fanaidh  sibh  gu  là  a'  bhreitheanais 
mu  'n  seall  sibh  a  steach  do  'n  taigh  anns  am 
bi  iad.  O  1  a  chàirdean,  'nuair  a  thig  na 
h-uileri  uile,  gheibhear  gun  do  ghràdhaich 
sibhse  misgearan,  strìopaichean,  coin,  ni  sam 
bith  ;  cha-n  e  sin  a  mhàin,  ach  gun  do  riaraich 
sibh    an    diabhol,     a    roghainn    air    comunn 

gràdhach  agus  càirdeil,  a  bhi  agaibh  ri  naomh- 
shluagh  Dhè. 

Osbarr  ''  thàinig  na  madraidh  agus  dh'  imlich 
iad  a  chreuchdan*'.  Ann  an  so  a  rithist  faodaidh 
sibh  f  haicinn,  cha-n  e  mhàin  staid  shàraichte 
pobuill  Dè  anns  an  t-saoghal  so,  ach  fòs,  gu'm 
beil  eadhon  coin  fèin,  a  rèir  an  gnè,  ni's 
caoimhneile  do  na  naoimh,  n'  a  tha  'n  saoghal 
peacach  ;  ged  nach  bi  aig  na  h-ain-diadhaich 
tròcair  air  na  naoimh,  gidheadh  tha  e  air 
orduchadh,  gu  'm  bi  aig  na  creutairean 
so,  coin,  leòghain,  &c.  Ged  nach  tugadh 
an  duine  beartach  aoidheachd  dha  na  thaigh, 
gidheadh  thig  a  chuid  con  agus  ni  iad  dhaan 
caoimhneas  as  fearr  as  urrainn  iad^  eadhon  a 
chuid  creuchdan  imlich.  Bha  e  mar  so 
maille  ri  Daniel,  'nuair  a  bha  'n  saoghal  air 
èiridh  an  caothach  'na  aghaidh,  agus  b'  àill  leo  a 
thilgeadh  a  chum  nan  leòghan  gu  bhi  air  a 
shlugadh  suas,  dhùin  na  leòghain  am  beoil 
ris,  (no  roghainn  air  sin  dhìiin  an  Tighearna 
suas  iad)  air  chÒr  's  nach  robh  an  cron 
sin  aìr  tachairt  dha,  mar  bu  mhiann  leis  na  h-eas- 
cairdean,  (Dan.  vi.)  Agus  so  tha  mi 
dearbht'  às,  na  'n  deanadh  na  creutairean  mar 
a  b'  àiU  le  cuid  do  dhaoine  iad  a  dheanamh, 
cha-n  fhaodadh  pobuU  Dè  imeachd  cho 
sàmhach  sìos  agus  suas  na  sràidean,  agus  ait- 
ean  eile  'sa  a  tha  iad.  Agus  mar  a  thuirt  mi 
roimhe,  mar  sin  tha  mi  'g  ràdh  a  rithist,  tha 
mi  dearbh-chinnteach  gu  'm  bi  aig  là  a'  bhreith- 

eanas  ciont  agus  giùlan  mhòran  dhaoine  'us 
mhnathan  air  an  rùsgadh  cho  follaiseach,  's  gu'n 
taisbean  e  gu  soilleir  gu  'n  robh  iad  glè  mhi- 
thròcaireach,  agus  air  chaothach  an  aghaidh 
clann  Dè ;  ionnas  'sa  'nuair  a  rinn  freasdal 
Dè  cùisean  a  thionndadh  an  aghaidh  an 
dòchais  gu'n  robh  iad  fo  mhòr  dhiùmadh  air 
a  shon,  mar  a  tha  e  gu  ro  shoilleir  r'a  f  haicinn 
annta-san  a  tha  'g  an  cuir  fèin  a  rannsachadh, 
(Salra  xxxi.  13.)  cionnus  a  bheir  iad  na  naoimh 
a  chum  daorsa,  agus  a  chum  am  fuadach'  do 
fhrògaibh,  mar  anns  na  bliadhnachan  so 
mu  dheireadh.  Agus  do  bhrìgh  gu  'n  d'  rinn 
Dia  'na  mhathas  nithe  òrduchadh  air  dhòigh 
eile,  chàs  iad  am  fìaclan  ris  a  sin.  Uaithe  so 
ionnsaicheadh  na  naoimh,  gun  iad-fèin  earbsa 
r'  an  naimhdean  ;  "  Bithibh  air  bhur  faicill  o 
dhaoine."  (Mat.  x.  17.)  Tha  iad  'nan  daoine 
ro  mhi-thròcaireach,  agus  cha  bhi  iad  cho 
caoimhneil  dhuibh  (ma 's  urrainn  iad  aleas- 
achadh)  's  a  dh'  f  haodas  sibh  a  shaoilsinn  a 
dh'  fhaodadh  iad  abhith.  Cha  n-e  sin  a  mhàin, 
ach  mur  dean  làmh  riaghlaidh  Dhè  'na 
mhathas,  nithe  òrduchadh  an  ceart  aghaidh  an 
tograidhean  nàdurrach-san,  cha  dean  iad  dhuibh 
uiread  a  dh'  fhàbhair  's  a  ni  iad  do  chù. 

Agus  tharladhgu'n  d]fhuairan  duine  hochd  hàs^ 
agiis  gun  do  ghiùlaineadh  leis  na  h-ainglibh  e  gu 
uchd  Ahrahaim  ;  fhuair  an  duine  saoihhir  hds  mar 
an  ceudna,  agus  dh^  odhlaiceadh  e, — Rann.  22. 

Tha  na  rainn  roimhe  so  a'  nochadh  gu  soiUeir 
giùlain  na'm  muinntir  ain-diadhaidh  anns  a* 
bheatha  so,  do  thaobh  nan  naomh.  A' nise  tha'n 
rann  so  a'  cumail  a  mach  araon,  triall  nam 
muinntir  dhiadhaidh  agus  ain-diadhaidh,  a 
mach  às  a'  bheatha  so. 

Far  an  tubhairt  e,  "  Agus  tharladh  gu'n 
d'  f  huair  an  duine  bochd  bàs,  agus  gu'n  do 
ghiùlaineadh  leis  na  h-ainglibh  e  gu  uchd 
Abrahaim  ;  f  huair  an  duine  saoibhir  bàs  mar 
an  ceudna."  Bhàsaich  an  duine  bochd  so,  a 
ta  ciallachadh  na  muinntir  dhiadhaidh  ;  agus 
bhàsaich  an  duine  beartach,  a  ta  ciallachadh 
na  muinntir  ain-diadhaidh.  Uaithe  sin  thugaibh 
fainear,  chan  fhaod  aona  chuid  muinntir 
dhiadhaidh  no  ain-diadhaidh  a  bhì  beò  do 
ghnà  gun  chaochla,  an  dara  cuid  le  bàs  no 
breitheanas ;  bhàsaich  an  duine  math,  agus 
bhàsaìch  an  droch  dhuine.  Tha  'n  sgriobtur 
fòs  a'  cur  leis  an  f  hìrinn  so,  gu  'm  feum  an 
sluagh  math  agus  olc  bàsachadh,  's  iongantach 
math  a  ta  e  's  an  àit  am  beil  e  air  a  ràdh,  "  Agus 
amhuil  a  ta  e  air  òrduchadh  do  dhaoinibh  bàs 
fhaotainn  aon  uair,  ach  andèigh  so  breitheanas." 
Eabh.  ix.  27. 

Thugaibh  fainear,  cha-n  eil  e  'g  ràdh  gu  'm 

beil  e  mar  sin,  gu  'm  faod  e  bhìth  gu  'n  taehair 
do  dhaoine  bàsachadh ;  ni  a  dh'  f  haodadh 
dòchas  eigin  a  ghin  ann  an  cridhe  nam  muinn- 
tir  ain-diadhaidh  gu  h-àraidh,  gu  dol  as  o 
shearbhadas ;  ach  tha  e  'g  ràdh,  is  ni  ro 
chinnteach  e,  *' tha  e  air  òrduchadh,'*  thugaibh 
fainear,  "  tha  e  air  ùrduchadh  do  dhaoine  bàs 
fhaotainn,  agus  an  dèigh  sin  breitheanas."  Dh* 
òrduich  Dia  e,  bho  'n  thuit  daoiue  bho  'n  staid 
shona  sin  anns  an  d'  rinn  Dia  an  tiìs,  an 
suidheachadh,  "  gu  'm  bàsaich  iad,"  (Rom.  vi. 
23.)  A  nise  'nuair  tha  e  air  a  ràdh,  bhàsaich 
an  duine  bochd,  agus  bhàsaich  an  duine 
beartach  j  cuid  do  'n  t-seadh  is  e,  sguir  iad  a 
bhi  ni's  mò  anns  an  t-saoghal  so.  Tha  mi  'g 
ràdh,  's  e  sin  cuid  de  *n  t-seadh,  ach  cha  n-e 
uile  gu  lèir.  Ged  is  e  gu  lèir  an  seadh,  An 
uair  a  bhàsaicheas  cuid  do  na  creutairean, 
gidheadh  cha-n  eil  e  ach  ann  an  cuid  an  seadh, 
'nuair  a  tha  e  air  a  ràdh,  gu  'm  bàsaich  daoine, 
mnathan,  no  clann  ;  oir  tha  riu-san  rud-eigin 
eile  gu  bhi  air  a  ràdh,  thuilleadh  air  dol  a 
mach  às  an  t-saoghal  gu  lòm;  oir  na  'm  bith- 
eadh,  'nuair  a  bhàsaicheas  daoine  no  mnathan 
gun  ath.bhreith,  crìoch  orra,  cha  n  e  mhàin 
anns  an  t-saoghal  so,  ach  mar  an  ceudna  anns 
an  t-saoghal  a  ta  ri  teachd,  bhiodh  iad  sona 
seach  mar  bhitheas  iad  a  nis' ;  oir  an  uair  a 
bhàsaicheas  daoine  agus  mnathan  ain-diadhaidh, 
tha  sin  gu  tighinn  an  dèigh  a'  bhàis,  a  bhios  ro 
uabhasach  leo  ;  'se   'sin    ri  ràdh,  a  bhi  air  an 

giùlan  le  ainglean  an  dòrehadais  o  leapaicbean 
bàis  do  dh'  ifrinn,  an  sin  gu  bhi  air  an  gleidh- 
eadh  gu  breitheanas  an  latha  mhòir,  'nuair  a 
chòmhlaicheas  corp  agus  anam  a  chèilej  agus  a 
bhios  iad  air  an  aonadh  cuideachd  a  rithist ; 
agus  air  an  deanamh  comasach  air  dol  fo 
mhòr.dhioghaltas  an  Uile-chumhachdaich  rè 
uile  shiorruidheachd.  'S  e  so,  tha  mi  'g 
ràdh,  a  tha'  leantuinn  duine  (nach  eil  air  a 
bhreith  a  rithist)  an  dèigh  bàis  ;  agus  tha  e 
soilleir  uaithe  sin,  ann  an  1  Pead.  iii.  18 — 19. 
Far,  an  dèigh  labhairt  mu  Chriosd  a  bhi  air  a 
thogail  a  rithist  le  cumhachd  a  spìoraid  shìor- 
ruidh,  a  deir  e,  '^  Leis,"  's  e  sin,  leis  an  spiorad 
sin,  chaidh  e  agus  ''  shearmonaich  e  do  na 
spioradaibh  ann  am  prìosan" :  ach  ciod  is  ciall 
da  so  ?  'S  e  an  uiread  so,  air  do  na  h-anmannan 
ud  a  bha  aon  uair  beò  anns  an  t-saoghal,  anns 
na  laithean  anns  an  robh  Noah  beò,  a  bhi  eas- 
umhail,  anns  na  h-àmaibh  acasan,  do  ghairmibh 
Dhè,  le  spiorad  ann  an  Noah,  oir  's  ann  mar 
sin  a  tha  mise  'g  a  thuigsinn  ;  bha,  do  rèir  sin  a 
bha  air  a  ro'-innseadh  leis  an  t-searmonaiche 
sin,  am  beatha  air  an  toirt  uatha,  agus  buaidh 
air  a  thoirt  orra  leis  an  tuil,  agus  tha  iad  a  nis' 
ann  am  prìosan.  Thugaibh  fainear,  "  shear- 
monaich  e  do  na  spioradaibh  ann  am  prìosan  : 
cha-n  eil  e  'g  ràdh,  a  bha  ann  am  prìosan,  ach 
dhaibhsan  (ann),  a  tha  nis'  ann  am  prìosan,  fo 
shlàbhraidhean  dorchadais,  air  an  gleidheadh, 
no  air  an  cumail  a  steach  anns  a'  phrìosan  sin 

annsam  beiliad  a  nis'  (ullamh  coltach  ri  luchd 
do-bheairt  anns  a'  phrìosan,  gu  a  bhì  air  an 
toirt  an  làthair  cathair  breitheanais  Chriosd 
aig  an  latha  mhòr)  ;  ach  mu  dhèibhinn  so 
labhraidh  mi  ni's  f  haide  gu  h  aithghearr.  A 
nise,  nam  biodh  an  aon  f  hìrinn  so,  gu'm  feum 
daoine  bàsachadh  agus  faibh  a  mach  as  an 
t-saoghal  so^  agus  an  dara  cuid  dol  a  steach 
do  dh'  aoibhneas,  air  neo  do  phrìosan,  gu  bhi 
air  an  gleidheadh  gu  là  a'  bhreitheanais,  air  a 
creidsinn,  cha  bhiodh  cho  liugha  do  mhuinn- 
tir  fhaoin  mhi-stuama  againn  ag  imeachd  sìos  a's 
suas  nasràidean  's  a  taagainn  a  nis:  air  a'  chuid 
as'  lugha,,  chuireadh  e  bacadh  cumhachdach  air 
an  giùlan  salach,  air  chor  's  nach  siubhladh 
iad,  nach  b'  urrainn  iad  triall  cho  suarach  agus 
cho  peacach  's  a  tha  iad  a'  deanamh.  Bel- 
shadsar,  ged  bha  e  cho  fada  bho  eagal  Dè 
's  a  bha  e,  gidheadh  'nuair  nach  f  hac  e  ach 
g^u'n  robh  Dia  fo  dhiùmadh  agus  e-fèin  air  a 
bhagairt  air  son  a  chuid  aingidheachd,  "  thug 
e  air  a  cheann  a  chromadh  sìos  agus  air  a  ghlùin- 
ean  bualadh  an  aghaidh  a'  chèile.  (Dan.  v.  5,  6.) 
Ma  leughas  tu  na  rainn  roimhe  so,  gheibh  thu 
gu  'n  robh  e  mi-chùramach  agus  a'  riarach- 
adh  a  chuid  ana-mhiannan  le  pòit,  agus  macnus 
maille  r'  a  chuid  coimhleapach.  Ach  cho  luath 
's  a  bhreithnich  e  meur  làmh-sgrìobhaidh,  *'  an 
sin  chaochail  gnùisan  rìgh,  agus  rinn  a  smuain- 
tean  a  bhuaireadh  air  chòr  as  gu'n  robh  uilt  a 
leasraidh  air  am  fuasgladh,  agus  bhuail  a  ghhiin- 

eanan  aghaìdh  a  cheile."  Agus  an  uairadh'innis 
Pòl  do  dh'  Fhelics  mu  ionracas,  stuamachd,  agus 
mu'n  bhreitheanas  ri  teachd,  thug  e  air  a  bhi 
air  bhall-chrith.  Agus  innseam  dhut  (anaim) 
cò  sam  bith  thu,  na  'n  deanadh  tu  gu  deimhin 
a  chreidsinn  gu'm  feum  thu  bàsachadh,  agus 
tighinn  a  chììm  breitheanais,  gu  *n  tugadh  e 
ort  duilleag  ùr  a  thionndadh  thairis.  Ach  's  e  so 
an  truaighe,  tha  'n  diabhol  a'  saoithreachadh  leis 
na  h-uile  meadhon  ;  mar  ann  an  cumail  a  mach 
nithe  eile  a  ta  math,  mar  sin  gu  cumail  a  mach 
às  d,'  chridhe,  cho  mòr  's  a  tha  'na  chomas, 
smuaintean  mu  dhol  seachad  o  'n  bheatha  so  a 
chum  saoghail  eile ;  oir  tha  f  hios  aige,  ma's 
e  's  gur  urrainn  e  an  cumailo  smuaintean  cud- 
thromach  mu  'n  bhàs,  gu  'n  ciìm  e  ni's  fhusa 
iad  nan  cuid  peacannan,  agus  mar  sin  o 
dhlùthachadh  ri  Criosd  ;  niar  a  deir  lob,  "  Tha 
an  taighean  tearuinte  o  eagal^  cha  mhò  a  tha 
siat  Dhè  orra.''  Ni  a  tha  a'  toirt  orra  a  ràdh 
ri  Dia,  "  Imich  uainn,  oir  cha-n  àill  leinn  eòhis 
do  slighean,"  (lob  xxi.  14.)  Do  bhrìgh  nach 
eilorra  eagal  bàis  agus  breitheanais  ri  teachd, 
air  an  aobhar  sin  tha  iad  a'  cur  uatha  Dhè  agus 
a  shlighean  ;  agus  a'  caitheadh  an  làithean  'nan 
cuid  peacaidh,  agus  ann  an  tiotadh,  's  e  sin, 
mu'm  beil  fhios  aca  air,  thaiad  a'  dol  sìos  do  'n 
uaigh,  (rann  17.)  Agus  mar  so  thachair  e  mar 
an  ceudna  ris  an  duine  mu  'm  beil  air  a  labh- 
airt  ann  an  Luc.  xii.  20.  An  duine,  an  àite 
smuaineachadh  air  bàs,  smuainich  e  cionnas  a 

dh'  f'haodadh  e  a  chuid  saibhlean  a  dheanamh 
ni  bu  mhò  ;  ach  ann  am  meadhon  a  ghnothaich 
anns  an  t-saoghal  chaill  e  'anam  mu  'n  robh 
fhios  aig'  air,  a'  saoilsinn  gu  'n  robh  am  bàs 
iomadh  bliadhna  air  falbh  uaithe  ;  ach  thuirt 
Dia  ris, — Amadain,  tha  thu  cuir  dragh  ort 
fèin  mu  thimchioll  nithe  na  beatha  so, 
tha  thu  a'  cuir  uat  smuaintean  mu  dhol  a 
mach  às  an  t  saoghal  so,  'nuair  air  an  oidhche 
so  fèin  iarrar  t-anam  uat ;  no,  an  nochd,  bheir 
iad  ('s  e  sin  an  diabhol)  air  falbh  t'  anam  uat. 
Agus  an  so  tha  e  a'  tachairt  gu'm  beil,  daoine 
nach  eil  air  an  gnàthachadh  ri  smuaintean 
mu  dhèibhinn  dol  a  mach  às  a'  bheatha  so, 
gu'm  beil  iad  cho  oban  air  an  toirt  air  falbh, 
gun  dùil  aca  fèin  no  aig  an  coimhearsnaich  ris,  o 
na  sòlasan  agus  o  na  buannachdan,  seadh,  agus 
o  na  h-uileshealbh  ris  ambeil  iad  a'  cur  'f  had 
sa  tha  iad  beò  anns  an  t-saoghal  so.  Agus 
so  tha  etachairt  a  rithist,  gu  'm  beil  cuid  agaibh 
'n  'ur  bailtean  agus  'n  'ur  dùthchannan,  a  ta 
cho  grad  air  an  toirt  air  falbh,  cuid  o  thaghall 
nan  taighean-òsda,  cuid  eile  bho  thaghall  taigh- 
ean  nan  strìopach,  cuid  eile  bho  àbhachd  agus 
cleasachd,  cuid  eile  bho  chùraman  agus  iarr- 
tasan  sanntach  an  dèigh  an  t-saoghail  so,  gun 
sealltainn  air  a  shon  aona  chuid  leo  fèin  no 
le'n  companaich.  Uaithe  so  tha  e  mar  an 
ceudna,  gu'm  beil  daoine  a'  gabhail  cho 
mòr  do  dh'  iongantas  ri  chluinntinn,  gu  'm 
beil  a   leithid    so    do  neach    marbh,  a  leithid 

a  dh'  aon  air  bàsachadh  ;  's  ann  do  bhrìgh  gu 
'm  beil  iad  cho  beag  a'  toirt  fainear  araon  an 
diombuanachd  fèin,  agus  an  coimhearsnaich- 
ean:  oir  na  'm  biodh  an  smuaintean  gu  math  aca 
air  an  cleachdadh  mu  ghiorrad  na  beatha  so, 
agus  an  cunnart  a  thachras  dhaibh-san  a  thèid 
am  mearachd  air  an  Tighearn  losa  Criosd, 
dheanadh  e  iad  ni  bu  chaithrisich'  agus  ni  bu 
stuaime,  agus  bheireadh  e  orra  ni's  mò  dh'iàin' 
a  chaithe  ann  an  seirbhis  Dhè,  agus  ni's 
mò  thlachd  a  bhi  aca'  ann  an  iarraidh  an  dèigh 
an  Tighearn*  losa  Criosd,  An  neach  is  e  am 
Fear-saoraidh  o'n  f  hèirg  a  ta  ri  teachd,  (1 
Thes.  i.  10.)  Oir,  mar  a  thuirt  mi  roimhe, 
tha  e  soilleir,  nach  eil  iadsan  a  tha  beò  a  rèir 
na  feòla  sa  h-ana-mhiannan,  a  rìreadh  agus  gu 
dùrachdach  a'  smuaineachadh  air  bàs,  agus  air 
a  bhreitheanas  a  tha  tighinn  'na  dhèigh  ; 
cha  mho  a  tha  iad  a  rìreadh  ag  oidhearpach- 
adh  mar  sin  a  dheanamh  ;  oir  na'm  biodh, 
bheireadh  e  orra  a  ràdh,  maille  ri  lob 
naomha,  '*  Uile  lathachan  m'  aimsire  suidh- 
ichte  feithìdh  mi  gus  an  tig  mo  chaochla," 
(lob  xiv.  14.)  Agus  mar  a  thuirt  mi  roimhe, 
gu  'm  beil  cha-n  e  mhàin  aig  a'  mhuinntir 
ain-diadhaidh,  ach  mar  an  ceudna  aig  a' 
mhuinntir  dhiadhaidh  an  àm  gu  dol  às  a 
bheatha  so.  "  Agus  bhàsaich  an  duine  bochd." 
Naoimh  an  Tighearna,  feumaidh  iad-san  a  bhi 
air  an  toirt  o  'n  bheatha  so  mar  an  ceudna, 
feumaidh  iad-san  an  spiorad  a  thoirt  suas  do 

làmhan  an  Tighearn  an  Dia  ;  feumaidh  iadsan 
mar  an  ceadna  a  bhi  air  an  dealachadh  o'm 
mnathan,  o'n  clann,  o'm  fir-phòsta,  o'n  càirdean, 
o'm  maoin,  agus  o  na  h-uile  ni  a  ta  ac'  anns  an 
t-saoghal.  Oir  dh'  òrduich  Dia  e,  tha  e  air  òr- 
duchadh  (eadhon  leis  an  Tighearn)  do  dhaoine 
am  bàs  f  haighinn  aon  uair,  '♦  oir  is  èigin  duinn 
uile  a  bhi  air  ar  nochdadh  an  làthair  cathair- 
breitheanais  Chriosd."  Mar  a  ta  e,  ann  an  2 
Cor.  V.  10,  11.  Ach  faodaidh  cuid  a  radh  an 
aghaidh  so,  ma  bhàsaicheas  a'  mhuinntir 
dhiadhaidh  cho  math  ris  a'  mhuinntir  ain- 
diadhaìdh,  agus  ma  dh'  f  heumas  na  naoimh  iad- 
fèin  a  nochdadh  fa-chomhair  cathair  a'  bhreith- 
eanais,  cho  math  ris  na  peacaich ;  an  sin  ciod 
a*  bhuannachd  a  th'  aig  a'  mhuinntir  dhiadhaidh 
ni's  mò  na  aig  a'  mhuinntir  ain-diadhaidh,  agus 
cionas  a's  urrainn  na  naoimh  a  bhi  ann  an  còr 
na's  fearr  na  mhuinntir  eucorach  ? 

Freagairt — Leugh  an  dara  rann  thar  an 
f  hichead  thairis  a  rithist,  agus  chì  thu  mùthadh 
iongantach  eatorra,  cho  mòr  *s  a  tha  eadar 
nèamh  agus  ifrinn,  aoibhneas  sìorruidh  agus 
pian  sìorruidh  :  oir  chì  thu  'nuair  a  bhàsaich 
an  duine  bochd,  a  tha  sàmhlachadh  na 
mhuinntir  diadhaidh,  «'  Gu  'n  robh  e  air  a 
ghiùlan  leis  na  h-ainglean  gu  uchd  Abrahaim," 
no  do  dh'  aoibhneas  sìorruidh.  "  Acli  ^ha-n  eil 
a'  mhuinntir  ain-diadhaidh  mar  sin,"  (Salm  i,) 
ach  tha  iad  air  ball  air  an  tilgeadh  leis  na 
diabhoil  do  'n  t-sloc  gun  iochdar,  air  ari 

tarruinn  air  falbh  'nan  cuid  aingìdheachd, 
(Gnà.  xiv.  32,)  oir  a  deir  e,  ^'  Agus  ann  an 
ifrinn  thog  e  suas  a  shùilean."  An  uair  a 
tha  mhuinntir  aindiadhaidh  a'  bàsachadh, 
tha'n  truaighe  a'  toiseachadh,  oir  an  sin  tha  na 
deamhnaibh  a*  taisbeanadh  mar  cho  liugha  do 
leòghain  ;  a'  feitheamh  gachtiotadhgusamfaìbh 
an  t-anam  o'n  chorp.  Air  cuid  do  dh' uairean 
tha  iad  faicsinneach  do  'n  neach  a'  tha  bàs- 
achadh,  agus  air  uairean  eile  ni's  neo-f  haic- 
sinniche  ;  ach  do  ghnà  tha  so  cinnteach,  cha 
tèid  iad  gu  bràth  iomrall  air  an  anam,  ma 
bhàsachadh  e  mach  as  an  Tighearn  losa 
Criosd  ;  ach  slaodaidh  iad  e  air  falbh  do  'n 
phrìosan,  mar  a  thuirt  mi  roimhe,  gu  bhi  air  a 
phianadh  an  sin  agus  air  a  chumail  gus  an  tig 
latha  mòr  agus  eagalach  a'  bhreitheanais,  aig  an 
latha  sin  feumaidh  iad,  eadar  chorp  agus  anam, 
a  bhìnn  dheireannach  f  haighinn  o  'n  bhreith- 
eamh  cheart ;  agus  o  'n  àm  sin  a  bhi  air  an 
dùnadh  a  mach  o  làthaireachd  Dhè  ann  am 
mi-shuaimhneas  agus  an  truaighe  shìorruidh. 
Ach  a*  mhuinntir  dhiadhaidh,  'nuair  a  tha  àm 
an  triall  aig  làimh,  an  sin  tha  ainglean  an 
Tighearn  aig  làimh  mar  an  ceudna  ;  seadh,  tha 
iad  ullamh  a'  feithearah  air  an  anam  a  chum  a 
ghiùlan  gu  tearainte  g*u  uchd  Abrahaim.  Cha 
n-eil  mi  'g  radh,  nach  eil  na  deamhnabh  gu 
minig  gìè  dhichealach  gun  amharas,  agus  a' 
feitheamhnan  'naomh 'nan  tinneas  :  Tha,  agus 
gun  cheist  bithidh  iad    glè  dheònach  air  an 

anam  a  chumail  o  glòir.  Ach  an  so  tha  'n 
sòlas,  mar  ta  na  deamhnan  a'  tighinn  o  ifrinn, 
gu  milleadh  an  anma  (ma  bhios  e  comasach 
dhaibh  aig  àm  a  thriall)  mar  sin  tha  ainglean 
an  Tighearn  a'  tighinn  o  nèimh,  gu  faire  thar 
an  anma  agus  a  ghiùlan  sàbhailte  (a  dh'  ain- 
deoin  nan  deamhnan)  do  dh'  uchd  Abrahaim. 
Bha  'n  sòlas  so  aig  Daibhidh,  agus  tha  e  'ga 
labhairt  a  mach  air  son  sòlas  d'a  bhràithrean, 
"  Càmpaichidh  ainglean  an  Tighearna  mu'n 
timchìoll-san  d'an  eagal  e  agus  teasraigidh  e 
iad,"  (Salm.  xxxiv.  7.)  Thugaibh  fainear,  tha 
ainglean  an  Tighearn  a'  càmpachadh  mun 
cuairt  d'  a  chlann,  gu  'n  saoradh  ;  cò  uaithe  ? 
bho  'n  nàimhdean,  's  cha  ne  an  deamhan  an 
nàmhaid  a's  lugha  dhiù.  Tha  so  'na  comh- 
f  hurtachd  oirdhearc  aig  àm  sam  bith,  ainglean, 
pobuU  Dhè  a  bhi  feitheamh  duine  bhochd  no 
bean  bhochd ;  ach  gu  h-àraidh,  tha  e  sòlasach 
ann  an  àm  a'  chruaidh-chais,  aig  àm  a'  bhàis, 
'nuair  a  bhios  na  deamhnan  a'  cuartachadh  an 
anama  leis  na  h-uile  cumhachd  a's  urrainn 
ifrinn  a  thoirt  dhaibh.  Ach  a  nise  faodaidh  e 
bhith,  nach  eil  ainglean  glòrmhor  Dhè  a' 
nochdadh  air  tus,  do  bheachd  an  anama  ;  cha 
n-e  sin  a  mhain.  ach  gur  h-ann  a  tha  ifrinn  'na 
seasamh  fa-chomhair,  agus  nadeamhnanuUamh, 
niar  gu  'm  b*  àiU  leo  a  ghiùlan  an  sin  ;  ach  's  e 
so  an  comhf  hurtachd  tha  na  h-ainglean  do  ghnà 
a'  nochadh  aig  a'  chrìch,  agus  cha  dearmaid  iad 
an  t-anam,  ach  giùlanaidh  iad  e  do   dh'    uchd 

Abrahaim.  A  chàirdean  !  thugabh  fainear, 
an  so,  tha  duine  ain-diadhaidh  air  a  leabaidh- 
hàis,  agus  cha-n  eil  aige  neach  gii  labhairt 
ris,  cha-n  eil  aige  neach  gu  comhf  hurt  a  labhairt 
ris ;  ach  cha-n  ann  mar  sin  a  tha  do  chlann 
Dè,  oir  tha  aca-san  an  Spiorad  gu  'n  còmh- 
fhurtachadh.  Ann  an  so  tha  na  h-ain-diadh- 
aichj  agus  cha-n  eil  Criosd  aca  gu  ùrnaigh  a 
dheanamh  air  son  an  giùlain  tearainte  gu 
glòir,  ach  aig  na  naoimh  tha  fear-eadar- 
ghuidhe,  (lob  xvii.  9.)  Mar  so  tha  na  h-aingidh ; 
'nuair  tha  iad  a'  bàsachadh,  cha-n  eil  ac'  a 
h-aon  do  dh'  ainglean  Dhè  gu  frithealadh 
dhaibh  :  ach  aig  na  naoimh  tha  'n  cuideachd. 
Ann  am  facal,  an  neach  neoiompaichte  'nuair 
a  bhàsaicheas  e,  thèid  e  fodha  anns  an  t  sloc 
gun  iochdar.  Ach  na  naoimh,  'nuair  a  bhàs- 
aicheas  iad,  thèid  iad  suas  maille  ris  na 
h-ainglean  gu  uchd  Abrahaim,  no  do  ghlòir 
do-Iabhairt,  Luc.  xxiii.  43. 

A  rithist  tha  e  air  a  radh,  gu  'n  robh  an 
duine  saoibhir  'nuair  a  dh'eug  e  air  adhlaic- 
eadh  no  air  a  chuir  's  an  talamh  ;  ach  an  uair  a 
bhàsaich  an  duine  bochd,  bha  e  air  a  ghiùlan 
leis  na  h-ainglean  do  dh'uchd  Abrahaim  ;  tha 
sin  a*  nochdadh  cor  oirdhearc  naomh-shìuagh 
Dhè,  mar  a  thuirt  mi  roimhe  ;  agus  cha  n-e 
mhàin  sin,  "  ach  mar  an  ceudna  mòr-Iuach 
bàs  nan  naomh  ann  an  sealladh  an  Tighearna, 
(Salm  cxvi.  15.)  A  chum  gu  'm  faod  gineal- 
aichean  an  deigh  so  f  haicinn  cho  luachmhor 

'sa  tha  bàs  a  naoìmh  ann  an  sealladh  an  Tigh- 
earna  'nuair  a  thubhairt  e,  tha  iad  air  an 
giùlan  leis  na  h-ainglean  do  dh'  uchd  Abra- 
haim. 

Mar  so  tha  *n  Tighearn  iomadh  uair  a' 
sgeadachadh  bàs  agus  triali  a  naomh-shluaigh 
fèin  gu  nochadh  do  ghinealaichean  an  deigh 
so  cho  oirdhearc  sa  ta  iad  'na  shealladh.  Tha 
e  air  a  radh  mu  thimchioll  Enoch,  gu'n  tug 
Dia  leis  e  ;  mu  thimchioll  Abrahaim,  gu'n  do 
bhàsaich  e  ann  an  deagh  sheann  aois  ;  mu 
Mhaois,  gu'n  do  thiodhlaic  an  Tighearn  e  : 
mu  Elijah,  gu'n  robh  e  air  a  thoirt  suas  do 
nèamh,  gu  'm  beil  na  naoimh  a'  cadal  ann  an 
losa;  gu  'm  beil  iad  a'  gabhail  an  saothair  ; 
gu  'm  beil  an  oibrichean  'g  an  leantuinn  ;  gu  'm 
beil  iad  fo  'n  altair ;  gu  'm  beil  iad  maille 
ri  Criosd ;  gu'm  beil  iad  anns  an  t-solus  ; 
gu  'm  beil  iad  gu  tighinn  maille  ris  an  Tigh- 
earn  losa  gu  breith  a  thoirt  air  an  t-saoghal 
Tha  'n  ràite  so  a'  ciallachadh  an  uiread  so, 
gu  'm  beil  bàsachadh  mar  naomh,  'na  urram 
agus  na  iubhe  ro  mhòr.  Ach  cha-n  eil  na 
h-ain-diadhaich  mar  sin.  Tha  'm  beartach  nc 
an  t-ain-diadhach  a'  bàsaehadh  agus  tha  e  air 
a  thiodhlaiceadh,  tha  e  air  a  ghiùlan  bho 
àite-còmhnaidh  do  'n  uaigh,  agus  ann  an 
sin  tha  e  air  fhalach  anns  an  ùir;  agus 
cha-n  eil  a  chorp  cho  teann  a'  dol  na  smuir 
agus  a'  tighinn  gu  neo-ni  anns  an  ìonad  sin, 
na  tha  ainm  a'  lobhadh  anns  an  t-saoghal  : 
Uìar  a  deir  an  sgriobtur  naomha,  ''  Lobhaidh 

ainm  an  aingìdh/'  (Gnà.  x.  7.)  Agus  gun 
amharas,  cha-n  eil  ainmean  nam  muinntir 
dhiadhaidh  cho  mòr  'nan  urram  an  deigh  am 
bàis,  sa  tha  na  h-aingidh  agus  an  ainmeannan 
cho  mòr  a' lobhadh.  Ciod  an  t-as>urram  do 'n 
ginealachd  fèin  a  bha  bàs  Bhalaaim,  Agaig, 
Ahitopheil,  Hamain,  ludais,  Heroid,  maille  ris 
a'  chud  eile  do'n  còmpanaich. 

Mar  so  tha  'n  ainmeannan  sgrìobht*  aig  na 
h-aingidh,  anns  an  talamh,  agus  tha  iad  a'  dol 
am  mugha  agus  a'  lobhadh  ;  achtha  ainmeannan 
nan  naomh  a'  tilgeadh  a  mach  fàileadh  cùbh- 
raidh  taitneach  ;  agus  's  e  sin  tha  'n  Tighearn' 
losa  a*  ciallachadh,  's  an  ait'  anns  am  beil  e  'g 
radh,  "  Tha  'mhuinntir  dhiadhaidh  air  an 
giulan  leis  an  h-ainglean  do  dh'  uchd  Abra- 
haim."  Ach  cha-n  fhiach  na  h-ain-diadh- 
aich  ni  sam  bith  ;  's  an  àit  anns  am  beil  e  'g  ràdh 
*'  Tha  na  h-ain-diadhaich  a'  bàsachadh  agus 
tha  iad  air  an  adhlaiceadh." 


"  Agus  ann  an  ifrinn  thog  e  suas  a  shùilean^  air 
dha  a  hhi  ann  am  piantaibh^  agus  chunnaic  e  Abra^ 
hamfad  uaithe,  agus  Lasarus  'na  uchd,^' — Rann. 
23. 

Tha  'n  rann  roimhe  so  a'  labhairt  a  mhàin 
mu  thriall  nan  ain-diadhach  a  mach  às  a' 
bheatha  so,  cuideachd  maille  ris  a'  ghiùlan 
glòrmhor  a  th'  aig  a'  mhuinntir  dhiadaidh  do 
rìoghachd  an  Athar  fèin.  A  nise  tha  ar 
Tighearn  a'  feuchainn  anns  an  rann  so,  ann  an 

cuid  ciod  a  tha  tachairt,  agus  ciod  a  thàrlas 
do'n  droch  dhuine,  an  dèigh  do'n  bheath  so  tigh- 
inn  gu  crìch,  's  an  àit'  anns  am  beil  e  'g  radh, 
"  Agus  ann  an  ifrinn  thog  e  suas  a  shùilean." 
'Se  sin,  tha  na  h-ain-diadhaich,  an  dèigh 
dhaibh  dol  às  a'  bheathaso,  a'  togail  suas  an 
sùilean  ann  an  ifrinn ;  o  na  briathran  so, 
faodar  na  nithe  so  a  thoirt  fainear. 

1.  Gu  'm  beil  ifrinn  ann  air  son  anmannan 
a  bhi  air  am  pianadh  innte,  'nuair  a  thig  crìoch 
air  a'  bheatha  so.  Thugaibh  fainear  an  deigh 
dha  bhi  marbhagus  air  adhlaiceadh,  '*  Ann  an 
ifrinn  thog  e  suas  a  shùilean." 

2.  Gu  'm  beil  na  h-uile  a  ta  ain-diadhaidh, 
agus  a  ta  beò  agus  a*  bàsachadh  'nan  cuid 
peacannan  cho  ìuath  's  a  bhàsaicheas  iad^  a' 
dol  do  dh'  ifrinn  :  bhàsaich  e,  agus  bha  e  air 
adhlaiceadh.  ''  Agus  ann  an  ifrinn  thog  e  suas 
a  shùilean." 

3.  Gu  *m  beil  cuid  cho  trom  'nan  cadal, 
agus  cho  neo-chiìramach  'nan  cuid  peacannan, 
's  gur  gann  a  tha  f  hios  aca  gn  math  c'  àit' 
am  beil  iad  gus  an  tig  iad  do  dh'  ifrinn  ;  agus 
sin  tha  mi  tuigsinn  bho  na  briathran  so,  '*  Ann 
an  ifrinn  thog  e  suas  a  shùilean''.  Bha  e 
'na  chadal  roimhe,  ach  thug  ifrinn  air  a  shiìilean 
a  thogail  suas. 

Mar  a  thuirt  mi  roimhe,  tha  e  soilleir,  gu  'm 
beil  ifrinn  ann  air  son  anmannan,  seadh,  agus 
chuirp  cuideachd,  gu  bhi  air  am  pianadh  innte 
an  deigh  dhaibh  dol  às  a'  bheatha  so ;  mar  a 

ta  e  soilleir ;  air  tùs,  a  chionn  gu'n  tubbairt  an 
Tighearn  losa  Criosd,  nach  urrainn  breug  a 
dheanamh,  an  deigh  do  'n  pheacach  a  bhi 
marbh  agus  air  adhlacadh,  "  Ann  an  ifrinn 
thog  e  suas  a  shìiilean." 

A  nise,  ma  theirear  an  aghaidh  so,  gur  e 
th'  air  a  chiallachadh  an  so  le  ifrinn  an  uaigh. 
Sin  tha  mi  gu  soilleir  ag  àicheadh  : 

1,  A  thaobh  nach  eil  an  corp  moth- 
achail  'san  uaigh  air  pian  no  socair ;  ach  ann 
an  ifrinn,  do  'n  tèid  spioradan  nam  muinntir 
dhamnaite,  tha  iad  mothachail  air  pian,  agus 
b'  àill  leo  gu  deònach  a  bhi  saor  uaithe,  gu 
socair  a'  mhealltuinn,  ni  tha  iad  a'  moth- 
achadh  a  bhi  dh'efìsbhuidh  orra ;  mar  a  tae  gu 
soilleir  air  a  leigeadh  ris  anns  an  t-samhla  so, 
"Cuir  Lasarus  a  chìim  's  gu  'n  tùm  e  barr  a 
mheòir  ann  an  uisge,  agus  gu'm  fuaraich  e  mo 
theanga." 

2.  Cha  n-e  an  uaigh  a  th'  aira  chìallachadh, 
ach  àite-eigin  eile,  oir  na  cuirp,  cho  fad  'sa 
laidheas  iad  an  sin,  cha-n  eil  iad  comasach  air 
an  sùilean  a  thogail  suas  a  dh'  f  haicinn  cor 
glòrmhor  cloinne  Dhè,  mar  a  ta  anmannan 
nam  muinntir  dhamnaite  a'  deanamh.  '<  Ann 
an  ifrinn  thog  e  suas  a  shùilean/' 

3.  Cha-n  urrainn  gur  e  'n  uaigh  a  tha 
air  a  chiallachadh,  oir  na  b'i,  dh'fheumadh, 
gu  *n  robh  an  t-anam  air  adhlaiceadh  innte 
maillerisa'  chorp,  ni  nach  urrainn  co-chòrdadh 
ri  leithid  nam  marbh  a  ta  airan    nochdadh   an 

so,  oir  a  deir  e,  "  Bhàsaich  an  diiine  saoibhir;'* 
's  e  sin,  bha  'anam  air  a  dhealachadh  o  chorp, 
**  Agus  ann  an  ifrinn  thog  e  suas  a  shùilean." 

Ma  bhios  e  air  àicheadh  a  rithist  nach  eil 
ifrinn  ann,  ach  anns  a'  bheath  so ;  sin  tha  mi 
mar  an  ceudna  ag  àicheadh,  mar  a  thuirt  mi 
roimhe ;  an  deigh  dha  bhi  marbh  agus  air 
adhlaiceadh,  ^^  Ann  an  ifrinn  thog  e  suas  a 
shiìiìean."  Agus  innseam  dhut,  O  anaim,  cò 
air  bith  thu,  mur  dlìithaich  thu  steach  gu 
sàbhailt  ris  an  Tighearn  losa  Criosd,  agus 
mur  gabh  thu  greim  air  na  rinn  e,  agus  air  na 
tha  e  a*  deanamh  *na  phearsa  fèin  air  son 
pheacach,  gheibh  thu  a  leithid  do  dh'  ifrinn  an 
deigh  do  'n  bheatha  so  a  bhi  thairis  's  nach 
faigh  thu  mach  aisd*  a  rithist  a  chaoidh  nan 
caoidhean.  Agus  thusa  a  ta  ana-miannach, 
asjus  nach  eil  ach  a'  fanaid  air  seirbheisich  an 
Tighearna,  'nuair  a  dh'  innseas  iad  dhut  mu 
phiantan  ifrinn,  gheibh  thu^,  'nuair  a  thèid  thu 
mach  às  a'  bheath  so,  an  ifrinn  sin,  eadhon 
an  ifrinn  a  tha  'n  deigh  na  beatha  so,  gu'n 
coinnich  i  thu  air  do  thuras  a  chùm  an  àit*  sin 
agus  cuiridh  i,  maille  ris  a'  chuideachd  ifrinneil, 
a  leithid  a  dh*  f  hàilt  ort,  's  nach  di-chuimhnich 
thu  e  am  feasd  ;  an  uair  a  thig  an  sgriobtur 
sin  gu  bhi  air  a  cho-lionadh  air  t'  anam,  (Isa. 
xiv.  9.)  ''  Tha  ifrinn  nam  marbh  air  gluasad 
shìos  air  do  shon,  gu  do  choinneachadh  aig  do 
theachd,  tha  e  dùsgadh  nam  marbh  air  do  shon, 
uile  dhaoine  mòra  na  talmhuinn  ;  tha  e  toir 

air  uìle  rìghrean  nan  cinneach  èiridh  siias  o'n 
cathraichibh.  Labhraidh  gachaondiù,  [se  sin 
iadsan  a  ta  ann  an  ifrinn]  agus  their  iad  riut, 
Am  beil  thusa  fòs  air  fàs  lag  mar  sinne  ?  An 
d'rinneadh  tu  coltach  ruinne."  (Isa,  xiv.  9, 
10,)  O  air  uairean  'nuair  a  smaointich  mi 
rau  dhèibhinn  dol  do  dh'  ifrinn,  agus  a  smuain- 
tich  mi  air  buainead  an  truaighe-san  a 
thuiteas  innte;  mhosgail  mi  suas  a  dh'  iarraidh 
air  an  Tighearn'  losa  Criosd,  mo  shaoradh 
uaipe,  a  roghainn  air  tàir  agus  fanaid  a 
dheanamh  oirre. 

**  Agus  ann  an  ifrinn  thog  e  suas  a  shùilean." 
An  dara  nì  a  dh'  innis  mi  dhuibh,  b'  e  so,  gu  'm 
beil  na  h-ain-diadhaich  uile  a  tha  beò  agus  a* 
bàsachadh  'nan  cuid  peacannan,  cho  luath  'sa 
ta  iad  a'  dol  a  mach  às  a'  bheath  so,  a'  dol 
sìòs  do  dh'  ifrinn.  Tha  so  mar  an  ceudna  air 
a  dhearbhadh  leis  na  briathran  a  th'  anns  an 
t-sàmhlaso,  's  an  àit'anns  ambeilCriosdagràdh, 
*'  Fhuair  e  bàs  agus  dh'adhlaiceadh  e  agus  ann 
an  ifrinn  thog  e  suas  a  shùilean''  Mar  a  thuit- 
eas  a'  chraobh,  mar  sin  laidhidh  i,  cò  dhiù  a's 
ann  gu  nèamh  no  gu  ifrinn,  (Eccles.  xi.  3.) 
Agus  mar  a  thuirt  Criosd  ris  a'  mheirleach  air 
a'  chrann,  ''  An  diugh  bithidh  tu  maille  riumsa 
ann  am  Phàrras ;"  eadhon  mar  sin  faodaidh  an 
diabhol  a  ràdh  ris  an  anam^  Am  màireach 
bithidh  tu  maiUe  riumsa  ann  an  ifrinn.  Faic  an 
sin  ciod  an  cor  truagh  anns  am  beil  es-an  a  ta 
bàsachadh    gun   a  bhi    air  ath-bhreith  ,  tha   e 


NO  ACAIN  ANMA  DAMNATTE,  4j 

dol  o  thinneas  buan  gu  ifrinn  a  's  buame  ;  o 
phìantan  bàis  gu  piantan  sìorruidh  ifrinn. 
*'  Agus  ann  an  ifrinn  thog  e  suas  a  shùilean/' 
A  chàirdean  !  na'm  biodh  sibh  agaibh  fèin, 
bhiodh  cùram  agaibh  air  son  'ur  n-anmannan  ; 
'nan  tugadh  sibh  uìread  ri  aire,  chitheadh 
sibh  chogòrach  'sa  tha  iadsan  a  ta  deanamh  tàir 
air  slàint  an  anmannan.  O  ciod  an  tairbh  do 
t'anam  sòlasan,  a  bhi  agad  anns  a'  bheath  so, 
agus  piantan  ann  an  ifrinn,  (Marc  xiii.  36.)  B' 
f  hearr  dhut  dealachdain  ri  t'uile  pheacannan 
agus  shòlasan,  agus  chòmpanach  agus  gach  ni 
eile  anns  am  beil  thu  a'  gabhail  tlachd,  na 
t'  anam  agus  do  chorp  a  bhi  air  an  tilgeadh  do 
dh'  ifrinn.  O  ma  ta  na  dearmad  ar  Tighearn 
losa  Criosd,  air  eagal  gu  'n  tuit  thu  sìos  do 
dh'  ifrinn,  (Eabh.  ii.  3.)  Smuainich,  nach 
leònadh  e  thu  chum  do  chridhe,  nan  tàrladhair 
do  leabaidh-bàis,  an  àite  còmhfhurt  beath' 
air  a  deagh  chaitheamh,  agus  toillteannasan  an 
Tighearn  losa  Criosd  cuideachd,  maille  ri 
còmhf  hurt  a  Spioraid  ghlòrmhor  a  bhi  agad, 
gur  e  bhiodhagad,sealladh  airbeath  air  a  droch- 
caithe,  do  pheacannan  ag  itealaich  'na 
t'aodan  do  chogais  a'  labhairt  a  mach  le  tàirn- 
eanaich  *na  t'aghaidh,  smuaintean  mu  Dhfa 
uabhasach  dhut,  no  a'  cur  uabhais  ort,  am  bàs  le 
dhubhan  gun  tròcair  a'beirsinn  ort,  na  diabhoil 
'nan  seasamh  a  feathamh  air  son  t'anma,  agus 
ifrinn  'g  a  cuir  fèin  am   farsuinneachd,    agus 

uUamh  gu  do  shlugadh  suas,agussìorruidheachd 
do  thruaighe  agus  do  phiantan  a'  feitheamh  ort, 
o  nach  faigh  thu  fuasgladh.  Oir  thoir  an  aire, 
cha-n  eil  am  bàs  a*  tighinn  'na  aonar  gu  anam 
neo-iompaichte,  ach  le  a  leithid  do  chuideachd 
's  na'n  robh  thu  uiread  as  fiosrach  uime, 
bheireadh  e  ort  a  bhi  air  chrith.  Guidheam 
ort  thoir  fainear  an  sgrìobtur  so.  *'  Agus 
dh'amhairc  mi,  agus  feuch  each  glas,  agus  b'  e 
ainm  an  tì  a  shuigh  air  am  bàs,  agus  lean 
ifrinn  'na  chuideachd."  (Tais.  vi.  8,)  cha-n 
eil  am  bàs  a*  tighinn  'na  aonar  a  dh' 
ionnsaidh  an  ain-diadhaich,  cha-n  eil^  ach  tha 
ifrinn  a'  dol  'na  chuideachd.  O  an  luchd- 
comhfhnrtachd  truagh!  O  a'  chuideachd 
thruagh!  bàsagusifrinn.  Tha'mbàsa'dolasteach 
do  d'  chorp,  agus  a'  dealachadh  corp  agus  anam 
o  chèile ;  tha  e  'na  sheasamh  a  muigh  (mar  a 
dh'  f  haodas  mi  radh)  gu  glacadh,  no  a  roghainn 
air  sin,  gu  t'anam  a  chagnadh  eadar  f  hiaclan 
bithbhuan.  An  sin,  bidb  t'  aoibhneas,  do  shòlas, 
do  thoii-inntinnean  peacach  air  an  crìochnach- 
adh,  'nuair  thàrlas  so  ;  feuch  !  thige.  'S  beann- 
aicht'  iad-san  uile  a  theicheas  tre  losa  Criosd,  tre 
a  thoillteannas-an  le  creideamh,  O  na  com- 
panaich  anam-mhurtach  so  !  '^  Agus  ann 
an  ifrinn  thog  e  suas  a  shùilean." 

An  treas  ni,  tha  f  hios  agaibh,  a  thug  sinn 
fainear  o  na  brìathran  so,  b'  e  so,  Gu  'm  beil 
cuid  cho  trom  'nan  cadal,  agus  cho  neo-chùram- 

ach  'nan  cuid  peacannan,  's  gur  gann  a  tha 
f  hios  aca  c'  àit*  am  beil  iad,  gus  an  tig  iad  do 
dh*  ifrinn."  Agus  sin,  dh'  innis  mi  dhuibh,  tha 
mi  tuigsinn  o  na  briathran  so,  *'  Ann  an  ifrinn 
thog  e  suas  a  shùilean/'  Thugaibh  fainear, 
b'  ann  an  ifrinn  a  thog  e  suas  a  shùilean.  A 
nise,  tha  cuid  a'  tuigsinn  leis  na  briathran  so, 
gu  *n  tàinig  e  dha  ionnsaidh  fèin,  no  gu  'n  do 
thòisich  e  air  tuigsinn  ann  fèin,  eiod  an  staid 
anns  an  robh  e,  agus  ciod  a  chaidh  thoirt 
uaithe  ;  ni  a  tha  fathasd  'na  dhearbhadh  air  na 
chaidh  chur  sìos  leam,  'S  ann  an  sin  a  tha 
iad  a'  tighinn  thuca  fèin,  's  e  sin,  ann  an  sin 
tha  iad  a*  mothachadh  c'  àit*  am  beil  iad  a 
rìreadh  :  mar  so  tha  e  tachairt  do  chuid  do 
dhaoine,  gur  gann  a  tha  f  hios  aca  c'  àite  am 
beil  iad^  gus  an  tog  iad  suas  an  sùilean  ann 
an  ifrinn.  Is  ionann  do'n  t-sluagh  so  is 
daibh-san  a  thuit  ann  an  am  preathal ;  tha  f  hios 
agaibh  ma  thuiteas  duine  sìos  am  preathal 
ann  an  seòmar,  ged  a  thogadh  tu  suas  e  agus 
a  ghiùlan  do  sheòmar  eile,  gidheadh  cha-n  eil  e 
mothachail  air  c'  àit'  am  beil  e  gus  an  tig  e  ga 
ionnsaidh  fèin,  agus  gun  tog  e  suas  a  shùilean. 
Gu  firinneach  is  aobhar  eagail,  gur  am 
mar  so  a  thàrlas  do  dh'  iomadh  anam 
bochd  tha  iad  cho  neo-f  haireachail,  cho 
cruaidh,  "  an  cogaisean  cho  mòr  air  a  losgadh 
le  iarunn  dearg,"  (1  Tim.  iv.  2.)  's  gu  'm  beìl 
iad  rò  aineolach  air  an  staid,  agus  'nuair  a  thig 
am  bàs,  buailidh  e  iad  mar    gu'm   b'eadh  ann 

E 

an  neul  (gu  h-àraidb  mu  bhàsaicheas  iad  gu 
h-obann),  agus  mar  sin  tha  iad  air  an  greasad 
air  falbh,  agus  is  gann  a  tha  fhios  aca  c'  àit' 
am  beil  iad,  gus  an  tog  iad  suas  an  sùilean  ann 
an  ifrinn  :  's  e  so  esan  a  tha  bàsachadh  'na  làn 
neart,  agus  e  uil'  aigfois  agus  an  sìth,  (lob  xxi. 
23.) 

Do  'n  t-seòrsaso  tha  iadsan  mu'm  beilear  a* 
labhairt  an  Salm  Ixxii.  's  an  àit'  am  beil  e  'g 
ràdh,  '^  Clia-n  eil  cuibrichean  'nam  bàs,  ach  a  ta 
'n  neart  laidir,  ann  an  dochair  mar  dhaoinibh 
eile  cha-n  eil  iad,  agus  mar  dhaoinibh  eile 
cha-n  eil  iad  air  an  sàrachadh."  Agus  a  rithist, 
caithidh  iad  a  laithean  ann  an  saoibhreas,  agus 
annan  tiotathèidiad  sìos  do'n  uaigh.  lob  xxi.l7 
Gu  dearbh  tha  so  ro  mhòr  air  aithneachadh  le 
mhothachadh  an-aoibhneach  agus  lathail ;  cuid 
a  dh'uairean  'nuair  a  thèid  sinn  a  shealltainn 
orrasan  a  ta  tinn  anns  na  bailtean  agus  anns  na 
h-àitean  's  am  beil  sinn  beò  ;  Oh  cia  neo-mhoth- 
achail,  a  ta  iad  !  cia  dàite  'nan  cogaisean  cha-n 
eil  iad  aon  chuid  mothachail  mu  nèamh  no  mu 
ifrinn  ;  mu  pheacadh  no  mu  Shlànaighear ; 
labhraibh  riu  mu  dhèibhinn  an  còr  agus  staid 
an  anmannan,  agus  gheibh  sibh  iad  cho  ain- 
eolach  is  ged  nach  biodh  anmannan  aca  gu  meas 
a  bhi  ac'  orra.  Cuid  eile,  ged  tha  iad  'nan 
laidhe  ullamh  gu  bàsachadh,  gidheadh  tha  iad 
cùramach  mu  thimchioU  an  gnothaichean  o'n 
leth-a-muigh,  mar  gu  'm  biodh  iad  cinnteach  à 
beatha  an  so,  eadhon  agus  am  mealtainn  gu 

bràth.  A  rithist,  thigibh  gu  muinntir  eile, 
labhraibh  riu  mu  dhèibhinn  staid  an  anmannan, 
ged  nach  eil  aca  ni's  mò  do  dh'f  haireachadh 
nuadh  hhreith  na  tha  aig  brùid  ;  gidheadh 
labhraidh  iad  cho  muinghìnneacli  mu  dhèibhinn 
an  staid  shìorruidh,  agus  slàinte  an  anmannan, 
a's  ged  a  bhiodh  ac'  am  fhaireachdain  a*s 
oirdheirc  a  th*  aig  duine  no  bean  sam  bith 
air  an  t-saoghal,  ag  ràdh,  bithidh  sìth  agam, 
(Deut.  xxix.  19.)  'Nuair  mar  a  thuirt  mi 
eadhon  an  dràsta  ;  tha  f  hios  aìg  an  Tighearn 
gu  'm  beil  iad  cho  ain-eolach  mu'n  nuadh- 
bhreith,  mu  nàdur  agus  oibreachadh  a'  chreid- 
imh,  mu  fhianais  an  Spioraid,  as  ged  nach 
robh  nuadh-bhreith,  no  creideamh,  no  fianais 
Spiorad  Chriosd  ann  an  neach  sam  bith,  do  na 
naoimh  anns  an  t-saoghal.  Cha  n-e  sin  a  mhàin, 
ach  mar  so  tha  mòran  dhiù,  eadhon  uair  no 
na's  lugha  roimh  àm  am  bais.  Ah  anmannan 
bochda  !  ged  a  dh'  fhaodas  iad  dol  air  falbh 
an  so  coltach  ri  uan,  mar  their  an  saoghal ; 
gidheadh  na'm  b'  urrainn  dut  uiread  r'an 
leanmhainn  beagan,  gu  seasamh  agus  èisdeachd; 
gu  luath  an  deigh  an  dol  air  falbh,  tha  aobhar 
eagail,  gu  'n  cluinneadh  tu  iad  a'  beucail  coltach 
ri  leòghan  aig  an  ceud  inntreachdain  a  steach 
do  dh'  ifrinn,  mòran  ni's  measa  na  rinn  Còrah 
*s  na  bha  maiUe  risj  *nuair  a  chaidh  iad 
sìos  beò  's  an  talamh,  Aireamh,  xvi.  31 — 35. 
A  nise,  leis  an  aon  ni  so  tha'n  diabhol  a' 
gabhail  cothrom  mòr  air  cridheachan  nan  ain- 

eolach,  a'  toìrt  sanais  dhaibh,  no  cuir  'nan 
cuimhne,  air  son  gu 'n  d'  fhalbh  an  dream  a 
bhàsaich,  cho  cùin,  gu'n  amharus  sam  bith 
gu  'm  beil  iad  air  dol  gu  fois  agus  aoibhneas  ; 
'nuair,  mo  thruaighe  !  a  tha  aobhar  eagail  gu  'm 
b'  e  'm  fàth  mu'n  dh'  falbh  iad  cho  ciùin,  gu  'n 
robh  iad  neo-fhaireachail  agus  cruaidhichte 
'nan  cogaisean ;  seadh,  marbh  roimhe  sin 
*nam  peacannan  agus  'nan  eusantas.  Oir  nam 
biodh  uiread  ri  cuid  do  dhiìsgaidhean  aea 
air  an  leapaichean-bàis,  mar  a  bh'  aig  cuid, 
bheireadh  iad  air  a'  bhaile  uile  gairm  a  mach 
mu  thimchioll  an  cor  brònach,  dubhach,  cràit- 
each  :  ach  a  chionn  gu'm  beil  iad  air  anlosgadh 
le  iarunn  dearg  agus  ain-eòlach,  agus  a'  triall 
gu  ciùin,  air  an  aobhar  sin  tha  'n  saoghal  ^'  a' 
gabhail  cridhe  ri  feur"  (mar  is  gnàleinn  a  ràdh) 
agus  cha-n  eil  iad  a'  deanamh  cùis  mhòr  sam 
bith  do  bhi  beò  agus  a'  bàsachadh  nach 
urrainn  iad  innseadh  cionnas;  '' Uime  sin  mar 
shlàbhraibh  chuairtich  àrdan  iad.''  (Salm  Ixxiii. 
5,  6.)  Ach  sealladh  iad  riu-fèin,  oir  mur  bi 
còir  aca,  anns  an  Tighearn  losa  a  nise,  f  had 
'sa  bhios  iad  beò  anns  an  t-saoghal,  co-dhiù  a 
bhàsaicheas  iadfo  bhuaireas  no  ciùin,  thèid  iad 
a  dh*  ionnsaidh  an  àite  cheudna,  agus  togaidh 
iad  suas  an  sùilean  ann  an  ifrinn. 

O  mo  chàirdean,  na'm  biodh  uiread  ri  fìos 
agaibh  air  an  staid  thruagh  auns  am  beil  iad- 
san,  a  tha  dol  a  mach  às  an  t-saoghal  so 
gun  chòir  ann  am  Mac  Dhè,  bheireadh  e  oirbh 

'ur  leis  a  bhualadh,  agus  ann  an  searbhadas 
bhur  n-anmannan  èibheach  a  mach, — *'  A 
maighstearan  ciod  as  còir  dkuinn  a  dheanamh 
ehum  gu'n  tearnar  sinn,*'  (Gniomh  xvi.  29 — 
13.)  Agus  cha  n  e  sin  a  mhàin  ach  cha 
bhiodh  sòlas  agad  gus  am  faigheadh  tu 
fois  air  son  t*  anma  anns  an  Tighearna  losa 
Criosd. 


Agus  ann  an  ifrinn  thog  e  suas  a  shùilean^  air 
dha  hhi  ann  am  piantaibh^  agus  chunnaic  e  Ahra- 
hamfad'  uaithy  agus  Lasarus  *na  uchd, — Rann,  23. 

Tha  ni-eigin  aithghearr  agam  air  a  thoirt 
fainear  o  na  briathran  so,  *'  Agus  ann  an  ifrinn 
thog  e  suas  a  shùilean.''  Agus  gu  dearbh,  cha 
tug  mi-fainear  ach  ni-eigin,  oir  tha  iad  ro  làn 
do  bhrìgh,  agus  dh'  fhaodadh  iomadh  ni  a  bhi 
air  a  thoirt  fainear  uapa.  Tha  aon  nì  fathast 
air  am  faodainn  beantainn,  a  ta  air  a  ghabhail  a 
steach  anns  an  ràdh  ud,  agus  's  e  sin  so.  Tha 
mi  saoilsinn  gu'm  beil  an  Tighearn  losa 
Criosd  leis  a  so  a'  ciallachadh,  gu'm  beil 
daoine  gu  nàdurrach  ain-dheonach  gu  faicinn 
no  gu  aire  a  thoirt  d'an  staid  bhrònaich  fein,  tha 
mi  'g  ràdh  a  thaobh  nàduir  ;  ach  ged  a  tha  iad 
an  dràstagu  toileach  ain-eolach  gidheadh  '*  ann 
an  ifrinn  togaidh  iad  suas  an  sùilean."   'S  e  sin, 

ann  an  ifrinn  chì  iad  agus  tuigidh  iad  an  cor, 
truagh  ;  agus  uime  sin  ris  na  briathran  so,  *'  Ann 
an  ifrinn  thog  e  suas  a  shùilean/'  tha  e  cur 
air  dha  a  bhi  ann  am  pian  ;  mar  gu'n  abradh 
e,  Ged  aon-uair  a  dhùin  iad  an  sùilean,  ged 
bha  iad  uair-eigin  (2  Pead.  iii,  5.)  gu  toileach 
ain-eoìach,  gidheadh  'nuair  a  dh'  fhàlbhas  iad 
do  dh'ifrinn  bithidh  iad  cho  truagh  air  an 
làimhseachadh  agus  air  am  pianadh,  a's  gu'm 
bi  iad  air  an  èigneachadh  gu'n  sùilean  a  thogail 
suas.  Fhad  'sa  tha  daoine  beò  anns  an 
t-saoghal  so,  agus  iad  ann  an  staid  nàdurraieh, 
bithidh  deagh  bharail  aca  umpa  fèin  agus  mu  'n 
cor  ;  co-dhùnaidh  iad  gu  'm  beil  iad  'nan  criosd- 
aidhean,  gur  e  Abraham  an  athair,  (Mat.  iii.  7» 
8.)  Agus  am  an  staid  cho  math  ri  staid  na 
h  aiteam  a's  fearr ;  co-dhùnaidh  iad  gu  'm 
beil  creideamh  an  Spiorad  aca,  deagh  dhòchas 
agus  còir  anns  an  Tighearn  losa  Criosd  ;  ach 
fòs  'nuair  a  thuiteas  iad  sìos  do  dh'  ifrinn,  agus 
a  thogas  iad  suas  an  sùilean  an  sin,  agus  a  chì 
iad,  an  toiseach  an  anmannan,  a  bhi  air  am 
pianadh  gu  h-anabarrach  ;  an  àite-còmhnaidh  a 
bhi  an  t-sloc  gun  iochdar ;  an  cuideachd  mìl- 
tean  do  dh'  anmannan  damnaite ;  mar  an  ceudna 
cuideachd  do-àireamh  do  dheamhnaibh  ;  agus 
dioghaltas  teth  loisgeach  Dbè,  cha  n-e  mhàin 
gu  sileadh,  ach  gu  tuiteam  orra  gu  ro  dhian  ; 
an  sin  air  dhaibh  a  bhi  deònach  air  dùsgadh, 
a  bha  uile  aimsir  am  beatha  'nan  cadal  marbh. 

tha  mi  'g  radh,  'nuair  a  thachras  so,  feuch  thig  e, 
an  sin  <'  togaidh  iad  suas  an  sùilean"  ;  ann  an, 
meadhonphiantan  "togaidhiad  suasansiìilean/' 

A  rithist,  faodaidh  sibh  a  thoirt  fainear  o  na 
briathran  so  :  *'  Agus  ann  an  ifrinn  thog  e  suas 
a  shùilean,  air  dha  a  bhi  ann  am  piantaibh." 
Gu  'm  bi  àm  pianaidh  nan  daoine  ain-diadhaidh 
air  son  am  peacannan  ann  am  piantaibh  na 
h-ifrinn.  A  nis'  an  so  tha  mi  air  mo  chuir  gu 
seasamh,  'nuair  a  tha  mi  a'  toirt  fainear  no 
smaointeachadh  air  piantaibh  ifrinn  anns  am 
beil  a'  mhuinntir  dhamnaite  a*  tuiteam.  O 
piantando-labhairt !  O  's  piantan  gun  chrìoche  ! 
A  nise,  chum  's  gu  'm  faod  t'  anam  a  bhi  air  a 
thoirt  gu  teicheadh  o  na  piantaibh  do-f  hulang 
so  chum  am  beil  a'  mhuinntir  dhamnaite  a' 
dol,  feuchaidh  mi  dhut  gu  h-aithghear  ciod  iad 
piantan  ifrinn.  ^Sd  cheudàite,  leisna  h-ainmean 
aice.  'S  an  dara  h  àite,  an  staid  dhubhach 
anns  am  bi  thu,  ma  thèid  tlìu  'n  sin.  'Sa'  cheud 
àite,  ainmean  :  tha  i  aira  gairrn  '*cnuimh  nach 
bàsaich  am  feasd."  (Marc  ix.)  Tha  i  air  a 
gairm,  "  àmhuinn  cho  teth  ri  teine,"  (Mal. 
iv.  J.)  Tha  i  air  a  gairm,  »' àmhuinn 
theinteach,*'  (Matt.  xiii.)  Tha  i  air  a  gairm, 
*'  an  tsloc  gun  aigin,  an  teine  do-mhùchaidh, 
teine  agus  pronasg,  teine  ifrinn,  an  loch  teine, 
teine  dian-Ioisgeach,  teine  sìorruidh,  teine 
bith-bhuan,  sruth  teine,"  (Tais.  xx.) 

1.  Aon  earrann  dhe  do  phiantan  is  e  so,  bith- 
idh  làn-shealladh  agad  air  t-'uile  dhroch  caithe- 

beathe  o  thoiseaeh  gu  deireadh ;  ged  an  so  a's 
urrainn  dhut  peacachadh  an  diugh,  agus  a  dhi- 
chìiimhneachadh  mu  n  tig  am  màireach  ;  gidh- 
eadh  ann  an  sin  (ann  an  ifrinn)  bheirear  ort 
a  chùimhneachadh  cionnas  a  pheacaich  thu 
an  aghaidh  Dhè  aig  a  leithid  do  dh'  uair,  agus 
ann  a  leithid  do  dh'  àite^  air  son  a  leithid  do 
nì,  agus  maille  ri  leithid  do  neach,  nì  a  bhios 
'na  ifrinn  dhut.  ''  Cuiridh  Dìa  iad  ann  an 
òrdugh  fa  chomhair  do  shùl.''  Salm  l.  21. 

2.  Bithidh  na  ciontan  sin  uile  agad'nanlaidhe 
trom  air  t'anam  cha  n-e  mhain  cionta  aon  no 
dha,  ach  an  cionta  gu  lèir  cuideachd,  agus 
an  sin  laidhidh  iad  'na  t'  anam  mar  gu'm 
biodh  do  bhrù  làn  bighe,  agus  air  a  cur  air 
teine  laiste.  Ann  an  so,  's  urainn  do  dhaoine 
cuìd  a  dh'  uairean  smaointeachadh  air  am  peac- 
annan  le  tlachd,  ach  ann  an  sud  le  piantaibh 
do-labhairt ;  oir  is  e  sud  tha  mi  tuigsinn 
an  teine  mu'm  beil  Criosd  a  labhairt,  nach 
mhùchair  gu  bràth,  (Marc  viii.  43—  4Q.) 
Am  feadh  a  tha  daoine  beò  an  so;  O!  cia 
mar  a  tha  ciont'  aon  pheacaidh  cuid  do  dh* 
uairean  a  bruthadh  an  anma  ?  Bheir  e  air 
duine  a  bhi  na  leithid  do  chòr,  's  gu'm 
bi  e  sgìth  de  a'  bheatha  air  chor  's  nach 
urrainn  e  aon  chuid  fois  fhaotainn  aig  an 
taigh  'na  shuidhe  no  'na  laidhe.  Cha  n-e  sin 
a  mhain,  ach  tha  fios  agam  gu  'n  robh  iad 
cho  mòr  air  am  pianadh  le  cionta  aon  smuain 
pheacach,  's  gu  'n  robh  iad  an  impis  dol  às  an 

cèill,  agus  iad  fèin  a  chrochadh.  Ach  a  nise 
'nuair  a  thig  thu  do  dh'  ifrinn,  agusagad,cha  n-e 
mhàin  aon  no  dha,  no  ceud  do  pheacannan, 
maille  r'  an  cionta  gu  lèir  air  t'anam  agus 
air  do  chorp,  ach  na  h-uile  peacadh  a  chuir 
thu  riamh  an  gnìomh  o'n  thàinig  tu  steach 
do  *n  t-saoghal;  gu  lèir  air  ani  bualadh  air 
do  chogais  an  aon  àm,  mar  gu  'm  buaileadh 
neach  iarunn  dearg  teth  ri  do  bhroilleach,  agus 
mairsinn  an  sin  chum  an  uile  bhith-bhuan- 
tachd  ;  tha  so  truagh  I 

3.  À  rithist,  an  sin  bheireir  a  chum  do 
chùimhne,  an  tàir  a  rinn  thu  air  soisgeul 
Chriosd  ;  an  sud  bheir  thu  fainear  cho  toileach 
'sa  bha  Criosd  air  tighinn  a  chum  an 
t-saoghal  a  thearnadhpheacach,  agus  cho  faoin 
sa  bha  'n  ni  sin  air  son  an  do  dhiùlt  thu  e.  Tha 
so  air  a  chumail  a  mach  gu  soillear  an  Isaias 
xxviii.  far,  aig  labhairt  d'a  mu  dhèibhinn  an 
Tighearn  losa  Criosd,  stèidh  an  tearnaidh, 
rann  16,  a  deir  e  mu'n  timchioll-san  a  dhiùltas 
an  soisgeul,  an  uair  a  thèid  sgiùrsadh  a  chur 
thar  na  talmhuinn,  (ni  a  tha  mis'  a' 
tuigsinn  a'  bhios  aig  deireadh  an  t-saoghail)  an 
sin  a  deir  e, — Glacaidh  i  sibhmadainn  an  deigh 
maidne,  air  an  latha  agus  air  an  oidhche  thèid 
i  seachad  thairis  oirbh,  's  e  sin  do  ghnà  gun 
sgur  sam  bith.  Agus  bithidh  e  'na  chràdh 
a  mhain  an  iomradh  a  chluinntinn.  Na  chràdh, 
's  e  sin,  na  phiantan  no  na  earrainn  mhòr  do 
'dh'ifrinn  a  mhain  an  iomradh  a  thuigsinn,  an 

naigheachd  mhath  a  thàinig  a  chum  an 
t  saoghail  le  bàs  Chrioscl  air  son  pheacach. 
Agus  tuigi(Jh  tusa  gu  deimhin  gur  e  so 
inntinn  an  Spioraid,  ma  choimeasas  tu  e 
ri  Isa.  liii.  1.  Far  am  beil  e  a!  labhairt  mu 
dhaoine  a  bhi  a'  tionndadh  an  culthaobh  air 
tairgsean  gràis  Dhè  anns  an  t-soisgeuì,  a'  deir 
e,  "  Cò  a  chreid  ar  teachdaireachd  ?  no  an 
soisgeul  a  chuireadh  an  cèiU  leinne  ?"  Nise 
bithidh  so  'na  phianadh  cumhachdach  do  'na 
h-ain-diadhaich,  'nuair  a  thuigeas  iad  gu  'n 
robh  mathas  Dhè  cho  mòr,  's  gu  'n  do  chuir  e 
eadhon  a  Mhac  a  mach  à  'uchd  gu  bàsachadh 
air  son  pheacach,  agus  gidheadh  gu  'm  biodh 
iadsan  cho  amaideach  sa  chuir  uapa,  aon  gu 
aoneile,  gu  'm  biodh  iad  cho  amaideach  is  gu'n 
cailleadh  iad  nèamh,  agus  Criosd,  agus  beatha 
shìorruidh  ann  an  glòir,  air  son  comunn  cuid- 
eachd mhisgearan :  gu'n  cailleadh  iad  an  anmann- 
an  airsonbeagan  sùgraidh,  air  son  an  t-saoghail 
so,  air  son  strìopaich,  air  son  sin  a  ta  ni's 
aotrom'  na  faoineachd  agus  neo-ni  ;  tha  mi  'g 
ràdh  bithidh  so  'na  phianadh  no  mhòr  dhutsa. 
4.  Is  e  earran  eile  dhe  do  phianadh  e  so  ;  chì 
thu  do  chàirdean,  do  luchd-eòlais^  do  choimh- 
earsnaich  :  cha  n-e  sin  a  mhàin  ach  faodaidh  e 
bhith  t'athair,  do  mhàthair,  do  bhean,  t'  f  hear- 
pòsta,  do  chlann,  do  bhràthair,  do  phiuthar, 
còmhla'  ri  muinntir  eile  ann  an  rìoghachd 
nèimh  agus  tu-fèin  air  do  thilgeadh  a  mach, 
"  An  sin  bithibh    gul  agus  giosgan    fhiacal, 

'nuaira  chì  sibh  Abraham,  (bhur  n-ath.ar)  agus 
Isaac  agus  lacob  (cuideachd  maille  ri  'ur 
bràithrean)  na  fàidhean  uile  ann  an  rìoghachd 
Dhè,  agus  sibh-fèin  air  'ur  tilgeadh  a  mach." 
Clia  n-e  sin  a  mhàin,  ach  a  deir  e,  *'  Thig  iad 
o  'n  àird  an  ear  agus  o  'n  aird  an  iar,"  (Luc 
xiii.  28  )  'se  sin,  iadsan  nach  fhaca  tu  riamh  'na 
t'uile  bheatha  roimhe,  agus  suidhidh  iad  sìos 
maille  ridochàìrdean,  agus  dochoimhearsnaich, 
do  bhean  agus  do  chlann,  ann  an  rìoghachd 
nèimh.  Agus  bithidh  tus'  air  son  do  pheac- 
annan  agus  t-as  ùmhlachd  air  do  dhùnadh, 
cha  n-e  sin  a  mhàin,  ach  air  do  thilgeadh  a 
mach.     O  pianadh  iongantach  ! 

5.  A  rithist,  cha  bhi  agad  a  h-aon  ach 
cuideachd  do  dh'  anmannan  damnaite,  maille 
ri  cuideachd  do-àireamh  do  dheamhnaibh  gu 
cuideachdas  a  chumail  riut ;  amfeadh  a  tha  thu 
anns  an  t-saoghal  so,  bheir  dearbh  smuaintean 
mu  na  diabhoil  a  bhi  tighinn  'na  do  làthair  air 
t'f  heoil  crithneachadh,  agus  air  t'fhalt  seasamh 
dìreach  air  do  cheann.  Ach  O!  ciod  a  ni  thu 
('nuair  nach  e  'mhain  smaointean  air  taisbean- 
adh  an  diabhoil)  ach  dearbh  chuideachd  uile 
dheamhnabh  na  h-ifrinn  a  bhi  còmhla  riut  a 
comhartaich  agus  a'  beucaich,  a'  sgreadail  'sa 
rànaich  ann  an  leilhid  do  dhòigh  oilteil,  sgreat- 
aidh,  's  gu  'm  bi  thu  eadhon  an  impis  dol  as  do 
chèill,  agus  ullamh  gu  ruith  ann  an  tur  chaoth- 
ach,  a  rithist  air  son  àmhghair  agus  pian. 

6.  A  rithist,  a  chum  's  gu'm  bi  thu  air  do 

phìanadh  a  rìreadh,  leaghaidh  no  cuìridh  Dia 
cumhachdach  nèimh  urrad  do  chorraich  agus 
do  dhioghaltas  ort  *s  a  's  urrainn  e,  le  neart  a 
chumhachd  glòrmhor.  Mar  a  thuirt  mi  roimhe, 
gheibh  thu  a  chorraich,  cha-n  ann  le  boinn- 
ean,  ach  le  frasan,  thig  i  le  tairneanach,  air  do 
chorp  agus  air  t'  anam  cho  teann,  agus  cho 
tiugh,  *s  gu  'm  bi  thu  air  do  phianadh  thar 
tomhas.  Agus  mar  sin  a  deir  an  Sgriobtur  a* 
labhairt  mu  dhèibhinn  nan  aingidh,  "  Muinntir 
air  an  deanar  peanas  le  sgrios  sìorruidh  o 
làthair  an  Tighearna,  agus  o  glòir  a  chumh- 
achd,"  (2  Tes.  i.  9.)  'nuair  a  bhios  na  naoimh 
ag  amharc  le  meas  air  a  mhathas  agus  air  a 
ghlòir. 

A  rithist,  bithidh  so  agad,  mar  a  thuìrt  mi 
roimhe,  gun  stad  sam  bith,  cha  bhi  socair  sam 
bith  agad,  cha  bhi  cho  fada  sa  dh'  f  haodas 
'neach  e-fèin a  thionnda  ;  bithidh  e  agaddo  ghnà, 
gach  uair>  a  latha  agus  a  dh'  oidhch';  oir  cha 
bhàsaich  a'  chnuimh  gu  bràth,  ach  do  ghnà 
a'  cagnadh,  agus  cha  mhùchair  an  teine  gu 
sìorruidh  ;  mar  tha  e  sgrìobht'  ann  am  Marc. 
ix. 

A  rithist,  bi'dh  tu  gu  bràth  anns  a'  chor  so, 
agus  tha  sin  cho  brònach  ri  càch  uile.  Oir  na'm 
biodh  aig  duine  a  pheacannan  gu  lèir  air  an  cur 
an  sùim  dha,  agus  co-chomunn  maille  ris  na 
diabhoil,  agus  uiread  do  chorraich  sa's 
urrainn  Dia  mòr  Nèimh  a  leagadh  air ;  tha 
mi  'g  ràdh,  mur  biodh  e  ach  air  son  àm  àraid, 

eadhon  deich  mìle  bliadhna,  agus  mar  sin, 
erìochnachadh,  bhiodh  aobhar  chomhfhuirt, 
agus  dòchas  saorsainn  ann  ;  ach  's  ann  an 
so  a  tha  do  thruaighe,  's  e  sin  do  staid  gu 
bràth,  ann  an  so  feumaidh  tu  bhi  gu  bràth  ; 
'nuair  a  sheallas  tu  mu'n  cuairt  dut,  agus  a  chì 
thu  a'  chuideachd  do-àireamh  do  dhiabhoil 
ulfhartaich  'am  measg  am  beìl  thu,  smaointich- 
idh  tu  so  a  rithist^  's  e  so  mo  chuibhrionn  gu 
bràth.  'Nuair  a  dh'  f  heumas  tu  bhi  ann  an 
ifrinn  cho  liugha  mhìle  bliadhnan  's  a  tha  do 
reuUtan  anns  an  iormailt,  no  do  bhoinnean  anns 
a'  chuan,  no  do  ghrainean  gainmhich  air 
tràigh  na  mara,  gidheadh  is  èigin  dut  laidhe  an 
sud  gu  sìorruidh.  O  !  an  t-aon  fhacal  so 
Siorruidh,  cia  mar  a  phianas  e  t'anam. 

A  Chàirdean,  cha  tug  mi  ach  luaidh  ghoirid 
air  piantaibh  ifrinn.  O  !  tha  mi  air  stad,  tha 
mi  air  stad,  agus  cha  n-eil  mi  comasach  inn- 
seadh  na  tha  m'  inntinn  a'  tuigsinn  mu  phian- 
taibh  ifrinn.  Fòs  abram  riut,  gabh  ri  tròcair 
Dhè  trìd  ar  Tighearn  losa  Criosd,  air  eagal 
gu  'm  mothaich  thu  sin  le  do  chogais,  nach 
urraìnn  dhomhsa  a  chuir  an  cèill  le  mo  theang- 
aidh,  agus  gun  abair  thu,  *'  Tha  mi  air  mo 
ro-phianadh  anns  an  lasair  so." 

'*  Agus  chunnaic  e  Abrahaim  fada  uaithe, 
agus  Lasarus  'na  uchd." 

'Nuair  a  tha  'mhuinntir  dhamnait'  anns  an 
staid  thruaigh  so,  air  an  cuartachadh  le  eagal 
agus     uabhas,    le    pianadh    agus    dioghaltas. 

bithidh  aon  rud  ac',  agus  'se  so  e,  chì  iad  staid 
shonaagusbheannaicht'chloinneDhè:  ^'Chunn- 
aic  e  Abraham  fada  uaithe,  agus  Lasarus  'na 
uchd ;''  ni,  mar  a  thuirt  mi  roimhe,  a's  e  staid 
shona  nan  naomh  'nuair  a  thig  crìoch  air 
a'  bheath  so.  Bithidh  so  a  nise  cho  fad'  o  bhi  'na 
shochair  dhaibh,  's  gur  ann  a  ni  e  gu  h-iong- 
antach  am  pianaibh  an-tromachadh  no  àrdach- 
adh,  mar  a  thuirt  mi  roimhe.  An  sin  bithidh 
gul,  no  aobhar  bròin,  nuair  a  chì  iad  Abraham, 
agus  Isaac,  agus  lacob,  ann  an  rìoghachd 
nèimh,  agus  iad-fèin  air  an  tilgeadh  a  mach. 

2.  Thugaibh  fainear,  iadsan  a  tha  bàsachadh 
'n  am  peacannan  tha  iad  cian  o  dhol  do  nèimh  : 
"  Chunnaic  e  Abraham  fada  uaithe,  agus  Lasa- 
rus  'na  uchd."  Agus  gu  dearbh^  is  ceart  do 
Dhia  buntainn  riu-san  a  bhàsaicheas  'nam 
peacannan  do  rèir  na  rinn  iad ;  agus  a  thoirt 
orrasan  a  tha  fada  bho  ionracas  an  dràsta,  seas- 
amhfada  bho  nèimh  tre  shìorruidheachd.  Eisd- 
ibh  ris  a  so,  sibhs'  a  mhuinntir  chruaidh  cbridh- 
each,  a  ta  fada  bho  ionracas,  agus  a  ta  rùnach- 
adh  dol  air  aghaidh  n'ur  peacannan,  'nuair  a 
bhàsaicheas  sibh,  bithidh  sibh  fada  bho  nèimh  ; 
chì  sibh  Lasarus,  ach  bithidh  e  fad'  uaibh. 

A  rithist,  *<  Chunnaic  e  Abraham  fada  uaithe, 
agus  Lasarus  'na  uchd." 

'S  iad  so  cuid  do  na  nithibh  a  chì  an 
sluagh  damnaite  cho  luath  's  a  thig  iad  do 
dhòrainn.  Thugaibh  fainear,  agus  "  Chunnaic 
e  Lasarus  ann  an  uchd  Abrahaim."     Lasarus, 

cò  e  esan  ?  C'  uime,  eadhon  e-san  a  bha  cho 
mòr  air  a  chur  suarach,  air  a  chur  an  di-meas, 
air  a  chur  an  neo-phris  leìs  an  aon  ain-diadh- 
aidh  so  am  feadh  a  bha  e  anns  an  t-saogha!, 
chunnaic  e  Lasarus  'na  uchd-san. 

Uaithe  so  thugaibh  fainear,  iadsan  atha  beò 
agus  a'  basachadh  'nan  nàimhdean  do  naomh- 
shhiagh  Dhè,  air  cho  mòr  agus  cho  laidir  s  ga'm 
bi  iad,  air  meud  an  cumhachd  do'm  bi  ac' 
am  feadh  a  bhios  iad  anns  an  t-saoghal  so, 
air  mheud  an  uaill  agus  an  glagaireachd  am 
feadh  a  ta  iad  an  so,  chì  iad,  ge  boil'  le  'm 
fiaclan,  na  naoimh,  seadh,  na  naoimh  bhochda, 
eadhon  na  Lasarusan,  no'n  mhuinntir  luideag- 
ach  a  bhuineas  do  dh'  losa,  a  bhi  ann  an 
cor  na's  fhearr  na  iad-fèin.  O  !  cò  a  tha  sibh 
a'  smaointeachadh  a  bh'  anns  a'  chor  a  b'fhearr? 
Cò  dhiù  a  tha  sibh  a  saoilsinn  achunnaic  e-fèin 
anns  a'  chòra  b'  fhearr,  e-san  a  bh'  ann  an  ifrinn, 
no  e-san  a  bh'  ann  an  nèamh  ?  E-san  a  bh'  ann 
an  dorchadas,  no  e  san  a  bha  ann  an  solus  ? 
E-san  abh'annan  aoibhneas  sìorruidh,  no  e-san 
a  bha  ann  an  piantaibh  sìorruidh  ?  Aon  diiì 
còmhla  ri  Dia,  Criosd^  naoimh,  a's  ainglean  ; 
an  t-aon  eile  ann  an  lasraichean  cràiteach,  fo 
mhallachd  fuath'  sìorruidh  Dhè,  maille  ris  na 
diabhoil  agus  an  cuid  ainglean,  maiUe  ri  cuid- 
eachd  do-àireamhdo  dhroch  dhaoine,ag  ulfhart- 
aich,  a'  beucaich  a'  ranaich,  a'  raallachadh,  a' 
ghnà-losgadh?  Gu  cinnteach,  bithidh  an 
smuain   so  air  a  dearbhadh  gu  soirbh    an    so 

annsan  t-saoghal  sofèin,  leis-san  a  sheallasoirre 
le  cridhe  tuigseach,  agus  còmhdaichidh  si 
i-fèin  a  bhi  fior  anns  an  t-saoghal  a  ta  ri  teachd, 
le  mheud  's  a  thèid  an  darna  cuid,  do  nèirah 
no  do  dh'  ifrinn. 

2.  An  darna  ni  a  bheireir  fainear  o  na 
briathraibh  so,  "  Agus  chunnaic  e  Abraham 
fada  uaithe,  agus  Lasarus  'na  uchd,"  's  e  so ; 
iadsan  a  ta  'nan  luchd-geur-leanmhuinn  air 
naoimh  an  Tighe  irn  a  nis'anns  an-t-saoghal  so, 
chì  iad  gur  iad  muinntir  gheur-ruagt'  an  Tigh- 
earn  a  th'air  ara  meas  cho  àrd  leis  an  Tigh- 
earn  a's  gun  suidh  no  gu*m  bi  iad  an  uchd 
Abrahaira  (ann  an  glòir  shìorruidh,)  ged  rinn 
nàimhdean  cloinne  Dhè  an  cur  cho  suarach,  's 
gu  *n  do  mheas  iad  mar  thàmailt  dhaibh-fèin 
biadh  nan  conaIeigeadhleo-san,no'n  sprìiileach 
a  thuit  fo  'n  cuid  bòrd  a  thional  suas.  Tha  so  f  òs 
air  a  dhearbhadh,  agus  air  a  chumail  a  mach  gu 
soilleir  leis  an  t-sàmhla  so,  agus  air  an  aobhar 
sin  na  bithibh  air'urcràdh  O  sibhse  a  phob- 
uill  an  Tighearna,  a  ta  air  bhur  buaireadh, 
air  bhur  geur-leanmhuinn,  airbhur  sàrachadh, 
a  ta  'g  osnaich  agus  ag  ùrnaigh,  ged  a  tha  bhur 
n-eas-càirdean  a'  sealltainn  oirbh  an  dràsta  le 
gnùis  thàireil,  ghruamaich,  iorgalt',  uainihreich 
agus  ardanaich,  gidheadh  thig  an  t-àm  anns  an 
amhairc  iad  oirbh  ann  an  uchd  Abrahaim. 

Dh'  fhaodainn  leudachadh  air  na  nithibh  so, 
ach  fagaidh  mi  iad  do  dh'  inntinn  an  Tigh- 
earna,  ni,  a's  fearr  a's  urrainn  mur  dheich  mìle 

toTnhas  an  leudachadh  air  do  chridhe  agus  air 
do  chogais,  na's  urrainn  mis'  a  dheanamh  air  clàr 
paipeir.  Uime  sin  ;  air  iad  so  fàgail  do  bheann-, 
achd  an  Tighearna,  thig  mi  chum  an  ath  rainn 
agus  bithidh  mi  aithghearr  ann  an  labhairt  oirre 
sin  mar  an  ceudna,  agus  thèid  mi  seachad  a 
chum  chàich. 


'*  Agus  ghlaodh  6,  agus  thubhairt  e,  Athair 
Abrahaim,  dean  tròcair^  orm,  agus  cuir  Lasarus^ 
chvm  gun  tùm  e  barr  a  mheoir  ann  an  uisg%  agus 
gum  fuaraich  e  mo  theanga  oir  a  ta  mi  air  mo  ro- 
phianadh  'san  lasair  so. —  Rann.  24. 

Tha  fhios  agaibh  gu  'n  d'  innis  mi  dhnibh 
ì:u  'm  beil  an  dara  rann  thar  an  f  hichead  ^na 
fhoiUseachadh  air  triall  nam  muinntir  dhiadh- 
aidh  agus  ain-diadhaidh  a  mach  às  a'  bheatha 
so  ;  fàr  am  beil  e  'g  radh,  *'  Gu'n  d'  f  huair  an 
duine  bochd  bàs,  agus  an  duine  saoibhir  maran 
ceudna."  Tha'n  treas  rann  thar  an  f  hichead  'na 
f  hoillseachadh  air  na  h-àitean  iomchuidh,  araon 
do  na  mhuinntir  dhiadhaidh  agus  ain-  diadhaidh 
an  deigh  am  bàis  ;  aon  a  bhi  ann  an  uchd 
Abrahaim,  no  ann  an  glòir,  an  t-aon  eiT  ann  an 
ifrinn  :  a  nise  tha'n  ceathramh  rann  thar  an 
f  hichead  'na  f  hoillseachadh  air  aithreachas  ro 
anmoch  nam  muinntir  ain-diadhaidh,  'nuair  a 
tha  iad  air  tuiteam  sìos  do  dh'  ifrinn.     "  Agus 

ghlaodh  e  agus  thubhairt  e,   Athaìr   Abrahaim, 
dean  tròcair  orm/ 

O  na  facail,  *'  Agus  ghlaodh  e"  faodaidh  sinn 
a  thoirt  fainear,  air  tìis,  ciod  an  caochla 
a  bhios  air  na  h-aìn-diadhaich,  'nuaira  thig  iad 
do  dh'  ifrinn  :  "  ghlaodh  e  ;"  tha  e  coltach  gu  'n 
robh  e  ri  gàireachdaich,  ri  sìàgradh,  ri  fanaid, 
ri  òl,  ri  atharais,  ri  mionnan,  ri  guidheachan,  ri 
glagaireachd,  agus  ri  geur -leanmhuinn  nam 
muinntir  dhiadhaidh  'n  a  shoirbheachadh,  am 
measg  a  chòmpanach  salach  :  ach  a  nise  tha 
chòrair  dhòigh  eile  ;  a  nise  tha  e  ann  am  fonn 
eile,  a  nise  tha  'ghiùlan  uaimhreach^  iargalt, 
air  tighinn  a  nuas  ;  "  Agus  ghlaodh  e."  Cha 
mhair  gàireachdaich  nan  aingidh  doghnà,  ach 
crìochnachaidh  e  gu  cinnteach  ann  an  gul  ;  "  Is 
gearr  caithream  nan  aingidh/'  (lob,  xx.  5.) 
Thugaibh  fainear,  feumaidh  sibh  atharrachadh 
an  dara  cuid  an  so  no  ann  an  ifrinn.  Mur  bi 
sibh  n-'ur  creutairean  nuadh,  'n-'ur  muinntir  air 
bhur  n  ath  bhreith,  n-ur  naoidheanan  air  bhur 
n-ùr-bhreith  anns  an  t-saoghai  so  ;  mu*n  triaìl 
sibh  às,  bithidh  bhur  ceòl  air  a  chaochla, 
bithidh  bhur  cor  air  a  chaochla  oir  ma  thèid 
sibh  do  dh'ifrinn,  feumaidh  sibh  glaodhach. 
O  !  na'n  deanadh  na  misgearan  òranach,  'nuair 
a  tha  iad  subhach  air  suidheachan  na  misge, 
uiread  a's  smaointeachadh  air  so,  bheireadh  e 
orra  an  ceòl  a  chaochla  agus  glaodhach.  Ciod 
a  ni  mi  ?  C'  àit*  an  tèid  mi  'nuair  a  gheibh  mi 
bàs  ?     Ach  mar  a  thuirt  mi  roimhe,  an  diabhol, 

mar  a  tha  e  a'  saoithreachadh  chum  arjmannan 
bochd'  faighinn  gu  'n  cuid  peacannan  a  leanmh- 
uinnmarsin  thae  saoithreachadh  mar  an  ceudna 
gusmuainteanmudhamnadhsìorruidhachumail 
a  mach  as  an  inntinnean  ;  agus  gu  'n  amharus, 
tha  'n  dà  nì  so  cho  dlù-cheangailte  r'a  chèile,  'g 
nach  uarainn  an  diabhol  an  t-anam  f  haighinn, 
gu  dol  air  aghaidh  gu  math  ann  am  peacadh 
le  tlachd  mur  a  h-urrainn  e  smaointean  mu'n 
tubaisd  uabhasach  a  tha  r'a  thighinn  a  chumail 
a  mach  às  an  inntinnean. 

Ach  biodh  f  hios  aca,  nach  bi  e  do  ghnà 
mar  so  maiUe  riu  ;  oir  mas  e  'nuair  a  bhàs- 
aicheas  iad,  gu'n  tuit  iad  ann  an  lèir-sgrios 
sìorruidh^bithidh  a  leithid  do  dh'  f  haireachdain 
ac'  air  am  peacannan,  agus  air  a'  pheanas  a  tha 
dligheach  dhaibh,'s  gu'n  toir  e  orra  glaodhaich. 
*'  Agus  ghlaodh  e."  O  ciod  an  t-atharrachadh  a 
bhios  'am  measg  nan  ain  diadhach,  'nuair  a 
thèid  iad  a  mach  as  an  t-saoghal  so  !  Faodaidh 
e  'bhith  ceithir-oidhch-deug  no  mìos  roimh 
'n  triall,  gu  'n  robh  iad  aotrom,  laidir,  iargalta, 
g'  an  cuir  fèin  fo  mhisg,  a'  cur  suarach  pobuU 
Dhè,  a'  fanaid  air  naomhachd,  agus  a'  gabhail 
tlachd  ann  am  peacadh,  a'  leantuinn  an  t-saogh- 
ail  ;  an  tòir  air  beartais,  a'  caithe  am  beatha 
gu  h-àiUeasach,  a'  cumail  cuideachd  ris  an 
aiteam  bu  ghreadhnaicU',  ach  a  nise,  'nuair 
a  tba  iad  a'  tuiteam  sios  ann  an  ifrinn,  tha  iad 
'a  glaodhaicli.  A  chianamh  bha  iad  a'  cur  ruth- 
adh  deargannangnùiseanan  cuid  ana-miannan. 

a'  leanmhuinn  an  cuid  strìopaichean,  a'  creach 
an  cuid  coimhearsnach,  ag  innseadh  bhreug,  a' 
leanmhuinn  cluichean  agus  sùgraidhean,  chum 
na  h-ùine  cuir  seachad  ;  ach  a  nise  tha  iadann 
an  ifrinn,  tha  iad  a'  glaodhaich.  Faodaidh  e 
bhith  gu  'n  do  chuaF  iad  an  uiridh  cuid  do 
shearmoinean  matha,  gu'n  robh  iadairan  gairm 
gu  nèamh  a  gabhail,  gu'n  robh  air  innseadh 
dhaibh  gu  'm  biodh  am  peacannan  air  am 
mathadh,  na  'n  teannadh  iad  a  steach  ri  losa, 
ach  air  dhaibh  a  thairgsean  a  dhiùltadh,  agus 
a  ghràs  a  chuir  suarach  a  bha  aon  uair  air  a 
tairgse,  tha  iad  a  nis'  ann  an  ifrinn,  agus  a' 
glaodhaich. 

Roimhe  so  bha  iad  an  dùil  nach  b'urrainn 
iad  innseadh  cionnus  a  chaitheadh  iad  an  ùine 
mur  b'  ann  ri  sealg,  agus  ri  strìopachas, 
ann  an  damhs',  agus  cluich,  agus  ann  an 
caithe  uairean  iomlan  ;  seadh,  laithichean, 
cha  n-e  sin  a  mhàin,  ach  seachduinean,  ann  an 
ana-miannaibh  na  feòla  :  ach  'nuair  a  thriallas 
iad  a  chum  àit'  eile,  agus  a  thòisieheas 
iad  air  togail  suas  an  sùilean  ann  an  ifrinn,  agus 
a  bheir  iad  fainear  an  còr  truagh  agus  do- 
leasaichte,  glaodhaidh  iad. 

O  ciod  an  cor  anns  an  tuit  thu,  'nuair  a 
thriallas  tu  às  an  t-saoghal  so  ;  ma  thriallas  tu 
neo-iompaichte,  agus  gun  a  blii  air  tath-bhreith 
b'f  hearr  dhut  a  bhi  air  do  thachdadh  an  uair 
a  rugadh  tu  ;  b'fhearr  dhut  a  bhi  air  do 
spìonadh    aon    bhall    o    bhall    eile;  b'    fhearr 

dhut  a  bl  i  air  do  dheanamh  'nad  chìi,  'nad* 
losgunn  dubh,  'nad  nathair,  cha-n  e  sin  a 
mhàin,  ach  'nad  chreutair  sam  bith  anns  an 
t-saoghal  f haicsinneach,  na  bàsachadh  neo- 
iompaichte  ;  agus  so  chì  thu  a  bhi  fìor,  'nuair 
a  thogas  tu  suas  do  shùilean  ann  an  ifrinn, 
agus  a  ghuileas  tu» 

Ann  an  so  ma  ta,  mu'n  tèid  sinn  a  bheag 
ni's  f  haide,  faodaidh  sibh  fhaicinn,  nach  anii 
gu'n  deagh  aobhar  a  tha  na  briathran  so  air 
an  labhairt  le  ar  Tighearn,  'nuair  thriallas 
aon  sam  bith  do  na  h-ain-diadhaich  do 
dh'  ifrinn,  gu'n  guil  iad, — guil, — seadh 
c'  arson  sin  ? 

1.  Guilidh  iad  an  àm  smaointeachach  gu'm  bi 
iad  air  an  gearradh  à  tìr  nam  beò,  gun  ionad- 
seasaidh  a  bhi  ac'  innte  gu  bràth  tuilleadh. 

2.  Guilidh  iad  an  àm  smaointeachach  gu  'n 
robh  soisgeul  Chriosd  cho  tric  air  a  thairgse 
dhaibh,  ach  gidheadh  nach  d*  fhuair  iad 
buannachd  uaithe. 

3.  Guilidh  iad  an  àm  smaointeachadh,  a  nise, 
ged  nach  robh  iad  riamh  cho  deònach  air  aith- 
reachas  a  gabhail  agus  a  bhi  air  an  tearnadh, 
gidheadh  gu  'm  beil  iad  seachad  air  na  h-uile 
leasachadh. 

4.  Guilidh  iad  an  àm  smaointeachadh  gu'n 
robh  iad  cho  amaideach  'san  toil-inntinnean  fèin 
a  leantuinn,  an  uair  a  bha  muinntir  eile  a' 
lantuinn   Chriosd    Luc.  xiii.  28. 

5.  Guilidh   iad  an  àiu  smaointeachadh  gur 

è'ìgm  daibh  a  bhi  tearbte  bho  Dhia,  bho 
Chriosd  agus  bho  rioghaehd  nèimh,  agus  sin 
gn  sìorruidh. 

6.  An  àm  smaointeachadh  nach  dean  an  cuid 
guil  agus  caoidh  math  sam  bith  dhaibh  a  nise. 
7.  An  àm  smaointeachadh  gur  èigin  daibh 
aig  latha  a'  bhreitheanais  seasamh  air  làimh 
chlì  Chriosd,  am  measg  cuideachd  do-àireamh 
do  mhuinntir  dhamnaite. 

8.  Guilidh  iad  an  àm  smaointeachadh,  gur 
èigin  Lasarus,  a  chuir  iadsan  aon  uair  suarach, 
a  bhi  dhiiì-san  a  dh'  f heumas  suidhe  sìos  maille 
ri  Criosd  chum  breth'  a  thoirt  binn  dìtidh 
air  an  anmannan  gu  sìorruidh,  1  Cor.  vi.  2,  3. 

9.  Guilidh  iad  an  àm  smaointeachadh,  'nuair 
a  tha  'm  breitheanas  thairis,  agus  cuid  eile  air 
an  toirt  a  chum  rìoghachd  shìorruidh  na  glòire, 
an  sin  as  èigin  dhutsa  dol  air  t'ais  a  rithist  a 
chum  a'  ghainntir  dhorchadais  sin  o  'n  tàinig 
tu  mach  (gu  taisbeanadh  an  làthair  cathair  a 
bhreitheanais  uabhasaich  sin)  far  am  bi  thu 
air  do  phianadh  cho  fad'  *sa  mhaireas 
bith-bhuantachd ;  gun  am  faothachaidh  no'n 
t-socair  a's  lugha. 

Cionnas,  a  their  thu,  O  !  thruaghain  mhac- 
nusaich,  uaimhrich,  mhionntaich,  bhreugaich, 
ain-diadhaidh  !  am  beil  so  gu  bhi  air  a  chur 
suarach  gu  fochaideach  ?  Agus  a  rithist, 
innis  dhomh  a  nise,  mur  eil  e  ni's  fearr  peacadh 
a  thrèighsinn  agus  teannadh  dlù  ri  Criosd  losa, 
a  dh'  aindeoin  nam  masladh  ris  an  coinnich  thu 

aìr  son  sin  a  dheanamh  na  bhi  beò  sealan 
beag  anns  an  t-saoghal  so  ann  an  sòlasan 
diamhain,  agus  a'  beathachadh  ana  mhiannan, 
ann  an  dearmad  slàinte  t'anma,  agus  a'  diùltadh 
a  bhi  air  t'  f  hireanachadfa  le  losa ;  agus 
tuiteam  sìos  do  dh'  ifrinn  ann  an  tiotadh  agus 
gul?  O  !  thugaibh  an  aire,  tha  mi  'g  ràdh, 
smaointichibh  an  àm,  agus  na  cuiribh  uaibh 
tairgsean  gràis  ar  Tighearn  losa  Criosd,  air 
eagal  gu  'n  tog  sibh  suas  ùr  sùilean  ann  an 
ifrinn,  agus  gu  'n  gul  sibh  le  cràdh  spior- 
aid. 

"  Agus  ghlaodh  e  agus  thuirt  e,  Athair 
Abrahaim,  dean  tròcair  orm,  agus  cuir  Lasarus," 
&c.  Tha  na  briathran  so  cha  n-e  mhàin  a' 
cumail  a  mach  cor  brònach  nam  muinntir 
dhamnaite,  agus  an  tuireadh  brònach,  agus  an 
glaodhaich  a  mach  fo  'n  cràdh  spioraid,  ach 
mar  an  ceudna  tha  iad  a'  ciallachadh  dhuinne 
(mar  a  thuirt  mi  roimhe  an  aithreachas  ro  ana- 
moch  ;  agus  mar  an  ceudna  gu  'm  b'  aill  leo 
gu  ro  dheònach,  na  'm  faodadh  iad  a  bhi  air  an 
cuir  saor  o  'n  truaighe  shìorruidh  sin,  anns  an 
do  thilg  siad  iad-fein  le  'm  peacaiman.  Tha 
mi  'g  ràdh,  tha  na  briathran  so  a'  cumail  a 
mach  an  iarrtas  a  th'  aig  a'  mhuinntir  dhamnaite, 
gu  bhi  air  an  saoradh  o  na  piantaibh  ud  anns 
am  beil  iad  an  dràsta:  *' Athair  Abrahaim, 
ars'  e-san,  dean  tròcair  orm,  agus  cuir  Lasarus, 
a  chum  's  gu  'n  tiim  e  bàrr  a  mheoir  ann  an 
uisge,  agus  gu  'm  fuaraich  e  mo  theanga,  oir  tha 

mi  air  mo  rophianadh  anns  an  lasair  so/' 
Faodaidh  na  briathran  so,  *'  Athair  Abra- 
haim,"  a  bhi  rudeiginn  deacair  ra'n 
tuigsinn,  theagamh  gu'm  faod  cuid  a 
smuaineachadh  gum  bèil  iad  a'  ciallachadh 
Abrahaim,  agus  iad-san,  no  e-san  a  ta  glaodh- 
ach  a  mach  an  so,  a  bhi  ciallachadh  nan 
ludhach.  No  theagamh  gu  'm  faod  cuid 
a  shaoilsinn  e  bhi  ciallachadh  Dhè  no 
losa  Criosd  a  mhac,  neach  a  tha  mise  a 
saoilsinn  ris  am  beil-sa'  glaodhaich  an  so ; 
air  son  gu  'm  beil  thu  a  faotainn  an  glaodh 
cheudna  ris,  mar  gu  'm  biodh  e  air  a  làbhairt 
a  mach  leis  na  h-ain-diadhaich  ann  an  àitean 
eile  do  'n  sgriobtur ;  mar  an  Luc  xiii.  25, 
26.  ''  An  sin  toisichidh  sibh  air  a  ràdh,  A 
thighearn,  a  Thighearn  dh'ith  sinn  agus 
dh'òl  sinn  a'  d'  làthair,  agus  theagaisg  thu  'n  ar 
sràidibh."  Cha  n-e  sin  a  mhàin  ach  tuilleadh, 
'<  r^nn  a  t'ainmsa  thilg  sinn  a  mach  deamhnan, 
agus  ann  a  t'ainm-sa  rinn  sinne  iomadh  obair 
iongantach."  Thachair  so  dìreach  aig  àm  an 
diùltaidh.  Agus  a  rithist,  ann  am  Mat.  xxv.  11, 
tha  iad  a'  glaodhaich  ri  losa,  "  A  Thighearn,  a 
Thighearna,  fosgail  dhuinne.''  Agus  tha  e  ann 
an  sin  a  rithist  a'  toirt  an  diùltaidh  dhaibh,  mar 
anns  an  t-sàmhla  so.  Ach  cia-sam-bith,  no  co- 
sam-bith,  an  t-Abraham  a  th'  ann,  gidheadh 
faodaidh  na  f  ìrinnean  so  a  bhi  air  an  toirt 
fainear  o  na  briathran  ; 

1.  Gu'n  iarr  a*  mhuinntir  dhamnaite,  'nuair  a 

bhios  iad  ann  an  staid  do-leasaicht',  saorsa  bho 
na  chorraich  anns  am  beil,  agus  anns  am  bi 
iad,  tre  shìorruidheachd.  **  Gu  cinnteach  ann 
an  tuiltean  nan  uisgeachan  mòra  cha  tig  iad 
am  fagus  da." 

2.  Gu  'n  dean  iad  ùrnaìgh  (ma  dh'  f  haodas 
mi  a'  chainnt  a  chleachdadh)  gu  dian  air  son 
saors'  o  'n  staid  thruaigh.  Tha  'n  dà  nì  so  soilleir 
o  na  briathran.  Oir  tabhair  fainear,  Cha  n-e 
*mhàin  gu  'n  tuirt  e,  "  Athair  Abrahaim,  dean 
tròcair  orm ;"  ach  ''  ghlaodh  e,  agus  thuirt  e, 
Athair  Abrahaim  dean  tròcair  orm.*'  Uaithe  sin 
gabhaibh  an  treas  beachd  so,  agns  's  e  sin, 
tha  am  a'  tighinn,  anns  nach  eil  e  coltach 
gu'm  faigh  daoine  tròcair  sam  bith,  latha  Dhè, 
ged  a  ghlaodhas  agus  a  ghuidheas  iad  ;  oir  mar 
sin  bha  'n  duine  so  air  a  riarachadh,  mar  a  ni 
mi  ni's  f  haide  fheuchainn  gu  h-aithghearr 
'nuair  a  thig  mi  g'a  ionnsaidh. 

Tha  cuid  do  mhuinntir  air  am  mealladh  cho 
mòr  leis  an  diabhol,  is  gu*n  smuaintich  iad  gu  'm 
beil  Dia  cho  tròcaireach^  as  gu  'n  toir  e  feart 
air  ni  sam  bith  air  son  ùrnaigh  ;  tha  iad  a' 
smuainteach  gu  'm  foghainn  ni  sam  bith,  am 
feadh  a  tha  iad  an  so  anns  an  t-saoghal, 
tre  ain-eolas  air  fior  nàdur  tròcair  Dhè,  agus 
air  eòlas  na  slighe  anns  am  beil  Dia  air  a 
riarachadh  air  son  peacaidh.  A  nise  fha  mi  'g 
ràdh,  tre  aineolas  tha  iad  a'  smuaineachadh 
ma  's  e  's  gu  'n  dean  iad  uiread  ri  gnè  do 
dh'  ùrnaigh  gu  lag-ghuthach,  ged  nach  eil 
Q 


74  OSNAIDHEAN  BHO  IFRINN, 

fios  aca  ciod  a  tha  iad  ag  ràdh,  iio  ciod  a  tha 
iad  ag  iarraidh,  gidheadh  gu  'm  beil  Dia 
riaraichte,  seadh,  gu  ro  tnhath  air  a  riarachadh 
le  'n  deanadas  :  'nuair  mo  thruaighe  !  nach  eil 
ni  sam  bith  na  's  suararaiche.  O  mo  chàirdean, 
tha  mi  a*  guidhe  oirbh  sealltainn  mu  'n  cuairt 
duibh,  agus  iarraibh  gu  rò  dhurachdach  Spiorad 
Chriosd  gu  bhur  còmhnadh  an  dràsta,  strì  agus 
ùrnaigh  a  dheanamh,  agus  gu  bhur  deanamh 
comasach  air  greim  a  ghabhail  do  Chriosd,  a 
chum  *s  gu'm  bi  bhur  n-anmannan  air  an  tearnadh, 
air  eagal  gu  'n  tig  an  t-àm,  ged  a  ghlaodhas 
agus  a  ghuidheas  sibh,  agus  ged  bu  mhiannach 
leibh  mar  an  ceudna  gu  *n  robh  sibh  air 
greim  a  ghabhail  air  an  Tighearn  losa,  gidh- 
eadh  gur  èigin  gu  'm  bi  sibh  air  *ur  damnadh. 
An  sin,  faodaidh  sibh  a  rithist  f  haicinn  ged 
tha  Dia  deònach  peacaich  a  thearnadh  aig 
àm  air  chor-eigin,  gidheadh  cha-n  eil  an  t-àm 
sin  do  ghnà  a'  mairsinn.  Cha-n  eil, — esan 
a's  urrainn  fhaighinn  'na  chridhe  cìil  a 
chur  ri  losa  Criosd  an  drasta',  gheibh  e 
cùl  air  a  chur  ris  fèin  an  deigh  so,  'nuair  a 
dh'  fhaodas  e  glaodhaich  agus  guidhe  air 
son  tròcair  gidheadh  falbhaidh  e  gu'n  a 
faotainn.  Bithidh  àm  aig  Dia  gu  coinneach- 
adh  riu-san,  nach  eil  an  dràst  ag  iarraidh  'na 
dheigh-san  ;  bithidh  aca-san  àm,  seadh,  àm  ni's 
leòir  an  deigh  so,  gu  aithreachas  a  ghabhail  air 
son  an  amaideas,  agus  gu  iad-fèin  a  mheas 
'nan  amadanan,  air  son  an  cùl  a  thionndadh 

ris  an  Tìghearna  losa  Criosd.  '^  Ni  mise  mar 
an  ceudna  gàire  ri'r  sgrios  ;*'  ars'  e-san, 
**  agus  fanaid  'nuair  a  t/iig  bhur  n-eagal/'  Gnà. 
i.  26,  27. 

A  rithist,  hu  chòir  d'a  so  ar  teagasg  gu 
ùine'  gabhail  am  feadh  a  ta  i  air  a  tàirgse,  air 
eagal  gu'n  gabh  sinn  aithreachas  air  sonarn-as- 
chreidimh  agus  ar  ceannairc,  nuair  bhios  sinn  an 
dèigh  a  call.  A  chàirdean  !  tha  ùine  prìseil, 
tha  uair  do  dh'uine  chum  searmoin  èisdeachd 
prìseil  :  Smuanaich  mi  cuid  do  dh'  uairean  mar 
so  leam  fèin,  smuainich,  gu  'n  cuireadh  an 
Tighearn  dithis,  no  triùir  de  a  sheirbhisich, 
ministearan  an  t-soisgeul,  gu  ifrinn  am  measg 
nam  muinntir  dhamnaite  leis  an  ùghdarras 
so  :  Siubhlaibh-sa  gu  ifrinn,  agus  searmonaich- 
ibh  mo  ghràdh-sa  dhaibh-san  a  ta  ann  an  sin  : 
searmonaichibh  fad  uaire,  agus  cumaibh  a 
mach  toillteannasan  breith,  ionracais,  bàis, 
ais-eirigh,  dol  suas,  agus  eadarghuidhe  mo 
Mhic-sa,  maille  ri  m'  uile  ghaol  ann,  agus 
tairgibh  dhaibh  e  ag  innseadh  dhaibh,  gu'm 
beil  mise  a  nis'  aon  uair  eile,  agus  gun  ach 
aon  uair,  a'  tairgse  meadhonnan  na  rèite  dhaibh. 
ladsan  a  tha  'n  dràsta  ri  glaodhaich,  air  dhaibh 
a  bhi  an  an-dòchas,  leumadh  iad  an  uair  sin  ris 
an  tairgse  a's  lugha  do  thròcair:  O  iadsan  a 
b'  urrainn  lathaichean  iomlan,  seachduinnean, 
cha-n  e  sin  a  mhàin,  ach  blìadhnachan  a 
ehaitheamh,   ann   an  diùltadh  Dhè  bhiodh  iad 

a  nìse  toilichte  air  son  aon  tairgse  do  'n  tròcaìr, 
sin.     **  Athair/'  ars*  esan,  <*  dean  tròcair  orm." 

A  rithist,  faodaidh  sibh  a  thoirt  fainear,  o 
na  briathran  so  gu  'm  biodh  tròcair  air  a 
gabhail  gu  toileach  'nuair  a  tha  anmannan  fo 
bhreitheanas  ;  a  nise  tha  'n  t-anam  so  anns  an 
teine,  a  nise  tha  e  fo  chorraich  Dhè,  a  nise 
tha  e  ann  an  ifrinn,  ann  an  sin  gu  bhi  air  a 
phianadh ;  a  nise  tha  e  comhla  ris  na 
diabhoil  agus  ris  na  spioradan  damnaite,  a  nise 
tha  e  a'  faireachdadh  dioghaltas  Dhè  ;  a  nis' 
O  nise  dean  tròcair  orm !  Ann  an  so 
faodaidh  sibh  f  haicinn,  gu  'm  beil  tròcair  air 
a  meas  luachmhor  leosan  a  ta  ann  an  ifrinn, 
bhiodh  iad  subhach  nam  b'  urrainn  iad  a 
faotainn.  Athair  dean  tròcair  orm,  air  sgàth 
m'  anma  bochd,  cuir  beagan  tròcair  do  m* 
ionnsaidh. 

"  Agus  cuir  Lasarus,  a  chum  *s  gu  *n  tùm  e 
barr  a  mheòir  ann  an  uisge,  agus  gu  'm  fuaraich 
e  mo  theanga." 

Tha  na  briathran  so  cha-n  e  mhàin  a'  cumail 
a  mach,  gu  'm  beil  dèidh  aig  na  h-ain-diadh- 
aich  air  tròcair,  ach  ciod  na  tròcairean  ud  bu 
mhath  leis  na  creutairean  bochda  so  f  haotainn. 

1.  Cuideachd  Lasaruis  a  bhi  air  a  dheòn- 
achadh  dhaibh.  "  Athair  Abrahaim,  dean 
tròcair  orm,  agus  cuir  Lasarus/'  A  nise  b'  e 
Lasarus  an  tì  a  bha  air  a  ghràdhachadh  le  Dia, 
agus  mar  an  ceudna  air  f  huathachadh  leo-san  ; 
Uime-sin. 

2.  Thugaibh  fainear,  na  naoimh  ud  nach 
b'urrainn  an  saoghal  ann  an  àm  am  beatha 
fhulang,  a  nise  'nuair  a  tha  iad  air  triall, 
bhiodh  iad  toileach  comunn  a  bhi  aca  maille 
riu.  "  O  nise  cuir  Lasarus  !''  ged  bha  'n  t-àm 
ann  'nuair  nach  robh  spèis  agam  dha,  gidh- 
eadh  a  nise  faigheam  beagan  comuinn  maille 
ris. 

Ged  tha  *n  saoghal  a'  cur  suarach  comuinn, 
cìoinne  Dhè  an  dràsta,  gidheadh  tha'n  t-àm  a' 
tighinn  anns  am  bu  mhath  leo  an  comunn  a's 
lugha  a  bhi  aca  maiUe  riu.  Cha  n  e  sin  a 
mhain,  ach  thoirt  fainear,  a'  mhuinntir  ud  de 
na  nàoimh  a  ta  nise  ni*s  mò  air  an  diùltadh 
leo,  eadhon  bithidh  iad  subhach  air  son 
comhfhurtachd  uathasan,  nam  faodadh  e  bhith. 
Cuir  Lasarus  ;  an  tì  sin  a  chuir  mi  suarach  ni's 
mò  na  mo  chuid  con  an  tì  sin  nach  b'  urrainn  mi 
fhulang  tighinn  a  steach  do  mo  thaigh,  ach 
a  dh'  fheumadh  laidhe  aig  mo  gheata,  cuir  esan  : 
a  nise  biodh  Lasarus  air  a  ghabhail  gu  taitneach 
leam,  a  nise  thami'giarraidh  cuiddo  chomfhurt- 
achd  uaithe ;  falbhaidh  e  gun  sin  a  thoirt 
dhomh. 

Uaithe  sin  a  rithist  thugibh  fainear  ;  gu  'm 
beil  àm  a'  tighinn,  O  sibhse  a  luchd-geur- 
leanmhuinn  iargalta,  choimheach  air  na  naoimh, 
gu  'n  cuir  iadsan  sibhse  suarach  cho  mòr  sa 
chuir  sibhse  riamh  suarach  iadsan.  Thug 
sibhse  dhaibh-san  iomadh  facal  cruaidh, 
dh'    innis    sibh    iomadh  breug  mu    'n    dèibh- 

inn,  thug  sibh  iomadh  buille  dhaibh  ;  agus 
a  nise  ann  'ur  feum  agus  ann  'ur  teanntachd 
a's  mò  cha  ghabh  iad  truas  ribh.  'S  ann  à  ni 
an  t'ionracan  gàirdeachas  a  uair  a  chìe  diogh- 
altas  Dhè  ort.     Salm  Iviii.  10. 

*'  Agus  cuir  Lasarus.''  Uaithe  so  thugaibh 
fainear,  gu  'm  bi  neach  sam  bith  do  na  naoimh 
an  uair  sin  air  aideachadh  leibh  a  bhi  'na  naomh. 
A  nise  tha  sibh  ga  meas  a  bhi  de  luchd 
co'-bharail  Himeneuis  agus  Philetuis,  ach  an 
uair  ud  chì  sibh  gur  iad  Lasarusan  Dhè, 
eadhon  clann  ghràdhach  Dhè.  Ged  an  dràsta 
nach  bi  naoimh  an  Tighearn'  air  an  aideachadh 
leibh,  air  son  gu  'm  beil  iad  ainniseach,  iosal, 
bochd,  suarach,  'n-'ur  measg  :  gidheadh  tha'n 
latha  a'  tighinn  gu  'n  aidich  sibh  iad,  gu  'n 
iarr  sibh  an  comunn,  agus  gu  'm  bi  sibh  dèidheil 
air  a*  chaoimhneas  a  's  lugha  fhaotainn  uapa. 

'^  Cuir  Lasarus,  a  chum  *s  gu  'n  tùm  e  barr 
a  mheòir  ann  an  uisge,  agus  gu  'm  fuaraich  e 
mo  theanga  ;  oir  tha  mi  air  mo  ro-phianadh 
anns  an  lasair  so." 

'S  ann  mar  so  a  ghlaodhas  na  h-anmannan  a 
bhuanaicheas  'nan  cuid  peacannan  a  mach,  ann 
an  searbhadas  an  spioraid,  le  àmghar  iongant- 
ach  agus  cràdhcogais  gun  lasachadh:  **  A  chum 
*s  gu'n  tùm  e  barr  a  mheòir  ann  an  uisge,  agus 
gu  'm  fuaraich  e  mo  theanga."  A  chum  's  gu'n 
tùm  esan,  eadhon  an  duine  roimhe  gu  'm  bu 
mhasladh  leam  gu  'n  itheadh  e  comhla  ri  coin 
mo  threuda,  a  chuir  mi  suarach  roimhe  agus  air 

nach  robh  feairt  agam  a  dhùìn  mi  'mach  air  na 
dorsan  ;  cuir  esan  a  chum  's  gu  'n  tùm  e  barr 
a  mheòir  ann  an  uisge,  agus  gu  'm  fuaraich  e 
mo  theanga. 

A  nìse,  tha  na  briathran  so,  "  a  chùm  's  gu  'n 
tdm  e  barr  a  mheòir  ann  an  uisge,"  &c.  a' 
cumail  a  mach  an  càirdeas  no  am  fàbhar  a's 
higha  ;  mar  gu  'm  biodh  e  air  a  radh,  A  nise 
bhithinn  toilichte  a  chionn  an  tròcair  a's 
lugha,  a  nise  bhithinn  toilichte  air  son  a  chomh- 
fhurt  a's  lugha,  ged  nach  biodh  ann  ach  aon 
bhoinne  do  dh'  uisge  fuar  air  barr  a  mheòir. 
Smuainicheadh  neach  gu  'm  bu  bheag  an 
iarrtas  an  caoimhneas  so  ;  aon  bhoinne  uisge 
ciod  e  sin  ?  gabh  làn  cuinneig  dheth,  ma  ni 
sin  math  sam  bith  dhut.  Ach  tabhair  fainear, 
chan  eil  e  air  a  cheadachadh  dha  uiread  ri 
aon  bhoinne,  fhaìghinn  cha-n  eil  uiread  *sa 
dh'  f  haodas  duine  a  chumail  air  barr  a  mheòir  ; 
tha  so  a*  ciallachadh  gu  'ra  bi  iadsan  a  thig 
gearr  air  Criosd  air  an  pianadh  cho  fad'  'sa 
mhaireas  bith-bhuantachd,  agus  cha  bhi  aca 
uiread  ris  an  t-socair  a's  lugha,  cha  bhi,  f  had 
sa  dh'  f  haodas  duine  e-fèin  a  thiundadh  mu'n 
cuairt,  cha  bhi  uiread  de  chead  as  gu'n  sluig  e 
smugaid,  cha  bhi  aon  bhoinne  uisge. 

O  na'n  gabhadh  iad  so  àite  n'ur  cridheachan, 
cia  mar  a  bheireadh  e  oirbh  iarraidh  an  deigh 
fois  do  'ur  n-anmannan  mus  bi  e  ro  anamoch, 
mus  bi  grian  an  t-soisgeil  air  dol  fodha  oirbh. 

Thugaibh   fainear,  tha  mi  'g  radh,  truaiglie 

nan  aindiadhach  anns  am  bi  iad,  agus 
seachnaibh  an  cuid  lochdan,  le  teanneadh  a 
steach  ri  tairgseachan  na  tròcair  :  air  eagal 
gu  *n  compàirtich  sibhde'nchuibhrionn  cheudna 
maille  riu,  agus  èigheach  a  mach  ann  an 
searbhadas  'ur  n-anmannan  ;  aon  bhoine  do 
dh'uisgefuar  gu  fuarachadh  mo  theanga  :  "  Oir 
a  ta  mi  air  mo  ro  phianadh  anns  an  lasair  so.'* 

Gu  dearbha  'sen  t-aobhar  nach  eil  an 
saoghal  bochd  cho  dùrachdach  ag  iarraidh 
tròcair,  nach  eil  iad  cho  suidhichte  a'  toirt 
fainear  am  pian  anns  an  èigin  daibh  gu 
cinnteach  tuiteam,  ma  bhàsaicheas  iad  a  muigh 
à  Criosd.  Oir  innseam  dhuibh,  'nan  deanadh 
anmannan  bochd'  uiread  v'à  thoirt  fainear  da 
rìreadh  a  chorrarch  sin  a  tha  dligheach  do'n 
cuibhrionn-san,  air  son  am  peacannan  an 
aghaidh  Dhè,  dheanadh  iad  na  bu  mhò  do 
chabhag  gu  Dia  tre  Chriosd  a  dh'iarraidh 
tròcair  na  tha  iad  a'  deanamh  ;  an  sin  bheireadh 
sinn  orra  ràdh,  Is  math  teannadh  ri  Criosd  an 
diugh,  mu'n  tuit  sinn  'na  leithid  do  dh'àmhghar. 
Ach  c^  arson  a  tha  e  air  a  ràdh^  '' Tumadh 
e  barr  a  mheòir  ann  an  uisge,  agus  fuaraieh- 
eadh  e  mo  theanga  ?"  Air  son  mar  a  tha 
aig  na  buill  fa-leth  anns  a'  chorp  an  cuid  anns 
a'  pheacadh,  agus  na  chuir  an  gniomh  mar  sin 
bithidh  buill  fa  leth  a'  chuirp  aig  an  àm  sin  air 
am  pianadh  air  a  shon.  Uime  sin,  'nuair  a 
tha  Criosd  a'  comhairleachadh  a  dheisciobuil, 
achum  nach  tioniidadh  iad  a  thaobh  uaithe,  agus 

gur  h-ann  bu  chòir  dhaibh  eagal  agusiiamhunn 
cumhachd  an  Dè  a  bhi  orra,  a  roghainn  air 
cumhachd  eile  ;  a  deir  e,  '^  Biodh  eagal  an  Tì 
ud  oirbh  aig  ani  beil  cumhachd  araon  corp 
agus  anam  a  thilgeadh  do  dh'  ifrinn,"  (Luc.  xii. 
5.)  Agus  a  rithist,  '*  Biodh  eagal-san  oirbh  aig 
am  beil  cumhachd  araon  anam  agus  corp  a 
sgrios  ann  an  ifrinn.**  Ann  an  so  cha-n  eil 
aon  bhall  a  mhàin,  ach  an  corp  uile,  an  corp 
gu  h  iomlan,  do  'm  beil  na  làmhan,  na  casan, 
na  sùilean,  na  cluasan,  agus  an  teanga  nam 
buiU.  Agus  tha  mi  dearbhte  às,  ged  a 
dh'  f  haodas  so  a  bhi  air  a  mheas  feòlmhor  le 
cuid  an  dràsta,  gidheadh  taisbeanaidh  e  bhi  'na 
fhìrinn  an  uair  sin,  chum  an  truaighe  a's 
mò  dhaibhsan  a  bhios  air  an  èigneachadh 
gu  dol  fodha  sin,  a  leagas  Dia  na  cheart 
bhreitheanas  orra.  Uaithe  sin  glaodhaidh  iad, 
aon  bhoinne  do  shocair  air  son  mo  theanga 
ghuidheach,  mhionntach,  bhreugach,  fhanaid- 
each.  Beagan  socair air  son  mo  theanga  uallach, 
mhòr-chuiseach,  mhiodalach,  bhrosgullach, 
bhagarrach,  mhealltach,  chealgach.  An  dràsta 
's  urrainn  do  dhaoine  leigeadh  le  'n  teangan 
ruìth  air  thuaiream,  mar  is  gnà  leinn  a  ràdh  ; 
an  nise  bithidh  iad  uUamh  gu  'ràdh,  "  Is  leinn 
fèin  ar  teangan,  cò  a  cheannsaicheas,*'  (Salm 
xii.  4.)  Ach  an  uair  ud  bithidh  iad  do  dh'inn- 
tinn  eile.  An  uair  ud,  O  nach  h-ann  a 
dh'  f  haodainn  beagan  socair  a  bhi  agam  air  son 
mo    theanga    cealgaich  !     Saoilean      cuid     a 

dh'  uairfìan  ri  toirt  fainear,  cionnus  a  tha  cuid 
de  dhaoine  a'  leigeadh  le  'n  teangan  ruith  air 
thuaiream,  gun  riaghailt,  gu  'm  beil  e  a'  cur 
iongantais  orm.  Gu  cinnteach  cha-n  eil  iad  a 
smuaineachadh  gu  'm  bi  aca  ri  cunntas  a  thoirt 
seachadh  air  son  a  bhi  a'  toirt  oilbheum  le'n 
teangaibh.  Na'n  deanadh  iad  uiread  ri  smuain- 
eachadh  gur  èigin  daibh  cunntas  a  thoirt  dha- 
san  a  tha  ullamh  gu  breth  a  thoirt  air  a'  bheò 
agus  air  na  mairbh  ;  gu  cinnteach  bhiodh  iad 
ni  bu  chaithrisiche  mu  'n  teangan  na  tha  iad, 
agus  bhiodh  tuille  feart  agus  spèis  aca  dhaibh 
na  th'  aca. 

**  Tha  'n  teanga,"  arsa  Seumas,  *'  na 
h-olc  do-chasgaidh,  làn  do  nimh  marbhtach ; 
tha  i  a'  lasadh  uile  chùrs'  a  nàduir,  agus 
i-fèin  air  a  lasadh  o  ifrinn.''  (Seumas  ii.)  An 
teanga,  cia  mòr  a  dh'  olc  a  bheothaicheas 
suas  i  ann  an  ùine  ro  bheag'^  Cia  iomadh 
buille  agus  leòin  a  tha  i  cosnadh  ?  Cia  iomadh 
uair  a  tha  i  (mar  a  deir  Seumas)  a'  mallachadh 
duine  ?  Cia  minig  a  tha  'n  teanga  na  h-inneaU 
giùlain  a  mach  air  an  nimh  ifrinneach  sin  a  ta 
anns  a'  chridhe,  araon  a  chùm  eas-urram  do 
Dhra,  ciùradh  a  comhairsnaichean  agus  tùr 
mhilleadh  a  h-anma  fèin  ?  Agus  am  beil 
thus'  a  smuaineachadh  gu  'n  suidh'  an  Tigh- 
earn  'na  thost  (mar  a  dh'  fhaodas  mi  radh), 
agus  a  leigeadh  le  do  theanga-sa  ruith  mar 
as  àill  leatha  agus  gidheadh  gun  do  thoirt  gu 
bràth    gu  cunntas  air  a    son?     Cha   shuidh', 

stad,  Cha'n  f  huirich  an  Tighearna  do  ghnà  'na 
thosd,ach  cronaichidh  e  thu,  agus  cuiridh  e  do 
pheacannan  ann  an  òrdugh  fa  chomhair  do 
shùl.  O  a  pheacaich  !  cuiridh,  agus  bithidh 
do  theanga,  cuideachd  maille  ris  a'  chud  eWe 
dod'  bhallaibh  air  an  cràdh  air  son  peacachadh, 
Agus  tha  mi  'g  ràdh,  gu  'm  beil  mi  dearbh- 
chinnteach  as,  ged  tha  so  air  a  chuir  gu 
h-aotrom  an  dràsta',  gidheadh  tha  'n  t-àm 
a*  tighinn,  'nuair  a  bhios  aithreachas  air 
iomadh  anam  bochd  air  son  an  latha  anns  na 
labhair  iad  riamh  le'n  teangaibh.  Och,  their 
aon,  gu  'n  dearmadain-sa  mo  theanga  cho 
mòr  !  Och  nachann  à  bha  mi,  'nuair  a 
thuirt  mi  mar  so  's  mar  sud^  air  mo  theanga 
ghearradh  asam !  Nach  ann  a  bha  mi  air 
mo  bhreith  gun  teanga ;  mo  theanga  !  mo 
theanga  !  beagan  uisge  gu  fuarachadh  mo 
theanga,  oir  tha  mi  air  mo  ro-phianadh  anns 
an  lasair  so  ;  eadhon  an  lasair  sin  a  chum  an 
tug  mo  theanga  mi  maille  ri  càch  de  mo 
bhuille  le  peacachadh.  Leigidh  anmannan 
bochda  an  dràsta  le  'n  teangaibh  rud  sam  bith 
a  radh  air  son  buannachd  bheag,  air  son  dà- 
sgillinn  na  trì-sgilìinn  do  bhuannachd.  Ach  o 
ciod  an  cràdh  a  bheir  sin  aig  an  latha  ud,  'nuair 
is  èigin  daibhsan,  cuideachd  mailie  ra'n  teangan 
pian  fhulang  air  son  an  ni  sin  a  rinn  iad 
le  *n  teangaibh  am  feadh  a  bha  iad  anns  an 
t-saoghal  so  !  Ma  ta,  ^ibhse  tha  a'  gràdhach- 
adh  'ur  n-anmannan,  seallaibh  ri  bhur  teangan, 

air  eagal  gu'n  ceangail  sibh  sibh.fèin  sìos  cho 
teann  ri  ifrinn  le  peacannan  'ur  teangan  's 
nach  bì  sibh  gu  bràth  comasach  gu  faighinn 
fuasgailte  tuilleadh  gu  sìorruidh.  Oir  le  do 
bhriathran  bithidh  tu  air  do  dhìteadh,  mur  toir 
thu  'n  aire  do  d*  theanga.  *<  Ach  tha  mi  'g 
ràdh  rihh,  gun  toir  daoine  cunntas  ann  an  latha 
'bhreitheanais  air  son  gach  facal  diomhain  a 
labhras  iad."  Mat.  xii.  36. 


*'  Ach  thuirt  Abraham  A  mhic^  cmmhnich 
gun  d  fhuair  thusa  do  nithe  matha  ri  dm  dhut  a 
bhi  heòy  agus  L.asarus  mar  an  ceudna  droch  nithe  : 
ach  a  nise  a  ta  esan  a'  /aotainn  sòlais,  agus  a  ta 
thusa  air  do  phianadh. — Rann,  25, 

Tha  na  briathran  so  'nam  freagairt  do 
dh'  iarrtas  nam  muinntir  dhamnaite.  Tha  'n 
rann  roimhe  (mar  a  dh'  innis  mi  dhuibh)  'na 
f  hoillseachadh  air  na  h-iarrtasan  a  tha  ac'  an 
deigh  dhaibh  an  t-saoghal  so  fhàgail.  Is  e 
so  am  freagairt,  **  A  mhic,  cùimhnich/'  &c. 

Tha  'm  freagairt  a'  ciallachadh  an  uiread  so, 
gu  'm  beil  iad,  an  àite  saorsa  no  socair  sam 
bith  a  bhi  aca,  leis  a  so  ni's  mò  air  am  pianadh, 
agus  sin  le  ath-chuimhneachanan  ùra,  no  le 
toirtan  dhroch  caithebeath'as  ùr'nan  cuimhne 
am  feadh  a  bha  iad  anns  an  t-saoghal,  "  A  mhic 
ouimhnich,  gu'n  robh  agad-sa  nithe  math'  an 
àm    do    beathaj"    mar   gun    abradh     e,    tha 

thu  nise  mothacliail  air  ciod  e  sin  t'pnam  a 
chall,  tha  thu  nise  mothachail  air  ciod  e  sin 
aithreachas  a  chuir  uat ;  tha  thu  nise  mothach- 
ail,  gu  'n  do  ghniomharraich  thu  gu  h-amaid- 
each,  anns  gu  'n  do  chaith  thu  'n  ùine  sin  an  tòir 
air  nithibh  diombuan,  talmhaidh,  bu  chòir  dut 
a  chaitheadh  ag  iarraidh  losa  Chriosd  a  dhean- 
amh  cinnteach  do  t'anam ;  agus  a  nise  tre  do 
chràdh  spioraid,  ann  am  piantan  na  h-ifrinn, 
b'àill  leat  sin  a  mhealtuinn  a  chuir  thu  roimhe 
suarach  ;  ach  mo  thruaighe  !  tha  thu  ann  an  so 
gu  tùr  air  do  mhealladh,  cha  dean  t-eigheach  a 
nis'  a  bheag  idir  do  mhath  dhut,  cha  n-e  so  an 
t-àm  taitneach  gu  gabhail  riut,  (2  Cor.  vi.  2.) 
Cha  n-e  so  an  t-àm  gu  iarrtasan  nam  muinntir 
dhamnaite  a  fhreagairt ;  na  'm  biodh  tusa  air 
glaodhach  a  mach  le  deagh  dhùrachd  am  feadh  a 
bha  gràs  air  a  thairgse,  dh'  fhaodadh  mòran  a 
bhi  air  a  dheanamh ;  ach  an  uair-sin  bha  thu  neo- 
chùramach,  agus  thionndaidh  thu  fad-fhulangas 
agus  mathas  Dhè  gu  macnus.  Nach  robh 
air  ìnnseadh  dhut,  iadsan  nach  èisdeadh  ris  an 
Tighearn  'nuair  a  ghairm  e,  nach  èisdear  riu- 
san  (ma  thiondaidh  iad  air  falbh  uaithe-san) 
'nuair  a  ghairmeas  iadsan,  (Gnà.  i.  24 — 28.) 
Achcàlg-dhìreach  anaghaidhsin,  gu  'n  deanadh 
e  gàire  r'an  sgrìos  agus  fanaid  'nuair  a  thigeadh 
an  eagal. 

A  nis*  uime-sin^  an  àite  dùil  a  bhi  ris  a'  bhoinne 
is  lughado  thròcair  agus  dodh'  fhabhar,  gairm 

a  chùm  t'inntinn  cia  mar  a  chaith  thu  na 
laithean  ud  anns  an  do  cheadaich  Dia  dhut  a 
bhi  beò  ;  tha  mi  'g  ràdh,  cùimhnich,  ann  an  àm 
do  bheatha  gu'n  d'  rinn  thu  thu-fèin  a  ghiùlan 
gu  ceannairceach  an  aghaidh  an  Tighearna, 
anns  gu  'n  robh  thu  neo-chiàramach  mu  'Fhacal 
agus  òrduighean,  seadh,  agus  mu  shlàinte 
t'anma  fèin  mar  an  ceuda:  air  an  aobhar  sin, 
a  nise  tha  mi  'g  ràdh,  an  àite  dìiil  no  dòchas  ri 
cobhair  sam  bith,  feumaidh  tu  a  bhi  air  t  èig- 
neachadhgu  cuimhneachadh  airdoshligheachan 
truaillidh  agus  beathachadh  orrasan,  chum 
t'ioghnaidh  agus  do  bhreislich  shìorruidh. 

O  na  briathran  so,  uime  sin,  a  tha  'g  ràdh, 
*^Cuimhnich,  gu 'n  d'  fhuair  thusa  do  nithe 
matha  ri  àm  dhut  a  bhi  beò,"  is  iad  so  nan 
nithe  a  ta  gu  bhi  r'an  toirt  fainear  uapa. 

1.  ladsan,  a  ta  cùir  cùl  ri  aithreachas,  agus 
beò  'nan  cuid  peacannan,  a  chailleas  an 
anmannan,  an  àite  an  tomhas  a's  lugha  bhi  aca 
do  chòmhf  hurt  'nuair  a  thig  iad  do  dh'  ifrinn, 
bithidh,  aca  an  droch  caithe-beathdo  ghnà  as  ùr 
'nan  cùimhne.  Am  feadh  a  tha  iad  beò  an  so, 
's  urrainn  daibh  peacachadh  agus  a  dhì-chuimh- 
neachadh  ;  ach  an  uair  a  bhàsaicheas  iad,  bith- 
idh  6  aca  fa  'n  comhair ;  bithidh  aca  cuimhne, 
no  an  cuimhne  gu  comharraichte  air  a  soillseach- 
adh,  agus  bithidh  sealladh  ni*s  soilleir*ac\  agus 
sin  do  ghnà  air  an  uile  dhroch  chleachdaidhean 
a  chuir  iad  an  gniomh,  feadh  a  bha  iad  anns 

an  t.saogbal.   «*A  mhìc,  cuimhnich/'  ars'  esan  ; 
an  sin  bheirear  ort  a  chuimhneachadh  ; 

1.  Cionnus  a  bha  thu  air  do  bhreith  ann  am 
peacadh,  agus  air  do  thogail  suas  annsa'pheac- 
adh  cheudna. 

2.  Cuimhnich  cionnas  a  fhuair  thu  iomadn 
uair  an  soisgeul  air  a  shearmonachadh  dhut  air 
son  toirt  air  falbh  a'  pheacaidh  cheudna  leis  an 
Tì  a  ta  'n  soisgeul  a'  cumail  a  mach. 

3.  Cuinihnich  gu  'n  d'  rinn  thu  o  ghaol  do 
d'  pheacannan  agus  t'ana-miannan,  do  chul- 
thaobh  a  thionndadh  air  tairgsean  an  t-soisgeil 
cheudna  nan  deagh  naigheachdan  agus  na 
sìthe. 

4.  Cuimhnich  gu  'm  b'e  'n  t-aobhar  air  son 
an  do  chaill  thu  t'anam,  do  bhrìgh  nach 
do  dhlùthaìch  thu  steach  ri  saor-ghràs,  agus 
tairgsean  losa  Criosd  gràdhach  agus  saor- 
chridheach. 

5.  Cuimhnich,  cia  cho  dlù  sa  bha  thu  air  iom- 
pachadh  aig  aleithid  agus  aig  a  leithid  sud  do 
dh'àm  ach  a  mhàin  gu'n  robh  thu  deònach  an 
cead  a  thoirt  do  t'anamhiannan  'nuair  a  dh'  oib- 
rich  iad,  do  mhisgearean  'nuair  a  ghairm  iad,  do 
thaitneasan  'nuair  a  thairg  siad  iad-fein,  do 
chùraman  agus  thrioblaidean  an  t-saoghail, 
nithe,  coltach  ri  cho  liugha  dris  a  thachd  na 
h-agartasan-coguissin,  no  sud,  a  bh'  air  an  cur 
air  do  chridhe. 

6.  Cuimhnich  cia  cho  deònach  sa  bha  thu 
air   thu-fèin  a  riarachadh   le  dòchas  cealgair 

agus  le  barail  mu  dhèibhinn  nithe  Dhè,  gun 
fhior  chumhachd  agus  bheatha  nan  nithe  sin. 

7.  Cuimhnich  cionnus  a  rinn  thu,  'nuair  a 
bha  thu  air  do  chomhairleachadh  gu  iompach- 
adh,  gu'n  chuir  thu  iompachadh,  agus  aith- 
reachas  uat  gu  àm  eile. 

8.  Cuimhnich  cìonnus  a  rinn  thu  mealladh 
aig  a  leithid  do  dh-àm,  a  rinn  thu  breug  aig  a 
leithid  do  dh'àm  a  char  thu  do  choimhearsnach 
aig  aleithid  do  dh'àm,  a  rinn  thu  fanaid,  magadh, 
beumadh,  fuath  a  thoirt,  agus  geur-leanmh- 
uinn  air  pobull  Dhè,  aig  a  leithid  do  dh'àm, 
ann  a  leithid  do  dh'àite,  am  measg  a  leithid  do 
chuideachd. 

9.  Cuimbnich  'nuair  a  thàinig  muinntir 
eile  cruinn  ann  an  eagal  an  Tighearna  ga 
iarraidh  gu  'n  robh  thusa  air  coinneachadh 
comhla'  ri  cuideachd  dochompanaichdhiomham 
gu  peacachadh  'na  aghaidh ;  'nuair  a  bha 
na  naoimh  ag  iìrnaigh,  bha  thusa  a'  mionachadh, 
a'  mallachadh ;  am  feadh  a  bha  iadsan  a'  labh- 
airt  math  mu  ainm  Dhe,  bha  thusa  a  labhairt 
uilc  mu  naoimhDhe.  Uaithe  sinbithidhcuimhne 
theth-loisgeach  agad  air  t'uile  smuaintean, 
bhriathran  agus  ghniomharran  peacacli,  o*n 
dearbh  cheud  aon  gus  an  aon  mu  dheireadh 
dhiù  a  rinn  thu  riamh  a  chionntachadh  an 
àm  do  bheatha  uile :  an  uair  sin  gheìbh  thu  a 
sgriobtur  sin  a  bhi  fior  (Deut.  xxviii.  65 — 67), 
'*  Bheir  an  Tighearn  dhut  an  sin  cridhe 
gealtach  agus  f  àilneachadh  shul,  agus  doilgheas 

inntìnn,  Agus  bithidh  do  bheatha  crochte  ann 
an  amharus  fad'  chomhair  ;  agus  bithidh  eagal 
ort  a  latha  agus  a  dh*oidhche,  agus  cha  bhi 
cinnte  air  bith  agad  do  d'  bheatha.  Sa  mhad- 
ainn  their  thu,  och  !  nach  b'e  'm  feasgar  e, 
agus  'san  fheasgar  their  thu,  Och  I  nach  b'e  a' 
mhadainn  e  ;  air  son  eagal  do  chridhe  leis  am 
bì  eagal  ort,  agus  air  son  seallaidh  do  shùl  a 
chì  thu."  Seadh  gheibh  thu  nithe  ni  's  measa 
gu  do  thruaighe,  na  tha  'n  sgriobtur  so  a' 
foillseachadh.  Oir  gu  dearbh  cha-n  eil  teanga 
sara  bith  comasach  an  t-uabhas,  an  oillt,  am 
pian,  agus  an  truaighe  shìorruidh  is  èigin 
do  na  h-anmannan  bochd  ud  fhulang  a  chuir  an 
cèill,a  dh'  easbhuidhan  fhaochadhaidha'slugha 
de  shocair,  thig  earrainn  mhòr  dheth  o  na 
chuimhne  bheò,  làn,  agus  mhaireannach  sin  a 
bhios  ac'  air  am  peacannan.  Agus  air  an 
aobhar  sin  tha  mòr  chudthrom  anns  na  facail 
so,  '<  A  mhic^  cuimhnich  gun  d'  f  huair  thusa 
do  nithe  matha  ri  am  dhut  a  bhi  beò." 

O  na  briathran  so,  tha  sibh  a'  faicinn,  gu'm 
beil  so  gu  bhi  air  a  thoirt  fainear,  gu  'n 
cuimhnich  na  h-aindiadhaich,  air  ana-caitheadh 
am  beathan;  *•  Cuimhnich  gu  'n  d'  fhuair 
thusa,  do  nithe  matha  ri  àm  dhut  a  bhi 
beò.''  Faodaidh  sibh  na  briathran  so,  ^'nithe 
matha,"  a  ghabhail  an  darna  cuid  a  mhàin  air 
son  nithe  an  t-saoghail  so,  nithe  annta  fèin  a 
ta  air  an  gairm,  agus  a  dh'  f  haodas  a  bhi  air 
an  gairm,  *<  nithe  matha";  air  neo  leis  na  briath- 

ran  so,  eadhon  (nìthe  na  beatha  so)  uile  thoil- 
inntinnean,  shòlasan,  bhuannaeh,  agus  dhìomh- 
anas,  a  tha  muinntir  aineolach  an  t-saoghail 
a'  cunntadh  'nan  nithe  matha,  agus  leis  am  beil 
iad  a  toirt  mòr-shòlas  dhaibh  fein.  Anaim, 
anaim,  ith  ol,agusbi  subhach,oir  tha  agadmòran 
de  nithe  matha  air  an  tasgaidh  fa  chomhair 
mòrain  bhliadhnachan,  (Luc.  xii.  19.)  A  nise, 
tha  mi  'g  ràdh,  bheir  Dia,  do  rèir  a  chumhachd 
agus  a  ghliocais  ghlòrmhor,  air  creutairean 
bochda  bhi  aca  do  ghnà  'nan  inntinnean 
cuimhne  ùr  agus  shoilleir  air  an  droch  caithe- 
bheatha  ;  their  e  riù,  ^'  Cùimhnich,  cuimhnich, 
gu  'n  robh  agad  ann  an  àm  do  bheatha  mar 
so  agus  mar  so,  agus  ann  an  àm  do  bheatha 
bha  do  ghiùlan  mar  sin  agus  mar  sin." 

Nam  faodadh  peacaich  an  roghainn  a  bhi 
aca,  cha  bhiodh  an  cuid  peacannan  agus  ciontan 
cho  mòr  aca  'nan  euimhne  ;  mar  a  ta  e  soilleir 
le  'n  giùlan  anns  an  t-saoghal  so  :  oir  cha-n 
fhuilig  iad  aoidheachd  a  thoirt  do  smuain 
chudthromach  mu  dhèibhinn  am  beatha 
thruaillidh,  tha  iad  *'  a'  cur  an  droch  latha 
fad'  uapa."  (Amos^  vi.  3 ;  Esec.  xii.  27  :)  ach 
saoithrichidh  iad  leis  na  h-uile  meadhon  chum 
an  smuain  mu  thimchiol  sin  a  chur  a  mach  às 
an  inntinn  ;  ach  's  an  àite  sin  bithidh  air  a  thoirt 
orra  a  chuimhneachadh  a  rìreadh,  agus  smaoin- 
eachadh  do  ghnà  air  an  gniomharran  ain- 
diadhaidh.  Agus  uime  sin  tha  e  air  a  radh, 
nuair   a    thig  ar    Tighearn   losa    Criosd     gu 

breitheanas,  gur  h-ann  gu  dearbhadh  air  an 
t-saoghal  ain-diadhaidh  an  cuid  gniomharran 
olc  agus  mi-naomha,  thoir  an  aire  "  gu 
dhearbhadh  orra,"  (ludas.  i.  15.)  Cha  ghabh  iad 
gu  deònach  aire  dhiù  an  dràsta.  Ach  an  uair 
sin  gabhaidh  iad  an  deigh  so,  ge  b'  oil 
le  'm  fiaclan.  Agus  fòs  eadar  so  agus  an  nair 
sin,  iadsan  a  bhàsaicheas  am  muigh  à  Criosd, 
bheirear  orra  f  haicinn,  agus  aideachadh,  dean- 
adh  iad  na  's  ùrrainn  iad,  'nuair  a  thogas  iad 
suas  an  sùilean  ann  an  ifrinn,  agus  a  chuimh- 
nicheas  iad  an  cuid  peacannan.  Bithidh  Dia 
*'  na  fhianais  luath  'nan  aghaidh,"  (Mal.  iii. 
5  ;)  agus  their  e,  "  Cuimhnich  ciod  a  rinn  thu 
ann  an  àm  do  bheatha,  cionnus  a  bha  thu  beò 
ann  an  am  do  bheatha."  O  chairid  I  '^  Mur 
dean  thu  ann  an  lathaichean  so  an  t-soluis  lath- 
aichean  an  dòrchadais  a  chuimhneachadh," 
(Eccles.  xi.  8.)  lathaichean  bàis,  ifrinn,  agus 
breitheanais,  bheirear  ort  ann  an  lathaichean  an 
dòrchadais,  a'  bhàis,  na  h-ifrinn,  agus  aig  a' 
bhreitheanas  mar  an  ceudna,  cuimhneachadh 
air  lathaibh  an  t-soisgeul,  agus  cionnas  a  rinn 
thu  tàir  orra  cuideachd,  a  chum  do  lèir  sgrios 
agus  do  thruaighe  shìorruidh  fèin.  Tha  so 
air  innseadh  anns  a  chùigeamh  caibidil  thar  an 
f  hichead  do  Mhata. 

'*  Cùimhnich  gu'n  d'  f  huair  thusa  do  nine 
matha  ri  àm  dhut  a  bhi  beò/' 

Ni  an  Dia  mòr,  an  àite  socair  sam  bith  a 
thoirt  do  na  h-ain-diadhaich,  eadhon  am  pja!i- 

tan  antromachadh;  air  tùs,  le'n  doilghìosan  a 
chur  a  neo— shùim,  agus  le  innseadh  dhaibh 
ciod  air  am  feum  iad  a  bhi  smuaineach- 
adh  ;  '<  Cuimhnichibh,"  (ars'  esan,)  '*  O  sibse 
anmannan  caillte,  gu  'n  robh  agaibhse  bhur 
n-aoibhneasannan  àm  'ur  beatha,  'ur  sìth  ann  an 
àm  'ur  beatha,  'ur  conihf  hurtan,  ^ir  tlachdan, 
'ur  socair,  'ur  beartas,  'ur  slàint,  'ur  flaitheas, 
'ur  sonas,  agus  'ur  cuibhrionn,  ann  an  àm  'ur 
beatha." 

O  staid  thruagh  f  Bithidh  tu  'nuair  sin  ann 
an  còr  brònach  a  rìreadh,  'nuair  a  chì  thu  gu  'n 
robh  agad  do  nithe  matha,  do  nithe  ab'  f  hearr, 
do  nithe  taitneach  ;  oir  tha  sin  gu  soilleir  air 
a  chiallachadh  leis  na  briathran  so,  ''  Cuimh- 
nich  gu  'n  d'  f  huair  thusa  do  nithe  matha  rì 
àm  dhut  a  bhi  beò,"  no  na  h-uile  nithe  math  a 
bha  choltas  ort  f  haotainn/'  Uaithe  so  thug- 
aibh  fainear  fìrinn  eile  (ged  tha  i  na  h-aon 
uabhasach)  's  e  so  i.  Tha  iomadh  creutair 
bochd  ann,  aig  am  beil  an  uile  nithe  matha, 
miìis  agus  comhfhurtachd  anns  a'  bheathso,  na 
am  feadh  a  ta  iad  beò  anns  an  t-saoghal  so : 
'*  Cuimhnich,"  ars'  esan,  **gu  'n  d'  fhuair  thu 
do  nithe  math  ri  àm  dhut  a  bhi  beò." 

Thig  nithe  matha  nan  aingidh  gu  crìoch  ann 
an  ùine  ghearr  :  cha  mhair  iad  maille  riù  ni's 
f  haide  n'a  bheatha  so,  no  àm  beatha.  Cha  robh 
an  sgriobtur  sin  air  a  sgrìobhadh  an  diomhanas  a 
thuirt :  "Tha  e  coltach  ri  fuaim  droighnich  fo 
phoitjUÌ  elasair  bheag  ghrad,  teas  rè  sealan,  ach 

thigibh  agus  thugaibh  an  aire  dhaibh  ann  an 
ùine  ghearr,  agus  an  àite  teas  comhfhurt, 
cha-n  f  haigh  sibh  ni  sam  bith  ach  beagan  do 
luathair  mharbh  ;  agus  an  àite  teine  lasarach 
cha-n  f  haigh  sibh  ni  sam  bith  ach  fàileadh  ceò. 
Tha  àm  a'  tighinn,  anns  am  bidh  na  h-ain- 
diadhaich  subhach  air  son  cuibhrionn  a's  fearr, 
'nuair  a  chì  iad  faoineachd  so,  's  e  sin,  'nuair 
a  chì  iad  ciod  a  ni  bochd  a  th'  ann  do  duine 
a  chuibhrionn  a  bhi  aige  anns  an  t-saoghal  so. 
Tha  e  fior,  am  feadh  a  tha  iad  an  so  air  an 
taobh  so  do  dh'  ifrinn,  tha  iad  a'  smuaineach- 
adh  nach  eiì  ni  sam  bith  gu  bhi  air  a  choimeas 
ri  beartas,  urram,  agus  toil-inntinn  anns  an 
t-saoghai  so,  ni  a  tha  toirt  orra  glaodhach  a 
mach,  *'  Cò  a  nochdas  duinn  math  sam  bith/' 
(Sahn  iv.  7,)  ni  a  ta  ciallachadh,  buannachd, 
agus  glòir  an  t-saoghail  so?  Ach  an  uair  ud 
cliì  iad  gu  'm  beil  ni  tì  Je  ann  is  fearr,  agus  ni  s 
luachmhor'  na  deich  mìle  saoghal.  Agus 
gu  dùrachdach  a  cbàirdean,  nach  cràdh,  nach 
trioblaidich, nach  ioma-cheistich,  agus nach  pian 
e  sibh,  'nuair  a  chì  sibh  gu'n  do  chaiU  sibh 
nèamh,  air  son  beagan  sòlais  agus  buannachd 
ann  an  àm  'ur  beatha ;  gu  cinnteach  pianaidh 
e  sibh,  agus  cuiridh  e  sibh  fo,  mhòr  chàmpar  a 
bhi  faicinn  an  nèamh  a  dh'  fhàg  sibh  air  son 
saoghal  breun,truaillidh.  O!  na'n  deanadh  sibh 
uiread  ri  so  a  chreidsinn,  na  'n  deanadh  sibh 
uiread  ri  so  a  thoirt  fainear,  agus  a  radh  an 
taobh  astigh  dhibh  fèin,  Ciod,  am  bi  mi  toiHchte 

ie  mo  chuibhrionn,  mo  chuibhrionn  anns  an 
t-saoghal  so  ?  Cìod,  an  caill  mi  flaitheas  air  son 
an  t-saoghail  so  ?  Tha  mi  'g  ràdh,  thugaibh 
fainear  e  am  feadh  a  tha  solus-Iatha  agaibh, 
agus  solus-soisgeil,  am  feadh  a  tha  mac  Dhè 
a  cumail  a  mach  cùmhnantan  na  rèite 
dnuibh,  air  eagal  gun  toirear  oirbh  a  leithid 
so  do  ghuth  a  chluinntinn. — *«  A  mhic  cuimh- 
nich  gu'n  d'  fhuair  thusa  do  nithe  matha  ri 
àm  dhut  a  bhi  beò,"  do  shuaimhneas,  t' 
aoibhneasan,  do  shocair,  do  shìth,  agus  an 
nèamh  uile  a  tha  choltas  ortsa  bhi  agad.  O  I  an 
nèamh  thruaghe !  O  na  sòlsasan  goirid!  Ciod 
an  ni  leibideach  a  t'  ann  a  bhi  air  m'  f  hàgail 
ann  a  leithid  do  chor?  Anaim,  thoir  fainear, 
nach  eil  e  truagh  nèamh  a  chall  air  son  fichead, 
deich  'ar  fhichead,  no  dà-fhichead  bliadhna 
do  pheacannan  an  aghaidh  Dhè?  'Nuair  a 
tha  do  bheath'  air  crìochnachadh,  tha  do 
f  hlaitheas  mar  an  ceudna  air  crìochnachadh ; 
'nuair  a  thig  am  bàs  gu  t'anam  agus  do  chorp 
a  sgaradh  o  chèile,  anns  an  latha  sin  mar  an 
ceudna  feumaidh  tu  do  nèamh  agus  do  shonas 
a  bhi  air  an  dealachadh  uat,  agus  thusa  uatha- 
san.  Thoir  fainear  na  nithe  so  gu  tràthail,  air 
eagal  gu  'm  bi  agad  do  chuibhrionn  ann  an 
àm  do  bheatha.  Oir  ma  's  ann  's  a  bheath  so 
a  mhàin  a  ta  ar  cuibhrionn  againn,  is  sinn  a's 
truaighe  do  na  h-uile  dhaoine,  (1  Cor.  xv.  19.) 
A  rithist,  thoir  fainear,  an  uair  a  tha  daoine 
eile  (na  naoimh)  gu  an  nithe  matha  f  haighinn, 

an  sin  bha  agad-sa  do  nithe  matha:  'nuair  a 
tha  cuid  eile  gu  dol  a  steach  do  dh'  aoibhiTieas, 
an  sin  tha  thusa  gu  fàgail  agus  gu  dol  air 
falbh  o  t-aoibhneas  :  ^nuair  a  tha  cuid  eile 
gu  dol  gu  Dia,  is  èigin  dutsa  dol  chum  an 
diabhoil.  Och  is  truagh !  B'  fhearr  dhut 
nach  robh  thu  riamh  air  do  bhreith,  na  thu  bhi 
'na  t-oighre  air  a  leithid  ;  air  an  aobhar  sin, 
tha  mi  'g  radh,  thoir  an  aire  nach  e  sin  do 
chor. 

"  Cùimhnich  gu'n  d'  fhuaìr  thusa  do  nithe 
matha,  agus  Lasarus  droch  nithe." 

Tha  na  briathran,  cha  n-e  a  mhàin  a'  ciall- 
ichadh  truaighe  nan  aingidh  anns  a'  bheatha 
so^  ach  fòs  mòr  shòlas  nan  naomh  ;  's  an 
àit'  anns  am  beil  e  'g  ràdh,  "  Agas  Lasarus  na 
droch  nithe;"  's  e  sin,  bha  aig  Lasarus  a  dhroch 
nithe  ann  an  àm  a'  bheatha,  no  'nuair  a  bha  e 
anns  an  t-saoghal, 

Uaithe  so  thugaibh  fainear  ;— 

1,  Gu  'm  beil  beatha  nan  naomh,  cho  fad 
's  a  tha  iad  anns  an  t-saoghal  so,  air  fheith- 
eamh  le  iomadh  olc  no  trioblaidean ;  a 
dh*  fhaodas  a  bhi  air  am  foillseachadh  a  bhi 
do  chaochla  gnèithe,  mar  a  deir  an  sgriobtur, 
'*  Is  lionmhor  trioblaidean  an  ionracain,  ach 
saoraidh  an  Tighearn  e  uatha  gu  lèir." 

2.  Thoir  an  aire  gu  'm  faod  na  trioblaidean 
no  'na  h-uilc  a  ta  leanmhuinn  nan  naomh 
buanachd  'nam  fochar  cho  fad  'sas  beò  iad  ann 
an  gleann  nan  deòr  so,  agus  faodaidh  iad  a  bhi 

eagsamhail,  's  e  sin,  do  dh'  iomadh  seòrsa  ;  cuid 
an  leth-a-muigh,  cuid  an  leth-a-steach,  agus  sin 
cho  fad  's  a  mhaireas  iad  an  so  a  bhos,  mar 
bha  faireachadh  agus  fèin-f  hiosrachadh  nan 
naomh  uile  anns  gach  linn ;  agus  dh'  fhaod- 
adh  so  a  bhi  air  a  dhearbhadh  gu  farsuinn  cha-n 
eil  mi  ach  a'  cur  an  cuimhne  na  nithe  so,  ach 
dh'  f  haodainn  leudachadh  gu  mòr  orr'  uile. 

3.  Na  h-uilc  a  ta  'n  leanmhuinn,  nan  nfiomh 
eha  mhair  iad  ni's  f  haide  maille  riù  na  àm 
am  beatha ;  agus  's  ann  an  so  da  rìreadh  a 
ta  comhfhurt  nan  creideach  ^na  laidhe  na 
Lasarusan,  na  naoimh,  is  èigin  daibh-san 
an  cùpan  searbh  a  bhi  aca  air  f  hàsgadh  suas 
dhaibh  ann  an  àm  am  beatha  ;  is  ann  an  so 
is  eigin  do'n  uile  thrioblaida  bhith,  agus  an  uile 
chràdh  bithidh  sibhse  dù-bhrònach,  ach  pillear" 
thugaibh  fainear,  ^'  bhur  bròn  gu  gàirdeachas." 
^*  Feuch,"  ars'  Criosd,  ''  ni  an  saoghal  gàird- 
eachas,  ach  bithidh  sibhse  do-bhrònach" 
(Eoin  xvi.  20.)  guilidh  sibh  ann  an  àm 
'ur  beatha,  ach  bithidh  'ur  bron  air  a 
philleadh  gu  gàirdeachas,  agus  'ur  n-aoibhneas 
cha  toir  duine  sam  bith  (biodh  e  'na  's  àill 
leis,)  air  falbh  uaibh.  A  nise  ma  tha  sibh  a' 
smuaineachadh,  'nuair  a  tha  mi  'g  ràdh  gu  'm 
beil  aig  na  naoimh  an  uiie  dhroch  nithe  ann 
an  àm  am  beatha,  gu  'm  beil  mi  a'  ciallach- 
adh  nach  eil  aca  ni  sam  bith  eile  ach  triob- 
laid  ann  an  àm  am  beatha  an  so,  's  e  so 
bhur    mearachd-sa ;  oir  innseam    dhuibh,  ged 

a  tba  aig  na  naoimh  an  uile  dhroch  nithe  ann 
an  àm  am  beatha,  gidheadh  eadhon  ann  an 
àm  am  beatha  tha  aca  mar  an  ceudna  ^'aoibh- 
neas  do-labhairt  ag&s  làn  do  ghlòir/'  am  feadh 
a  tha  iad  a'  sealltainn  cha  n  ann  air  na  nithibh  a 
ta  làthair,  ach  air  na  nithibh  nach  eil  r'am 
faicinn.  Tha  'n  t-aoibhneas  a  th'  aig  na  naoimh 
cuid  do  dh'  uairean  'nan  cridheachan,  le  beachd- 
smuain  chreideach  air  na  nithibh  matha  r'a 
thighinn,  'nuair  a  chrìochnaicheas  a'  bheath  so, 
'g  an  lionadh  ni's  làine  do  dh'  aoibhneas,  na's 
urrainn  na  b-uile  crois,  trioblaid,  buaireadh 
agus  olc  a  ta  'nan  cuideachd  anns  a'  bheatha 
so^  an  lionadh  le  cràdh,  2  Cor.  iv. 

Ach  faodaidh  cuid  do  naoimh  a  ràdh,  Tha 
mo  tbrioblaidean  mar  iad  sin  a  ta  ullamh  gu 
buaidh  a  thoir  tharam.  Freagairt,  Gidheadh 
biodb  deagh  mhisneach  agad,  cha  mhair  iad 
ni  's  faide  na  àm  do  bbeatba. 

Ach  's  e  mo  thrioblaid-sa,  tha  mi  air  mo 
shàrachadb  le  cridhe  làn  do  thruailleachd  agus 
do  pheacadb^  air  chòr  's  gu  'ra  beil  mi  gu  mòr 
air  mo  bhacadh  ann  an  imeachd  mailie  ri  Dia. 
Freagairt,  Tha  e  coltach  gu  'm  beil  tbu  mar 
sin,  ach  cha  bhi  na  trioblaidean  so  agad  ni's 
faide  na  àm  do  bheatha. 

Ach  tha  fear-pòsta  crost'   agam,   agus   tha 
sin  'na  chràdh  mòr  dhomb. 

Is  fior  sin,  ach  cha  bhi  tbu  air  do  thrioblaid- 
eachadb  leis  ni  's  faidhe  na  àm  do  bbeatb',  agus 
uime-sin  na  bi  fo  dbiobhail  misnich,  na  bi  mi- 
I 

sbuaimhnach,  cha  bhi  trioblaid  sam   bith    agad 
ni's  faide  na  am  do  bheatha. 

Am  beil  thu  air  do  thrioblaideachadh  le 
elann  chrosta,  dìlsean  crosta,  coimhearsnaich 
ehrosta  ?  Cha  thrioblaidich  iad  thu  ni's  faide 
na  àm  do  bheatha. 

Am  beil  thu  air  do  thrioblaideachadh  le 
diabhol  cuilbheartach,  le  as-creideamh  ?'seadh, 
bitheadh  e  mar  a  thogras  e,  gabhaidh  tu  do 
chead  dhiù  uile  (mas  a  creìdeach  thu)  an 
deigh  do  d'  bheatha  bhi  air  crìochnachadh. 
O  is  oirdheirc!  An  sin  siabaidh.  Dia  air 
falbh  na  h-uile  deur  o  do  shiìilean  :  eha  bhi 
tuiUe  bàs,  no  bròn,  no  gul,  no  èigheach,  no 
pian  sam  bith  ;  oir  an  sin  tha  na  nithe  roimhe 
sin  air  dol  seachad. 

Ach  a  nise  calg-dhìreach  an  aghaidh  sin,  mur 
bi  thu  *na  do  chreideach  ceart  agus  fallain  ;  an 
sin  ged  a  bhiodh  tu  beò  mìle  bliadhna  arms  an 
t-saoghal  so,  agus  coinneachadh  ri  trioblaidean, 
no  sàrachaidhean  goirt  na  h-uile  latha  ;  gidh-- 
eadh  na  sàrachaidhean  so,  air  cho  mòr  agus 
cràiteach  's  d'am  bi  iad,  cha-n  eil  iad  ach 
mar  neo-ni  an  coimeas  ris  na  piantaibh  sin  a 
thig  ort  araon  'na  t-anam  agus  'na  d'  chorp,  8n 
deigh  do  'n  bheatha  so  a  bhi  alr  crìochnachadh. 

Tha  mi  'g  ràdh,  bi  mar  a  thogras  tu,  ma 
bhios  tu  air  t-fhaighinn  suidhicht'  ann  an  as- 
ehreideamh,  no  fo  'n  cheud  chùmhnant,  tha  thu 
cinnteach  à  fulang  air  a  shon,  aig  an  àm  anns  ac 
tèid   thu    mach  às  an  t-saoghal  so.      Ach  an 

ni  a  tha  rì  bròn  a  dheanamh  air  a  shon  's  e, 
ged  tha  'n  eÒr  so  cho  brònach  gu  tuiteam  ann, 
gidheadh  tha  anmannan  bochd'  air  a  chuid  a  's 
mò  neo-thuigseach  mu  dhèibhinn  ;  'seadh,  cno 
neo-thuigseach,  (aig  cuid  do  dh'  uairean)  as  ged 
nach  robh  a  leithid  sam  bith  do  thruaighe  gu 
teachd  an  deigh  so.  Do  bhrigh  nach  eil  an 
Tighearn  gu  h-ealamh  a  bualadh  leis  a 
chlaidheimh,  ach  a'  giùlan  fada  le  chreutairean, 
a'  feitheamh  a  chum  *s  gu  'm  faodadh  e  a  bhi 
gràsmhor :  "  Uime  sin,"  tha  mì  'g  radh, 
*'  tha  cridhe"  cuid  do^  **  chloinn  nan  daoine 
làn  shuidhichte  air  olc  a  dheanamh."  (Ecles. 
viii.  11.)  Agus  am  fada-fhulangas  sin  agus 
mathas  Dhè  a  smuainicheadh  nach  bu  chòir 
an  treòrachadh  gu  aithreachas,  air  do  'n 
diabhol  a  bhi  'g  an  cruadhachadh  le  'm 
buanachadh  'nam  peacadh,  agus  le  dalladh 
an  sùilean,  a  thaobh  crìoch  fhada  fulangais 
Dhè  do  'n  taobh,  tha  iad  air  an  treòrach- 
adh  air  falbh  le  cridhe  chruaidhichte  agus 
neo-thuigseach,  neo-mhothachail,  eadhon  gus 
an  tuit  iad  ann  an  lèir-sgrios  sìorruidh. 

Ach  cridheachan  bochda,  is  èigin  daibhsan  a 
bhi  aca  àm  anns  am  feum  iad  a  bhi  air  an 
deanamh  tuigseach,  mhothachail  air  an  roi- 
chaithe-beatha,  'nuair  a  lasas  ceart  bhreith- 
eanas  an  Tighearna  mu  'n  cuairt  d'  an  clnas- 
an,    ionnus    gu    'm    bi    iad   air     an  toirt  gu 

glaodhach  a  mach  a  rithist  le  anabarr  cràidh, 
**tha  mi  air  mo  ro-phianadh  anns  an  lasair  so." 
'^  Ach  a  nis'  a  ta  esan  a  faotainn  sòlais,  agus 
a  ta  thusa  air  do  phianadh." 

Mar  gu  'n  abradh  e,  A  nise  thug  Dia  duais  ar- 
aon  do  Lasarus  agus  dhutsa,  do  rèir  mar  dh'iarr 
sibh  am  f  eadh  a  bha  sibh  anns  an  t-saoghal 
so :  air  do  shonsa  dheth,  dhearmaid  thu  tròcair 
agus  mathas  prìseil  Dhè,  thionndaidh  thu  do 
chul  ri  Mac  Dhè  a  thainig  do  'n  t-saoghal 
a'  thearnadh  pheacadh  ;  rinn  thu  fanaid  air  sear- 
monachadh  an  t-soisgeil ;  bha  thu  air  do 
comhairleachadh  thairis  agus  thairis,  gu  teann- 
adh  a  steach  ri  caoimhneas-gràidh  an  Tigh- 
earna  'na  Mhac  losa  Criosd.  Leig  an  Tigh- 
earna  leat  a  bhi  beò  fichead,  deich  'ar  f  hichead, 
dà-fhichead,  leth-cheud,  no  tri-fichead  bliadh- 
na  :  an  ùine  sin  uile,  an  àitea  caitheamh  chùm 
do  ghairm  agus  do  thaghadh  a  dheanam,  cinnt- 
each  (2  Pead.  i.  10  )  's  ann  a  chaith  thu  i  ann 
an  damnadh  siorruidh  a  dheanamh  cinnteach  do 
t'anam.  Agus  fòs  rinn  Lasarus  ann  an  àm  a 
bheathaa  ghnothach  do  bhi  gabhail  ri  mo  ghràs 
agus  ri  mo  shlàinte  anns  an  Tighearn  losa 
Criosd.  'Nuair  a bha  thus  anns  an  taigh-leanna, 
thaghaich  esan  am  facal  air  a  shearmonachadh  ; 
'nuair  a  bha  thusa  a  fanaid  air  mathas,  bha  esan 
ag  osnaich  air  son  peacannan  nan  aimsir.  Am 
feadh  a  bha  thusa  a'  mionnachadh  bha  esan 
ag    ùrnaigh ;  ann  am  facal,  am  feadh  a  bha 

thusa  a'  deanamh  cinnteach  a  sgrios  sìorruìdh, 
bhaes-an,lecreideamhann  am  fuil  an  Tighearn* 
losa  Criosd,  a*  deanamh  cinnteach  à  slàinte 
shìorruidh.  Air  an  aobhar  sin,  **  A  nis'  a  tà 
esan  a  faotainn  sòlais,  agus  a  ta  thusa  air  do 
phianadh." 

Ann  an  so  ma  ta  faodaidh  sibh  fhaicinn, 
mar  nach  bi  na  h-ionracain  do  ghnà  a  dh'  eas- 
bhuidh  suaimhneis  agus  sonais ;  mar  sin  cha 
mhò  thèid  na  h-ain  diadhaich  do  ghnà  a 
dh'  easbhuidh  dioghaltais.  Cho  cinnteach  'sa 
tha  Dia  anns  na  f  laitheas,  bithidh  chùis  mar  so  : 
's  èigin  dhaibh  an  cuibhrionn  fa  leth  a  bhi  aca. 
Agus  uime  sin,  sibhse  a  ta  'n-ur  naoimh 
an  Tighearna,  leanaibh  air  bhur  n-aghaidh,  na 
bithibh  fo  dhiobhail  misnich,  <^  Air  dhuibh  fios 
a  bhi  agaibh  nach  eil  bhur  saothair  diomhain 
anns  an  Tighearn,*'  (1  Cor.  xv.  58.)  Bhur 
cuibhrionn  is  e  glòir  shìorruidh.  Agus  sibhse 
a  ta  cho  neo-thoileach  an  dràsta  teannadh  a 
steach  ri  losa  Criosd,  agus  neo-thoileach  bhur 
peacannan  f  hàgail  gu  esan  a  leantuinn  ;  tha'n 
latha  a'  tighinn,  (Sahn  xxxvii.  13,ì  anns  am 
bi  fios  agaibh,  gu  'm  bi  aig  bhur  greimeannan 
milis  do  pheacadh,  a  tha  sibh  cho  soirbh  a' 
slugadh,  (lob  xv.  12 — 14^)  agus  gur  gann  a  ta 
e  'g  a  bhur  trioblaideachadh,  àm  gu  oibreach- 
adh  air  a  leithid  do  dhòigh  an  taobh  a  steach 
dhibh  chum  bhur  sgrios  bith-bhuan,  's  gu  'm  bi 
sibh  ann  an  cor  ni's  miosa  na  ged  bhiodh  agaibh 
deich  mìle  deamhain  ^gu  bhur  pianadh  ;  cha-n 
e  sin  a  mhain,  ach  b'  fhearr  dhuibh  a  bhi  air 

bhur  spionadh  ball  o  ball  mìle  uair,  (nam 
b'  urrainn  sin  tachairt)  na  bhi  'n-'ur  lucLd- 
compairt  do'n  phianadh  so,  agus  laidhidh  i  ^u 
cinnteach,  gun  tròcair  oirbh. 


'*  Agus  a  hharr  air  so  uUe^  tha  doimhne  mhor  air 
a  chur  eadar  sinne  agus  sibhse,  air  chòr  agus  iad- 
san  le'm  6'  dill  dol  à  so  do  'ur  n-iomisaidh'sa^  nach 
eil  e  ^n  comas  daihh ;  ogus  nach  mò  tha  e'n  comas 
do  dKaon  neach  teachd  às  d!  sin  d'ar  n-ionnsaidh- 
ne." — Rann  26. 

Tha  na  briathran  so  fathast  'nan  cuid  do  'n 
fhreagairt  sin,  a  gheibh  na  h-anmannan  ann  an 
ifrinn  air  son  an  uile  chneadan,  osnaidhean, 
ghlaodhan  cràiteach,  dheòir  agns  iarrtasan,  a 
th'  aca,  gu'n  bhi  air  am  fuasgladh  a  mach  às 
'na  piantan  do-fhulang  ud  a  tha  iad  a*  mothach- 
adh,  agus  leis  am  beil  iad  air  an  sàrachadh. 
Agus  O  !  air  leam,  gu  'm  beil  na  briathran 
aig  a'  cheud  bheachd,  ma  bhios  iad  gu  ceart 
air  an  toirt  fainear,  gu  leòir  gu  thoirt  air 
peacach  cruaidh-chridheach  sam  bith  anns  an 
t-saoghal  tuiteam  sios  màrbh.  An  rann  air  an 
do  labhair  mi  mu  dheireadh,  bha  i,  agus  tha  i 
na  rann  ro  uabhasach,  agus  ag  antromachadh 
piantan  pheacach  bochda  gu  h-iongantach ; 
far  am  beil  e  'g  radh,  "  Cuimhnich  gu'n 
d'  f  hdair  thusa  do  nithe  matha,  ri  àm  dhut  a 
bhi  beò,  agus   Lasan?     mar  an   (^eudna   droch 

nithe/'  &c.  Tha  mi  *g  radh,  tha  na  brìathran 
so  ro  uabhasach  do  na  h-anmannan  truagh'  ud 
a  tha  bàsachadh  a  mach  à  Criosd.  Ach  tha 
na  briathran  so  mu  dheireadh  ni's  ro  mhò 
a'  noohdadh  am  bròin.  Bha  iad-san  air 
an  labhairt,  a  thaobh  a'  choranns  an  robh  am 
peacach  an  uair  sin:  tha  iad  so  cha  n-e  mhain 
a  cur  leis  na  briathran  roimhe  so,  ach  tha  iad 
fòs  ni's  f  haide  ag  an-tromachadh  an  truaighe, 
a'  cumail  a  mach  sin  a  bhios  ni's  ro  dho- 
f  hulang  !  tha  'n  rann  a  ta  air  thoiseach  oire 
so  gu  leòir  gu  peacach  sam  bith  a  bhualadh  ann 
an  neul,  ach  tha  'n  rann  sogu  thoirt  orra  tuiteam 
sios  màrbh.  'S  an  àite  anns  am  beil  e  'radh, 
*'  Agus  a  bharr  air  so  uile,"  tha  fathast  rud  eigin 
gu  an-tromachadh  an  truaighe,  fathast  mòran 
ni's  lionmhoire.  Labhraidh  mi  gu  h-aithghearr 
air  na  briathran,  mar  tha  buntainn  aca  ris 
an  uabhas  mu  'n  do  labhradh  anns  na  rainn 
roimhe  so.  Mar  gu  'n  abradh  e,  tha  thu 
smuainteach*  gu'm  beil  an  staid  'sam  beil  thu  'n 
dràsta  do-fhulang^  tha  e  'toirt  ort  a  bhi  'g 
acain  agus  ag  osnaich,  tha  e  'toirt  ort  gu'm 
b'fhearr  leat  nach  d'  rugadh  riamh  thu,  a 
nise  tha  thu  a  tuigsinn  cho  truagh  sa  tha  bhi 
as  eugmhais  tròcair :  a  nise  leumadh  tu  ris  a' 
bhoinne  a's  lugha  dh'i ;  a  nise  tha  thu  fair- 
eachdainn  ciod  an  nì  di-meas  a  dheanamh  aìr 
tairgse  gràis  Dhè  :  a  nise  tha  e  toirt  ort  a 
bhi  'g  acain,  ag  osnaich,  agus  a'  rànaich  gu 
h-anabarrach,  air  son  a'  chràidh  anns  am  beil 

thu,  ^*  Agus  a  bbarr  air  so  uile,"  tha  nithe 
eile  agamsa  gu  innseadh  dhut  umpa,  a  bhristeas 
do  chridhe  da  rìreadh.  Tha  thu  nise  gun  a 
bhi  anns  an  t-saoghal ;  tha  thu  air  call  a  bhi  'g 
èisdeachd  an  t-soisgeil ;  bha  'n  diabhol  ro 
chruaidh  air  do  shon^  agus  thug  e  ort  dol  am 
mearachd  air  neamh ;  tha  thu  nis'  ann  an 
ifrinn,  am  measg  cuideachd  do-àireamh  do 
dheamhnaibh,  agus  do  pheacannan  uile  air 
iathadh  mu  d'  chimchioll ;  tha  thu  uile  thairis 
air  t'  fhilleadh  ann  na  lasraichean,  agus  cha-n 
urrainn  thu  aon  bhoinne  uisg'  f  haotainn  gu 
socair  sam  bith  a  thoirt  dhut;  tha  thu  'g 
èibheach  ann  an  diomhanas,  oir  cha  bhi  ni  sam 
bith  air  a  dheònachadh  dhut ;  tha  thu  a'  faicinn 
nan  naomh  ann  am  nèamh,  ni  nach  eil  'na 
bheag  trioblaid  do  t'anam  damnaite ;  tha  thu 
faicinn  nach  eil  aon  chuid  Dia  no  Criosd  a' 
gabhail  cùram  sam  bith  gu  socair  a  thoirt  dhut, 
nogu  comhfhurtsambith  alabhairt  riut :  "  Ach 
a  bharr  air  so  uile,"  ann  an  sin  a  ta  choltas  ort 
laidhe ;  na  smuainich  gu  bràth  mu  shocair 
sam  bith,  na  seall  gu  bràth,  air  son  comhf  hurt 
sam  bith  ;  cha  dean  aithreachas  a  nise  feum 
sam  bith  dhut,  tha  'n  t-àm  seachad,  agus  cha-n 
urrainn  e  bhi  gu  bràth  air  a  ghairm  air  ais  a 
rìthist :  seall  ciod  a  th'  agad  a  nise,  ni  is  eigin 
dut  a  bhi  agad  gu  bràth  ! 

Tha  a  fior,  làbhair  mi  gu  leòir  roimhe  chum  do 
chridhe  bhristeadh  'na  bhloidibh;  ^'Ach  a  bharr 
air  so    uile,"  laidh    ann   an    sin,   agus  snàmh 

ann  an  lasraichean  gu  bràth  ;  tha  na  briathran  so, 
'^  A  bbarr  air  so  uile,"  nam  briathran  uabhasach 
da  rìreadh.  Bheir  mi  dhuibh  am  brìgh  ann  an 
sàmhla.  Abair  gun  ceanglaidh  sìbh  duine  ri 
erann,  agus  le  turcais  dhearg  theth  gu  'n 
spionadh  sibh  dheth  f  heoil  'na  mìrean  beaga  rè 
dhà  no  trì  do  bhliadhnachan  iomlan,  agus  mu 
dheireadh,  'nuair  a  dh'èigheadh  an  duine  bochd 
a  mach  air  son  socair  agus  còmhnadh,  gu  'm 
freagradh  an  iuchd-pianaidh,  cha-n  fhaigh, 
'*  Ach  a  bharr  air  so  uile"  is  èigin  dut  a  bhi  air 
do  làimhseachadh  mòran  ni's  measa. 

Riaraichidh  sinn  thu  mar  so  an  f  hichead 
bliadhna  so  cuideachd,  agus  an  deigh  sin  lion- 
adh  sinn  do  chorp  reubte  làn  do  luaidhe  theth 
leaghte,  no  sàthaidh  sìnn  bior  dearg  teth 
tromhad  ;  nach  biodh  so  brònach  ?  Gidheadh 
cha-n  eil  so  ach  mar  sgobadh  deargain  an 
comais  ri  bròn  nam  muinntir  ud  a  thèid  do 
dh'  ifrinn  ;  oir  na'm  biodh  duine  air  a  riar- 
achadh  mar  sin,  bhiodh  crìoch  air  ann  am 
beagan  ùine.  Ach  esan  a  thèid  do  dh'  'ifrinn 
fuiligidh  e  piantan  deich  mìl  uair  ni's  miosa 
na  iad  so,  agus  gidheadh  cha  bhi  e  gu  bràth 
gu  tùr  marbh  fopa.  Ann  an  sin  bithidh  iad 
gu  bràth  a'  gearan,  a'  seargadh,  a'  gul',  a*  bròn', 
gu  bràth  air  am  pianadh  gun  socair  no  fois, 
gidheadh  gun  a  bhi  gu  bràth  air  an  caitheamh 
gu  neo-ni  ;  na'n  deanadh  an  diabhol  a's  rac 
ann  an  ifrinn  do  spionadh  uile  'na  d'  bhloidibh 
agus  do  phronnadh  cho  mìn  ri  smiìraich,  agus 

do  chaitheamh  gu  neo-ni,  mheasadh  tu  so  ^na 
thròcair.  Ach  an  so  feumaidh  tu  laidhe  agus 
a  bhi  air  do  ròstadh,  agus  losgadh  gu  brath  ; 
— gu  bràth — 's  fada  an  ùine  sin,  ach  gidh- 
eadh  is  èigin  d'i  bhi  cho  fad'.  <<  Imichibh 
uam,  (arsa  Criosd,)  a  dh'ionnsaidh  an  teine 
shìorruidh,  (a  dh'ionnsaidh  an  teine  a  bhios 
a  losgadh  gu  brath)  a  dh*ullaìcheadh  do'n 
diabhol  agus  d'a  ainglean,"  (Mata.  xxv.  41.) 
O  !  thusa  leis  bu  diùlich  do  chas  a  shalachadh 
ged  bha  i  theagamh  salach  cheana,  no  thus*  a 
bha  neo-thoileach  taobh  an  tein'fhàgail  ma  bha 
e  ri  beagan  gaoithe  no  uisge  ;  agus  a  bha  neo- 
thoileach  dol  leth  mhìle,  'seadh,  an  seathamh 
earrann  deug  do  mhìle  gu  facal  Dhè  èisdeachd, 
ma  bha  e  rudeigin  drocha  ;  thus'  bhaneo-thoil- 
each  beagan  do  chompanaich  dbiomhain  f  hàg- 
ail  gu  fòghlum  t'anma ;  bithidh  teine  gu  leòir 
agad,bithidh  oidhche  gu  leòir  agad,  agus  droch 
cuideachd  gu  leòir^  bithidh  do  shàth  ma  thèid 
thu  mearachd  air  Criosd,  agus  "  a  bharr  air  sin 
uile/'  bithidh  iad  agad  gu  bràth,  agus  gu  bràth. 
O  thus*  a  ta  caitheamh  òicheachan  iomlan 
ann  an  cluich  air  cairtean  agus  dìsean,  ann  an 
neo-stuamachd  agus  ana-miann  ;  thus*  a  tha 
g'a  mhios  na  nì  gasta  a  bhi  mionnan  cho 
teann  ris  an  fhear  a's  treuna,  a*  caitheamh 
comhla  ris  an  raoightear  a's  mò  th'  anns  an 
dìithaich  ;  thus'  n  ta  gràdhachadh  peacach- 
adh  ann  an  cùil  'nuair  nach  eil  neach  sam  bith 
ga  t'fhaicinn  !     O    thus'   a   tha  ri  aideachadh 

cealgair  aìr  son  do  chrìochan  araid  fèin,  a 
thaobh  gu  'm  b'  àill  leat  a  bhi  air  do  mheas  ann 
ad  neach  eigin  'am  measg  cloinn  De,  ach  a 
tha  'na  do  nàmhaid  do  nithibh  Chriosd  'na  do 
chridhe  :  thusa  iha  ga  d'  riarachadh  fèin,  an 
dara  cuid  le  peacannan,  no  aideachadh  lòm  na 
diadhachd,  tuitidh  t'anam  ann  an  anabarr 
pèin  agus  àmghair  a  cheart  cho  luath  's  a 
thèid  thu  às  an  tsaoghal  so,  agus  ann  an  sin 
bithidh  tu  a'  gùl  agus  a'  gìosgan  t'fhiaclan, 
(Mat.  viii.  11,  12.)  '^  Agus  a  bharr  air  so  uile," 
tha  e  coltach  nach  bi  socair  no  ioc-shlaint 
sam  bith  agad  gu  bràth,  na  seall  gu  bràth  air 
son  saorsainn  sam  bith,  bàsaichidh  tu  ann  ad 
pheacannan,  agus  bithidh  tu  air  do  phian- 
adh  cho  liugha  biiadhna  'sa  tha  do  rionnagan 
anns  an  iormailt,  no  do  ghrainean  gainmhich 
air  tràigh  na  mara  ;  agus  a  bharr  air  so  uile, 
is  èigin  dut  fuaireach  fodha  sin  gu  bràth. 

"  Agus  a  bharr  air  so  uile  tha  doimhne  mhòr 
air  a  chur  eadar  sinne  agus  sibhse,  air  chòr 
agus  iadsan  le'm  b'  àill  dol  à  so  do  'ur  n-ionn- 
saidh-sa,  nach  eil  e  'n  comas  daibh  ;  agus  nach 
mò  tha  e'n  comas  do  dh'aon  neach  teach  a's 
a  sin  d'ar  n-ionnsaidh-ne.''  "  Tha  daoimhne 
mhòr  air  a  cjnr  eadar  sinne  agus  sibhse.''  Their 
thu  ;  ciod  e  sin  ?  FreagairU  Is  mion  a  cheisi 
i,  air  an  aobhar  sin,  air  tùs  iarr  dol  a  steach  air 
a'  gheata  chumhainn,  a  roghainn  air  fheòraich 
gu  mionaideach  ciod  i  an  doimhne  so. 

Ach  's  an  dara  h-òìie^   Na'm  b'  àiU  leat  fios 


108  OSNAIDHEAN  BHO  IFRINN, 

fhaighinn  ma  thig  tu  gearr  air  nèamh, 
gheibhthugurh-e  soe,  eadhon^òrdughsìorruidh 
Dhè  ;  'se  sin,  tha  òrdugh  air  dol  a  mach  o 
Dhia,  a'  mhuinntir  ud  a  thig  gearr  air  nèamh 
anns  an  t-saoghal  so,  tha  Dia  air  rùnachadh 
nach  meal  iad  i  gu  bràth  anns  an  t-saoghal  a  ta 
ri  teachd.  Agus  gheibh  thus  an  doimhne  so  cho 
domhain  's  nach  bi  thu  gu  bràth  comasach  dol 
troipe  cho  fad  'sa  mhaireas  sìorruidheachd. 
Mar  thuirt  Criosd,  "Bi  rèidh  ri  t-eas-chairid  gu 
luath,  am  feadh  a  ta  thu  maille  ris  air  an 
t~slighe  air  eagal  gu  'n  tarruinn  e  thu  chum 
a'  bhreitheimh,  agus  gu  *n  toir  am  breitheamh 
thairis  thu  do  'n  mhaor,  agus  gun  tilg  na  maoir 
am  prìosan  thu,  tha  mi  'g  radh  riut  nach  tèid 
thu  mach  às  a'  sin  (se  sin  an  doimhne)  gus 
an  ioc  thu  an  fheòirlmn  dheireannach,  no  an 
dearbh  pheighinn  dheireannach."  Na  briathran 
80  uime  sin,  "  Tha  daoimhne  mhòr  air  a  cur" 
tha  mis  a'  saoilsinn  gur  e  sin  òrdugh  sìorruidh 
Dhe  ;  dh'  òrduich  Dia  nach  tèid  iad-san  a  thèid 
do  nèimh  gu  bràth  às  sin  a  rithist  do  dh'àit'  s 
miosa :  agus  mar  an  ceudna  an  dream  a  thèid 
do  dh'  ifrinn,  agus  leis  am  b'  àill  tighinn  a 
mach,  cha  tig  iad  a  mach  aiste  a  rithist.  Agus 
a  chairid,  is  doimhne  i  so,  a  tha  cho  suidhichte 
leis-san  nach  urrainn  breug  a  dheanamh  no 
a  radh  's  gu  'm  faigh  thu  i  mar  sin  cia  b'e  sam 
bith  rathad  a  thèid  thu,  cò  dhiù  's  ann  do 
nèimh  no  do  dh'  ifrinn.  An  so,  uime  sin, 
tha  thu  a'faicinn  cia  tearuinte  a  ni  Diaiad-san 

a  bhàsaicheas  anns  a'  chreidimh  ;  cumaidh  Dia 
iad  ann  an  nèamh :  ach  iadsan  a  bhàsaicheas  'nan 
cuid  peacannan,  tilgidh  Dia  iad  do  dh'  ifrinn, 
agus  cumaidh  e  iad  ann  an  sin  :  air  chòr  's 
iadsan  leis  an  àill  dol  o  neamh  gu  ifrinn 
nach  urrainn  iad,  cha  mhò  a's  urrainn  iad- 
san  tighinn  o  ifrinn  leis  an  àill  dol  do 
nèamh.  Thoire  an  aire,  cha-n  eil  e  'g 
radh,  cha  b'  àill  leo ;  oir  O  I  cia  cho  toileach  sa 
b'  àill  lèis  a'  mhuinntir  ud  a  chaiU  an  anama«n- 
an  air  sonana-miann,  air  son  dà  sgillinn,  air  son 
cuach  leanna,  air  son  strìopaich,  air  son  an 
t-saoghail  so,  tighinn  a  mach  às  an  amh- 
uinn  theth  theinntich  dioghaltais  shìorruidh 
Dhè,  na'm  faodadh  iad ;  ach  an  so  tha  'n 
trugtighe,  iadsan  leis  an  àill  tighinn  uaibhse 
d'  ar  n-ionnsaidh-ne,  'se  sin,  o  ifrinn  gu 
nèamh,  cha-n  urrainn  iad^ — cha-n  f  haodiad, — 
cha  tig  iad  ; — cha  'n  urrainn  iad, —  dh'  òrduich 
Dia  e,  agus  tha  e  air  cur  roimhe  nach  tèid  an 
t-òrdugh  atharrachadh  ;  ann  an  so  uime 
sin  tha'n  truaige  'na  laidhe,  cha  n-e  gu  'm 
beil  iad  ann  an  ifrinn,  ach  ann  an  sin  gur  èigin 
dut  laidhe  gu  bràth  agus  gu  sìorruidh.  Uime 
sin  na  'n  deanadh  do  chridhe  aig  àm  sam 
bith  do  bhuaireadh  gu  peacachadh  an  agh- 
aidh  Dhè,  èigh  a  mach  cha  pheacaich,  oir  ma 
pheacaìcheas  an  sin  as  èigin  dhomh  dol  do 
dh'ifrinn,  agus  laidhe  ann  an  sin  gu  bràth.  Na'n 
deanadh  na  misgearan,  na  mionntairean^  na 
breugairean    agus  ceaìgairean,  an    teagasg  so 

a'  ghabhail  sios,  bheireadh  e  orra  criothnachadh 
'nuair  a  smuainicheadh  iad  air  peacachadh. 
Ach  anmannan  truagha,  "  An  dràsta  ni  iad  fan- 
aid  air  peacadh,''  (Gnà.  xiv.  9,)  agus  cluich  leis 
mar  ni  leanabh  cluich  le  glagaran,  ach  tha  'n 
t-àm  a'  tighinn,  anns  an  dean  na  glagarain  so 
leis  am  beii  iad  an  dràsa  a'  cluich,  a  leithid  do 
dh'  fhuam'nan  cluasan  's  'nan  cogaisean,ionnus 
's,  ged  bhiodh  na  h-uile  diabhol  an  ifrinn 
a'  sgreadail  'sa  sgriachail  aig  an  sàiltean,  nach 
deanaidh  iad  fuaim  cho  mòr  ris.  (Aireamh. 
xxxii.  23.)  A  chairid,  Ni  do  pheacannan, 
mar  cho  liugha  do  choin-luirg,  an  toiseach  do 
lòrgachadh  a  mach,  agus  an  sin  glacaidh  iad 
thu^  agus  ceanglaidh  agus  cumaidh  iad  sios  gu 
bràth  thu,  (Gnà.  v.  22,)  teumaidh  agus 
cagnaidh  iad  thu  mar  gu  'm  biodh  nead 
nathraichean-nimhe  agad  *na  t'innidh,  (Eoin  xx. 
14,)  agus  cha  bhi  so  rè  ùine,  ach,  mar  a  thuirt 
mi  roimhe — gu  bràth  ! — gu  bràth  ! — gu  bràth  ! 


''  Ansin  thuhhairt  e,  Uime  sin  tha  mi  a'  guidhe 
ort\  athair,  gun  cuireadh  tu  e  gu  tigh  m*  athar.*' 
— Rann.  27. 

Dh'  innis  mi  dhuibh  gu'n  robh  na  rainn  roi* 
so  air  an  labhairt  ann  an  cuid  chum  a  nochd- 
adh  cho  dèidheil  sa  tha  'n  sluagh  damnait'  air  a 
bhi  airan  saoradh  o  'n  truaighe  gun  chrìch.  A 

nise  tha  'n  rann  so  fathast  a  nochdadh 
glaodhaich  dhìan  nan  anmannan  bochd'  ud,  bu 
ro  mhath  leo  ni-eigin  a  bhi  air  a  dheònachadh 
dhaibh,  ach  cha  bhi  ni  sam  bith  ;  mar  a  chìtir 
ni's  soilleir*  an  deìgh  so. 

"  An  sin  thubhairt  e,  uime  sin  tha  mi  'g 
guidhe  ort  athair,"  &c.  Mar  gu  'n  abradh  e, 
air  faicinn  domh  gu  'n  tug  mi  mi~fèin  a  chum 
a  leithid  do  chor  truagh,  's  nach  toir  Dia  feart 
orm,  's  nach  bi  m'  èigheach  labhar  agus  shearbh 
air  a  h-èisdeachd :  air  faicinn  domh  nach 
faod  urrad  ri  aon  bhoine  do  dh'uisge 
fuar  a  bhi  air  a  dheònachadh  dhomh,  no 
fhurtachd  a's  lugha  bho  na  naoimh  a's 
bochdte. 

Agus  a'  faicinn,  a  bharr  air  so  uile,  ann  an 
so  gur  èigin  da  m'  anam  laidhe  gu  sìorruidh 
a'  ròstadh  agus  a'  losgadh  a'  faicinn  gu  feum 
mi,  cò-dhiù  a's  àill  no  nach  àiU  leam  làmh 
dioghaltais  shìorruidh  f  hulang,  agus  achmhas- 
anan  teine  sgriosach,  millteach;  a'  faicinn  gu  'm 
beil  mo  staid  cho  olc,  's  nach  iarrainn  cù  a 
bhi  mar  tha  mi  "  Cuir  e  gu  tigh  'm  athar/' 
Tha  e  fiùghail  air  aire  (a  rithist)  cò  a  dh'  iarr  e 
bhi  air  a  chur,  gii  taigh  athar^  eadhon,  Lasarus, 
O  chairid,  faic  an  so  cionnas  a  bhios  goilieach- 
an  agus  crìdheachan  laidir  chreutairean  bochd' 
air  an  irioslachadh,  (mar  a  thuirt  mi  roimhe) 
bithidh  iad  air  an  toirt  a  nuas  cho  mcr,  's  gu  'm 
biodh  iad  subhach  air  son  na  nithe  ud  air  an  d* 
rinn  iad  tàir  agus  di-mheas  anns  an  t-saoghal  so, 

a  bhi  aca  anns  a'  bheath  a  ta  ri  teachd  ;  an  tì  a 
bha  leis  an  duine  so  air  a  chur  cho  suarach,  as 
gu  'n  do  smuainich  se  e  'na  as-urram  gu  'n 
itheadh  e  comhla  ri  coin  a  threuda ;  ciod,  am 
bi  agam  sa  meas  air  Lasarus,  Lasarus  tàireil, 
truagh  ?  Ciod,  an  cuir  mis*  a  leithid  sin  a 
dh'asurram  air  mo  thaigh  maiseach,  greadh- 
nach,  ie  leithid-sa  do  chroman  sgreabach  ? 
Ctia  chuir  mi,  is  tàire  leam  gu  'm  faigheadh  e 
aoidheachd  fo  dhruim  mo  thaighe.  Mar  so 
bha  e  ann  an  àm  a  bheatha,  am  feadh  a  bha  e 
'na  mhòr-chuis ;  ach  a  nise  tha  e  air  tighinn 
do  shaoghal  eile,  a  nise  tha  e  air  a  dhealachadh 
o  shòlasan,  a  nise  tha  e  faicinn  a  thaigh 
breagha,  a  mhiasan  àilleasach^  a  choimhearsnaich 
agusachompanaichbheartach,agus  e-fèin  airan 
dealachadh  o  chèile  ;  a  nise  tha  e  faighinn 
an  àite  sòlais,  pian ;  an  àite  aoibhneis, 
dubhachas  ;  an  àite  nèimh,  ifrinn,  an^  àite  toil- 
inntinn  a'  pheacaidh,  uabhas  agus  cionta  peac- 
aidh  :  '*  O  a  nise  cuir  Lasarus  l'* 

Theagamh,  gu  'm  faodadh  Lasarus  a  bhiair 
deanamh  math  air  chor-eìgin  dha,  nara  biodh  e 
airaoidheachd  a  thoirt  dha  anns  an  àm  a  chaidh 
seachad,  agus  dh'  f  haodadh  gu  'n  cuireadh  e 
iompaidh  air,  air  a'  chuid  a's  lagha  gun  dol  air 
adhaidh  cho  cràiteach  olc,  ach  chuireadh  esan 
suarach  e,  cha  bhiodh  meas  aig  air,  chuir  e 
roimhe  cùl  a  chur  ris,  ged  chailleadh  e  'anam 
air  son  sin  a  dheanamh.  Seadh,  ach  a  nise 
cuir  Lasarus,    mur  h-ann  thugamsa,  gu  tigh 

m'  athar,  agus  innseadh  e  dhaibh  uam-sa, 
Mas  e  's  gu  'n  a  ruith  iad  air  an  adhaidh  ann 
am  peacadh,  mar  a  rinn  mise,  gur  èigin  daibh 
fhaighinn,  agus  gheibh  iad,  an  duais  cheudna 
'fhuair  niise. 

Thugaibh  so  fainear,  sibhse  a  ta  'n-'ur  luchd- 
tàrchuis  air  an  aon  a's  lagha  do  Lasarusan  ar 
Tighearn'  losa  Criosd ;  faodaidh  e  bhith  an 
dràsda  gu  'm  beil  sibh  neo-thoileach  gu  gabhail 
ris  a'  mhuinntir  bhig  so  aige-san^air  son  n'ach  eil 
iad  'nan  daoine-uailse,  air  son  nach  urrainn  iad 
maille  ri  Pontius  Pilate,  Eabhra,  Grèigis,  agus 
Laideann  a  labhairt  ;  Cha  n-e  sin  a  mhàin,  ach 
chan  fhaod  iad,  cha-n  fhaigh  iad  a  chead 
labhairt  riu,  gu'n  comhairleachadh,  agus  sin 
gu  ìèir  air  son  so. 

Ged  a  nis'  a  dh'  f  haodas  soisgeul  an  Tigh* 
earn'  losa  Criosd  a  bhi  air  a  shearmonachadh 
dhaibh  gu  saor,  agus  a  nasgaidh  ;  cha  n-e  sin 
a  mhain,  ach  tha  nis'  air  iarraidh  orra  èisd- 
eachd  agus  gabhail  ris.  Ged  a  nise  nach  aidich 
iad,  nach  cuir  iad  meas  air,  agus  nach  gabh  iad 
ri  tairgsean  criosdaidh  do  dh'  fhìrinnean  glòr- 
mhor  losa,  air  son  gu  'n  tàinig  iad  a  mach  a 
cuid  do  na  soithichean  talmhuinn  a  's  tàireile, 
(1  Cor.  i.  26,)  gidheadh,  tha  'n  t-àm  a'  tighinny 
'nuair  a  ni  iad  araon  osnaich  agus  èigheach, 
**  Cuir  e  gu  tigh  m  athar."  Tlia  mi  g  radh, 
cuimhnichibh  so,  sibhse  a  ta  deanamh  tàir  air 
latha  nan  nithe  beaga.  tha  'n  t-àm  a'  tighinn, 
'nuair  a  bhiodh  sibh  toilichte,  nam  faodadhsibh 

aon  bhoine  do  dh'  uisge  fuar  f  haotainn  bho  Dìa, 
bho  Chriosd,  no  bho  naomh,  ged  a  ta  sibh 
an  dràsta  neo-thoileach  gabhail  ri  boinnean 
glòrmhor  druighteach  soisgeil  ar  Tighearn  'losa. 

A  rithist,  faicibh  an  so  an  staid  bhrònach 
anns  am  beìl  iadsan,  a  tha  dol  do  dh'ifrinn  o  *n 
athraichean,  o'm  màthraichean,  o'm  peathraich- 
ean,  agus  o'm  bràithrean,  &c.  Am  feadh  a  ta 
muinntìr  anns  an  t-saoghal  tha  iad  a'  gabhail 
tlachd  ann  a  bhi  cur  droch  eiseamplairean  fa 
chomhair  an  cuid  cloinne  ;  agus  mar  an  ceudna 
tha  clann  a'  gràdhachadh  a  bhi  leanmhainn 
droch  cheumannan  am  pàrantan  ain-diadhaidh  ; 
ach  'nuair  a  thèid  iad  às  a'  bheath  so  agus  a 
thuiteas  iad  sìos  do  dh'ifrinn,  agus  a  gheibh 
siad  iad-fèin  ann  an  truaighe  as  nach  urrainn  iad 
tighinn,  an  sin  èighidh  iad,  Cuir  neach  eigin 
gu  taìgh  m*  athar,  gu  taigh  mo  bhràthar.  Innis 
dhaibh  gu 'm  beil  mo staid- sa  truagh,  i nnis  dhaibh 
gu  'm  beil  mise  millte,  caillte  gu  bràth ;  agus 
innis  dhaibh  fòs,  ma  bhios  iadsan  ag  imeachd 
anns  na  ceuman  ain-dìadhaidh  so  anns  an 
dh'f  hàg  mise  iad,  gu  'n  tuit  iad  gu  cinnteach 
do  dh'ionad  na  dòrainn  so. 

'^  Tha  mi'  guidh'  ort  gu'n  cuir  thu  e  gu  tigh 
m'  athar."  Ah  a  chàirdean  agus  a  choimh- 
earsnaichean  tha  e  coltach  gur  beag  a  tha  sibhse 
a'  smuaineachadh  air  a  so,  gu  'm  beil  cuid  do 
bhur  càirdean  agus  dhìlsean  ag  èigheach,  ann 
an  ifrinn.  A  Thighearn',  cuir  neach-eigin  gu 
taigh  m'  athar,  a  shearmonaicheas  an  soisgeil 

dhaibh,  air  eagal  gu  'n  tig  iad-san  mar  an 
ceudna  chum  nam  piantan  so. 

An  so,  am  feadh  a  tha  daoine  beò  's  urrainn 
iad  imeachd  cuideachd  gu  deònach  ann  an 
slighe  a'  pheacaidh,  agus  an  uair  a  ta  iad  air 
dealachadh  le  bàs,  iadsan  a  ta  beò,  is  ainmig, 
ma  tha  iad  idir,  a'  smuaineachadh  air  a'  chòr 
bhrònach  chum  am  beil  iadsan  a  bhàsaich 
air  dol  sìos.  Ach  sibhse  athraichean  ain- 
diadhaidh,  cia  mar  a  ta  bh  'ur  clainn  ain-diadh- 
aidh  a'  rànaich  's  a  sgreadail  ann  an  ifrinn  ? 
Agus  a  chlainn  ain-diadhaidh,  cionnas  a  tha 
bhur  pàrantan  ain-diadhaidh  a  bha  beò  agus  a 
bhàsaich  ain-diadhaidh,  a  nis'  ann  am  piantaibh 
na  h-ifrinn  mar  an  ceudna  ?  Agus  tha  aon 
mhisgeara'  gabhail  òrain  air  suidheachan  an 
taigh-leanna,  agus  fear  eile  a'  rànaich  's  a 
sgreadail  fo  chorraìch  Dhè,  ag  radh,  O  nach 
ann  a  bha  mise  maille  ris,  cia  mar  a  yieirinn 
achmhasan  dha,  agus  a  chomhairlichinn  e  air  na 
h-uile  cor,  na  droch  shligheachan  so  toirt 
thairis.  O  ma  rinn  iad  uiread  r  a  thoirt-fain- 
ear  ciod  a  tha  mise  nìs'  a'  fulang  air  son 
pròis',  sannt',  misg',  breugan,  mionnan,  gadachd, 
strìopachas,  agus  an  leithid  sin.  O !  nan 
robh  iad  air  mothachadh  am  mìle  earrann 
dheth,  bheireadh  e  orra  sealltainn  mu  'n  cuairt 
dhaibh,  agus  gun  am  peacadh  a  cheannach  aig 
luach  cho  daor  's  a  rinn  mise,  eadhon  le  m'  anam 
prìseil  a  cliall. 

*'  Cuir  e   gu   tigh  m'  athair."     Cha-n    ann 

gu'm  'athair,  ach  gu  taigh  m'  athar.  Theagamh 
gu  'm  beil  clann  aindiadhaidh  ann  an  sin, 
gu  'iu  beill  seirbheisich  ain-diadhaidh  ann  an  sin 
ag  aoineagraich  'nan  cuid  ain-diadhachd,  cuir 
uime  sin  "gu  tigh  m'  athar."  Tha  e 
coltach,  gu  'm  beil  iad  fathast  mar  a  dh'  f  hàg 
mi  iad  :  dh'f  hàg  mi  iad  aingidh,  agus  tha  iad 
aingidh  fathast ;  dh'  f  hag  mi  iad  nan  luchd- 
dimeas  air  an  t-soisgeil,  nan  luchd-tarcuis  air 
na  naoimh,  agus  air  slighe  Dhè,  agus  tha  iad  'g  a 
dheanamh  fathast  !  '•'  Cuir  e  gu  tigh  m'  athar," 
tha  e  coltach,  nach  eil  ach  beag  eadar  iad 
agus  an  t-àite  's  am  beil  mise  ;  cuir  e  an  diugh, 
mu  'n  tig  am  màireach,  air  eagal  gu  ^n  tig  iad 
do  'n  *'ionad  ro-phiantach  so."  Tha  mi  'g 
achanaich  ort  gun  cuireadh  tu  ann  e.  Tha 
mi  'g  a  iarraidh  air  mo  ghlùinean  liàbte,  Je  gul 
agus  deòir  ann  an  spairn  m'  anma.  Faodaidh 
e  bhith^  nach  toir  iad  fainear,  mur  cuir  thu  ann 
e:  Dh' fhàg  mi  iad  neo-thuigseach  gu  leòir, 
cruaidhichte  cho  math  rium  fèin,  tha  aca  an 
^kbbol  f^eudna  gu  'm  buaireadh ;  na  h-ana- 
^aaiannan  agus  an  saoghal  ceudna  gu  buaidh 
thoirt  orra.  '"  ijime  sin  tha  mi  guidhe  ort 
gun  cuireadh  tu  e  gu  tigh  m'  athar  ;''  na  dean 
maille,  air  eagal  gu  'n  caill  iad  an  anmannan,  air 
eagal  gu  'n  tig  iad  an  so  ;  ma  's  e  's  gu  'n  tig, 
is  coltach  nach  pill  iad  gu  bràth  a  rithist.  Ochl 
is  beag  a  tha  iad-sa  a'  smuaineachadh,  cia  cho 
furasd  sa  dh'f  haodas  iad  an  anmannan  a  chali, 
thaiad  ullamh  gu  smuaineachadh  an  staid  a  bhi 

cho  math  ris  an  staid  a*s  fearr,  mar  a  rinn  mise 
aon  uair  tre  aineolas  ;  ach  cuir  ann  e,  cuir  ann 
e  gun  dàil,  "air  eagal  gun  tig  iad  do'n  ionad  ro- 
phiantach  so."  O  !  nach  ann  a  bheireadh 
tu  ùghdaras  da,  chuir  fèin  ann  e ;  bha 
àm  anns  an  do  chuir  mise,  cuideachd  maille 
riu-san,  suarach  a'  mhuinntir  ud  a  bh'  air  an  cur 
le  Dia,  ged  nach  b'  urrainn  duinn  àicheadh 
nach  do  labhair  iad  facal  Dè  ;  agus  gu  'n 
robh  iad  air  an  cur  leis-san  mar  adh'innis  arcog- 
aisean  duinn ;  gidheadh  ròghnaich  sinn  gairm- 
ean  dhaoine  roi'  ghàirmean  Dè;  oirgedbha'n 
t-aon  aca,  gidheadh  a  chionn  nach  robh  an 
t-aon  eir  aca  anns  an  dòigh  ana-criosdail  sin 
a  smuainich  sinne  iomchuidh,  cha  b'  urrainn 
duinn,  cha  b'  àill  leinn,  aon  chuid  an  èisdeachd, 
sinn-fein  's  cha  mho  a  bheireadh  sinn  aonta 
gu  'n  èisdeadh  muinntir  eile  iad.  Ach  a  nise 
gairm  o  Dhia  is  fiùgh  i  an  t-iomlan,  "  Dean" 
thus'  "uime  sin  a  chur  gu  tigh  m'  athar." 

Bha  'n  t-àm  ann,  'nuair  nach  bu  toigh  leinne 
e,  mur  biodh  e  air  a  shearmonachadh  anns 
an  t-sionagog,  mheas  sinn  e  'na  ni  suarach  a 
bhi  searmonachadh  agus  ag  ùrnaigh  cuideachd 
ann  an  taighean  ;  bha  sinne  ro  uaimhreach,  ro 
shaobh-chràbhach ;  cha  rachadh  an  sois- 
geil  sios  dhuinn,  mur  biodh  e  againn  'na 
leithid  do  dh'  àite,  le  leithid  do  dhuine  ;  cha 
rachadh,  no  idir  an  uair-sin  fèin  gu  h-èifeachd- 
ach ;  ach  a  nise,  O  nach  ann  a  bhithinn-sa 
beò  anns  an  t-saoghal  a  rithist !  agus  an  t-soch- 

air  sin  a  bhi  agam  ;  eòlas  beag  a  bhi  agam  air 
Lasarus  beannaichte,  beagan  mion-eòlais  airan 
duine  naomha  sin;  ciod  an  aire  abheirinn-sa  d'a 
bhriathran  fallainn  ?  cia  mar  sJ  ghràdhaich  ., 
a  theagasg,  agus  a  theannainn  a  steach  ris  ?  Cia 
mar  riaghlainn  mo  bheatha  leis  ?  A  nis'  (uime 
sin)  mar  a  ta  e  ni*s  fearr  èisdeachd  ris  an 
t-soisgeul  fo  sgàile  na  dìge,  na  suidhe  a'  beucail 
ann  an  taigh-òsd'?  tha  e  n'is  fearr  gabhail  ri 
Lasarusan  bochda  Dhè,  na  ri  companaich  ain- 
diadhaidh  an  t  saoghail  so.  Tha  e  ni's  fearr 
gabhail  ri  naomh  ann  an  ainm  naomh,  deis- 
ciobul  fo  ainm  deisciobuil,  (Luc.  x.  i6,)  na 
deanamh  mar  a  rinn  mise.  Och  !  tha  e  ni's 
fearr  gabhail  ri  leanabh  le  Dia,  a  s  urrainn  le 
faireachadh,  le  fèin  fhriosrachadh,  nithe  Dhè  a 
lìubhairt,  a  shaor-ghràdh,  acaomh-ghràs,  f  had- 
fhulangas  saibhir,  agus  mar  an  ceudna  truaighe 
an  duine,  ma  bhios  e  as  eugmhais  sin,  na 
bhi  air  a  chòmhdach  thairis  le  criadh  gun 
oibreachadh,  (Esec.  xiii.)  Och  !  faodaidh  mi 
an  latha  a  mhallachadh  's  an  do  ghabh 
mi  ri  miodal  agus  ri  brosgal  dhaoine  feòl- 
mhor,  ach  tha  m'  aithreachas  an  so  ro  ana- 
moch  ;  bu  chòir  domh  a  bhi  air  sealltainn 
mu  'n  cuairt  domh  ni  bu  luaithe,  na  'm  b'  àill 
leam  a  bhi  air  mo  thearnadh  o  *n  ionaid 
thruagh  so.  ^'  Uime  sin  cuir  e,"  cha-n  ann  a 
mhàin  a  chum  a'  bhaile  anns  an  robh  mi  beò* 
agus  a  dh'ionnsaidh  cuid  do  mo  luchd-eòlais 
*  ach  gu  tigh  m'  athar." 

Ann  an  àm  mo  bheatha,  cha  bu  toigh  leam 
èisdeachd  ris  an  fhacal  sin  bu  mho  a  bheum 
mi,  agus  a  dhf  heuch  dhomh  mo  staid  gu  ceart. 

Bha  mi  air  mo  chràdh,  air  mo  chiùrradh,  an 
'am  èisdeachd  a  bhi  luaidh  mo  pheacannan  agus 
d'an  cuir  ri  mo  chunntais ;  ghràdhaich  mi  ni 
b'  fhearr  an  tì  sin  bu  mhò  a  mheall  mi,  agus  a 
thuirt,  "  Sìth,  sìth,  'nuair  nach  robh  sìth  ann." 
(ler.  vi.  14.)  Ach  a  nis',  o  nach  ann  a  bha  e 
air  innseadh  dhomh  uime  I  gu  cridheil, 
gu  treun,  gu  firinneach,  gu  fallain.  O  !  nach 
ann  a  bha  e  air  driighadh  tre  mo  chluasan  agus 
tre  mo  chridhe,  agus  air,  sathadh  cho  teann, 
's  nach  b'  urrainn  ni  sam  bith  mo  leigheas, 
ach  fuil  Chriosd  a  mhàin  ;  tha  e  ni's  fearr 
cùis  innseadh  gu  rèidh  soilleir  dhuinn,  na 
gu  'm  biodh  sinn  air  ar  mealladh^  b'fhearr 
dhaibhan  cor  cailltefhaicinnanns  an  t-saoghal, 
na  fuireach  gus  am  bi  iad  damnaite,  mar  a 
rinn  mise ;  sin,  *'  cuir  Lasarus,*'  cuir  e  gu 
tigh  m'  athair.  Leig  dha  dol  agus  a  ràdh, 
chunnaic  mise  do  mhac,  do  bràthair,  ann  an 
ifrinn,  a'  gul,  agus  a'  caoidh,  agus  an  snagadaich 
f  hiacal :  labhradh  e  riù  le  ùghdarras  uime, 
agus  innseadh  e  dhaibh  gu  soilleir  gu  'm 
beil  e  mar  sin,  agus  gu  'm  faic  iadsan  an 
truaighe  shìorruidh,  mur  bi  cùram  àraidh 
orra.     "  Cuir  e  gu  tigh  m'  athar.'' 

**  Oir  a  ta  cùìgnear  hhràithrean  agam  ;  chum 
gu'n  toir  efianais  dhaibh,  air  eagal  gun  tig  iadsan 
mar  an  ceudna  do'n  ionad  ro  phiantach  so*'" — 
Rann,  28. 

Tha  na  briathran  so  (ma  dh'f  haodas  mi  sin  a 
radh)  'nan  ceann-f  àth  air  a  thoirt  leo-san  a  ta 
ann  'an  ifrinn,  air  son  iad  a  bhi  gun  f  hois,  agus 
a'  glaodhach  cho  labhar,  *s  ann  a  chum  gu  'm  bi 
an  companaich  air  an  cumail  o  na  piantaibh  do- 
fhulang  ud,  a  dhTheumas  iad  fhulang  agus  a 
dh'  f  huiligeas  iad,  ma  thig  iad  gearr  air  beatha- 
mhaireannach  tre  losa  Criosd.  Cuir  e  gu 
tigh  m'  athar,  oir  tha  cùignear  bhràthrean, 
agam,  &c.  Ged  nach  robh  iad  cho  tuigseach  an 
uair  a  bha  iad  beò  mam  measg  anns  an  t-saoghal 
mu  'n  lèir-sgrios,  gidheadh  a  nise  'nuair  a  tha 
iad  air  triall  a  mach  as  an  t-saoghal,  agus  a' 
co  pairteachadh  do  'n  ni  sin  mu'n  robh  rabh- 
aidh  air  a  thoirt  dhaibh  roimhe,  's  urrainn 
iad,  tha  mi  'g  radh,  an  sin  èigheach  a  mach,  a 
nis  tha  mi  a'  mothachadh  sin  a  bhi  fior  da 
rìreadh,  a  bha  'n  dràsta  'sa  rithist  air  innseadh 
dhomh,  agus  air  a  chur  an  cèill  domh,  gu  *n 
tigeadh  e  gu  cinnteach  gu  crìch. 

*'  Oir  tha  cùignear  bhraithrean  agam."  Ann 
an  so  faodaidh  sibh  f  haicinn  gu  'm  faod  e  bhith, 
agus  gu'mbeil  teaghlaichean  iomlan  annanstaid 
agus  ann  an  còr  damnaidh,  mar  a  ta  ar  Tigh- 
earn  losa  a'  ciallachadh  leis  a  so.     ^'  Cuir  e  gu 

tigh  m'athar,"  oir  tha  iad  uile  ann  an  aon  staid, 
dh'f  hag  mise  mo  bhràithrean  uile  ann  an  cor 
truagh.  Fhad  sa  tha  muinntir  beò  ann  an  so, 
cha  'n  urrainn  iad  gìùlan  le  bhi  cluinntinn 
gu  'm  biodh  iad  uile  ann  an  còr  truagh  : 
ach  'nuair  a  tha  iad  fo  chorraich  Dhè,  tha  iad 
'ga  fhaicinn,  tha  fios  ac'  air  agus  tha  iad  gle 
chinnteach  as  ;  oir  bha  iadsan  iad-fèin,  'nuair 
a  bha  iad  's  an  t-saoghal,  beò  mar  a  ta  iad-san, 
ach  thàinig  iad  gearr  air  nèamh  agus  uime 
sin  ma  thèid  iad  air  an  adhart,  mar  sud 
bithidh  iad.  O !  uime  sin  cuir  e  gu  luath 
gu  taigh  m*  athair,  oir  tha  'n  teaghlach  uileanu 
an  còr  mìlte,  agus  's  feudar  gu  'm  bi  iad  air  an 
damnadh,  ma  bhuanaicheas  iad  mar  sin. 

'S  e  nith'airathoirt  fainear  anso,  eadhon,  nach 
eil  iad-san  a  ta  ann  an  ifrinn,  ag  iarraidh  gu  'n 
tigeadh  an  còmpanaich  do  'n  ionad  sin ;  cha-n 
eil,  ach  a  roghainn  air  sin,  ars'  esean,  "Cuir  e 
gu  taigh  m'athar  chum  gu'n  toir  e  fianais  dhaibh, 
air  eagal  gu  n  tig  iadsan  mar  an  ceudna/* 

Ceist.  Ach  faodaidh  cuid  a  radh,  Ciod  an 
t-aobhar  mu'n  iarradh  a'  mhuinntir  dhamnaire 
gun  an  còmpanaich  a  thighinn  do  'n  chÒr 
cheudna  chum  am  beil  iad-fèin  air  tuiteam,  acl> 
gur  ann  a  tha  iad  ag  iaraidh  gu  'm  biodh  iad 
air  an  cumail  uaithe,  agus  an  staid  eagaìach 
sin  a  sheachnadh. 

Freagairt,  Tha  mi  creidsinn  gur  gann  a 
tha  uidhir  do  ghaol  ann  an  neach  sam  bith 
do  'n  mhuinntir  dhamnaite  ann    an  ifrinn,   as 

iarraidh  da  rìreadh  gu'm  biodh  neach  sam  bith 
air  a  thearnadh.  Aeh  le  iarrtas  sam  bith  a  bhi 
annta-san  a  ta  air  an  damnadh,  nach  tigeadh  an 
càirdean  agus  an  dìlsean  do  'n  àite  phianaidh 
sin  ;  tha  e  a'  taisbeanadh  dhomhsa,  gur  h-ann 
air  son  an  socair  fèin,  's  nach  ann  air  son  math 
an  coimhearsnaicbean  ;  oir  innseam  dhuibh,  so 
tha  mi  creidsinn,  gu  'n  an'tromaich  e  an  cràdh 
agus  an  uabhas,  an  còmpanaich  ain-diadhaidh 
fhaicinn  anns  an  lèir-sgrios  cheudna  anns  am 
beil  iad  fèìn  :  oir  far  am  beil  na  h.ain-diadhaich 
beò  agus  a'  bàsachadh,  agus  a'  dol  sios  do  'n 
t-sloc  cuideachd,  's  ann  a  tha  'n  t-aon  'na  chràdh 
do  'n  aon  eile,  's  cha  ni  sam  bith  ach  sin.  Agus 
feumaidh  e  bhith  mar  sin,  a  thaobh  nach  eil 
muinntir  aiu-diadf'aidh  sam  bith  a  ta  beò  ain- 
diadhaidh  cuideachd,  nach  eil  iad  ag  ionnsach- 
adhdroch  eiseamplairean  o  chàch  a  chèile,  mar 
so  ;  ma  tha  aon  beò  anns  a'  bhaile  a  ta  ro  eòlach 
innleachadh  a  thaobh  an  t-saoghail,  a  nise 
saoithrichidh  càch  a  ta  do  'n  aon  inntinn  ris, 
chum  deanamh  d'  a  rèir  agus  a  cheuman  a  lean- 
tainn  ;  tha  so  do  ghnà  r'a  fhaicinn. 

A  rithist,  ma  bhios  aon  air  a  thoirt  do 
mhisg,  ruithidh  cuid  eile  do  'n  bhaile,  tre 
eiseamplair-san^  ni's  mò  do  'n  pheacadh  sin 
maille  ris,  agus  cleachdaidh  iad  iad-fèin  ni's 
mò  ann,  air  son  esan  a  bhi  'gan  tàladh  agus 
'gam  brosnachadh ;  agus  mar  an  ceudna  le  cur 
a  leithid  do  dhroch  eiseamplair  fa  'n  comhair. 
Agus  rnar  sin  ma  bhios  muinntir  sam  bith  air 

an  toirt  suas  do  phròis^  agus  gu  'n  feum  iad 
a  bhi  anns  na  h  uile  fasan  a*s  ùire^  cia  mar  a 
tha  'n  eiseamplair-san  a'  brosnachadh  muinntir 
eile  gu  gràdhachadh  agus  leanmhainn  an 
diomhanais  cheudna  ?  a'  caitheamh  sin  air  an 
cuid  ana-miannan,  bu  chòir  freasdal  air  an 
uireasbhuidhean  fèin  agus  uireasbhuidhean 
muinntir  eile.  Mar  an  ceudna,  ma  bhios 
muinntir  sam  bith  air  an  toirt  do  bhaoth- 
shùgradh,  do  dh'fhanaid,  do  bhreugan,  do 
strìopachas,  do  chùl-chàineadh,  do  cuirmean 
uaigneach  do  dh'ana-measarachd,  no  do 
pheacadh  sam  bith  eile  ;  tha  iadsan  a  tha  ni  's 
eòlaiche  anns  na  nithibh  so  gu  tric  a  ribeadh 
muinntir  eile,  dh'  fhaodadh  nach  biodh  cho 
tùr  ghràineil  sa  ta  iad  a  nise  mur  b'  e  gu  *n  robh 
a  leithid  do  dh'  eiseamplair  aca,  agus  uaithe  so 
tha  iad  air  an  gairm  "  luchd  truaillidh/'  Isa 
i.  4. 

A  nise  ni  iad  so  le'n  deanadas,  pian  na 
muinntir  eile  an-tromachadh  gu  h-anabarrach. 
Esan  a  shuidhich  droch  eiseamplair,  da  choimh- 
earsnach  agus  le  sin  a  thug  air  imeachd  ann  am 
peacadh,  bithidh  e  aìr  fhaotainn  'na  aon 
aobhar  gu  sgrios  a  chairid,  ionnas  ga  *m  bi  aige 
ri  freagairt  air  son  earrannm  hor  do  pheacadh 
a  chòmpanaich  cuideachd,  ni  a  mheudaicheas 
fathast  a  Jèir-sgrios  !  mar  a  ta  'n  sgriobtur 
ann  an  Eseciel  a'  nochdadh  anns  an  àit  anns 
am  beil  e  labhairt  mu  dhèibhinn  an  fbir 
fhaire     bu     ehòir     rabhadh    a   thoirt    do    'ii 

t-sluagh  ;  mur  dean  se  e,  ged  a  bliàsaicheadh 
an  duine  'na  pheacannan,  "  gidheadh  iarrar 
f  huil  air  làimh  an  f  hir-fhaire,"  Esec.  xxxiii. 
6. 

Mar  sin  an  so  innseam  dhut,  ma  's  e  's  gu  'm 
bi  thu  'nad'  leithid  do  neach,  's  a  bhios  le  do 
chòmhradh  agus  do  cleachdannan  ann  ad 
ribe  agus  ann  ad  cheap-tuislidh  gu  thoirt  air  do 
choimhearsnach  tuiteam  ann  an  lèir-sgrios 
sìorruidh  ged  bhios  esan  air  a  dhamnadh  air 
son  a  pheacaidh  fèin ;  gidheadh  faodaidh  Dia, 
cha  n  e  sin  a  mhàin,  ach  cuiridh  se  e  ri  do 
chunntas-s'  thu  bhi  ciontach  à  fhuilsan, 
ionnas  nach  fònadh  leat  do  thruaigh,  thu-fèin  a 
chumail  o  nèamh,  ach  gu  'n  d'  rinn  thu  mar 
an  ceudna  le  do  ch^ithe-beatha  salach  muinntir 
eile  a  chumail  air  falbh,  agus  a  thoirt  orra 
tuiteam  maille  riut.  O  uime  sin,  nach 
an-tromaich  so  do  phiantan?  'Seadh,  na'm 
bàsaicheadh  tu  agus  dol  do  dh'  ifrinn  roi' 
do  choimhearsnaich  no  do  chòmpanaich,  a 
thuilleadh  air  cionta  do  pheacannan  fèin 
bhiodh  tu  cho  luchdaichte  le  eagal  damnaidh 
mhuinntir  eile  abhi  air  a  chur  ri  do  chunntas,  's 
gu  'n  glaodhach  tu  mach  ;  O  cuir  aon  o  na 
mairbh  chum  a'  chòmpanaich  so,  agus  a' 
chòmpanach  sud,  maille  ris  an  robh  cuideachd 
agam-sa  ann  an  àm  mo  bheatha,  oir  tha  mi 
faicinn  gu  'm  bi  moghiùlan  mallaicht-sa'na  aon 
aobhar  dìtidh  dha,  ma  thig  e  gearr  air  glòir. 
— Dh*  fhàsr  mise  beò   e   ann    an  oilbheuman 

salach  agus  ro  aingidh  ;  ach  bu  mhise  a  h-aon 
do  na  ceud  mheadlionnan  chum  a  thoirt  g'an 
ionnsaidh.  O  !  bithidh  mi  ciontach  araon  ann 
am  dhamnadh  fèin,  agus  à  dhamnadh-sa 
cuideachd.  O !  nach  ann  a  bhiodh  e  air  a 
chumail  a  mach  as  a  so,  air  eagal  gu  'm  bi  mo 
phiantasan  air  an-tromachadh  le  esan  a 
thighinn  do  'n  àite  so  ! 

Oir  far  am  beil  muinntir  ain-diadhaidh  a* 
gabhail  còmhnaidh  cuideachd,  air  dhaibh  a  bhi 
'nan  ribe  agus  nan  ceap-tuislidh  aon  do  dh'aon 
eile  le  'n  cleachdadh,  is  èigin  daibh  a.bhi  'mam 
piantaibh  do  càch  a  chèiie,  agus  nan  an- 
tromachadh  air  damnadh  a  chèile,  O  mallaichte 
gu'n  robh  do  ghnùis,  (deir  aon)  gu  'n  do 
shocraich  mi  riamh  mo  shùilean  ort :  is  tusa  bu 
choireach :  faodaidh  mi  buidheachas  air  son  so  a 
thoirt  dhutsa:  bu  tusa  rinn  mo  thàladh,  agus  a 
rinn  mo  ribeadh:  b'e  do  chaithe-beatha  salach- 
sa,  bha  'na  cheap-tuislidh  dhomh:  b*e  do  shannt 
do  phr()is  do  thaghaich  san  taigh-òsda,  do 
chluich  agus  do  neo-ghlaine-sa:  bu  choireach 
gu  'n  tainig  mise  gearr  air  beatha ;  nam 
biodh  thusa  air  suidheachadh  eiseamplair 
mhath  dhomh  mar  a  shuidhich  thu  droch  aoii, 
dh'  f  haodadh  e  bhith  gu  'm  bithinn  air  deanamh 
n'a  b'  f  hearr  na  a  rinn  mi :  ach  dh'iunnsaich 
mise  uat^a,  lean  mise  do  cheumansa,  ghabh 
mise  comhairle  uat-sa.  O  !  nach  ann  a  bha  mi 
gun  t'aodann  fhaicinn  riamh.  O  !  nach  ann 
e  bha  thu  gun  a  bhi  riamh  air  do  bhreith  mu'n 

d'  rìnn  thn  'n  dochann  so  air  m*anara  a  rìnn 
thu  !  O,  (ars  an  t-aon  eile,)  Agus  faodaidh 
mise  thus'  a  choireachadh  a  cheart  cho  mòr, 
oir  nach  eil  thu  cuimhneachadh,  cionnas  aig 
a  leithid  do  dh'  àm,  agus  air  a  leithid  a  dh*àm, 
a  tharruinn  thu  mach  mi,  agus  a  tharruinn  thu 
air  falbh  mi,  agus  a  dh'  f  hoighnich  thu  rium 
an  rachainn  còla  riut,  'nuair  a  bha  mi  dol 
mu  'n  cuairt  do  ghnothach  eile,  mu  'n  cuairt 
do'm  ghairm :  ach  dh'iarr  thusa  air  falbh  mi. 
Chuir  thu  air  mo  shon,  tha  thus'  a  cheart  cho 
mòr  'sa  choire  's  a  tha  mise,  ged  bha  mise 
sanntach,  bha  thusa  pròiseil;  agus  ma  dh'  ionns- 
aich  thusa  sannt  uamsa,  dh'ionnsaich  mise 
pròis  agus  misg'  uat-sa  ;  ged  dh'  ionnsaich  mise 
dhut-sa  a  bhi  mealladh,  sa  caradh,  dh  ionns- 
aich  thusa  dhomh-sa  strìopachas,  breugan 
agus  a'  bhi  a'  fanaid  air  mathas.  Ged  rinn 
mis*,  am  thruaghan  gràineil,  thus'  athuisleadh 
ann  an  cuid  do  rudan,  gidheadh,  rinn  thusaa 
cheart  cho  mòr  raisea  thuisleadh  ann  an  rudan 
eile.  'S  urrainn  dhomhsa  thus'  a  choireachadh 
mar  a  ta  thusa  'g  a  m  choireachadh-sa  ;  agus 
ma  tha  agam-sa  gu  freagairt  air  son  cuid  do  d' 
ghniomharran  sahich-sa,  tha  agadsa  gu  freagairt 
air  son  earrann  do  'm  chuid-sa.  B'  fhearr  leam 
nach  robh  thu  air  tighinn  an  so,  tha  do  dhearbh 
shealladh  a'leòin  m'  anma  le  toirt  mo pheacannan 
as  ùr  do  m*  chuimhne,  an  t  àm  an  uair,  an  dòigh, 
cionnus,  an  t-àite,  a'  mhuinntir  maille  ris  an 
do  chuir  mi  'n  gniomh  iad  :     B' ann  còmhladh 

riut-sa  !  riut-sa !  's  cràdh  do  'm  anam  o  nach 
b'  urrainn  mi  do  chuìdeachd  a  sheachnadh  an 
sin,  O  !  nach  ann  a  bhithinn  as  eagmhais  do 
chuideachd  an  so  ! 

Tha  mi  'g  radh  uime  sin,  air  an  son-sa  a' 
pheacaich  cuideachd  gun  dean  an  dol  cuideachd 
do  dh'  ifrinn  an  cuir  fo  mhòr  chàmpar  agus 
am  pianadh  le  chèile  :  air  an  aobhar  sin 
tha  mi  meas  gur  e  so  aon  aobhar  air  son  am 
beil  iadsan  a  th'  ann  an  ifrinn  ag  iarraidh  nach 
tigeadh  an  càirdean,  no  'n  còmpanaich  an  sin 
chumanàitephianaidhcheudna  annsam  beiliad- 
fèin.  Agus  àir  an  aobhar  sin,  an  t-àit  anns  am 
beil  Criosd  ag  radh,  gu  'm  beil  na  h-anmannan 
damnaite  so  ag  èigheach  a  mach,  Cuir  gu  mo 
chòmpanaich,  a  chum  's  gu  'm  faigh  iad  rabh- 
adh  agus  àinte  gu  sealhainn  riu-fèin.  *'0  cuir 
a  chum  mo  chùignear  bhràithrean  !"  'S  ann  air 
son  nach  b'  àill  leo  am  piantan  fèin  a  bhi  air  an 
meudachadhle'ncuideachd;  agusfaireachdainn, 
'seadh,faireachdainn  chonnabhalach  gun  sgur  do 
'm  peacannan,  a  thug  iad  orra  chur  an  gniomh, 
'nuair  an  bha  iad  anns  an  t-saoghal  maille  riù, 
Oirtha  mi  creidsinn  gu  'm  bi  dearbh  amharc 
na  h-aiteam  ud  a  bha  air  am  mealladh 
le  'n  companaich,  tha  mi  'g  radh,  gu  'm  bi  an 
dearbh  amharc  'na  phian  dhaibh  ;  oir  leis 
sin  bithidh  cuimhne  ac'  air  am  peacannan  a 
chiontaich  iad  còmhla  riù,  air  a  chumail  (mas 
a  comasach  e)  ni  's  ùire  air  an  cogaisean  ;  agus 
mar  an  ceudna  bithidh  aca  gu  h-iongantach 
cionta    peacannan    mhuinntir  eile   orra,   anns 

an  robh  iad  ann  an  cuid  'nan  aobhar  da  *n  curan 
gniomh  leo;  air  dhaibh  a  bhi  'nan  meadhonnan 
ann  an  làmhan  an  diabhoil,  gu  'ri  tarruinn,  a 
steach  cuideachd.  Agus  uime  sin,  air  eagal 
gu  'n  tig  so  gu  crìch,  guidhean  ort  cuir  e  gu 
taigh  m'athar.  Oir  mur  faod  iad  tighinn 
do  'n  àite  so,  dh'  fhaodadh  gu  'm  bi  beagan 
faothachaidh  aig  mo  phiantan-sa,  's  e  sin,  ma 
bhios  iad-san  air  an  tearnadh,  an  sin  bithidh 
am  peacannan  air  am  mathadh  agus  gun  a 
bhi  cho  trom  air  an  cur  ri  cunntas  m'anmasa. 
Ach  ma  thuiteas  iad  san  àite  cheudna  anns  ara 
beil  mise,  na  peacannan  a  thug  mise  orra  a 
chiontachadh  laidhidh  iad  cho  trom  cha  n-e 
mhàin  air  an  anam-san,  ach  mar  an  ceudna  air 
m'  anam-sa,  's  gu  'n  cuir  iad  fodha  mi  ann  an 
truaighe  shìorruidh,  ni's  doimhne  agus  ni's 
doimhne.  ''  O  uime  sin,  cuir  e  gu  tigh  m'athar^ 
gu  mo  chùignear  bhràithrean,  chum  gun  toir  e 
fianais  dhaibh,  air  eagal  gun  tig  iadsan  do'n 
ionad  ro-phiantach  so." 

Air  do  na  briathran-sa  bhi  mar  so  air  an 
tuigsinn  :  Ciod  an  còr  a  ta  e  nochdadh  anns 
am  beil  iad  a  nise,  a  tha  'n  dràsta  'gabhail 
cho  mòr  do  thlachd  ann  a  bhi  'nan  dearbh  chinn- 
feadhna  air  an  còmpanaich  a  chum  pheacannan 
do  gach  seòrsa  a  chur  an  gniomh  ? 

Am  feadh  a  tha  daoine  beò  ann  an  so,  ma 
dh'f  haodas  iad  a  bhi  air  am  meas  mar  an  aiteam 
as  seòlta  air  son  meallaidh^a's  dàineair  son  dean- 
amh  bhreug,  a's  sunntaich'  air  son  strìopachais 
a  's  caraiche  air  son  sannt,  agus  buannachd  an 

t-saoghail ;  nia's  urrainn  daibh  gu  carach 
uirread  r'  an  comhearsnaichean  a  mhealladh,  an 
cuir  às  an  àite,  miothlachd  agus  fearg  a  chuir 
orra,  'seadh,  agus  an  cumail  o  mheadhonnan 
nan  gràs,  o  shoisgeul  Chriosd,  ni  iad  uaill  às, 
agus  bi'dh  moit  orra  da  chionn,  agus  saoilidh 
iad  iad-fèin  gu  breagh  socrach,  agus  a  sin  tha'n 
inntinnean  rud-eigin  suaimhneach,  air  dhaibh 
a  bhi  air  am  mealladh  le  peacadh. 

Ach  a  chairid,  *nuair  a  chaiUeas  tu  'bheatha 
so,  agus  a  thòisicheas  tu  air  togail  suas  do 
shùilean  ann  an  ifrinn,  agus  a  chì  thu  ciod  e 
chum  an  tug  do  pheacannan  thu  ;  agus  cha  n-e 
mhàin  mar  sin,  ach  gu  'n  tng  thu,  le  do 
pheacannan  salach,  air  muinntir  eile  (mar  thug 
an  diabhol)  tuiteam  a  chum  an  dìtidh  cheudna 
maille  riut-fèin  ;  agus  gu  'm  b'  aon  do  dh'aobh- 
aran  an  damnaidh-san  so,  gu  'n  d'  rinn 
thus*  an  treòrachadh  a  chum  droch  cleachd- 
aidhean  an  t-saoghail  so  a  chur  an  gniomh, 
agus  a'  chuid  ana-miannan.  A  sin,  O  nach 
ann  a  stadadh  neach  eigin  iad  o  thighinn,  air 
eagal  gu  'n  tig  iad  mar  an  ceudna  do  dh'ionad 
na  dòrainn  so,  agus  a  bhi  air  an  damnadh 
mar  a  ta  mise  !  Cia  mar  a  phianas  e  mi  ^ 
Cha-n  f  hòghnadh  le  Balaam  e  bhi  air  a  dham- 
nadh  e-fèin,  ach  mar  an  ceudna  dh'fheum- 
adh  e  le  chuid  aingeachd  a  thoirt  air  muinntir 
eile  tuisleadh  agus  tuiteam.  Cha  f  haodadh  na 
Sgrìobhaich  agus  na  Pharisich  a  bhi  toilichte 

le  iad-fèin  a  clmmail  a  mach  à  neamh,  ach 
dh'  fheumadh  iad  saoithreachadh  a  chum 
muinntir  eile  a  chumail  a  mach  mar  an  ceudna. 
Uime  sin  's  leo-san  an  damnadh  a*s  mò. 

Am  fear  a  ta  air  a  mhealladh,  cha-n  urrainn 
e  a  bhi  toilichte  le  bhi  air  a  mhftalladh  e-fèin  a 
mhàin,  ach  feumaidh  e  saoithreachadh  chura 
cuid  eile  mealladh  mar  an  ceudna.  Cha-n  urr- 
ainn  am  misgear  a  bhi  toilichte  dol  do  dh'  ifrinn 
air  son  a  pheacannan  fèin  amhàin,  ach  feumaidh 
e  saoithreachadh  chum  toirt  air  muinntir  eile 
tuiteam  anns  an  àmhuinn  cheudna  maiìle  ris. 
Ach  seallaibh  ribh  fèin^  oir  ann  an  so  bithidh 
damnadh  air  muin  damnaidh  ;  air  do  dhamnadh 
air  son  do  pheacannan  fèin,  agus  air  do 
dhamnadh  air  son  thu  bhi 'na  t-f  hear-compàirt 
ri  muinntir  eile  'nan  cuid  peacannan  !  air  do 
dhamnadh  air  son  a  bhi  ciontach  ann  an 
damnadh  muinntir  eile.  0  cia  mar  a  ghlaodhas 
na  misgearnanair  son  an  cuid  coimhearsnaichean 
a  threòrachadh  chum  na  misge?  Cia  mar  a 
chaoineas  am  fear  sanntach,  air  son  eiseam- 
plair  a  shuidheachadh  d'a  choimhearsnach,  d'a 
chairid,  d*a  bhràthair,  d'a  chloinn,  agus  d  a  dhìl- 
sean,  eiseatnpìair  cho  aingidh ;  leis  an  d'  rinn  e 
cha  n-e  mhain  cron  d'a  anam  fein,  ach  do 
dh'  anmannan  muinntir  eile  ?  Am  breugaire,  le 
deanamh  bhreug  dh'  ionnsaich  e  do  mhuinn- 
tir  eile  a  bhi  deanamh  bhreug  ;  dh'  ionns- 
aich  am  mionntar  do  mhuinntir  eile  bhi  mionn- 

achadh  ;  dh'  ionnsaich  fear  na  neo-ghlaine 
do  mhuinntir  eile  a  bhi  deanamh  strìop- 
achais. 

A  nise  bithidh  iad  so  uile,  maiìle  ri  cuid  eile 
do  'n  tseòrsa  cheudna,  cha  n-e  mhain  ciontach 
'nan  damnadh  fèin,  ach  mar  au  ceudna  ann 
an  damnadh  muinntir  eile.  Tha  mi  *g  innseadh 
dhut,  gu  'n  robh  cuid  do  dhaoine  cho  mòr  nan 
ùghdaran  damnaidh  muinntir  eile,  *s  gu  'm 
beil  mi  uUamh  gu  smaointeachadh,  gu'n  dean 
an  damnadh-san  am  piannadh,  a  cheart  cho  mòr 
sa  ni'n  damnadh  fèin.  Is  eagal  leam  gu'm  bi 
euid  do  dhaoine  aig  latha  a'  bhreitheanais,  air 
am  faotainn  a  bhi  'nan  ùghdaran  sgrios'  air 
rìoghachdan  iomlan.  Cia  iomadh  anam  a  tha 
sibh  a'  smuaineachadh,  a  bhios  aig  Balaam  le 
chèilg,  gu  freagairt  air  an  son  ?  Cia  iomadh  a 
bhios  aig  Mahomet  ?  Cia  iomadh  a  bhios  aig 
na  Phairisich,  a  thug  duais  do  na  saighdearan 
air  son  a  làdh,  gu'n  do  ghoid  na  deisciobail  air 
falbh  'losa?  (Mat.  xxviii.  11 — 15.)  Agns  a 
thug  leis  a  sin,  air  an  cuid  bràithre  m  tui&leadh 
gus  an  latha  'n  diugh,  agus  bha  e  'na  aon 
mheadhon  chuman  cumail  o  nithibh  Dhè  agus 
losa  Criosd  a  chreidsinn,  agus  mar  sin  b'e  'n 
t-aobhar  damnaidh  air  am  bràithrean  gus  an 
dearbh  latha  so. 

Cia  iomadh  anam  a  th*  aìg  Bonner  gu 
freagairt  air  an  son,  tha  sibh  a'  saoilsinn  ?  Agus 
aig  iomadh  sagart  salach,  dall.'*  Cia  iomadh 
anam  a  bh'  air  an  Fg^rios  leo-san  le  'n  aineolas 

agusle  'n  teagasgan  truaiUidh  ?  Searmonachadh 
nach  robh  dad  ni  b'f  hearr  air  son  an  anma, 
na  bha  nimh  marbtach  do  'n  chorp,  air  sgàth 
buannachd  shalach.  Ciiì  iad,  gu  'm  bi  aca-san, 
aig  mòran  diù,  is  aobhar  eagail.  bailtean  agus 
dùthchannan  iomlan  gu  freagairt  aìr  an  son.  O  ! 
a  chairid,  tha  mi  'g  innseadh  dhut,  thus'  a 
ghabh  os-làimh  a  bhi  searmonachadh  do'n 
t-sluagh,  faodaidh  e  bhith  gu  'n  do  ghabh  thu 
os-ìàimh  sin  nach  urrainn  thu  innseadh  ciod  e. 
Nach  cràdh  e  thu,  a  bhi  faicinn  do  sgìreachd 
gu  h-iomlan  a'  tighinn  a'  geumnaich  ann  ad 
dhèigh  gu  ifrinn,  ag  èigheach,  Faodaidh 
sinn  buidheachas  a  thoirt  dhut-sa,  air  son  so  is 
tusa  bu  choireach  ris.  Cha  do  theagaisg  thu  'n 
fhìrinn  dhuinn :  rinn  thu  ar  treòrachadh  air  falbh 
le  sgeulachan  diomhain,  bha  eagal  ort  innseadh 
dhuinn  mu  thimchioll  ar  peacannan,  air  eagai 
nach  cuireadh  sinn  biadh  teann  gu  leòir  'nad 
bheul.  O  !  a  thruaghain  mhallaichte,  gu  'n 
deanadh  tu  riamh  ar  mealladh  mar  so,  gu  'n  do 
ghabh  thu  brath  oirnne  mar  so,  gu  'n  d'  rinn 
thu  miodal  mar  so  ruinn  !  Rachadh  sinne  a 
mach  a  dh'  èisdeachd  an  f  hacail  gu  àit'  eile  ; 
mar  b'e  gu  'n  do  chronaich  thusa  sinn  ;  agus 
mar  an  ceudna  dh'innis  thu  dhuinn,  gu  'n  robh 
sin  a  ta  sinne  a  nis'  a'  faicinn  is  e  slighe  Dhè, 
e  'na  shaobh-chreideamh,  agus  'na  theagasg 
meallta ;  agus  cha  robh  thu  toilichte  ('na 
t'  f  hear-treòrachaidh  dall  mar  a  bha  thu) 
tuitearn  anns  an  t-sloc  thu-fèin   ach  mar   an 

ceudna  threòraich  thu  sinne  innte  còmhla 
riut. 

Tha  nii  'g  radh,  seall  riut  fèin,  air  eagal 
gn  'n  èigh  thu  niach  'nuair  a  bhios  e  ro 
anmoch,  "  Cuir  Lasarus  a  dh'ionnsaidh  mo 
phobuill,  gu  mo  chàirdean,  gu  mo  chlann,  gu 
mo  cho-thional,  do  'n  do  shearmonaich  mi, 
agus  a  mheall  mi  tre  m'  amaideas.  Cuir  e 
chum  a'  bhaile  anns  an  do  shearmonaich  mi  mu 
dheireadh,  air  eagal  gu  'm  bi  mise  'nam  aobhar 
an  damnaidh-san.  Cuir  e  dh'ionnsaidh  mo 
chàirdean  o  'n  tàinig  mi,  air  eagal  gu  'n 
toirear  orm-sa  freagaìrt  air  son  an  anmannan- 
san  agus  m'  anam  fèin  cuideachd,"  Esec.  xxxiìi. 
1—6. 

O  cuir  e  air  an  aobhar  sin,  agus  innseadh  e 
dhaibh  agus  dearbhadh  e  dhaibh,  aireagal  gu'n 
tig  iad-san  mar  an  ceudna  do  'n  àite  phianaidh 
so.  Thugaibh  fainear,  gu  'm  beii  sibh  mar  so 
beò  anns  an  t-saoghal,  am  feadh  a  tha  sibh  ann 
an  tìr  nam  beò,  air  eagal  gu  'n  tuit  sibh  anns  a' 
chòr  so.  Abairna'n  sgriosadh  tu  le  do  ghiùlan 
uiread  ri  aon  anam,  uiread  ri  aon  anam  bochd, 
le  aon  do  d'  ghniomharran,  peacach ;  thoir 
fainear  e  'n  dràsta,  tha  mì  'g  radb,  air  eagal 
gu  'm  bi  thu  air  t-èigneachadh  gu  ghlaodhach  : 
— "  Uime  sin  tha  mi  a'  guidhe  ort,  gu'n  cuir- 
eadh  tu  e  gu  tigh  m'athar ;  oir  a  ta  cùiguear 
bràithrean  agam ;  chum  gun  toir  e  fìanais 
daibh,  air  eagal  gun  tig  iadsan  mar  an  ceudna 
do'n  ionad  ro  phiantach  so."     Ma's  ann  mar 

M 

sin  a  ta,  an  sin  their  mi  cha  n-e  mhàin  ris, 
na  cinn-iùil  dhalla,  seaìlnibh  ribh-fèin,  agus  na 
dùinibh  a  mach  muinntir  eile  ;  ach  tha  so  a' 
ruigsinn  g'an  ionnsaidh-san  a  tha  cha  n  e 
mhain  a'  cumail  anmannan  o  neamh  le  searmon- 
achadh,  agus  a  leithid  sin,  ach  tha  e  labhairt  a 
mach  dìteadh  nah-aiteamud  a  bhios  air  dhòigh 
sam  bith  nam  meadhon  gu  cuid  eile  bhacadh 
bho  theannadh  a  steach  ri  losa  Criosd*  O 
ciod  na  cunntaisean  dearga  bhios  iad  sud  an 
aghaidh  nan  uachdarannan  fearainn  beartach, 
ain-diadhaidh  ud  uile,  a  tha  a'  cumail  fodha  'n 
cuid  tuatha  bochda  cho  mòr  's  nach  f  haod  iad 
dol  a  mach  a  dh'  èisdeachd  an  f  hacail,  air  eagal 
gu  'm  biodh  na  màil  aca  air  an  togail,  no  iad 
fèin  air  an  tionnda  a  mach  à  cuid  taighean  ? 
Ciod  a  their  thu,  fhir-fearainn,  nach  gearr  e 
t'anam,  'nuair  a  chì  thu  nach  b'  urrainn  thu  a 
bhi  toilichte  le  dol  a  mearachd  air  neamh  thu- 
fèin,  ach  dh'f  heumadh  tu  saoithreachadh  gu  èis 
a  cur  air  cuid  eile  mar  an  ceudna  ?  Nach  toir 
e  dhut  leòn  sìorruidh  ann  ad  chridhe,  araon  aig 
bàs  agus  breitheanas,  a  bhi  air  do  dhìteadh  air 
son  sgrios  anma  do  choimhearsnaich,  anma  do 
sheirbheisich,  anma  do  mhnatha,  cuideachd 
maille  ri  sgrios  t*anma  fèin  ?  Smuainichibh  air 
so,  sibhseamhaighistearan  misgeacha,  pròiseile, 
saoibhir,  agus  fanaideach,  smuainichibh  air  so 
sibhse  fhearabh-pòsta  fiadhaich  toi-bheum- 
aich,  a  ta  'n  aghaidh  caithe-beatha  diadhaidh 
agus  geamnaidh  bhur  mnathan  ;  mar  an  ceudna 

sìbhse  a  ta  a'  eumaiì  bhur  seìrbheiseach  cho 
cruaidh  rì  bhur  gnothach,  's  nach  seachain  sibh 
dhaibh  lìine  gu  èisdeachd  an  fhacail,  raur  bi 
e  'san  àìt  am  miann  leibh  fèin,  agus  *nuair  a 
leigeis  bhur  anamiannan  leibh.  Ma  tha  gaol 
agaibhdobhurn-anmannanfèin,dodh'anmannan 
bhur  tuatha,  do  dh'  anmannan  bhurmnathan,  do 
dh'anmann  bhurseirbheiseach,  dodh'anmannan 
cloinne :  mur  b'  àill  leibh  èigheach,  mur  b'  àill 
leibh  a  bhi  a'  caoineadh,  mur  b'  àill  leibh  eallach 
sgrios'  mhuinntir  eile  a  ghiùlan  gu  bràth : 
aii  sin  tha  mi  sJ  guidhe  oirbh  thugaibh  fainear 
an  sgeula  bhrònach,  dhubhach,  chràiteach  so, 
agus  saoithrichibh  gu  seachnadh  a'  phianaidh 
anma  murtaidh  fo  'm  beil  an  truaghan  so  ag 
osnaich,  's  'g  acain  'nuair  a  tha  e  'g  radh, 
'*  Uime  sin  guidheam  ort  gun  cuireadh  tu  e  gu 
taigh  m'athair.  Oir  a  ta  cùignear  bhràithrean 
agam,  chum  gun  toir  e  fìanais."  Thoir  fainear, 
*'  chum  gun  toir  e  fianais  dhaibh  air  eagal, 
gun  tig  iadsan  mar  an  ceudna  do'n  ionad  ro- 
phiantach  eo/' 

Tha  aig  na  briathran  so  fathast  rud-eigin 
eile  annta  a  bharr  air  na  thug  mi  fòs 
fainear  uapa  ;  tha  aon  no  dha  do  nithibh  eile 
ris  am  bean  mi  guh-aitkghearr,  agus  uime  sin, 
thoir  fainear,  ars  esan,  '*  chiim  is  gun  toir  e 
fianais  dhaibh,"  &c.  Thoir  fainear,  guidheam 
ort,  agus  thoir  an  aire  do  na  briathraibh.  "  Gun 
toir  e  tìnais."  Cha  n  eil  e  'g  radh,  agus  rachadh  e 
thuca,    no  labhradh   e  riu,    no     innseadh    e 

dhaibh  an  leìthid  so  's  an  leithid  snd  do  nithe. 
Cha-n  eil,  ach  "  chum  is  gun  toir  e  fianais/'  no 
dearbhadh  e  gu  cinnteachbunailteache,  mase's 
guncuirneachsam  bith  'na  aghaidh.  Thugadh 
e  fianais  dhaibh.  'S  e  na  briathran  ceudna  a 
tha  'n  sgriobtur  a'  gnàthachadh  gu  foilseachadh 
dian-dhùrachd  Chriosd  ann  an  innseadh  d'  a 
dheisciobuil  mu  dhèibhinn  an  tì  a  bhrathadh  e. 
"  Agus  thug  e  fianais"  ag  radh,  brathaidh 
a  h-aon  agaibh  mise.  Agns  ''  thug  e  fianais," 
's  e  sin,  labhair  e  air  chòr  's  gu  bualadh, 
no  gu  buaidh  a  thoirt  air  neach  sam  bith  a 
theireadh  nach  tachradh  e.  Tha  iad  nam 
briathran  a  ta  ciallachadh,  gu  'n  cuireadh 
neach  sam  bith  an  aghaidh  nan  nithe  mu  'n 
labhrar  gidheadh  gu  'm  maireadh  an  neach  a 
labhradh  fathast  gu  bunailteach  ann  an  labhairt. 
Agus  dh'  àithn  e  dhaibh  gun  searmonaicheadh 
iad,  agus  gun  togadh  iad  fianais,  gur  esan  a 
bha  air  òrduchadh  le  Dia  gu  a  bhi  na  bhreith- 
eamh  air  a  bheò  agus  air  na  mairbh. 
Chum  fianais  a  thoirt  dhaibh,  thugaibh  fainear, 
's  e  sin  a  bhi  bunailteach,  seasmhach,  neo- 
ghealtach,  nan  rachadh  a  bhacadh  agus  cuir  'na 
aghaidh.  Mar  sin  ann  an  so,  thugadh  e 
*'  fianais  dhaibh,  air  eagal  gun  tig  iadsan  mar 
an  ceudna  do'n  ionad  ro  phiantach  so." 

Uaithe  sothoir  fainear,  nach  eil  e  'nagnothach 
furasda  dearbhadh  orra-san  a  tha  'nan  cuid 
peacannan  beò  'san  t-saoghai  so,  gu  'm  feum 
ladj  agus  gu  'm  bi  iad  air  an  damnadh  mur  pill 

lad,  agus  mur  bi  iad  air  an  iompachadh  gu  Dia. 
*'  Thugadh  e  fianais  dhaibh/*  labhradh  e  gu 
rauinghninneach^  dìleas,  ged  bhiodh  iad 
gruamach,  coimheach  ris,  no  ged  bu  mhi-thait- 
neach  leo  a  seòl  labhairt.  Agus  cia  mar  a  tha 
'n  fhìrinn  so  air  a  daighneachadh,  air  a 
dearbhadh  agus  air  a  soilleireachadh  le  giùlan 
na  cuid  a's  liugha  do  na  dhaoine  a  tha  'n  dràsta 
^s  an  t  saoghal,  riù-san  a  tha  searmonachadh  an 
t-soisgeil,  agus  a'  feuchainn  an  staid  thruagh 
fèin  dhaibh,  mur  taobhaich  iad  ris.  Ma's 
e  's  gu  'n  dean  dnine  uiread  ri  saoithreachadhda 
rìreadh  gu  dearbhadh  air  peacaich  an  cuid 
peacannan,  agus  an  staid  chaillte  a  thaobh  nà- 
duir,  ged  is  èigin  daibh  a  bhi  air  an  damnadh 
ma  bhios  iad  beò  agus  ma  bhàsaicheas  iad 
anns  a*  chor  sin  :  o  cia  cho  feargach  'sa  ta  iad 
ris  !  Seall  cia  mar  a  ta  e  a'  toirt  breth,  their 
iad,  èisd  cia  mar  a  tha  e  'ga  ar  dìteadh  ;  tha 
e  'g  innseadh  dbuinn  gu  'n  feum  sinn  a  bhi  air 
ar  damnadh  ma  bhuanaicheas  sinn  beò  agus 
ma  bhàsaicheas  sinn  anns  an  staid  so  :  tha  fearg 
againn  ris,  cha-n  urrainn  sinn  fuireach  g'a 
èisdeachd,  no  neach  sam  bith  d'  a  leithid  ;  cha 
chreid  sinn  fear  sam  bith  diù  sud,  ach  thèid 
sinn  air  ar  n  adhart  anns  an  rathad  anns  am 
beil  sinn  a'  dol.  Stad,  sguir,  c'arson  a  bhiodh 
tu  air  do  bhualadh?  ars'  an  rìgh  ain- 
diadhaidh  ris  an  fhàidh,  'nuair  a  dh'innis  e 
dha  mu  dhèibhinn  a  pheacannau,  2  Eachd. 
XXV.  J5,  16. 

Tha  mi  'g  radh,  innis  do'n  mhisgear  gu'm 
feum  e  bhi  air  a  dhamnadh  mur  fàg  e  chuid 
misge ;  do  'n  mhionntair,  do  'n  bhreugadair, 
do  'n  mheallta'r,  do  'n  mhearlach,  do  'n  f  hear 
shanntach,  do  luchd  na  droch  cainnte,  no  do 
mhuinntir  ain-diadhaidh  sam  bith,  gu'm  feum 
iad  laidhe,  agus  ga  'n  laidh'  iad  ann  an  ifrinn 
air  a  shon,  ma  bhàsaicheas  iad  anns  a'  chor  so ; 
cha  chreid  iad  thu,  's  cha  toir  iad  creideas 
dut. 

A  rithist,  innis  do  chuid  eile  gu  'n  beil 
iomadh  ann  an  ifrinn  a  bha  beò  agus  a  bhàsaich 
anns  an  aon  chòr  riusan,  agus  mar  sin  tha  iadsan 
coltach  r'a  bhith,  mur  pill  iad  ri  losa  Criosd, 
agus  mur  bi  iad  air  am  faotainn  ann  ;  no  gu  'm 
beil  cuid  eile  a  ta  'nan  daoine  ni's  ciùine  agus 
ni's  stuaime,  muinntir  (ged  tha  f  hios  againn 
nach  sàbhail  an  cuid  ciùineachd  iad)  ma  nì  sinn 
uiread  ri  innseadh  gu  soilleir  cho  falamh  agus 
cho  neo-tharbhach  sa  tha  sin  a  thaobh  tearnadh 
an  anmannan,  agus  nach  gabh  Dia  riù,  's  nach 
gràdhaich  e  iad,  air  son  nan  nithe  so,  agus  ma 
tha  iad  air  son  a  bhi  air  an  tearnadh,  gu'm  feum 
iad  a  bhi  ni's  fearr  air  an  deasachadh  na  le  a 
leithid  so  do  dh'ionracas  ;  an  darna  cuid  teichidh 
iad  air  falbh,  agus  cha  tig  iad  tuille  g'a 
èisdeachd,  no  ma  thìg  iad  bheir  iad  leo  a  leithid 
de  chkon-bhreth  'nan  cridheachan,  's  nach 
dean  am  facal  air  a  shearmonachadh  feum 
dhaibh,  air  dha  a  bhi  air  a  mheasgadh,  cha-n 
ann  le  creideamh,  ach  le  claon-bhreth  anntasan 

a  dh'èisdeas  e,  (Eabh.  iv.  1,2.)  Cha  n-e  sin 
a  mhàin,  ach  bithidh  cuìd  dhiù  cho  làn  do 
dh'f  heirg,  's  gu  'm  bris  ìad  a  mach  agus  gu  'n 
gairm  iad,  eadhon  riusan  a  labhras  an  fhìrinn, 
luchd  saobh-chreideamh  ;  seadh,  agus  marbh- 
aidh  siad  iad,  (Luc.  iv.  26 — 29.)  Agus  c'arson 
sin  ?  Air  son  gu  'm  beil  iad  ag  innseadh 
dhaibh.  ma  bhios  iad  beò  'nan  cuid  peacannan, 
gu  'n  dìt  sin  iad  ;  gidheadh  ma  ruitheas  iad 
agus  ma  bhios  iad  beò  gu  h-ionraic,  do  rèir 
lagh  naomha  cheart,  agus  mhath  Dhè,  nach 
tearuinn  sin  iad.  Seadl),  air  son  gu  'm  beil 
sinn  ag  innseadh  dhaibh  gu  soiUeir,  mur  fàg 
iad  an  cuid  peacannan  agus  eas-ionracas 
cuideachd,  agus  mur  teann  iad  a  steach  ri  losa 
Criosdlomnochd,r'af  huilagus  r'a  thoillteannas, 
agus  na  rinn  e,  agus  na  tha  e  nis'  a'  deanamh 
air  son  pheacach,  nach  urrainn  iad  a  bhi  airan 
tearnadh ;  agus  mur  ith  iad  feòil  Mhic  an 
duine,  agus  mar  òl  iad  fhuil,  nach  bi  beath'  ac' 
annta  ;  bithidh  iad  càs  ris  air  ball,  agus  bithidh 
iad  feargach  ris  (mar  a  bha  na  h-Iudhaich  ri 
Criosd,  air  son  nan  nithe  ceudna  a  labhairt  riu, 
(Eoin  vi.  53—60),  agus  teichidh  iad  air  fàlbh, 
an  anmannan  agus  gu  lèir  ;  le  strìgh  an  aghaidh 
teagasg  Mbic  Dhè,  mar  da  rìreadh  tha  iad  a' 
deanamh,  ged  nach  creid  iad  gu  'm  beil  iad 
g'a  dheanamh  ;  agus  uime  sin  esan  a  ta  'na 
f  hear  searmonachaidh  an  f  hacal,  dli'fheumadh 
e,  cha  n-e  mhain  innseadh  dhaibh,  ach  fianais 
a  thoir  dhaibh  a  rithist  agus  a  rithist,   gu  'n 

dean  an  cuid  peacannean,  ma  bhuanaicheas  iad 
annta,  an  damnadh,  agus  an  damnadh  arithist. 
Agus  innseadh  dhaibh  a  rithist,  nach  dean  a 
bhi  beògu  h-onarach  a  rèir  an  lagha,  ag  iocadh 
do  gach  aon  a  chuid  fèin,  agus  a  bhi  beò  gu 
sàmhach  còmhla  r'an  coimhearsnaichean,  agus 
a'  toirt  do  na  bochdan,  am  barail  mu  'n  t  sois- 
geul,  agus  a  radh^  gu  'm  beil  iad  a  creidsinn 
ann  anCriosd,  math  sambith  dhaibh  aig  latha 
mòr  a'  bhreitheanais.  O  chàirdean  !  cia 
iomadh  dhibh  air  an  latha  'n  diugh,  do  'n  robh 
air  innseadh  aon  uair  agus  a  rithist,  thairis 
agus  thairis,  mu  dhèibhinn  bhur  cor  cailhe, 
\nìllte,  air  son  sibh  a  bhi  a  dh'easbhuidh  deagh 
obair,  fhìrinneach,  agus  shàbhailt  Dhè  air  'ur 
n-anmannan  ?  Tha  mi  'g  radh,  nach  robh  so  air 
innseadh  dhuibh,  seadh,  air  thoir  mar  fhianais 
dhuibh  o  àm  gu  àm^  gu  'm  beil  *ur  staid  truagh, 
nach  eil  sibh  fathast  car  idir  ni*s  fearr,  ach 
gu  'm  beil  sibh  fathast  'n  *ur  seasamh  far  an 
do  sheas  sibh;  cuid  annambeatha  ain-diadhaibh 
fhollaiseach,  agus  cuid  air  am  bàthadh  ann  an 
naomhachd  fhèin-bharalach  do  chreideamh 
criosdail?  Air  an  aobhar  sin,  airsgàth  Dhè,  ma 
tha  gaol  agaibh  do  bhur  n-anmannan  thugabh 
fainear,  agus  guidhibh  air  Dia  air  sgàth  losa 
Criosd,  gu  'n  oibricheadh  e  leithid  do  dh'  obair 
gràis  ann  'ur  cridheachan,  agus  gu  'n  tugadh  e 
dhuibh  a  leithid  do  chreideamh  'na  Mhac  losa 
Criosd,  a  chura  gu  'm  bi  agaibh  cha'n-e  mhàin 
fois  ann  an  so,  mar  a  tha  sibh  a'  saoilsinn,  cha 

ri-è  rahàin  a'  shaoilsinn  bhur  staid  a  bhi 
sàbhailt  am  feadh  a's  beò  sibh  an  so,  mar  a 
dh'  f  haodas  sibh  a  bhi  sàbhailt  a  rìreadh,  cha 
n-e  mhàin  an  so,  ach  mar  an  ceudna  'nuair  a 
bhios  sibh  air  triall,  air  eagal  gn  'n  èigh  sibh 
an  cràdhagus  an  iomacheist  'ur  n-anmannan  : 
Cuir  aon  gu  mo  chòmpanaich  a  bh'  air  am 
mealladh  le  Sàtan,  mar  a  bha  mise  ;  agus  mar 
sin  le  dol  air  an  aghaidh,  a  thig  do  'n  àite 
phianaidh  so^  mar  a  thàinig  mise.^ 

A  rithist,  tha  aon  ni  eile  gu  bhi  aìr  a  thoìrt 
fainear  o  na  briathran  so,  Thugadh  e 
'^fianaisdhaibh,  aìr  eagal  gu'n  tig  iad  do'n  ionad 
ro-phiantach  so." 

Thugaibh  fainear  ;  air  eagal  gu  'n  tig  iad  ann, 
mar  gu  'n  abradh  e,  air  neo  thig  iad  do  'n  àite 
phianaidh  so,  cho  cinnteach  's  a  tha  mise  an  so. 
Uaithe  so  thugaibh  fainear,  ged  tha  cuid  do 
dh'anmannan  air  son  peacadh  a'  tuiteam  ann  an 
sloc  gun  iochdar  na  h-ifrinn'  ro  an  còmpanaich 
air  son  gu  'm  beil  iad  a'  fàgail,  an  t-saoghail 
so  rompa  :  gidheadh  air  do  'n  mhuinntir  eile 
buanachd  anns  a'  chiirsa  cheudna,  tha  iad  gu 
dol  cho  cinnteach  do  'n  àit  cheudna,  as  ged 
bhiodh  iad  ann  cheana.  Ciamar  sin  ?  Air 
son  gu  'm  beil  iad  uile  air  an  dìteadh  cuideachd 
gu  'n  thuit  iad  uile  fo  'n  aon  lagh,  agus  gu'n 
tug  iad  oilbheum  uile  do'n  ceartas  cheudna, 
agus  feumaidh  iad  gu  cinnteach,  ma  bhàsaich- 
eas  iad  anns  a'  chòr  sin,  òl  cho  domhain,  mur 
òl   ni's   doimhne,    do    'n    lèir-sgrios    cheudna. 

Thugaìbh  fainear,  guidheam  oirbh  ciod  a 
deir  an  sgriobtur,  '*  An  tì  nach  creid,  tha  e  air 
a  dhìteadh  cheana,"  Eoin  iii.  18. 

Tha  e  air  a  dhìteadh  cho  raath  riu-san,  air 
dha  an  lagh  ceudna  a  bhriseadh  maille  riù : 
ma  tha  chùis  mar  sin,  ma  ta  ciod  as  coireach, 
nachcompàirtich  iad  do'n  sgrios  cheudna  maille 
ritii  ?  'S  e  mhàin  nach  eil  aig  an  aon  mhuinn- 
tir  an  lagh  fathast  mar  sin  air  a  cur  an  gniomh 
orra,  air  son  gu  'm  beil  iad  an  so  ;  tha  aig  a* 
chuid  eile  aii  lagh  air  a  cuir  an  gnìomh  orra, 
tha  iad  air  triall  a  dh'  òl  sin  a  bha  iad 
a'  deasachadh,  agus  tha  thus'  a'  deasachadh  sin 
anns  a*  bheath  so,  a  dh'f  heumas  tu  gu  cinnteach 
òl.  Tha  'n  lagh  ceudna,  tha  mi  'g  radh_,  'na 
neart  'n  'ur  n-aghaidh  araon,  ach  a  mhàin 
gu'm  beil  esan  air  a  chur  gu  bàs,  agus  nach 
eil  thusa.  Dìreach  mar  gu  'm  biodh  cuideachd 
do  phrìosanaich  aig  ionad  na  binne  dìtidh  agus 
iad  uile  air  an  dìteodh  gu  bàsachadh  ;  ciod,  a 
chionn  nach  eil  iad  uile  air  an  cur  gu  bàs  ann 
an  aon  latha,  air  an  aobhar  sin,  nach  bi  iad  air 
an  cuir  gu  bàs  idir  ?  Bithidh  ;  an  lagh  ceudna 
a  chuir  a  cruas  an  gniomh  air  an  aiteam 
a  tha  nise  marbh  gu  cinnteach  air  a 
cuir  an  gniomh  orra-san  a  ta  beò  'na  àm 
sònraichte  fèin.  Eadhon  mar  sin  a  ta  e  an  so, 
tha  sinne  uile  air  ar  dìteadh  a  thaobh  nàduir, 
mur  teann  sinn  a  steach  ri  gràs  Dè  tre  losa 
Criosd,  feumaidh  sinn  a  bhi,  agus  bithidh 
sinn,  air  ar  sgrios  leis  an  lèir-sgrios  cheudna ; 

agus  "  uime  sin  cuir  e"  (ars  esan)  ''  air  eagal" 
thugaibh  fainear,  'gun  tig  iad  do'n  ionad  ro- 
phiantach  so." 

A  rithist,  Cuir  e  gu  taigh  m'  athair,  agus 
thugadh  e  fianais  dhaibh,  air  eagal  gu  *n  tig 
iad  do  'n  ionad  ro-phiantach  so.  Mar  gu  'm 
biadh  e  air  a  radh,  faodaidh  e  bhith,  gu  'm 
buadhaich  e  orra,  agus  mar  sin  gu  'm  bi  iad 
air  an  cumail  le  so,  bho  thighinn  do'n  àite 
chràiteach  phiantach  so.  Thugaibh  fainear  a 
rithist,  gu  'm  beil  e  'na  ni  comasach  tròcair 
f  haighinn,  ma  dh'iarrair  i  nise,  tha  mi  'g  radh,  a 
nis'  ann  an  latha  so  a'  ghràis  gu*m  pill  sinn  o  ar 
peacannan  gu  losa  Crìosd  ;  seadh,  tha  e  ni's 
mò  na  bhi  comasach,  tha  e  cinnteach.  Agus 
uime  sin  air  son  do  mhisneach,  bitheadh  fios 
cinnteach  agad,  ma  's  e  's  gu  'n  dean  thu,  ann 
do  latha  so,  gabhail  ri  tròcair  a  rèir  cumh- 
nanta.  Dhè  fèin,  agus  teanadh  ris  gu 
h-èifeachdach.  Gheall  Dia,  seadh  rinn  e 
iomadh  gealladh,  gu  'm  bi  t'anam  air  a  ghiùlan 
sàbhailte  do  ghìòir,  agus  gu  cinnteach  thèid  e 
as  o  na  h-uilc  ud  uile  a  dh'  innis  mi  dhut; 
seadh,  agus  o  iomadh  eile  seach  na  *s  urrainn 
mi  smuaineachadh.  Dean  a  mhàin  mo 
sgriobturan  a  rannsachadh,  agus  faic  cho  làn 
sa  ta  iad  do  shòlasan  do  dh'  anam  bochd  aig  am 
beirnainntinn  teannadh  a  steach  ri  losa  Criosd. 
"  An  tì  a  thig  do  m'  ionnsaidh-sa  (arsa  Criosd) 
cha  tilg  mi  e  air  chor  sam  bith  a  mach."  Ged 
bhiodh  e  na  sheanna  pheacach,  *'  cha  tilg  mi  air 

chor  sam  bith  a  mach  e  :"  Thugaibh  fdinear 
"  cha  tilg  air  chòr  sam  bith,''  ged  bhiodh  e  'na 
pheacach  mòr,  ^'cha  tilg  mi  air  chor  sam  bith 
a  mach  e,"  ma  thig  e  da'  m  ionnsaidh.  Ged 
rinn  e  tàir  orm  cho  liugha  uair,  agus  ged  nach 
robh  spèis  aige  do  shonas  no  shlàinte  anma 
fèin,  gidheadh  thigeadh  e  nise  gu  m'  ionnsaidh- 
sa,  agus  an  deigh  so,  <'  cha  tilg  mi  air  chor  sam 
bith  a  mach  e,"  (Eoin.  vi.  37.)  's  cha  mò  a 
thilgeas  mi  air  falbh  anam.  A  rithist  a  deir  an 
t- Abstol,  "  'S  e  nise."  Thugaibh  fainear  *'a  'nis' 
an  t-àm  taitneach,  's  so  a  nise  latha  na  slàinte.'^ 
'Nis  an  so  tha  tròcair  deagh  stòr,  a  nise  tha 
cridhe  Dhè  fosgailte  do  pheacaich  ;  a  nise  's  e 
bhur  beatha  ga  'ionnsaidh  ;  a  nise  gabhaidh  e 
neach  sam  bith,  ma  's  e  's  gu  'n  tig  iad  ga 
Criosd.  "  An  tì  a  thig  ga  m'  ionnsaidh-sa,'' 
arsa  Criosd,  "  cha  tilg  mi  air  chor  sam  bith  a 
mach  e.*'  Agus  c'arson  ?  Air  son  '*  gur  e  nis'  an 
t-àm  taitneach,  gur  e  niselatha  na  slàinte,"  (2 
Cor.  vi.  2,  3.)  Mar  gun  abradh  an  t-abstol 
Ma  's  àill  leibh  tròcair  a  gabhail,  gabhaidh  i 
nise,  biodh  i  agaibh  a  nise,  teannaibh  dlù 
rithe  nise. 

Tha'nlatha  air  leth  aig  Diagu  ghràs  a  chumaìl 
ri  peacaich  ;  's  e  'nis  an  t-àm,  's  e  'nisan  latha. 
Tha  e  fior,  tha  latha  damnaidh  ann  ach  's  e  so 
latha  tearnaidh.  Tha  latha  a'  tighinn,  anns  an 
èigin  do  pheacaich  "  èigheach  ris  na  beanntan 
tuiteam  orra,  ris  na  cnuic  an  còmhdach  o 
chorraich  Dhè  ;  ach  a  nise^  a  nise  is  e  an  latha 

anrjs  am  beil  e  a*  nochdadh  a  ghràs,  Tha  latha 
a'  tighinn,  anns  nach  bi  e  air  a  cheadachadh 
dhuibh  sochair  aon  bhoinne  uisge  a  bhi  agaibh 
gu  fuarachadh  'ur  teangan.  Ma  's  e  nise,  tha 
mi  'g  radh,  ma  's  e  a  nise  gu  'n  cuir  sibh 
suarach  a  ghràs  agus  a  mhathas  a  tha  e  a' 
tairgse  dhuibh.  A  I  chàirdean,  thugaibh 
fainear  tha  'n  dràsta  dòchasan  ri  tròcaire,  ach 
an  uair  ud  cha  bhi ;  an  nise  tha  Criosd  a' 
taisgse  tròcair  dhuibh,  ach  an  uair  ud  cha 
bhi,  (Mat.  vii.  22.)  An  nise  tha  a  shearbheiseach 
ann  a  tha  'g  achanaich  oirbh  gabhail  r'a 
ghràs,  ach  ma  chailleas  tu  'n  cothrom  a  ta  air 
a  chuir  'na  do  làimh  faodaidh  tusa  a  ghuidhe 
an  deigh  so,  agus  gun  tròcair  sam  bith  a  bhi 
air  a  toirt  dhut.  '^  Agus  ghlaodh  e  agus  thubh- 
airt  e,  Athair  Abrahaim  dean  tròcair  orm  agus 
cuir  Lasarus  chum  gu'n  tùm  e  barr  a  mheòir 
ann  an  uisge,  agus  gu'm  fuaraich  e  mo 
theangha."  Agus  cha  robh  ni  sam  bith  aìr  a 
bhuileachadh  dha.  Air  an  aobharsin  nabiodh 
e  gu  bràth  air  a  radh  mu  do  dhèibhinn-sa,  mar 
a  theirir  mu  dheibhinn  chuid,  *'  C'  arson  a  tha 
luach  ann  an  làimh  amadain,  a  dh'  fhaotainn 
gliocais  agus  e  gun  rùn  aige  ?"  (Gnà.  xvii. 
Ì6,)  A'  faicinn  nach  eil  rùn  aige  gu  feuin 
math  a  dheanamh  dheth.  Thoir  fainear 
maille  riut  fèin,  agus  abair  tha  e  ni's  fearr 
dol  do  neamh  no  do  dh'ifrinn  ;  tha  e  ni's 
fearr  a  bhi  air  mo  thearnadh  na  bhi  air  mo 
dhamnadh  ;  tha  e  ni's  fearr  a   bhi   comhla   ri 

naoimli  na  maille  ri  anmaibb  damnaite  ;  agus 
tha  dol  gu  Dia  ni's  fearr  na  dol  chiìm  an 
diabhoil. 

Uime  sin — "  iarr  an  Tighearn  am  feadh  a  ta 
e  r'a  f  haotainn,  gaìrm  air  am  feadh  a  ta  e  am 
fagus,''  (Isa.  Iv.  6.)  Air  eagal  ann  ad  thrioblaid 
gu  'm  fàg  e  thu  dhut  fèin,  agus  gu  *n  abair  e 
riut  gu  soilleir,  Do  'n  àite  anns  am  beil  mise, 
cha  'n  urrainn  thu  tighinn.  Eoin.  viii.  21. 

O  na'm  faodadh  iad-san  a  th'  ann  an  ifrinn  a 
bhi  aca  nise  cuireadh  mar  e  so,  cia  mar  a 
leiimadh  iad  le  aoibhneas  I  Smuainich  mi 
cuid  do  dh'  uairean,  nan  cuireadh  Dia  a  mhain 
aon  do  mhinistearan  a  chum  na  mhuinntir 
dhamnaite  ann  an  ifrinn,  agus  ùghdarras  a 
thoirt  da  gu  searmonachadh  saor  ghaol  Dè 
ann  an  Criosd  air  a  shìneadh  a  mach  dhaibh, 
agus  air  a  thairsgse  dhaibh,  ma  's  e  nis'  am 
feadh  a  tha  e  air  a  thairgse  dhaibh  gu  'n 
gabhadh  iad  r'  a  chaoimhneas  ;  och  cia  tait- 
neach  a  bhiodh  an  naidheachd  so  leo  agus 
dhaibh,  agus  cia  mar  a  dhlikhadh  iad  a  steach 
rithe  air  chumhnanta  sam  bith  ! 

Gu  cinnteach,  theireadh  iad,  gabhaidh  sinn 
rì  gràs  air  chumhnanta  sam  bith  anns  an 
t-saoghal,  agus  bheir  sinn  taing  dhut  cuideachd, 
ged  chosgadh  e  bheatha  agus  cas  gu  sàil;  a 
bharr  air  asin  :  cha  chaomhain  sinn  cosgais  sam 
bith,  ma  's  e  's  gu  'm  faod  tròcair  a  bhi  r'a 
faotaìnn.  Ach  anmannan  truagha  am  feadh 
a  tha  ìad  beò  an  so  cha  dealaich  iad  ri  peacadh 

ri  peacadhdiabhlaidhdodh-àracli  na  h-ifrinn  ; 
cha  dealaich,  is  f'ear  leo  an  anmannan  a  chall, 
na'n  cuid  peacannan  salach. 

Ach  a  chairid  tionndaidhidh  tusa  do  cheòl 
gu  caochla  fuinn  ann  an  ùine  ghearr  agus 
èighidh  tu,  O  an  truaghan  amaideach  a  ta 
mi  ann,  gu  'n  dìtinn  m'  anam  le  peacadh  ! 

Is  fior,  bha  agam  an  soisgeul  air  a  shear- 
monachadh  dhomh,  agus  bha  mi  air  mo  chuir- 
eadh  a  steach  :  agus  bha  rabhaidh  air  a  thoirt 
dhorah  mu  dhèibhinn  so ;  ach  "  cionnas  a  thug 
mi  fuath  do  theagasg  agus  a  rinn  mo  chridhe 
tàir  air  achmhasan  agus  nach  robh  mi  umhal 
do  ghuth  mo  luchd-teagaisg,  agus  nach  d*aom 
mi  mo  chluas  riusan  a  theagaisg  mi  ?''  (Gnà  v. 
12,  13.)  O  !  uime  sin,  tha  mi  g  radh,  anaim 
bhochd !  am  beil  dòchas  ?  Ma  tha  cuir  do 
làimh  air  do  bheui  agus  pòg  an  duslach  agus 
teann  a  steach  ris  an  Tighearn  losa  Criosd, 
agus  biodh  meas  agad  air  a  thròcair  ghlòr- 
mhor ;  agus  guidh  mar  an  ceudna  air  do 
chòmpanaich  gu  teannadh  a  steach  ris  an 
Tighearn  losa  Criosd  cheudna,  air  eagal  gu  'n 
tèid  aon  diù  sios  do  dh'  ifrinn  roi-làimh, 
agus  gu  'm  bi  dùil  agaibh  le  cràdh  cridhe  ri  bhur 
còmpanaich  a  thighinn  'n-'ur  deighe;  agus 
anns  an  àm  sin,  le  cràdh  cridhe  a  bhi  'g 
osnaich  agus  ag  radh.*' — 

O  cuir  e  gu  mo  chòmpanaich,  agus  thugadh 
e  fianais  dhaibh,  air  eagal  gu  'n  tig  iad-san 
mar  an  ceudna  do  'n  ionad  ro-chràiteach  so. 

A  nise  ma  ta  o  na  thubliairt  nii,  dh'  f  haodadh 
iomadh  ni  bhi  air  a  labhairt  ann  an  rathad 
feum  agus  eo-chur ;  ach  bithidh  mi  ro 
aithghearr,  agus  cha  dean  mi  ach  beantainn  ri 
cuìd  do  nithibh,  agus  niar  sin  ni  mi  co-dhùnadh. 

Agus  air  iùs^  tòisichidh  mi  le  còr  brònach 
nam  muinntir  ud  a  ta  bàsachadh  a  mach 
à  Criosd,  agus  labhraidh  mi  rud-eigin  air  a 
sin. 

Anns  an  dara  h-àite^  Ris  a'  cheann  mu 
dheireadh  do  *n  t-samhla,  a  tha  nì  's  soilleire 
a  beantainn  ris  an  sgriobtur,  agus  labhraidh  mi 
rud-ei*in  air  a  sin. 

1.  Uime  sin  tha  sibh  a*  faicinn,  gu  'm  beil 
a*  cheud  chuid  do  'n  t-sàmhla  a'  gabhail  a 
steach  dearbhadh  muladach  air  staid  aon  a  bha 
beò  agus  a  bhàsaich  a  mac  à  Criosd ;  mar  a 
chaill  e  nèamh  air  son  ifrinn^  Dia  air  son  an 
diabhoil,  solus  air  son  dorchadaisj  aoibhneas 
air  son  bròin. 

2.  Mar  nach  eil  aca  san  uiread  ris  a*  chòmh- 
fhurt.as  lugha  bho  Dhia,  a  rinn  ann  an  àm 
am  beatha  an  so  a  bhos,  dearmad  air  tighinn 
thuige-san  a  dh'iarridh  tròcair;  cha-n  eil  uiread 
ri  aon  bhoinne  do  dh'  uisge  fuar. 

3.  Gu  'm  bi  aithreachas  aìr  an  leithidibh  sin  a 
dh*  anmannan  air  son  amaideas,  'nuair  nach 
dean  aithreachas  math  sam  bith  dhaibh,  no 
'nuair  a  bhios  iad  air  dol  seachad  air  saorsa  no 
leasachadh. 

4.  Gu*m  beil  na  h-uile  còmhfhurt  a  tha  'n 

leithidean  sin  do  dn'  anmannari  coltach  r'a  bhi 
aca,  anns  an  tsaoghal  so  a  mhaìn. 

5.  Nach  gluais  an  uile  ghearan  agus 
osnaichean  Dia  anns  an  tomhas  a*s  lugha, 
chum  a  làimh  thròm  dhioghaltais  a  ta  orra, 
aotromachadh  air  son  nam  peacannan  a  chuir 
iad  an  gniomh  'na  aghaidh. 

6.  Gu  'm  beil  an  staid  thruagh  do-leasaichte, 
oircha-nfhaod  iadgubràth,  (tabhairfainear,)  gu 
bràth  tighinn  a  mach  às  a'  chor  sin. 

7.  Cha  bhi  an  achanaich  air  son  an  coimhears- 
naichean  ain-diadhaidh  air  an  èisdeachd. 

O  na  nithibh  so  ma  ta,  tha  mi  a'  guidh'  ort 
thoir  fainear  staid  nam  mninntir  ud  a  bhàsaich 
a  mach  à  losa  Criosd;  seadh,  deiream,  thoir 
fainear  an  staid  tliruagh  ;  agus  smuainich  mar 
so  maille  riut  fein  ;  Is  ceart,  ma  ni  mi  dearmad 
air  tighinn  gu  Criosd,  is  èigin  domh  dol  a  chum 
an  diabhoil,  agus  cha  dhearmad  esan  mo  thoir 
air  falbh  a  chum  nan  piantan  do-f  hulang  ud. 

Smuainich  mar  so  maille  riut  fèin,  Ciod,  an 
caìU  mi  nèamh  bhuan  air  son  sòlas  diombuan  ? 
An  ceannaich  mi  sòlasan  an  t-saoghail  so  le 
luach  cho  daor  ri  call  m'  anma  ?  An  toilich 
mi  mi-fèin  le  nèamh  nach  mair  ni's  f  haide  na 
àm  mo  bheatha  ?  Ciod  a'  bhuannachd  a  bhios 
annta  dhomh-sa,  'nuair  a  sgaras  an  Tighearn 
anam  agus  corp  o  chèile,  agus  a  chuireas  e  aon 
diù  do  'n  uaigh,  agus  an  t-aon  eile  do  dh'  ifrinn  ; 
agus  aig  iàtha  a  bhreitheanais  gur  èigin 
binn  dheireannach  an  lèir-sgrios  shìorruidh 
a  bhi  air  a  toirt  'nam  afj^haidh. 

1.  Thoir  fainear,  nach  mair  buannach  agus 
diomhanas  an  t  saoghal  so  gu  bràth  ;  ach  tha 
an  t-àm  a'  tighinn,  seadh,  dìreach  aig  na  dorsan 
'nuair  a  theicheas  iad  uat,  agus  a  dh  f  hàgas 
iad  thu  ann  am  fèith,  agus  ann  an  drisean  nan 
uile  ni  rinn  thu. 

2.  Agus  uime  sin  a  chum  do  chor  truagh 
so  a  chumail  air  ais,  smuainich  mar  so  maille 
riut  fèin.  Tha  e  fìor^  tha  mi  a'  gràdhachadh 
mo  chuid  peacannan,  mo  chuid  ana-miannan 
agus  shòlasan ;  ach  ciod  am  math  a  ni  iad 
dhomh  aig  latha  bàis  agus  bhreitheanais.  An 
dean  mo  chuid  peacannan  math  dhomh  an 
uair  sin  ?  Am  bi  iad  comasach  air  mo  chòmh- 
nadh  'nuair  a  thig  mi  chum  mo  tharuinn  anal- 
ach  dheireannaich  ?  Ciod  am  math  a  ni  mo 
bhuannach  domh  ?  Agus  ciod  am  math  a  ni 
mo  dhiomhanas,  'nuair  a  their  am  bàs  nach 
gabh  e  diùltadh  ?  Ciod  am  math  a  ni  mo 
chòmpanaich,  mo  cho  luchd-sùgraidh,  mo  cho- 
ìuchd-fanaid,  mo  cho-bhreugairean,  mo  cho- 
mhisgearan,  agus  m'  uile  cho-luchd  macnais 
dhomh  ?  An  dean  iad  comhnadh  a  chum 
piantan  na  h-ifrinn  a  dheanamh  socradh 
dhomh  ?  An  cuidich  iad  so  gu  làimh  Dhè  a 
tionndadh  ofhraoch-fheirg'aleagadhorm?  Cha 
chuidich,  cha  chuidich,  nach  ann,  a  roghainn 
air  a  sin,  a  bheir  iad  air  Dia  nach  nochd  e  tròcair 
sam  bith  dhòmh,  nach  toir  e  dhomh  còmhfhurt 
sam  bith :  ach  's  ann  a's  ro  mò  thilgeas 
tì  sìos  mi  anns  an  àite  is  teotha  do  dh'  ifrinn. 

far  am  faod  mi  bhi   snàmh  ann   an  teine   agus 
ann  am  pronasg  gu  siorruidh. 

3.  Thoir  fainear  mar  so  maille  riut  fèin  : 
Am  bithinn  subhach  m'  uile  pheacannan  a 
bhi  agam,  agus  gach  aon  diù  tighinn  'nam 
aghaidh,  chum  ceartas  Dè  a  lasadh  'na 
m'aghaidh  ?  Am  bithinn  subhaeh  a  bhi  air 
mo  cheangal  suas  annta,  mar  a  bha  'n  triùir 
chloinne  air  an  ceangal  'nan  cuid  aodaich,  agus 
a  bhi  cho  cinnteach  air  mo  thìlgeadh  ann  an 
àmhuinn  theinteich  corraich  an  Dè  Uile- 
chumbachdaich,  's  a  bha  iadsan  ann  an  àmhuinn 
theintich  Nebuchadnesaìr. 

4.  Thoir  fainear  mar  so  ;  am  bitninn  subhach 
na  deich  àintean  uile  bhi  agam,  agus  gach 
aon  diù  ullamh  chum  an  cuid  urchraichean  a 
thilgeadh  an  aghaidh  m'  anma?  A'  cheud 
àint'  ag  ràdh,  Dìt  e,  oir  bhrist  e  mise ;  an 
dara  h-àint'  ag  ràdh,  Dìt  e,  oir  bhrist  e  mise, 
agus  mar  sin  sìos. 

Thoir  fainear  cho  uabhasach  sa  bhios  so, 
seadh,  ni's  uabhsaiche  na  ged  bhiodh  deich  do 
na  gunnachan  mòra  's  mò  am  Breatuinn  gu  'bhi 
air  an  losgadh  an  aghaidh  do  chuirp,  tàirnean- 
ach,  tàirneanach,  aon  an  deìgh  aon  eile  !  Cha-n 
e  sin  a  mhàin,  ach  cha  bu  choimis  so  ris  na 
h-urchraichean  a  loisgeas  an  lagh  anaghaidh 
t'anma  air  son  thu  ga  bhristeadh  !  Oir  cha-n 
urrainn  iad  sud  ach  an  corp  a  mharbhadh  ;  ach 
marbhaìdh    iad    so   araon   chorp   agus  anam : 

agus  sin,  cha-n  am  rè  uaire,  latha,  mìos,  no 
bliadhna,  ach  dìtidh  iad  thu  gu  bràth. 

Thoir  fainear,  tha  e  gu  bhi  chaoidh  nan 
caoidhean !  'Sann  a  chum  dìteadh  sìorruidh, 
leir-sgrios  sìorruidh,  corraich,  shìorr'iidh  agus 
duimb  o  Dhìa,  agartasan  sìorruidh  cogais, 
còmhnaidh  shiorruidh  maille  ri  deamhnaibh. 

O  thoir  fainear,  theagamh  gu'n  dean  smuain 
mu  'n  diabhol  fhaicinn  a  nis'  a  thoirt  air 
t'fhalt  seasamh  dìreach  air  do  cheann.  O  ach 
so,  a  bhi  air  do  dhamnadh,  a  bhi  am  measg 
nan  diabhol  uile,  agus  sin  cha  n-e  mhàin  rè 
ùine  mar  a  thuirt  mi  roimhe,  ach  gu  suthainn, 
tre  uile  shìorruidheachd. 

Tha  so  gu  h-iongantach  truagh,  gu  sìorruidh 
truagh,  air  chÒr  's  nach  eil  teanga  duine,  cha-n 
eil  no  teangan  ainglean^  comasach  air  a  chur 
an  cèill. 

5.  Thoir  fainear  gu  mòr  maille  riut  fèin, 
Cha  n-e  mhàin  mo  pheacannan  an  aghaidh  an 
lagha  a  bhios  air  an  cur  ri  mo  chunntas,  ach  mar 
an  ceudna  na  peacannan  a  chur  mi'n  gniomh 
ann  an  deanamh  tàir  air  an  t-soisgeul,  air  an 
t-soisgeul  ghlòrmhor  :  feumaidh  iad  so  mar  an 
ceudna  tighinn  le  guth  ^na  m'  aghaidh  ; 
mar  so, — cha  'n  e  sin  a  mhàin.  ach  tha  e  toiU- 
teannach  air  damnadh,  oir  dhiiUt  e  'n  soisgeul, 
rinn  e  tàir  air  saor-ghràs  Dhè,  a  ta  air  a 
thairgs'  anns  an  t-soisgeul.  Cia  iomadh  uair 
a  bha  thu  (a  thruaghan  dhamnait')  air  do  chuir- 

eadh,  air  a  ghuidh'  ort,  air  achanaich  ort  thu 
thighinn  gu  Criosd  chum  tròcair  a  ghabhail, 
chum  agus  gu'm  biodh  neamh  agad,  agus  do 
pheacannan  air  am  mathadh  dhut,  t'anam  air 
a  thearnadh,  do  chorp  agus  t'anam  air  an 
glòrachadh,  agus  so  uile  gun  luach  sam  bith 
ach  a  ghabhail,  agus  clann  ud  Shàtain  a 
treigsinn  tre  chreideamh,  a  rinn  le  'm  beadradh 
agus  le'm  brosgul  do  tharrainn  sìos  do 
dhoimhne  corraich  shìorruidh  Dhè. 

Cia  minig  a  leugh  no  dh*  èisd  thu  na  geall- 
aidhean,  seadh,  saor-gheallaidhean  na  slàinnte 
choitchinn  ?  Cia  minig  a  leugh  no  chuala  tu 
comhairlean  agus  teagasgan  an  t-soisgeul, 
chum  gabhail  ri  gràs  Dhè?  Ach  cha  ghabh- 
adh  tu  ris,  cha  robh  meas  agad  air  ;  chuir  thu 
suarach  iad  gu  lèir. 

Mar  a  b'  àill  leam  thu  thoirt  fainear  staid 
dhubhach  agus  bhrònach  nam  muinntir  a 
bhàsaich  a  mach  à  Criosd,  agus  a  tha  do  leas- 
achadh,  mar  sin  b'  àill  leam  thu  thoirt  fainear 
na  h-iomculh  tròcair  agus  sochair  a  tha  thu  a 
mealtainn  os  ceann  cuid  (theagarnh)  do  d* 
chompanaich,  a  ta  air  triall  a  chum  an  ionadan 
iomchuidh  fèin. 

Mar  1.  Thoir  fainear,  tha  fathast  snaith- 
ean  do  bheath'  agad  air  a  shìneadh,  ni  a 
dh'  fhaodadh  o  chion  seachd  bliadhna,  no 
tuilleadh,  a  bhi  air  a  ghearradh  às  air  son  do 
pheacannan,  agus  thusa  a  bhi  air  tuiteam  sios 
am  measg  nan  lasraichean. 

2.  Thoir  fainear,  tha  churahachan  no  rèite 
tre  chreideamh  ann  an  Criosd  fathast  air  an 
tairgse  dhut,  agus  thusa  air  do  ghairni,  seadh, 
air  a  ghuidhe  ort,  gu  gabhail  riu. 

3.  Thoir  fainear,  cha-n  eil  ann  do  chumh- 
achan  na  rèite  (ceadaich  dhomh  a  radh  ach) 
a  mhain  creidsinn  ann  an  losa  Criosd, 
leis  a'  chreideamh  sin  a  ghlanas  an  cridhe, 
agus  a  ni  t'anam  comasach  air  beathachadh  air- 
san  gu  h-èifeachdach,  agus  a  bhi  air  do  thearu- 
adh  o  *n  staid  bhrònaich  so. 

4.  Thoir  fainear,  tha  àm  do  thriall  as  an 
t-saoghal  so  am  fagus  agus  th*an,  t-àm  mi- 
chinnteach,  agus  mar  an  ceudna  air  son  'na  tha 
dh'f  hios  agadsa,  faodaidh  latha  gràis  a  bhi  air 
dol  seachad  ortmumbàsaich  thu,  oir  cha-n  eil  e 
mairsinn  cho  fada  ri  beatha  mhi-chinnteach  an 
t-saoghail  so.  Agus  ma's  ann  mar  sin  abhios 
a'  chùis,  an  sin  bithidh  fios  agad,  gu  'm  beil 
thu  gu  bhi  air  do  dhamnadh  cho  cinnteach  's 
ged  bhiodh  tu  ann  an  ifrinn  cheana,  mur  gabh 
thu  aithreachas  anns  an  àm  a  ta  làthair. 

5.  Thoir  fainear,  faodaidh  e  'bhith  gu  *m  beil 
cuid  dod'  chàirdean  r'an  uile  dhìchioll  chura 
an  gairui  agus  an  taghadh  a  deanarah  cinnteach, 
air  dhaibh  a  bhi  air  cuir  rompa  dol  do 
nèamh  agus  thusa  a*  deanamh  do  dhìchill  a 
cheart  cho  teann  ifrinn  a  dheanamh  cinnteach 
dhut-fèin,  raar  gu  'm  biodh  tu  air  cur  romhad 
i  bhi  agad;  agus  cuideachd  maille  ris  an  so  thoir 
fainear  cia  mar  a  phianas  e  thu,  am  feadh  a 

bha  thus'  a'  deanamh  ifrinn  cinnteach  dhut 
fèin  gu  'n  robh  do  chàirdean  a'  deanamh  neimh 
cinnteach  dhaibh-san  ;  ach  tuiUeadh  de  so  ann 
an  ùine  ghearr. 

6.  Thoir  fainear^  ciod  an  t-ath-smuainteach- 
adh  dubhach  a  bheir  so  gu  t'anam,  a  bhi  faicinn 
do  chàirdean  ann  an  nèamh,  agus  tu-fèin  ann 
an  ifrìnn  ;  t*athair  ann  an  nèamh,  agus  tus'ann 
an  ifrinn  ;  do  mhàthair  ann  an  nèamh,  agustusa 
ann  an  ifrinn  ;  do  bhràthair,  do  phiuthair,  do 
chlann  ann  an  nèamh  agus  thus'  ann  an  ifrinn. 
Mar  a  thuirt  Criosd  ris  na  h-Iudhaich  rau 
dheibhinn  an  dìlsean,  do  rèir  na  feòla,  mar  sin 
faodaidh  mise  a  radh  riutsa  mu  dhèibhinn  do 
chàirdean,  '*  Ann  an  sin  bithidh  gul  agus 
caòineadh^  agus  gìosgan  fhiacal  'nuair  a 
chi  sibh^  \ir  nathraichean  agiis  hhur  màthraich' 
ean,  hhur  hràithrean  agus  hhur  peathraichean^ 
fir-phòsta^  agus  mnathan  pòsta,  clann  agus 
duslean,  maìlle  ri  hhur  càirdean  agus  hhur 
coimhearsnaichean,  "  ann  an  rìoghachd  Dhè 
agus  sibh  fèin  air  bhur  tilgeadh  a  mach,"  Luc. 
xiii.  27—29. 

Ach  a  rithist,  do  bhrìgh  nach  b'  àill  leam  a 
mhain  innseadh  dhut  mu  staid  dhamnaidh  nam 
muinntir  ud  a  bhàsaich  no  a  bhàsaicheas  a 
mach  a  Criosd,  ach  fòs  iompaidh  a  chuir  ort  gu 
greim  aghabhail  air  beatha,  agus  dol  do  nèamh, 
thoir  an  aire  do  na  nitliibh  so  a  leanas. 

J .  Thoir  fainear,  eiod  sam  bith  a's  urrainn 
thu  dheanarah,  a  chum  thu  bhi  air  do  ghabhail 

gu  taitneach  le  Dia,  cha-n  fhiach  e  salachar  do 
chuid  bròg,  ach  tha  e  '^  uile  mar  luideagan 
salach/'  Isa.  Ixiv.  6. 

2.  Thoir  fainear,  gu  'm  beil  agus  gu  'n  robh 
chumhachan  a*  Chumnanta  Nuaidh  (a  thaobh 
tearnaidh)  gu  h-iomlan  air  an  coilionadh  leis 
an  Tighearn  losa  Criosd,  agus  sin  air  son 
pheacach. 

3.  Thoir  fainear,  gu  'm  beil  an  Tighearn  a' 
gairm  riut,  gabhail  ris  gach  ni  a  rinn  Criosd, 
agus  sin  gu  saor,  Tais.  xxii.  17» 

4.  Thoir  fainear,  nach  urrainn  thu  onair  as 
mò  chuir  air  Dia  le  ni  sam  bith,  na  ni  thu  le 
teannadh  a  steach  r'a  thairgsean  gràis,  tròcair, 
agus  mathanas  peacaidh,  Rom.  iv. 

A  rithist,  an  ni  sin  a  chuireas  ri  càch  gu 
lèir,bidhdearbhthròcairDhè  agad,  fuilChriosd; 
luchd-searmonachaidh  an  fhacaii,  maille  ris 
gach  searmoin  ;  uile  gheallaidhean,  ghairmean, 
earailean,  agus  uile  chomhairlean  agus  bhag- 
raidhean  facail  Dè,  bithidh  agad  t'uile 
smuaintean,  bhriathran,  agus  ghniomhrran, 
raaille  ri  t'uile  lòn,  t-uile  thrusgan,  do  chadal, 
do  mhaoin,  agus  mar  an  ceudna  na  h-uile  uair, 
latha,  seachduin,  mios,  agus  bliadhna,  maille 
ris  gach  ni  eile  thug  Dia  dhut ;  tha  mi  'g  radh, 
do  mhi-ghnathachadh  orra  so  uile  thig  e  suas 
ann  am  breitheanais  an  aghaidh  t'anma.  Oir 
ni  Dia  cunntas  riut  air  son,  *'  gach  ni  mas 
math  no  olc,"  Eccles.  xii.  14. 

5.  Cha  n-e  sin  a  mhain  ach  ni's  f  haide,  tha 

«  na  ni  cho  mi-reusonta  do  dh*  anam  an 
soisgeul  a  dhiùltadh  's  gu  'n  tig  na  dearbh 
dhiabhoil  iad-fèin  a  steach  'na  t'aghaidh  cho 
math  ri  Sodom,  am  buidheann  mhallaichte 
sin  :  nach  faod  iad,  tha  mi  'g  radh,  tighinn 
a  steach  'na  t'aghaidh,  agus  a  ràdh,  O  thusa  a 
dhuine  ghòraich  !  O  a  thruaghain  shalaich  l 
aig  nach  robh  uiread  do  chùram  mu  dhèibhinn 
t'anma,  t'anma  prìseil,  's  a  th'  aig  a'  bhrùid 
mu  dhèibhinn  a  h  àil  no  th'aig  a  chù  mu  'n 
dearbh  chnàimh  a  tha  'na  laidhe  fa  'chomhair. 
An  robh  t'anam  cho  luachmhor,  agus  cho 
beag  meas  agad-sa  air  ?  An  robh  tàirneanaich 
an  lagha  cho  uabhasach,  agus  an  d'  rinn  thusa 
cho  mòr  do  thàir  orra  ?  Osbarr  an  robh  an 
soisgeul  cho  saor,  cho  tric,  cho  làn  air  a 
thairgse  dhut,  agus  gidheadh  an  do  dhiùlt 
thusa  nanithe  so  gu  lèir  ^ 

An  do  mheas  thu  peacadh  ni*s  luachmhoire 
na  t'anani  ?  Dia,  Criosd,  ainglean,  naoimh, 
agus  co-chomunn  maille  riu  ann  an  sonas  agus 
an  glòir  bhithbhuan  ?  Nach  robh  air  innseadh 
dhut  mu  dhèibhinn  teine-ifrinn,  na  lasraichean 
do-f  hulang  ud  ?  Nach  cuala  tu  riamh  mu 
dhèibhinn  na  rànaich  do-fbulang  ud  aig  a' 
mhuinntir  dhamnaite  a  ta  ann  an  sin  ?  Nach 
chuala  no  nach  do  leugh  thu  riamh  na  seann- 
achas  brònach  sin  a  th'  anns  an  t-sèadhamh 
5aibidil  deug  do  Lucas,  mar  tha  "n  duinc* 
peacach  ag  èigheach  a  mach  am  measg  nan 
lasraichean,  "  Aon  bhoinne  uisge  gu  fuarach- 
o 

adh  ino  theanga  ?'*  Mar  so  tha  mi  'g  radh 
faodaidh  na  dearbh  dhiaboil,  a  bhi  ullanfih  gu 
dol  maille  riut  a  steach  do  'n  amhuinn  loisgeach 
theine  agus  phronnaisg,  ged  nach  ann  air  son 
peacannan  cho  cudthromach,  ri  do  pheacann- 
ansa  agus  ag  ràdh  air  balla-chrith. — O  nach 
ann  a  bha  Criosd  air  bàsachadii  air  son 
dhiabhol,  mar  a  bhàsaich  e  air  son  duine  !  Agus, 
O  nach  ann  a  bha  'n  soisgeul  air  a  shear- 
monachadh  dhuinne,  mar  a  bha  e  dhutsa! 
Cia  mar  a  shaothraicheadh  sinn  gu  dlùthadh  a 
steach  ris  ?  Ach  an-aoibhinn  duine,  oir  cha-n 
f  haodadh  e  a  bhi  air  a  thairgse  dhuinn  riamh  : 
cha-n  fhaodadh,  cha-n  fhaodadh  anns  an 
tomhas  bu  lugha,  ged  bhiodh  sinn  aoibhneach 
air  a  shon.  Ach  dhut-sa,  dliut-sa,  bha  e  air  a 
thairgse,  air  a  shearmonachadh,  agus  air  a 
chuir  an  cèill,  (Gnà.  viii.  4.) — Osbarr,  bha  air 
a  ghuidhe  agus  air  achanaich  ort  gabhail  ris, 
ach  cha  b*  àill  leat-sa.  O  amadanan  gun 
toinisg  !  a  dh'  f  haodadh  dol  às  o  chorraich, 
0  dhioghaltas,  o  theine  ifrinn,  agus  sin  tre  uile 
bbith-bhuantachd,  agus  aig  nach  robh  cridhe 
gu  sin  a  dheanamh. 

6.  Nach  faod  teachdraichean  losa  Criosd 
mar  an  ceudna  tighinn  a  steach  le  cùis-dìtidh 
gheur  agus  uabhasach  an  aghaidh  t'anma, 
'nuair  a  sheasas  tu  a  fa-chomhair  ionad  ceartais 
Dè,  ag  radh,  Cha  n-e  sin  a  mhàn,  ach  thus* 
ain-diadhaich,  cia  minìg,  a  bha  rabhaidh  air  a 
ihoirt  dhut  mu  dhèibhinn  an  latha  so  ?     Nach 

do  sheìrm  sinne  caiseamach  ann  ad  chluasan, 
le  tròmpaìd  facail  Dè,  latha  an  deigh  latha  ? 
Cia  minig  a  chuala  tu  sinn  ag  innseadh  dhut 
mu  na  nithibh  so  ?  Nach  d'  innis  sinn  dhut 
gu  'n  dìteadh  peacadh  t'anam?  Nach  d'  innis 
sinn  dut,  a  dh'  easbhuidh  iompachaidh,  nach 
robh  tearnadh  sam  bith  ?  Nach  d'  innis  sinn 
dut,  gu  'ra  biod  iad-san  a  ghràdhaich  an  cuid 
peacannan,  air  an  damnadh  aig  an  latha  dhorch* 
agus  ghruamach  so  (mar  a  tha  choltas 
orstabhith  ?)  Gidheadh  nach  d'  innis  sinn  dhut, 
gu  'n  do  chuir  Dia  a  mach,  a  thaobh  a  ghaoil  do 
pheacaich,  Criosd  gu  bàsachadh  air  an  son,  a 
chum  gu  'm  biodh  iad-san  (le  tighinn  thuige- 
san)  air  an  tearnadh  ?  Nach  d'  innis  sinn  dhut 
mu  na  nithibh  so  ?  Nach  do  ruith  sinn,  nach  do 
raharcaich  sinn,  nach  do  shaoithrich  agus  naeh 
d'  rinn  sinn  spàirn  gu  pailt  (nam  faodadh  e 
'bhith)  air  son  math  t'anma  (ged  tha  e  nise  na 
anam  caillte)?  Nach  do  chuir  sinn  ar  maoin, 
ar  anmannan,  ar  beatha  an  cunnart?  Seadh, 
nach  d'  rinn  sinn  eadhon  sinn  fèin  a  mharbhadh 
le'r  n-achanaichean  ort  do  staid  a  thoirt 
fainear,  agus  an  latha  uabhasach  so  a  sheach- 
nadh  tre  Chriosd?  O  a  bhreth,  an  dìteadh, 
a  chrìoch  bhrònach  dhubhach  !  'Nuair  a  bhios 
tu  air  t'èigneachadh,  gu  làn-ghòirt  an  aghaidh 
do  thoile,  gu  tuiteam  fo  fhìrinn  a'  bhreitheanais 
so,  ag  ràdh,  ''  O !  Cionnas  a  thug  mi  fuath  do 
theagasg  agus  a  rinn  mo  chridhe  tair  air 
achmhasan,"    oir    gu    dearbh     cha     rohh     mi 

"  umhal  do  ghuth  mo  luchd-teagaisg,  agus  cha 
d'aon  mi  mo  chluais  riusan  a  theagaisg  mi/' 
Gnà.  V.  12—13. 

7.  Nach  faod  t'athar,  do  mhàthair,  do 
bhràthar,  do  phiuthar,  do  charaid,  do  choìmh- 
nearsnach,  agus  mar  sin  sios,  taisbeanadh  le 
gàirdeachas  'na  t'aghaidh  aig  an  latha  uabh- 
asach  !  ag  ràdh,  O  thus'  a  thruaghain  ghòraich  ! 
Nach  ceart  a  choinnich  Dia  riut!  O  nach 
ceart  a  thug  e  binn  ort  !  Cuimhnich,  cha 
b*  àiìl  leat  a  bhi  air  do  riaghladh,  iio  air  do 
chomhairleachadh  ann  an  àm  do  bheatha; 
mar  nach  biodh  spèis  agad  dhuinn  fèin 
no  do  'r  comhairlean  'san  àm  ud,  mar  sin  cha 
mhò  th'  oirnne  do  chùram  as  leth  do  sgrios, 
t'  uabhas,  agus  do  dhamnadh-sa  nise.  Cha-n 
eil,  ach  seasaidh  sinn  air  taobh  Dhè  ann  am 
breth  a  thoirt  ort  gu  bhi  air  do  chuir  a  chutn 
na  cuibhrionn  sin  do  'm  bi  nadeamhnabh  agad 
mar  luchd-compairt.  '*  Bidhidh  aoibhneas  air 
an  f  hìrean  'nuair  a  chì  e  an  dioghaltas  :  nighidh 
e  a  chasan  aun  am  fuil  an  duine  aingidh," 
(Salm  Iviii.  10.)  O  is  truagh  I  Is  leòir  e  gu 
thoirt  air  beauntaibh  crithneachadh,  agus  air 
creagan  sgàineadh  agus  sgoltadh  'nam  bloidibh 
an  f  huaim  bhrònach,  chìanailso  a'  chluinntinn. 
Thoir  fainear  na  nithe  so,  agus  mas  a  math 
leat  gun  a  bhi  anns  a'  chor  so  ;  thoir  an  aire 
nach  bi  thu  beò  ann  am  peacadh  an  dràtsa. 
Cia  cho  aindeonach  sa  bhios  tu  a  bhi  air  do 
thilgeadh    air    falbh    o    gheatachan     nèimh  ? 

Agus  cìa  cho  aìndeonach  sa  bhios  tu  air  do 
thoirt  o  thròcair  Dhè? 

Cia  eho  ain-deònach  sa  thriallas  tu  chum 
an  loch  theine :  cha  robh  fear  droch-bheirt 
riamh  cho  aindeònach  air  pilleadh  o'n  chroich, 
an  uair  a  bha  tobha  na  croiche  mu  mhuineal, 
's  a  bhios  tusa  gu  tionndadh  bho  Dhia  chum  an 
diabhoil,  o  nèamh  gu  ifrinn,  nuair  a  bhios 
bìnn  air  a  toirt  air  t'anam. 

Och  !  mar  a  ni  thu  osnaich  agus  caoidh  ? 
Cia  cho  deònach  a  dh'fhalaicheadh  tu  thu  fèin, 
agus  a  ruitheadh  tu  air  falbh  o  cheartas  ?  Ach 
mo  thruaighe  !  mar  iadsan  a  ta  ann  an  gobhal 
na  croiche  ullamh  gu  a  bhi  air  an  crochadh, 
mar  sin  tàrlaidh  dhutsa.  Bu  toileach  a  ruith- 
eadh  iad  air  falbh,  ach  tha  iomadh  fear-pìce 
gu  *mbacadh:  agusmar  sin  iathaidh  aingleanDè 
mu  'n  cuairt  dut,  tha  mi  'g  ràdh,  cruinn  air 
gachtaobh  ;  air  cbòr  'sgu  'm  faod  thu  darìreadh 
sealltainn,  ach  ruith  cha-n  urrainn  thu ! 
Faodaidh  tu  guidhe  thu  fèin  a  bhi  fo  chreig 
no  fo  bheinn  mhòir  air  chor-eigin,"  (Taisb.  vi. 
15,  16.)  Ach  cionnus  a  gheibh  thu  foipe 
cha-n  fhios  dut. 

Och  cia  neo-thoileach  sa  bhios  tu  leigeadh  le 
t'athar  dol  do  neamh,  as  t-eugmhais,  do  mhàth- 
ar  no  do  chàirdean,  &c.  dol  do  neimh  as 
t-eugmhais  fèin  !  Cia  toileach  a  chrochadh  tu 
riu,  chum  an  cumail  o  dhol  ann  !  O  athair  ! 
nach  urrainn  thu  mo  chòmhnadh  ?  A  mhàthair 
nach  h-urrainn  dutsa  beagan  math  a  dheanamh 

dhomh  ?  O  cia  cho  aindeònach  sa  ta  mi  aìr  mo 
losgadh  agus  mo  ròstadh  ann  an  ifrinn,  am 
feadh  abhios  sibhsea*  seinn  ann  an  nèamh?  Ach 
mothruaige!  ni'n  t-athar,  a'mhàthar,aguscàird- 
ean  an  diìiltadh,  tàir  orra,  agus  tionndaidh  iad  an 
cul  riù,  ag  ràdh,  Cha  b'  àill  leibh  a  bheag  de 
nèamh  ann  bhur  beatha,  uime  sin  cha  bhi 
bheagsam  bith  agaibh  dheth  a  nise;  chuir  sibh 
suarach  ar  comhairlean-ne  an  uair  sin,  agus  tha 
ginne  a*  cur  suarach  bhur  deòir,  bhur  eigheach, 
agus  bhur  còrsa  nise.  Cìod  a  tha  thu  gràdh, 
a  pheacaich  ?  Nach  cuir  so  iompaidh  air  do 
chridhe,  's  nach  toir  e  ort  thu-fèin  a  chuimh- 
neachadh  !  Nach  toir  e  ort  smuaineachadh 
ort  fèin  ?  Tha  so  an  nise  mu'n  tuit  thu  anns 
an  àit'  uabhasach  sin,  an  àmhuinn  theinteach 
sin.  Ach  o  thoir  fainear  cia  uabhasach 
eagalach  a  bhios  an  t-àit  fèin,  a  bhios 
na  diabhoil  fèin,  a  bhios  an  teine  !  Agus  an 
so  aig  crioch  nan  uile,  is  èigin  dut  laidhe  gu 
sìorruidh  ann  an  so  is  èigin  dut  a  bhi  ròstadh 
a  chaoidh  nan  caoidhean.  Bithidh  so  ni's 
mò  dhut  na's  urrainn  duine  sam  bith  a 
chuir  an  cèiU  le  teanga,  no  sgrìobhadh  le  peann 
cha-n  eil  neach  sam  bith  a  's  urrainn,  tha  mi  'g 
ràdh  an  deicheamh  mìle  cuid  a  chuir  an  cèill 
do  staidagus-do  ciior  a  leithid  do  dh'  anam. 

Co-dhùnaidh  mi  so  ma  ta  le  beagan  do 
bheachdan  mìsnich. 

l.  Thoir  fainear  (oir  b'àill  leam  gu  dùrachd- 
ach    thu     thighinn    a    steach,    a'    pheacaich)^ 

gu  'm  beil  sligh  air  a  fosgladh  le  losa  Criosd 
air  an  son-san  a  ta  fo  mhallachd  Dhè,  gu 
tighinn  a  chum  staid  chòmhfhùrtach  agus 
bheannaichte  Lasaruis,  mu'n  robh  rai  labhairt: 
Ephes.  ii. 

2.  Thoir  fainear,  ciod  an  t-saothair  a  ghabh 
Criosd  losa  air  son  t-anam  a  saoradh  o  uile 
mhallachdan,  thàirneanaich,  agus  stoirmean  an 
lagha ;  bho  uile  lasraichean  do-f  hulang  na 
h-ifrinn';  o  'n  choltas  dolsios  anma  do 
phearsa  (air  an  làimh  chlì)  fa  chomhair  cathair 
bhreitheanais  Chriosd  losa ;  bho  cho-chomunn 
sìorruidh  maille  ri  cuideachd  do-àireamh  do 
dhiabhoil  sgreadach,  sgriachach,  chulaidh- 
uabhaìs-anma.  Tha  mi  *g  ràdh,  ciod  an 
t-saothair  a  ghabh  an  Tighearn  losa  Criosd 
ann  an  toirt  saorsainn  a  steach  air  son  pheac- 
aich,  o  na  nithibh  so. 

1.  Anns,  Ged  a  bha  e  saibhir  gidheadh  gun 
d'rinneadh  bochd  e  air  bhur  sonsa  chum 
gum  biodh  sibhse  saibhir  tre  bhochdainu'san, 
(2  Cor.  viii.  9.)  Gu  'n  do  chuir  e  gu  taobh  a 
ghlòir,  (Eoin  xvii.)  "  agus  gu  'n  tàinig  e  gu 
a  bhi  'na  sheirbhiseach,''  Phil.  ii.  Gu  'n 
dh'  fhag  e  cuideachd  ainglean,  agus  gu  'n  do 
chathaich  e  an  aghaidh  an  diabhoil,  (Luc.  iv. 
Mat.  iv.)  Gu  'n  d'  fhàg  e  suaimhneas  nèimh 
re  sheal  chum  laidhe  air  beanntaibh  cruaidhe, 
(Eoin  viii.)  A  dh'aon  f  hacal,  gu  'n  tàinig  e 
gu  a  bhi  ni's  bochte  na  iadsan  a  tha  'g 
oibreachadh  sùist'a's  ràcain  ;  seadh  nan  dearbh 

eanlaidh  no  na  sìonnaich,  agus  sin  uiie  gu 
math  a  deanamh  dhut-sa.  A  bharr  air  so, 
thoir  fainear  beagan  do  'na  tarchuisean  agus  do 
na  diùltaidhean  do-labhairt  agus  do-f  hulang  so, 
agus  na  mi-ghnàthachaidhean  iomf  hilteach  so 
a  thainig  air  o  dhuine.  Cia  mar  a  bha  e  gu 
breugach  air  a  chasaid  's  air  a  dhìteadh, 
air  dha  a  bhi  na  Uan  taitneach  neo-lochdach, 
Hgus  neo-thruaillidh.  Cia  mar  a  bha  e  air  a 
chuir  suarach,  air  chòr  'sgu  *n  robh  mortair  air 
a  mheas  ni  bu  neo-thoiUteannaiche  air  dìteadh 
na  esan.  A  bharr  air  so,  cia  mar  a  rinn  iad 
fanaid  air,  a  thilg  iad  smugaidean  air,  a  bhuail 
iad  e  sa  eheann  le  batachan,  bha  fhait  air 
a  spionadh  às.  **  Tiuig  mi  mo  dhruim  do  'n 
luchd-bualaidh  (ars'  esan)  agus  nio  ghruaidhean 
dhaibh-sana  spionm'  fhionnadh,chad'  f  halaich 
mi  m'  aodann  o  nàire  agus  smugaidean."  Cia 
mar  a  bha  a  cheann  air  a  chrùnadh  le  droighinn 
a  làmhan  air  an  tolladh  le  tairnean,  agus  a 
thaobh  le  sleagh  ;  maille  ris  mar  a  sgiùrs'  iad 
e,  agus  cho  truagh  sa  mhi-ghnàthaich  iad  e, 
's  gu  'n  do  chlaoidh  iad  e  gu  mòr  mu'n  d'  rinn 
iad  a  cheusadh,  air  chòr  's  gu  'm  b'  f  heudar 
do  dh'  fhear  eile  a  chrann-ceusaidh  iomchair. 

A  rithist,  cha-n  e  soa  mhain,  ach  gabh  gu  d' 
chridh  car  greis  na  f  huair  e  bho  Dhia,  Athair, 
gràdhach,  ged  b'  e  a  Mhac  giàidh  agus  caomh. 
Air  tùs,  anns  gu  'n  do  mheas  se  e  am  peacach 
agus  an  ceannairceach  bu  mhò  air  an  t-saoghal: 
oir  chuir  e  peacannan  mhìltean,  agus   dheich 

mìltean,  agus  mìltean  do  mhìltean  r  'a  chunntas, 
(Isa.  liii.)  Agus  thug  e  air  an  copan  uabhasach 
òl  a  bha  dligheach  dhaibh  uile  :  agus  cha  n-e 
mhain  sin  ach  ghabh  e  tlachd  ann  an  sin 
a  deanamh :  ''  Oir  thoilich  an  Tighearn  a 
bhruthadh."  Bhuin  Dia  da  rireadh  r'a  Mhac, 
mar  a  bhuin  Abraham  ri  Isaac,  seadh,  agus  ni 
b'  uabhasaiche  mar  dheich  mììe  cuid.  Oir 
rinn  e  cha  n-e  mhain  a  chorp  a  reubadh  mar 
ni  leòghan,  ach  rinn  e  anam  'na  iobairt  air  son 
peacaidh.  Agus  cha  robh  so  air  a  dheanamh 
gu  meallta,  ach  gu  firineach,  (oir  ghairm 
ceartas  air  a  shon,  air  dha  a  bhi  'na 
sheasamh  ann  an  àite  pheacach,  f'aic  an 
chruaidh-ghleachd  oillteil  agus  dho-labhairt  a 
thuit  air  gu  h-obann  anns  an  ghàradh,  mar 
gu  'm  biodh  uile  shaithichean  dioghaltais  tinnt- 
each  do-labhairt  Dhè  air  an  tilgeadh  air  uile  an 
aon  uair,  agus  mar  gu  *m  biodh  na  h-uile 
dhiabhol  ann  an  ifrinn  air  an  leigeadh  fa-sgaoil 
colath  chum  a  sgrios,  agus  sin  gu  bràth  ; 
ionnun's  's  gu  'n  do  ghlac  dearbh  phiantan  a' 
bhàis  e  anns  an  uair  sin  fein.  Oir  thuìrt  e, 
"  Tha  m'  anam  ro  bhrònach  eadhon  gu  bàs/' 
Marc  xiv.  33,  34. 

Faic  mar  an  ceudna  am  falas  iongantach 
sin  a  shruth  sios  air  aodann  ro-bheannaite-san, 
anns  an  àit  anns  am  beil  e  gràdh  ;  '•  Agus  bha 
f  hallas  mar  bhraonaibh  mòra  f  ala  a'  tuiteam  sios 
air  an  talamh.''  O  Thighearna  losa  !  ciod  an  sac 
a  ghiùlan  thu!  Ciod  an  t-uallach  a  dh'  iomchair 

thu  do  pheacannan  an  t-saoghail,  agus  do 
chorraich  Dhè  I  O  rinn  thu  cha  n-e 
mhain  tThuil  a  chall  air  do  shròin  agus  air  do 
bheul,  leis  a  chudthrom  a  laidh  ort,  ach  bha 
thu  cho  sàraichte,  cho  luchdaichte,  's  gu  'n  do 
bhrìàchd  an  fhuil  fhior-ghlan  tre  *n  fheoil 
agus  tre'n  chraicionn,  agus  mar  sin  ruith  i  a' 
sileadh  sios  chuni  na  talmhuinn.  An  urrainn 
dut  so  a  leughadh.  O  thus'  a  pheacaich 
aingidh,  agus  gidheadh  dol  air  t'adhaidh 
ann  am  peacadh  ?  An  urrainn  thu  smuain- 
teachadh  air  a  so,  agus  dàil  a  chuir  an 
athreachas  aon  uair  ni's  f  aide  ?  O  a 
chridhe  chloiche!  'seadh,  ni's  cruaidhe.  O 
a  thruaghain  thruaigh  I  Ciod  an  t-àite 
ann  an  ifrinn  a  bhios  teth  gu  leòir  air  do  shon 
gu  t'anam  a  bhi  air  a  chur  ann,  ma  bhuan- 
aicheas  tu  ann  an  cur  aingeachd  ri  ain- 
geachd  ? 

Osbarr,chaidh  anamsasìosdo  dh'  ifrinn,  (Salm, 
xvi.  10.  Gniomh.  ii.  31.)  agus  a  chorp  fo 
ghlasan  na  h-uaighe.  Agus  na 'm  biodh  ifrinn, 
bàs,  no  'n  uaigh  laidir  na  s  leòir  gu  chumail, 
dh*  fhuiligeadh  e  dioghaltas  teine  sìorruidh  tre 
uile  bhith-bhuantachd.  Ach,  o  losa  bheann- 
aichte  !  Cia  mar  a  leig  thu  ris  do  ghaol  do 
dhuine  le  thu  dh'  f  hulang  mar  so  !  Agus,  O 
Dhia  an  t-Athair  !  cia  mar  a  chuir  thusa  an 
cèill  t'  fhir-ghlaine  agus  neo-chlaonachd  do 
cheartais,  anns,  ge  do  b'e  t'aon  Mhac  losa, 
naomha,    neo-chiontach,    neo-lochdaidh,   agus 

neo-thruaillidh  ;  a  ghabh  aìr,  ar  nàdur.ne,  agus 
a  sheas  ann  ar  riochdaine,  a'  freagairt  air  son 
ar  peacannan :  rinn  thu  cho  iongantach  do 
chorraich  a  thaomadh  air,  gu  thoirt  air  èigh- 
each  a  macb,  "  Mo  Dhia,  mo  Dhia,  c'  arson  a 
thrèig  thu  mi  ?"  Agus,  O  Thighearn'  losa  ! 
Ciod  a*  bhuaidh  ghlòrmhor  a  f  huair  thu  thar 
nàimhdean  ar  n-anmannan,  eadhon  air  corraich, 
peacadh,  bàs,  ifrinn,  agus  deamhnan,  anns 
gu  'n  d'  fhàisg  thu  thu-fèin  o  bhi  fo  'n 
cumhachd-san  uile  !  Agus  cha  n-e  sin  a  mhain 
ach  chuir  thu  iad-san  ann  am  braighdeanas, 
leis  am  b*  àiU  sinne  a  chur  am  braighdeanas ; 
agus  fòs  f  huair  thu  air  ar  son-ne  an  oighreachd 
ghlòrmhor  agus  dho-labhairt  sin.  Nach  fhaca 
sùil,  's  nach  cuala  cluais,  's  nach  mo  thàinig  e 
ann  an  cridhe  dhuine  a  thuigsinn.'^  Agus  mar 
an  ceudna  thug  thu  dhaibh  cuid  do  dh'  fhoill- 
seachadh  dheth  tre  do  Spiorad. — Agus  a  nis'  a 
pheacaich,  maiUe  ris  a'  so,  thoir  fainear. 

Jnns  a  ' cheathramh  àite,  Ged  rinn  losa  Criosd 
na  nithe  so  uile  air  son  pheacach,  gidheadh  is 
e  gnàth  obair  agus  cùram  nan  deamhnan  a  bhi 
saoithreachadh  a  chum  thus  agus  muinntir  eile 
a  chumail  o  na  sochairean  beannaicht' 
so  mhealtainn,  a  bha  mar  so  air  an  cosnadh  do 
peacaich,  leis  an  losa  cbaomh  so.  Tha  e 
saoithreachadh,  tha  mi  'g  radh. 

1.  Chum  do  chumail  aineolach  mu  do  staid 
a  thaobh  nàduir. 

2.  Chum  do  chridhe  a  chruadhachadh  an 
aghaidh  sligheachan  Dhè. 

3.  Cbum  do  chridhe  a  lasadh  le  gaol  do  'n 
pheacadh,  agus  do  shligheachan  an  dòrchadais. 

Agus  4.  Chum  do  chumail  gu  buanachd 
annta  so.  Oir's  e  sin  an  dòigh,  tha  fios  aige, 
gu  t'  fhaighinn  gu  bhi  'na  t'fhear  co-pàirt 
maille  ris  do  theine  lasarach  na  h-ifrinn, 
eadhon  an  teine  ceudna  chum  am  beil  esan 
e-fèin  air  tuiteam  ;  maille  ris  a'  chuid  eile  do'n 
t-saoghal  aindiadhaidh,  air  son  peacaidh : 
seall  ris  air  an  aobhar  so. 

Ach  a  nis'  anns  an  ath  àite,  facal  misnich 
dhuibhse  a  ta  'n-'ur  naoimh  an  Tighearna. 

1.  Thoir  fainear,  ciod  an  staid  shona'  anns 
àm  beil  thusa,  a  fhuair  creideamh  an  Tigh- 
earna  losa  a  steach  do  t'  anam.  (Ach  bi 
cinnteach  gu  'm  beil  e  agad).  Tha  mi  'g  radh, 
cia  cho  tearuinte,  cho  cinnteach,  cho  sona  sa 
ta  thu.  Oir  'nuair  a  thèid  cuid  eile  do  dh*  ifrinn, 
feumaidh  tusa  a  dol  do  neamh  ;  'nuair  a  thèid 
cuid  eile  chum  an  diabhoil,  feumaidh  tusa  dol  a 
chum  Dhè ;  'nuair  a  thèid  cuid  eile  do  phrìosan, 
feumaidh  tusa  a  bhi  air  do  chuir  fa-sgaoil,  aig 
socair,  agus  aig  saorsa  ;  'nuair  a  dh'  f  heumas 
cuid  eile  a  bhi  gul  le  bròn  cridhe,  an  sin 
seinnidh  tusa  mar  an  ceudna  le  aoibhneas 
inntinn. 

2.  Thoir  fainear,  feumaidh  tu  t'uile  dheagli 
chaithebeatha  bhi   agad  gu    do  leantainn,  an 

àite  t'uile  pheacannan  ;  agus  beanoachdan 
glòrmhor  an  t-soisgeil  an  àìte  mallachdan  agus 
dìtidhean  uabhasach  an  lagha;  beannachdan 
an  Athar  an  àite  binn  theinteach  o  'na 
bhreitheamh. 

3.  Thigeadh  am  bàs  'nuair  a's  àill  leis, 
cha-n  urrainn  e  cron  sam  bith  a  dheanamh 
ortsa  ;  oir  cha  bhi  e  ach  a  mhàin  'na  shlighe 
a  mach  à  prìosan  a  steach  do  lùchairt ;  a  mach 
à  cuan  do  thrioblaidean,  a  steach  do  chala  na 
sìthe ;  a  mach  a  dòmhladas  nàimhdean,  gu 
cuideachd  doàireamh  do  chàirdean  dealaidh, 
gràdhach,  agus  dìleas  ;  a  mach  à  nàire,  masladh 
agus  dimheas,  a  steach  do  ghlòir  ro  mhòr 
agus  sìorruidh.  Oir  cha  dean  am  bàs  do 
chiiàradh  le  ghath,  no  do  ghearradh  le  fhiaclan 
anam-mhurtaidh,  ach  's  ann  a  bhios  e  'na 
aoidh  thaitneach  dhut,  epdhon  do  t'anam, 
agus  gu  'm  beil  e  air  a  chuir  air  leth  gu  do 
shaoradh  o  t'uile  thrioblaidean  anns  am  beil 
thu  am  f  eadh  a  tha  thu  chòmhnaidh  san 
t-saoghal  so,  anns  a'  phàilliunn  chrè. 

4.  Thoir  fainear,  cia  b'e  sam  bith  a 
dh'  èireas  do  d'  chairdean  agus  do  d'  dhìlsean, 
gidheadh  èiridh  gu  math  dhutsa. 

Ciab'esam bith a dh' èireas do'n aingidh,  "gidh- 
eadh  tha  fios  cinnteach  agam,"  ars  esan,  *'gu'n 
èirich  gu  math  dhaibh-san  air  am  bi  eagal  Dè, 
air  am  bi  eagal  'na  làthair,"  Ecle.  viii.  12. 

Agus  uime  sin,  thugadh  so  ort,  anns  a'cheud 
àite,  t'f  hoighidean  a  ghnàthachadh  gu  suilbhear 

fo  na  h-uìle  thruaigbean,  chroisean,  thriob- 
Inidean  agus  shàrachaidhean  a  dh'  fhaodas 
tighinnort;  agus  le  buanachadh  gu  foighidneach 
ann  am  math  a  deanamh  araon  thu  fèin  agus 
do  ghnothaichean  agus  do  ghniomharran  earbsa 
ri  Dia,  tre  losa  Criosdmar  ri  Cruithear  dìleas,  a 
chumas  ri  fhacal,  agus  leis  a  math  gach  ni 
gheall  e  thoirt  dhut. 

2.  Agus  uime  sin  gu  d'  mhisneachadh,  am 
feadh  a  ta  thu  'n  so,  chum  do  cumail  air 
t'adhart  le  comhf  hurt  air  son  t'uile  chroisean 
ann  ad  thuras  san  t-saoghal  so,  bi  gu  mòr  a' 
smuainteach  air  an  àite  chum  am  feuin  thu 
triall  'nuair  a  ghairmeas  am  bàs  air  falbh  thu. 

Feumaidh  e  bhith  gu  Dia  breitheamh  nan 
uile,  gu  cuideachd  do-àireamh  do  dh'  ainglean, 
spioradan  dhaoine  ionraic  air  an  deanamh 
foirfe,  gu  cho-thional  agus  eaglais  nan  ceud- 
bhreith,  aig  am  beil  an  ainmean  sgrìobht'  ann 
an  nèamh,  agus  gu  losa  (gus  an  Fhear-shaor- 
aidh)  an  neach  is  e  Eadar-mheadhonair  a 
Chumhnanta  Nuaidh,  agus  gufuil  a  chrathaidh, 
a  tha  a'  labhairt  nithe  a's  fearr  air  do  shonsa 
na  labhair  fuil  Abeil  air  son  Chain,  Eabh.  xii. 
22-~24. 

3.  Thoir  fainear,  an  uair  a  bhios  an  t-àm 
anns  am  bi  na  mairbh  air  an  togail  air  tighinn 
an  sin  bithidh  do  chorpsa  air  a  thogail  a  mach 
às  an  uaigh,  agus  bithidh  e  air  a  ghlòrachadh 
agus  air  a  dheanamh  coltach  ri  losa  Criosd, 
Phil.  iii.  21.     O  an  còr  oirdhearc  ! 

4.  'Nuaìr  a  shuidheas  lòsa  Criosd  air 
cathair  a  ghlòire  suidhidh  tusa  mar  an  ceudna 
maille  ris — eadhon  an  uair  a  shuidheas  e  air 
cathair  a  ghlòire.  O  nach  bi  so  glòrmhor 
urramach,  an  uaìr  a  bhios  mìlltean  agus  rnìlltean 
do  mhìlltean  air  an  dìteadb  ann  an  làthair 
cathair  bhreitheanais  Chriosd,  a  sin  air  an  son- 
san  suidhe  maiUe  ris  air  a  chathair,  gu  binn  a 
thoirt  a  mach  air  na  h-aindiadhaidh,  (1  Cor. 
vi.  2.  3.)  Nach  bi  e  'na  ni  glòrmhor  a  bhi  a 
mealitainn  nan  nithe  ud  nach  f  haca  sùil,  's  nach 
chuala  cluais,  's  nach  mo  thàinig  e  steach 
do  chridhe  duine  a  thuigsinn  ? 

Nach  bi  e  'na  ni  glòrmhor  a  bhreth  so  a 
thoirt  orra,  *'  Thigibh,  sibhse  a  mhuinntir 
bheannaichte  m'  Athar-sa,  sealbhaichibh  mar 
oighreachd  an  rioghachd  a  ta  air  a  h-ullachadh 
dhuibh  mu'n  do  shuidheachadh  bunaid  an 
domhain?"  Nach  bi  e  'na  ni  glòrmhor  dol  a 
steach  a  sin  comhla  lis  na  h-ainglean  agus  na 
naoimh  do  'n  rìoghachd  glòrmhor  sin  ?  Nach 
bi  e  na  ni  glòrmhor  air  do  shon  a  bhi  ann  an 
glòir  maille  riu,  am  feadh  a  bhios  cuid  eile 
ann  an  piantan  do-labhairt  ?  O  an  sin  !  Cia 
mar  a  bheir  e  comhf  hurtach  dhut  a  bhi  faicinn 
nach  do  chaili  thu  ghlòir  sin  ;  a  bhi  a'  smuain- 
eachadh  nach  d'  f  huair  an  diabhol  t'anam,  gu 
'm  biodh  t'anam  air  a  thearnadh,  agus  sàbhailt', 
agus  sin  cha-n  ann  o  chunnart  beag,  ach  o 
chunnart  ro  mhòr  ;  cha-n  ann  le  slàinte  bheag 
ach  ie  slainte    mhòr.     O    air   aa    aobhar    sin 

biodh  na  naoimh  aoibhneach  ann  an  glòir, 
deanadh  iad  buaidh-caithream  thar  an  uile 
nàimhdean.  Tòisicheadh  iad  ri  seinn  nèimh 
air  talamh,  air  buaidh-caithream  mu'n  tig 
iad  gu  glòir,  eadhon  'nuair  a  tha  iad  ann  am 
meadhon  an  nàimhdean ;  *'  Oir  bithidh  an 
t-urram  so  aig  na  naoimh  uile,"  Salm,  cxlix. 
6—9. 


"  Thuirt  Ahraham  ris,  Tha  Maois  agus  na 
fàitìhean  ac\  èisdeadh  iad  riù-san, — Rann  29. 

Anns  na  rainn  roi'  so,  chì  sibh,  gu  'm  beil 
staid  thruagh  an  anma  sin  a'  bhàsaicheas  a  mach 
à  Criosd,  agus  àfàbhairàraidh  Dhè  air  am  foill- 
seachadh.  Agus  mar  an  ceudna,  eho  beag  feart 
sa  th'  aig  Dia  glòrmhor  nèimh  air  an  còr  truagh. 

A  nis'  anns  an  rann  so  tha  e  'g  àrdachadh 
an  f  hacail  a  bha  air  a  Jabhairt  ris  an  t-sluagh 
leis  na  fàidhean  agus  leis  na  h-abstoil.  <'  Tha 
Maois  agus  na  fàidhean  ac'  èisdeadh  iad  riu- 
san.''  Mar  gu  'n  abradh  e,  Tha  thusa  g 
iarraidh  orm,  gu  'n  cuirinn  Lasarus  air  ais  a 
rithist  do  *n  t-saoghal,  gu  searmonachadh 
dhaibhsan  a  tha  beò  ann  an  sin,  achum  's  gu  'm 
faodadh  iad  an  t-àite  brònach  sin  anns  am  beil 
thusa  a  sheachnadh  :  ciod  am  feurn  a  nì 
siii  ?  Nach  eil  Maois  agus  na  fàidhean 
aca  ?     Nach    robh  mo  mhinistearan   agus  mo 

sheìrbhisich  air  an  cuir  g'an  ionnsaidh,  agus 
a'  tighinn  mar  uam-sa  ?  Chuir  mi  Enoch  agus 
agus  Noah,  Maois  agus  Samuel.  Chuir  mi 
Daibhidh,  Isaiah,  leremiah,  Eseciel,  Daniel, 
Hosea,  agus  a'  chuid  eile  do  na  fàidhean,  maille 
ri  Peadar,  Pol,  Eoin,  Mata,  Seumas,  lude, 
maille  r'a  càch,  *' èisdeadh  iad  riu-sa.'*  Na 
labhair  iad  le  deachdadh  an  spiorad  naoimh* 
aidichidh  mise  e,  cò  dhiù  a  bhios  e  air  son 
damnadh  nam  muinntir  ud  a  dhiùltas,  no 
tearnadh  nam  muinntir  a  ghabh  no  a  ghabhas 
r*  an  teagasg-san.  Agus  air  an  aobhar  sin, 
ciod  e  'm  f'eum  a  th*  aca  air  gu  'm  biodh  aon 
air  achur  thuca  air  dòigh  eile  ?  "Tha  Maois 
agus  na  fàidhean  ac',  èisdeadh  iad  riu-san  ;*' 
gabhadh  iad  r'a  facal-san,  teannadh  iad  a 
steach  ris  an  teagasg  a  th'  air  a  chur  an  cèill 
leo-san.  Cha  labhair  mi  aig  an  àm  so  ni  sam 
bith  air  an  fhacal  sin  **  Abraham'*  air  dhomh 
beantainn  rischeana;  ach  innsidh  mi  duibh  ciod 
a  tha  gu  bhi  air  a  thuigsinn  leis  na  briathran, 
^'  Tha  Maois  agus  na  fàidhean  ac'  èisdeadh  iad 
riu-san."  Na  nitbe  a  bheir  mi  fainear  uaithe  so, 
's  iad  so,  (1.)  Gu'  m  beil  na  sgriobturan  a 
th'  air  an  labhairt  le  daoine  naomha  Dhè  'nan 
riaghailt  gu  leòir  gu  teagasg  a  chum  tearnaidh 
an  dream  a  chreideas,  agus  a  theanas  a  steach 
gu  cinnteach  ris  na  tha  iad  a'  teagasg.  '*  Tha 
Maois  agus  na  fàidhean  ac'  èisdeadh  iad  riu- 
san."  'S  e  sin,  na  'ni  b'  ^iill  leo  an  t-àite  cianail 
sin  a  sheachnadh,  agus  a  bhi  air  an  tearnadh 

a  rìreadh  o  phiantan  do-fhulang  teine  ifrinn, 
mar  a  tha  iad  ag  iarraidh,  tha  ae'  an  sin  tha  gu 
leòir  gu  'n  comhairleachadh.  *'  Tha  Maois 
agus  na  fàidhean  aca  biodh  iad  air  an  teagasg 
leosan,  èisdeadh  iad  riu-san."  '^  Oir  tha  'n 
sgriobtur  uile  aira  dheachdadh  le  Spioraid  Dhè, 
agus  tha  e  tarbhach  chum  teagaisg,  chum 
spreige^  chum  leasachaidh,  chum  oilean  ann  am 
fireanfachd."  C'arson  ?  <'chum  gu  'm  bi  òglach 
Dhè  coimhlionta  chum  gach  deagh  oibir.*' 
(2  Tim.  iii.  16,  i7.) 

Beachdaich  air  na  briathran  so : — ^'  Tha  'n 
sgriobtur  uile  tarbhach :  Uile,  gabh  e  a»tn 
an  àite  sam  bith  a  's  àill  leat ;"  **  Tha  e  uile 
tarbhach."  «'  A  chum  gu  'm  bi  duine  Dhè," 
no  esan  a  tha  a*  dol  do  nèamh  a'  teagasg 
muinntir  eile  air  an  turas  a  chum  an  àite  sin. 

Tha  e  tarbhach  gu  theagasg,  ma  bhios  e 
aineolach,  gu  chronachadh,  ma  pheacaicheas 
e,  gu  chuir  ceart,  ma  tha  feum  aig  air ;  gu 
dhaighneachadh  ma  bhios  e  ann  an  ioma- 
chomhairle.  Tha  e  tarbhach  air  son  teag- 
aisg,  agus  so  uile  ann  an  rathad  ro  ionraic, 
a  chum  's  gu  'm  bi  an  t-anam  cha  n-e  mhàin 
air  a  chobhair,  ach  gu  h-iomlan  air  uidheam- 
achadh,  cha-n  ann  a  mhain  a  chum  cuid,  ach 
a  chum  gach  uile  dheagh  oibre.  Agus  'nuair 
a  b'  àill  le  Pòl  Timoteuis  a  chomhairleachadh, 
gu  leantainn  dlù  ris  na  nithibh  a  ta  fallan 
agus  cinnteach,  chuir  se  e  air  ball  chum  nan 
sgriobturan,    ag   radh.      B'   aithne    dhut   o'n 

bha  thu  ann  ad  leanabh,  na  sgriobturan,  a 
tha  comasach  air  do  dheanamh  glic  a  ehum 
slàinte  tre  chreideamh  ann  an  losa  Criosd. 
Tha  'n  sgriobtur  sJ  cumail  a  mach  inntinn 
agus  toil  Dè,  a  ghaol  agus  a  thròcair  a  thaobh 
an  duine,  agus  mar  an  ceudna  giìilan  nan 
creutairean  da  thaobh  san  o  thoiseach  gu 
deireadh  ;  mar  sin  na  'm  b'  àiU  leat  aithne  a 
bhi  agad  air  gaol  Dè  ann  an  Criosd  do 
pheacaich,  *'  A  sin  rannsaich  na  sgriobturan, 
oir  is  iad  san  a  ta  toirt  fìanais  mu  thim. 
chioll-san/' 

Na'm  b*  àill  leat  fios  a  bhi  agad  ciod  a  tha 
thu^  agus  ciod  a  th'  ann  ad'  chridhe,  an  sin 
rannsaich  na  sgriobturan,  agus  faic  ciod  a 
tha  sgriobht'  annta-san,  (Rom.  iii.  9 — 18  ;  i. 
19—31.  ler.  xvii.  9.  Gen.  vi.  5.  Caib.  viii.  21. 
Ephes.  iv.  18,)  maille  ri  iomadh  eile.  Na 
sgriobturan,  tha  mi  'g  radh,  tha  iad  comasach 
gu  seòladh  foirfe  a  thoirt  do  dhuine  steach  do 
ni  sam  bith  do  nithibh  Dhè,  a  tha  feumail  do 
chreideamh  agus  do  dhiadhachd,  ma  's  e  's  gu  'm 
beil  aige  cridhe  ceart,  gu  cothromachadh 
agus  smuaineachadh  gu  di^irachdach  air  na 
nithibh  fa  leth  a  tha  air  an  cur  sìos  annta. 
Mar  choiniis  ni's  sònraite  chum  tuilleadh 
soillearaichidh  air  a  so  ;  agus  air  tùs  ma  thig 
sinn  gu  cruthachadh  an  t-saoghail. 

Na'm  b'  àill  leat  fios  a  bhi  agad  air  rud  èigin 
mu  dhèibhinn  sin,  leugh  Gen.  i.  agus  ii.  agus 

coimeas  iad  ri  Salm  xxxìii.  6  Mar  an  cf'udna 
Isa.  Ixvi.  2.  Gnà.  viii.  gu  crìoch. 

Na'm  b'  àill  leat  fios  f  haighinn  cò  dhiù  a 
rinn  se  iad  do  rud-èigin  no  do  neo-ni,  leugh 
Eabh  xi.  3. 

N'am  b'  àill  leat  fios  a  bhi  agad  an  do  chuir 
e  mach  saothair  sam  bith  g*an  deanamh,  mar 
a  ta  sinne  a'  cur  a  mach  ann  an  deanamh 
nithibh,  leugh  Salm  xxxiii.  9. 

Na  'm  b'  àill  leat  fios  a  bhi  agad  cò  dhiù  a 
bha  *n  duine  air  a  dheanamh  le  Dia  truaiUidh  no 
ionraiCf  leugh  Ecles.  xii.  26.  Gen.  i.  10 — 31. 

Na'm  b*  àiil  leat  fios  a  bhi  agad  c'  àit  an  do 
shuidhich  Dia  an  duine  an  deigh  dha  chruth- 
achadh,  leugh  Gen.  ii.  15. 

Na'm  b'  àill  leat  fios  a  bhi  agad  am  beil  an 
duine  sin  beò  ann  an  sin  fathast  no  nach  eil, 
leugh  Gen.  iii.  23,  24. 

Na  'm  b'  àill  leat  fios  a  bhi  agad  am  beil  an 
duine  fathast  annsan  staid  sin  a  thaobh  nàduir, 
anns  an  do  shuidhich  Dia  e,  leugh  Ecles.  vii. 
29,  agus  coimeas  e  ri  Rom.  v.  16,  agus  Ephes. 
ii.  1 — 3,  '<  Rinn  Dia  an  duine  ;  ionnraic  ach 
dh*iarr  e  fèin  iomadh  innleachd  a  mach.'' 

Na  'm  b'  àill  leat  fios  a  bhi  agad  cò  dhiù  a 
b'e  'n  duine  a  bha  air  tùs,  air  a  mhealladh,  no 
ix'  bhean,  a  rinne  Dia  'na  banna  chòmpanach  dha 
leugh  Gen.  iii.  6,  agus  coimeas  e  ri  1  Tim. 
ii.  14. 

Na'm  b*  àill  leat  fios  a  bhi  agad  an  do  mheas 

Dia  Adhamh  ithe  do  'n  chraoibh  thoirmisgte, 
a  bhi  ria  pheacadh  no  nach  robh,  leugh  Rom. 
V.  12 — 15,  agus  coimeas  e  ri  Gen.  iii.  I7. 

Na'm  b'  àill  leat  fios  f  haighinn  cò  dhiù  a'  b'  e 
'n  diabhol  a  mheall  iad,  no  nathair  nàdurrach 
sin  a  ta  taghal  nan  ionadan  uaigneach, 
leugh  Gen.  iii.  12,  Tais.  xx.  1 — 3. 

Am  b*  àill  leat  fios  f  haighinn  am  beil  no 
nach  eil  am  peacadh  sin  air  a  chur  às  ar  leth- 
ne,  leugh  Rom.  v.  12—15,  agus  coimeas  e  ri 
Ephes.  ii.  2,  3. 

Na'm  b'  àili  leat  fios  fhaighinn  cò  dhiù  a 
bha  no  nach  robh  an  duine  air  a  mhallachadh 
air  son  a  pheacaidh,  leugh  Gal.  iii.  10.  Rom. 
V.  15. 

Na'm  b'  àiU  leat  fios  a  bhi  agad  cò  dhiù  a 
thuit  a'  mhallachd  air  an  duine,  no  air  a 
chruitheachd  gu  lèir  maille  ris,  coimeas  Gen. 
iii.  7,  ri  Rom.  viii.  20—22. 

Na'm  b'  àill  leat  fios  f  haighlnn  am  beil  an 
duine  air  a  thruailleadh  anns  gach  earrainn 
deth,  leis  a'  pheacadh  a  chuir  e  an  gniomh, 
leugh  Isa.  i.  6. 

Na'm  b'àiIUeatfios  fhaighinn  air  tograidhean 
an  duine  colath  's  a  tha  e  air  a  bhreith,  leugh 
Salm  Iviii.  3.  ^'  Tha  na  h-aingidh  a'claonadh, 
o'n  bhroinn^  tha  iad  a'  dol  air  seachran  o'm 
breith.'' 

Na'm  b*  àill  leat  fios  a  bhi  agad  an  urrainn 
duine,  air   dha   tuiteam   o  Dhia  aon   uair  le 

peacachadh,  e-fèin  ashaoradh  leis  na  h-uile  a's 
urrainn  e  dheanamh,  leugh  Rom.  iii.  20,  23. 

Na'm  b'  àill  leat  fios  a  bhi  agad  an  e  iarrtas 
cridhe  duine  a  thaobh  nàduir,  Dia  a  leanmh- 
ainn  'na  rathad  fèin  no  nach  e,  coìmeas  Gen, 
vi.  5  ;  viii.  21,  ri  Hos.  xi.  7. 

Na'm  b'  àill  leat  fios  a  bhi  agad  cionnas  a 
sheas  cridhe  Dhè,  ann  an  gràdh  do  thaobh  an 
duine  roi*  thoiseach  an  t-saoghal^  coimeas  Eph, 
i.  4,  ri  2  Tim.  i.  9. 

N'an  b*  àiil  leat  fios  a  bhi  agad  an  robh  am 
peacadh  gu  leòir  gu  gaol  Dè  a  tharruinn  o  a 
chreutairean  coimeas  Ter,  iii.  7*  Mica  vii.  18, 
rì  Rom.  V.  6 — 8. 

Na'm  b'  àill  leat  fios  f  haighinn  an  do  sheas 
gaol  Dè  fathast  do  thaobh  a  chreutairean  air- 
son  ni  sam  bith  a  b'  urrainn  iad  a  dheanamh 
a  chum  co-Ieasachadh  a  dheanamh  dha,  leugh 
Deut.  xi.  5—8. 

Na'm  b'  àiil  leat  fios  fhaighinn  cionnas  a 
b'  urrainn  Dia  fathast  a  chreutairean  a  ghràdh- 
achadh,  agus  gun  mhearachd  a  dheanamh  d'a 
cheartas,  leugh  Rom.  iii.  24 — 26.  ''  Air 
dhaibh  a  bhi  air  am  fireanachadh  gu  saor  le  a 
ghràs,  tre  'n  t-saora  a  ta  ann  an  losa  Criosd  ; 
neach  a  shònnraich  Dia  'na  iobairt-reitich, 
tre  chreideimh  'na  fhuil,  chum  fhìreantachd 
f  hoillseachadh  le  mathanas  nam  peacannan  a 
chaidh  seachad,  tre  f  had-f  hulangas  Dè. 
A  dh'f  hoillseachadh  tha  mi  'g  ràdh,  fhìreant- 

achd-san  'san  àm  a  ta  làthair  ;  chum  gu'm  biodh 
e  cothromach,  agus  gu'm  fireanaicheadh  e  an 
tì  a  chreideas  ann  an  losa." 

'S  e  sin,  Air  do  Dhia  a  cheartas  a  bhi  air  a 
riarachadh  ann  am  fuil,  ionracas,  agus  bàs  a 
Mhic  fèin  losa  Criosd  air  son  peacannan 
pheacach  bochda,  's  urrainn  e  nise  iad-san  a 
thearnadh  a  thig  g'  a  ionnsaidh,  air  cho  mòr 
's  ga  'm  bi  iad  nam  peacaich  agus  gun  dochann 
a  dheanamh  d*a  cheartas,  air  son  gu  'n  d' 
f  huair  e  làn  riarachadh,  a  thoirt  d'  a  leis  an  f  huil 
sin,  1  Eoin  ii.  7»  8. 

Na'm  b'  àlll  leat  fios  a  bhi  agad  cò  e,  agus  cò 
tha  e,  a  rinn  a  thaobh  a  ghràidh  bàsachadh 
air  son  pheacach,  coimeas,  Eoin  iii.  16,  17. 
Rom.  V.  7j  ri  Isa.  ix.  6. 

Na'm  b'  àiU  leat  fios  a  bhi  agad  an  robh  aig 
an  t-slànaighear  so  corp  feòla  agus  chnàimhean, 
mu  'n  robh  an  saoghal  ann,  no  'n  do  ghabh  se  e 
e  bho  'n  Oigh  Muire,  leugh  Gal.  iv.  4. 

Na'm  b*  àill  leat  fios  a  bhi  agad  an  d'  rinn  e 
anns  a'  chorp  sin  ar  n-uile  pheacannan  a 
ghiùlain,  agus  c'  àite,  leugh  I  Pead.  ii.  24. 
**  Neach  a  ghiùlain  ar  peacannan  e-fèin  'na 
chorp  fèin  air  a'  chrann." 

Na'm  b'  àill  leat  fios  f  haighinn  an  d'  èirich  e 
rithist  an  deigh  dha  bhi  air  a  cheusadh  leis  an 
dearbh  chorp  sin,  leugh  Luc.  xxiv.  aig  rann  38 
—41. 

Na'm  b'  àill  leat  fios  f  haighinn  an  d'  ith  no'n 
d'   òl  e  maille  r'a  dheisciobail  an    deigh   dha 

èìrigh    às   an     uaigh,     leugh     Luc.    xxiv.    42. 
Gniomh  x.  41. 

Na  'm  b'  àill  leat  a  bhi  dearbh-chinnteach  à 
so,  gu  'm  beil  an  dearbh  chorp  sin  an  dràst' 
os-ceann  nan  neul  agus  nan  reuUt,  leugh 
Gniomh.  i.  9 — 11,  Luc.  xxiv.  50  gus  a' 
chrìoch. 

Na  'm  b'  àiU  leat  fios  f  haighinn,  gu  'm  beil 
na  crith-chreidich  ann  am  mearachd,  a  ta  'g 
radh  gu  'm  beil  corp  Chriosd  an  taobh  a 
steach  dhiù  :  gabh  beachd  air  an  sgriobtur 
cheudna. 

Na'm  b'  àill  leat  fios  f  haighinn  ciod  a  tha  *n 
Criosd  sin  a  bhàsaich  air  son  pheacach  a' 
deanamh  anns  an  àite  chum  am  beil  e  air  triall 
leugh  Eabh.  viii.  24. 

Na'm  b'  àill  leat  fios  f  haighinn  cò  oige 
bhios  beatha  trid-san,  leugh  1  Tim.  i.  14,  15, 
Rom.  v.  6 — 8,  a  tha  'g  radh,  bhàsaich  Criosd 
air  son  pheacach, — air  son  nan  ain-diadhach. 

Na'm  b'  àiU  leat  fìos  f  haighinn  an  tèid  iad- 
san  a  bhios  beò  agus  a'  bhasaicheas  *nan 
peacannan  do  nèimh  no  nach  tèid,  leugh  1 
Cor.  vi.  10.  Tais.  xxi.  8 — 27,  a  tha  'g  radh, 
"  Bithidh  an  cuibhrionn  anns  an  loch  a  ta 
dearg  losgadh  le  teine  agus  pronnasg." 

Na'm  b'  àill  leat  fios  f  haighinn  am  buannaich 

iìmhlachd  an  duine  gu  'n  bhàsaicheadh  Criosd 

air  an  son,  no  'n  tearrainn   Criosd   iad  air  son 

an  ùmhlachd,  leugh  Marc  ii.  17»  Rom.  5,  6. 

Na  \a  b'   Mll  leat   fios  f  haighinn  am    beil 

ionracas,  fireantachd,  agus  naomhachd  a' 
tighinn  tre  fheartan  fala  Chriosd,  coimeas 
Rom,  V.  9.  ri  Eabh.  xii.  12. 

Na'm  b'  àill  leat  fios  f  haighinn  an  urrainn 
duine  nadurrach  fuireach  o  ghniomharran 
faicsinneach  a'  pheacaidh  o'n  leth  a  mugh  an 
aghaidh  an  lagha  mhàin  le  rùn  nàduir,  coim- 
eas  gu  math  Rom.  ii.  14,  ri  Phil.  iii.  6. 

Na'm  b'àill  leat  fios  fhaighinn  am  faod 
duine  a  thaobh  naduir  aithne  bhi  aige  air  rud- 
eigin  do  nithibh  neo-f  haicsinneach  Dhè, 
coimeas  gu  dùrachdach  Rom.  xv.  21,  ri  Roni. 
ii.  14,  15. 

Na'm  b'àill  leat  fios  a  bhi  agad  cia  cho  fad'  sa 
dh'  fhaodas  duine  dol  air  aghaidh  ann  an 
aideachadh  an  t-soisgeul,  agus  gidheadh 
claonadh  air  falbh,  leugh  Eabh.  vi.  4 — 
6.  Faodaidh  iad  blasad  air  deagh  fhacal 
Dè  agus  curnhachdan  an  t-saoghail  ri 
teachd :  faodaidh  iad  blasad  air  an  tiodhlaic 
nèamhaidh,  agus  a  bhi  'nan  luchd-compàirt 
do'n  Spiorad  Naomh',  agus  gidheadh  tuiteam 
cho  mòr  air  falbh  is  nach  bi  iad  air  an  saoradh 
no  air  an  ath-nuadhachadh  gu  bràth  tuilleadh 
gu  aithreachas.  Faic  mar  an  ceudna  Luc. 
xiii. 

Na'm  b'àill  leat  fios  fhaighinn  cia  cho 
cruaidh  satha  e  dol  do  nèimh  ;  leugh  Mat.  vii. 
13,  14,  Luc.  xiii.  24. 

Na  m  b'àill  leat  fios  fhaighinn  am  beil  duine 
Q 


18*2  OSNAIDMEAN  BHO  IFRINN, 

a  thaobh  nàduir  'na   chaìrid   do  Dhia,   no    'na 
nàmhaid,  leugh  Rom.  v.  11,  Col.  i.  21. 

Na'm  b'àill  leat  fios  f  haighinn  air  ciod,  no  cò 
iad  a  thèid  do  nèimh  an  sin  leugh  Eoin  iii.  3 
— 7,  agus  2  Cor.  v.  7»  Mar  an  ceudna  na'm 
b*  àill  leat  fios  faighinn  ciod  an  ni  truagh  a 
th'ann  do  mhuinntir  sam  bith  a  thionndadh  an 
cùl  ri  soisgeul  losa  Criosd,  leugh  Eabh.  x.  28, 
29,  agus  Marc.  xvi.  16. 

Na'm  b'  àill  leat  fios  fhaighinn  ciod  e 
tuarasdal  a'  pheacaid,  leugh  Rom.  vi.  23. 

Na'm  b'  àiU  leat  fios  f  haighinn  c'  àit'  am 
beil  iadsan  a*  dol  a  tha  bàsachadh  gun  a  bhi  air 
an  iompachadh  gu  creideamh  Chriosd,  leugh 
Salm  ix.  17,  agus  Isa.  xiv.  9. 

A  Leughadair,  ann  an  so  dh'  fhaodainn 
iomadh  pàipeir  a  chaithe,  seadh,  dh'  f  haodainn, 
leabhair  gle  mhòr  a  sgriobhadh,  air  a'  phùing 
so  ach  an  dràsata  stadaidh  rai,  'g  iarraidh  ort- 
sa  bhi  ro  eòlach  anns  na  sgriobturan,  **  Oir 
is  iad  sin  a  ta  toirt  fianais  mu  losa  Criosd,  (Eoin, 
V.  39)  Bha  na  Bereanaich  air  am  meas  uasal 
air  son  so  j  '*  Bha  iad  sin  na  b'  uailse  na  muinn- 
tir  Thesalonica,  oir  ghabh  iad  am  facal  da'n 
ionnsaidh  leis  an  uile  thogradh  a'  rannsachadh 
nan  sgriobtur  gach  aon  latha,''  &c.  (Gniomh. 
xvii.  11.)  Ach  an  so  leig  dhomh  aon  rabh- 
aidh  a  thoirt  dut,  's  e  sin,  thoir  an  aire  nach 
riaraich  thu  thu-fèin  le  rannsachadh  lom  orra, 
gu'n  f  hior  cho-chur  air  an  Tì  mu  'm  beil   iad 

a*  toirt  fìanais  ri  t'anam,  air  eagal  an  àite  bhi 
ni's  fearr  air  son  na  h-oibir  so  a  dhean- 
amh  gur  ann  a  bhios  tu  mòran  ni's  miosa, 
agus  bithidh  do  dhìteadh  ro  mhòr  le  thu 
leughadh  ann  an  sin  cho  tric  mu  staid  bhrònach 
nam  muinntir  a  bhàsaich  'nan  cuid  peacannan, 
agus  staid  ghlòrmhor  nam  muinntir  a  dhlùth- 
aich  a  steach  ri  Criosd :  gidheadh  gu  'm 
biodh  tu  fèin  'na  do  leithid  a  dh'  amadan 
as  gun  cailleadh  tu  losa  Criosd  a  dhaindeoin 
na  dh'èisd  agus  na  ieugh  thu  mu  thimchioli. 

''  Tha  Maois  agus  na  fàidhean  ac',  èisdeadh 
iad  riu-san/' 

Mar  gu  'n  abradh  e,  Ciod  am  feum  a  tha 
aca  gu  'm  bidh  aon  air  a  chuir  thuca  bho  na 
mairbh  ?  Nach  eil  Maois  agus  na  fàidhean 
aca  ?  Nach  d'innis  Maois  dhaibh  .cunnart  a 
bhi  beò  'nam  peacadh  ?  Deut.  xxvii.  ]5,  26, 
xxviii.  15 — "lil^xxix.  18 — 22  Nachd'inniseann 
an  sin  dhaibh,  ciod  an  staid  bhrònach  anns  am 
beil  a'  mhuinntir  ud  a  mhealì  iad  fèin  le  ceilg 
an  cridheachan,  ag  radh,  Gu  'm  bi  sìth  aca, 
ged  a  leanadh  iad  an  cuid  peacannan,  anns  na 
briathran  so  ;  '*  Agus  an  uair  a  chluinneas  e 
briathran  a  mhallachaidh  so,  gu  'm  beannaich  se 
e-fèin  'na  chridhe,  ag  radh,  bithidh  sith  agam, 
ged  a  thèid  mi  air  m'aghaidh,  no  ged  a 
dh'  imichicheas  mi  ann  an  smuaintean  mo 
chridhe,  a'  chur  misge  ri  pathadli  :  Cha 
chaomhain  an  Tighearn  an  duine  sin,  ach  asin 
cuiiidh  fearg  an  Tighearna,  agu3  eud,  ceò  diù 

na  aghaidh,  agus  laidhidh  'na  h-uile  mallachd 
a  tha  sgrìobte  'san  leabhar  so  air,  agus  dubh- 
aidh  an  Tighearn  a  mach  ainm  o  bhi  fo 
nèimh/' 

A  rithist,  nach  do  sgrìobh  Maois  mu  thim- 
chioll  an  t-Slànaighear  a  bha  gu  tighinn  an 
deigh  sin  a  chum  an  t-saoghail?  (Deut.  xviii. 
18.)  Cha  n-e  sin  a  mhàin,  ach  nach  d'  rinn 
na  fàidhean  uile  bho  Shamuel,  maille  riusan 
uile  a  thàinig  'na  dheigh,  f  hàisneachd,  agus 
na  nithe  so  a  roi'-innseadh  ?  uime  sin,  ciod  e 
am  feum  a  th'  aca  gu  'n  oibrichinnn-sa  a 
leithid  do  mhiorbhuil,  ri  aon  a  chuir  o  na 
mairbh  do  'n  ionnsaidh  ?  *^  Tha  Maois  agus 
na  fàidhean  ac',  èisdeadh  iad  riu-san." 

Uaithe  so  thoir  an  aire  rithist,  gu  'm  beil 
Dia  ag  onarachadh  sgrìobhaidhean  Mhaois 
agus  nam  fàidhean  cho  mòr,  cha  n-e  sin  a 
mhàin,  ach  ni  's  mò,  na  ged  dh'  èireadh  aon 
o  na  mairbh  ;  ''  Nach  bu  chòir  do  shluagh 
iarraidh  a  chum  an  Dè  ?  Ciod  a  bhi  g'iarraidh 
nambeòammeasgnam  màrbh!  *<Chumanlagha 
agus  chum  nam  fianais,  (arsa  Dia)  mur  labhair 
iad  do  rèir  an  f  hacail  so,  's  ann  a  chionn  nach 
eil  solus  annta,"  (Isa.  viii.  19,  20.)  Agus  inn- 
seam  dhut  gu  soilleir  tha  mi  a'  creidsinn 
gu  'm  beil  aig  an  diabhol  fios  air  so  gu  sàr 
mhath,  ni  a  ta  toirt  air  saoithreachadh  gu 
gin  ann  an  cridheachan  a  dheisciobuil  agus 
a  luchd-leanmhainn  smuaintean  aotrom  mu  'n 
dèibhinn  ;  agus   tha  e  cur  mar  f  hiachaibh  orra 

gu  *m  beil  eadhon  gluasad  o*n  cogaisean 
meallta,  uo  bho  dbroch  spiorad  fèin,  gu  a  bhi 
air  a  thoìrt  fainear,  agus  ùmhlachd  air  a  thoirt 
d'a  rompasan  ;  ^nuair  a  tha  dearbh  abstol  losa 
Criosd,  ged'  chual  e  guth  o'n  ghlòir  oirdheirc, 
ag  radh,  '*  'S  e  so  mo  Mhac  gràdhachsa,  anns 
an  beil  mo  mhor-thlachd,"  gidheadh  a  sgrìobh- 
adh  a  chum  nan  eaglaisean,  tha  e  a'  moladh 
sgrìobhaidhean  nam  fàidhean  roimhe,  ag  radh, 
**  Tha  againn  mar  an  ceudna  facal  faidhead- 
aireachd  a's  cinntiche ;  da*  m  math  an  ni 
sibh  aire  a  thoirt,  &c.''(2  Pead.  i.  27—19.) 
A  nise  ma  tha  thu  'n  teagamh  an  e  na  sgrìob- 
turan  a  ta  air  an  ciallachadh  ann  an  sin  le 
facail  nam  fàidhean  no  nach  e,  leugh  an  ath 
rann,  far  am  beil  e  labhairt  mar  daighneachadh 
cinnteach  air  na  briathran  so;  ^' Air  dhuibh 
f  hios  so  a  bhi  agaibh  air  tus,  nach  eil  fàidli- 
eadaireachd  sani  bith  do  'n  sgriobtur  o  thog- 
radh  dhaoine  fèin;  oir  cha  tàinig  fàidh- 
eadaireaclid  a  rèir  toil  dhaoine  bho  shean  ach 
labhair  daoine  naomha  Dhe  mar  a  sheòladh 
iad  leis  an  spiorad  Naomha.'* 

Agus  uime  sin  ciod  an  ni  truagh  a  tha  e 
,do'n  dream  a  tha  dol  mu  'n  cuairt  gu  aich- 
eadh  nan  sgriobturan.  Innseam  dhut,  ge 
b'  e  sam  bith  mar  a  ni  iad  tàir  orra  an  dràsta, 
gidheadh,  'nuair  a  thig  iad  do  dh'  ifrinn,  chì  iad 
an  amaideas :  Tha  Maois  agus  na  faidhean,  aca 
èisdeadh  e  riu-san. 

Ni's  f  haide,  cò  iadsan  a  th'  air  an  luasgadh 

thuige  agus  uaithe,  leis  na  gaothan  fa  leth 
teagaisg  a  bha  air  an  sgaoileadh  anns  na 
laithibh  so,  ach  iadsan  aig  nach  robh  ach 
meas  aotrom  air  na  sgriobturan  ;  air  stèidh  a 
mhearachd  (mar  thuird  Criosd)  's  e  chionn 
nach  b'  aithne  dhaibh  iadsan,  (Marc  xii.  24.) 
Agus  gun  amharus^  is  ceart  do  Dhia  an  toirt 
thairis  do  leanmhainn  an  cogaisean  dorcha, 
dalla  fèin,  gu  bhi  air  an  treòrachadh  gu 
mhearachdan,  a  chum  's  gu'm  biodh  iad  air 
an  damnadh  do  dh*  ifrinn,  nach  do  chreid 
gu  'm  b'e  na  nithe  a  th'  air  an  cur  sìos  anns 
an  sgriobtur  an  f  hìrinn,  a  chum  's  gu  'm  biodh 
iad  air  an  tearnadh  agus  gu  'n  rachadh  iad  do 
nèimh.  Cha  mhath  is  urrainn  mi  innseadh 
cia  mar  a  sguireas  mi  labhairt  as  leth,  agus  air 
taobh  an  sgriobtuir ;  a  mhàin  so  tha  mi  a' 
toirt  fainear.  "  Tha  facal  gu  leòir  do  'n 
mhuinntir  ghlic ;"  agus  uime  sin  earbaidh 
mi  na  nithe  so  an  làmhan  nam  muinntir 
a  bhuìneas  do  Dhia :  agus  air  son  chàich 
deth,  their  mi  riu,  mu'n  tearainn  Dia  iad 
o  ifrinn  le  briseadh  air  f  hacal  naomha,  ged 
do  bhiodh  aca  mìle  anam  am  fear,  sgriosadh 
Dia  iad  gu  lèir ;  Oir  cha-n  "  fhaodar  an 
sgriobtur  a  bhristeadh,"  Eoin  x.  35. 

'^  Agus  thuhhaìrt  esan:  Ni  headh,  Athair 
Abrahaim  :  ach  ma  thèid  neach  d'an  ionnsaidh  o 
na  màirhh,  ni  iad  aithreaehas/' — Bann,  30, 

An  rann  roimhe  so,  tha  f  hios  agaibh  mar  a 
dh*innis  mi  dhuibh  gu'm  b'  earrainn  i  do 
fhreagairt  do  leithid  a  mhuinntir 's  a  chaill 
an  anmannan  ;  mar  sin  tha  i  na  dion  do 
sgriobturan  Mhaois  agus  nam  fàidhean, 
''  Tha  Maois  agus  na  fàidhean  ac'j  èìsdeadh  iad 
riu-san." 

A  nise  tha  'n  rann  so  'na  freagairt  do  na 
bh'air  a  radh  anns  an  rann  roimhe  so ;  agus 
'na  rann  anns  am  beil  diiiltadh  an  f  hreagairt 
roimhe.  «'  Ni  h-eadh  Athair  Abraham,"  ni 
h-eadh,  ars'  esan,  na  abair  mar  sin,  na  cuir  iad 
air  falbh  mar  so,  "  cuir  aon  o  na  màirbh,''  agus 
a  sin  bithidh  rud-èigin  dòchais,  Tha  e  fior, 
tha  thu  labhairt-mu  thimchioll  an  sgriobtuir, 
mu  Mhaois  agus  na  fàidhean,  agus  ag  radh, 
*'  Eisdeadh  iad  riu-san  ;"  ach  cha  n  eil  na  nithe 
so  cho  math  's  a  b'urrainn  domh  iarraidh, 
b'  f  hearr  leam  gu  'n  cuireadh  tu  neach  o  na 
màirbh.  Anns  na  briathran  so  uime  sin, 
"  Ni  h-eadh,  athair  Abraham,"  ann  an  sin  tha 
cuir  air  ais  air  a  thoirt.  Ni  h-eadh,  na  biodh 
e  mar  sin ;  ni  h-eadh,  cha  toigh  leam  am 
freagairt  sin :  "  èisd  ri  Maois  agus  ris^  na 
fàidhean/'  (tha  'm  facal  ceudna  air  a  ghnàth- 
achadh  le  Criosd.)    "  Na   h-ochd  fir  dheug  sin 

air  an  do  thuìt  an  tùr  ann  an  Siloam,  agus  a 
mhàrbh  iad,  an  saoil  sibh  gun  robh  iadsan  *nam 
peacaich  os-ceann  nan  uile  dhaoine  a  bha  'nan 
còmhnaidh  an  lerusalem  ?  Ni  h-eadh  tha  mi 
'g  radh  ribh  :  ach  mar  dean  sibh  aithreachas 
sgriosair  sibh  uile  mar  an  ceudna,  (Luc  xiii.  4, 
5.)  Mar  sin  tha  so  '*  Ni  h-eadh,  athair  Ab- 
raham,''  &c.  Leis  an  f  hacal  so,  Ni  h-eadh, 
uime  sin  tha  air  a.  chiallachadh  diùltadh  a* 
cheud  f  hreagairt. 

A  nise  thugaibh  an  aire;  guidheam  oirbh,  an 
reuson  air  son  am  beil  e  'g  ràdh  ni  h-eadh, 
's  e,  air  son  gu  'm  beil  Dia  a'  cur  thairis  iad- 
san  uile  leis  an  àill  a  bhi  air  an  tearnadh,  gu 
toirt  an  aire  agus  gabhail  ris  an  fhìrinn  a 
th*  air  a  chuir  sios  anns  an  sgriobtur,  agus 
sin  a  chreidsinn.  Meas  àrd  a  bhi  ac'  orra, 
agus  an  gràdhachadh  agus  an  rannsachadh, 
mar  a  deir  Criosd.  **  Rannsaichibh  na  sgriob- 
turan  oir  is  iadsan  a  tha  toirt  fianais  mu  mo 
thiomchioll-sa,"  (Eoin  v.  39.)  Ach  a  deir  an  aon 
dhamnaite,  Ni  h  eadh,  mar  gu  'n  abradh  e, 
'S  e  so  an  ni.  Gu  bhi  aithghearr,  tha  mo 
bhraithrean  *nan  as-chreidich,  agus  chan  eil 
meas  ac'  air  facal  Dè,  tha  agam-sa  fios  air 
leam  fèin,  oir  an  uair  a  bha  mise  anns  an 
t-saoghal,  bha  mi  'san  staid  cheudna ;  's  iomadh 
searmoin  mhath  a  chuala  mi,  's  iomadh  uair 
a  bha  mi  air  mo  chomhairleachadh,  's  iomadh 
uair  a  bha  air  iarraidh  orm,  air  aghuidhe  orm, 
air     achanaich     orm,    air     a    bhagairt     orni  ; 

's  iomadh  uair  a  f  huair  mi  rabhaidh  mu'  na  tha 
mi  nis'  a'  fulang :  ach  mo  thruaigiie !  bha 
mise  aineolach,  fèin-bharalach,  iargalta^  ceann- 
laidir,  ceannairceach.  'S  iomadh  uair  a 
dh'  innis  an  searmonaiche  dhomh  gu*m  be 
ifrinn  mo  chuibhrionn,  gu  *m  briseadh  an 
diabhol  a  mhi-rùn  orm,  gu'n  taomadh  Dia  a 
chorraich  gheur  orm,  ach  bu  cho  math  dha 
bhi  air  a  shearmonachadh  do  sgonn  maide,  na 
do  na  clachan  air  an  do  shaltair  mi  !  rìnn 
Thacail  beum  ann  am  chluasan,  ach  chùra  mi 
iad  o  mo  chridhe.  Is  cuimhne  leam  gu  'n  tug 
e  leis  iomadh  sgriobtur  gu  dearbhadh,  ach  orra 
sud  cha  robh  meas  agam  :  na  sgriobturan, 
smuainich  mise,  ciod  iad  sin  ?  Lìtir  mharbh 
beagan  ìnc  a's  pàipeir,  luach  trì  no  ceithir  do 
thastain.  Och  !  ciod  e  an  sgriobtur  ?  Thoir 
dhomh-sa  leabhar  òran  diorahain,  leabhar  ùr, 
leabhar  sgeulachan  ;  thoir  dhorah  leabhar  sam 
bith,  a  theagaisgeas  innleachdan  iongantach, 
a  dh'  inriseas  seann  sgeulachan  faoine ; 
ach  air  son  nan  sgriobturan  naomha  cha 
robh  diùgh  agam  dhaibh.  Agus  mar  a 
thachair  dhomhsa  'nuair-sin,  mar  sin  tha  mo 
bhràithrean  an  dràsta,  bha  sìnn  uile  ann  an  aon 
spiorad,  ghràdhaich  sinn  uile  na  h-aon  pheac- 
annan,  chuir  sinn  uile  suarach  na  h-aon 
chorahairlean^  geallaidhean,  raisnichean  agus 
bagraidhean  an  sgriobtuir ;  agus  tha  iad 
fathast  raar  a  dh'  fhàg  rai  iad,  fathast  ann  an 
as-chreideamh,  fathast   a'    brosnachadh     Dhè 

agus  a*  dÌLÌltadh  deagh  chomairle,  cruaidhichte 
nan  slighe  cho  aomta  chum  an  cuid  pheacannan 
a  leanmhainn  is  ged*  bhiodh  na  sgriobturan 
air  am  feuchainn  dhaibh  gach  latha  searmon- 
achadh  theachdraichean  Chriosd  gus  am  bi  an 
cridhe  goirt,  gus  an  tuit  iad  sios  màrbh  le 
searmonachadh,  's  ann  a  shaltaireas  iad  air  fo*n 
casan  agus  an  reubadh  coltach  ris  na  mucan, 
a  roghainn  air  teannadh  a  steach  ri  luchd- 
aidmheil  caomh  agus  beannaichte  ud  an 
t-soisgeil.  *'  Ni-headh  Athair  Abrahain  ; 
ach  mu  thèid  neach  d'an  ionnsaidh  o  na  mairbh, 
ni  iad  aithreachas.''  Ged  tha  Maois  agus  na 
fàidhean  (na  sgriobturan)  aca  cha  ghabh  iad 
aithreachas  agus  cha  teann  iad  a  steach  ri  losa 
Criosd,  ged  tha  na  sgriobturan  a*  toirt 
fianais  'n  an  aghaidh.  Ma  bhios  uime  sin, 
math  sam  bith  air  a  dheanamh  dhaibh, 
's  fheudar  daibh  e  bhi  aca  rathad  eile. 
"  Tha  mise  a  smuaineachadh,'*  ars'  esan,  *'  gu'n 
oibricheadh  e  gu  mòr  orra  nan  èireadh  neach  o 
na  mairbh.  Agus  tha  'n  fhìrinn  so  gun 
amharas  cho  soilleir,  gu'ra  beil  aig  muinntirain- 
diadhaidh  meas  cho  aotrom  air  na  sgriobturan, 
's  nach  feum  e  moran  connsachaidh  chum  a 
dearbhadh,  air  dh*i  a  bhi  cho  soilleir  air  a  cur 
an  cèill  le  'n  cleachdadh  gach  latha  araon  ann 
am  briathran  agus  an  gniomharran,  ach  beag 
anns  na  h-uile  nith  a  tha  iad  ag  radh  agus  a' 
deanamh.  Gidheadh  air  son  an  leughadair, 
a  thoileachadb  feuchaidh  mi  dhut  le  sgriobtur 

no  dha  (ged  dli'  f  haodainn  iomadh  f  heiich- 
ainn)  gu'n  robh  so,  agus  gu'm  beil  e, 
fior  a  thaobh  a'  chuid  a's  liugha  do'n  t-saoghal. 
Faic  briathran  Nehemiah,  anns  an  naothamh 
caibidil  mudhèibhinn  chloinn  Israeil,  muinntir, 
ged  a  dheònaich  an  Tighearn  daibh  tròcair  air 
muin  tròcair,  mar  a  tha  e  bho  'n  naothamh 
rann  deug  gus  a'  chuigeamh  rann  thar 
f  hichead  ;  gidheadh  anns  an  t-seathamh  rann 
thar  f  hichead,  a  deir  e,  "  Gidheadh,  bha  iad 
eaS'Umhal/*  air  son  t'uile  mhathas  do*n  taobh, 
**agus  rinn  iad  ceannairc  a  t'aghaidh,*'  ach 
cionnas?  "  agus  thilg  iad  do  lagh  air  an 
culthaobh  :  agus  mharbh  iad  t'  f  hàidhean  a 
thug  fianais  'nan  aghaidh  chum  am  pilitinn 
a  t'ionnsaidh  agus  dh'oibrich  iad  mòran  bhros- 
nachaidh."  Thoir  an  aire,  (1.)  Pheacaich  iad 
an  aghaidh  tròcair.  Agus  a  rithist,  (2.)  Rinn 
iad  tàir  air  an  lagh,  no  facal  Dè.  (3.)  Mharbh 
iad  na  fàidhean  a  chuir  an  cèill  e  dhaibh.  (4.) 
Mheas  an  Tighearna  sin  na  bhrosnachadh  mòr. 
Faic  Eabh.  iii.  10 — 19.  agus  faic  Secb.  vii.  11, 
12,  "  Ach  dhiìilt  iad-san  èisdeachd,"  a  deir  e 
ann  an  sin  mu  thimchioU  nan  aingidh  '^  agus 
tharruinn  iad  an  gualainn  air  falbhagus  dhruid 
iad  an  cluasan,  a  chum  nach  cluinneadh  iad 
an  lagh."  'Seadh,  rinn  iad  an  crideachan 
cruaidh  "  mar  chloich  adamant,  mu'n  cluinn- 
eadh  iad  an  lagh,  agus  na  briathran  a  chuir 
Tighcarn  na  sluagh  le  a  Spiorad  leis  na  fàidh- 

ean    roimhe  so,"  &c.     Beachdaich,    guidheam 
ort,  tha  'n  so  raar  an  ceudna. 

1.  Diiìltadh  èisdeachd  ri  briathran  nam 
fàidhean. 

2.  A  chum  gu'n  deanadh  iad  mar  sin, 
dhùin  iad  an  cluasan. 

3.  Ma  bha  ni  sam  bith  gu  a  bhi  air  a  dhean- 
amh,  tharruinn  iad  air  falbh  an  guaileann. 

4.  A  chum  so  a  thoirt  gu  buil  shaoithrich 
iad  ehum  an  cridheachan  a  dheanamh  cruaidh 
mar  chloich  adamaint. 

.5.   Agus  so  uile,   air  eagal  gu'n  cluinneadh 
agus  gu  'n  teannadh  iad  a  steach  ri  losa,  agus 
a  bhi  beò,   agus   a  bhi    air    an  saoradh   o   'n 
f  hèirg  a  ta  ri  teachd.     Tha  na  nithe  so  uile  a' 
cumail   a   mach     neo-thoil    gu    gèilleadh    do  j 
bhriathran  De,  agus  gabhail  riu,  agus  mar  sin 
ri  losa  Criosd,  mu  'm   beil  iad  a'  toirt  fianais 
dh'  f  haodainn  mòran  sgriobturan   eile  a  thoirt 
a  steach  air  son  dearbhadh  agus  daigneachadh 
an    ni  so^    mar   an    Amos,    vii.  12,   13,     Mar 
an  ceudna  J    Sam.  ii.   24,  25.  2   Eachd.  xxv. 
15,  16.  ler.  vii,  23—27,  xvi.  12.      Leugh  mar 
an    ceudna  gu    dùrachdach    na  briathran    sin 
ann  2  Eachd.  xxxvi.  15,  far  ara  beil  e  'g  ràdh, 
**  Agus  chuir  Thighearna  Dia  an  aithraichean 
Jios  da'n  ionnsaidh  le  làimh    a   theachdairean 
a'g  èirigh  gu  moch, — a  chionn  gu'n  robh  truas 
aige   d'a   shluagh    agus    d'a  àite-còmhnaidh.'' 
*'  Agus  an   do  ghabh   iad  gu   taitneach   riu  ? 

Cha  do  ghabh ;  "  ach  rinn  iad  fanaid  air 
teachdairibh  Dhè,  agus  rinn  iad  dimeas  air  a 
bhriathraibh."  Agus  am  b'  e  sin  uile  ?  Cha 
b'  e;  '*  rinn  iad  tarcuis  air  fhàidhibh/'  Cia 
cho  fad'?  *'  Gus  an  d'  èirich  fearg  an  Tighearna 
'nan  aghaidh :  air  chor  is  nach  robh  leigheas 
ann."  Faic  mar  an  ceudna  ler.  xxix.  19. 
caib.  XXV.  3 — 7-  Luc.  xi.  49. 

Agus  a  bharr  air  so,  tha  iompachadh  a 
chuid  a*s  mò  do  dhaoine  a'  toirt  fianais  do'n 
ni  ceudna,  araon  muinntir  dhiadhaidh  agus 
ain-diadhaidh,  le  iad  bhi  gach  latha  a'  diùltadh, 
agus  a  tiondadh  an  cùil  air  teisteas  còmhnard 
nan  sgriobturan. 

Mar,  1.  Gabh  na  b^graidhean  a  th'  aìr  an 
cuir  sios  anns  an  sgriobhadh  naomh',  agus  cia 
mar  a  ta  iad  air  an  dearmad  ?  Cha-n  eil  ach 
tearc  do  dh'  àitean  anns  a'  BhiobalT  anns  nach 
eil  bagraidhean  an  aghaidh  aon  pheacaidh  no 
peacadh  eile  ;  an  aghaidh  mhisgearan,  mhionn- 
tairean,  bhreugairean,  luchd-uaille,  strìopaich- 
ean,  luchd-neo-gh]oine,luchd-sainnt,  luchd-ana- 
cainnt,  luchd-foireigin,  luchd-foirneart,  meirl- 
ich,  leisgeadairean  a  dh'aon  fhacal,  tha  na 
h-uile  ghnè  pheacannan  air  an  cronachadh, 
agus  gun  chreideamh  anns  an  Tighearn  losa, 
tha  peanas  goirt  gu  'bhi  air  a  chur  an  gniomh 
orra-san  a  bhios  ciontach  do  pheacannan  mar 
sin ;  agus  tha  so  uile  air  aithris  mu*n 
timchioU  anns  na  sgriobturan. 

Ach   air   son    so   uile,    nach    lionmhor  na 

R 

truaghanan  so  a'  siubhal  sìos  agus  suas  'n  ar 
sràidean  !  Rach  do  na  taighean-leannan,  agus 
chì  thu  ach  beag  na  h-uile  seòmar  air  cuir 
thairis  leo,  a'  bruchdadh  a  mach  an  naire  fèin, 
air  chòr  's  gu  'm  beil  e  gu  leòir  gu  thoirt  air 
cridhe  naoimh  crithneachadh,  ionnus  's  nach 
b'  àill  leo  cuideachdas  sam  bith  a  bhi  aca  maille 
riu  ni's  fhaide  air  son  an  t-saoghail.  Oir  mar 
nach  eil  ràidean  nam  muinntir  dhiadhaidh 
taitneach  ieis  na  h-ain-diadhaich,  eadhon  mar 
sin  tha  slighean  'nan  aingidh  nan  ghràinealachd 
do  na  flreanaibh  ;  Gnà.  xxix.  27^  Salm  cxx.  5, 
6. 

Tha  na  sgriobturan  ag  radh,  *'  Is  mallaichte 
an  neach  a  chuireas  a  dhòchas  ann  an  duine, 
agus  a  ni  feòil  'na  ghairdean  dà,  agus  aig 
am  beil  cridhe  tha  claonadh  air  falbh  o'n 
Tighearn."  ler.  xvii.  5. 

Agus  gidheadh  cia  iomadh  anam  bochd  a  ta 
anns  an  t  saoghal,  a  ta  'nan  seasamh  ann  am 
fiamh  san  eagal  mòr  roi'  dhaoine,  agus  an 
deagh-ghean  cho  measail  aca  's  gur  fearr  leo 
an  anmannan  a  chuir  an  cunnart  ann  an  làmhan 
an  diabhoil  maille  r'an  deagh-ghean,  na 
teicheadh  gu  losa  Criosd  air  son  tearnadh  an 
anmannan  ?  Cha  n-e  sin  a  mhain,  ach  ged  tha 
iad  dearbhte  'nan  anmannan,  gur  e  'n  t-slighe, 
slighe  Dhè ;  gidheadh  cia  mar  a  ta  iad  a' 
saoithreachadh  gu  agartas-cogais  a  mhùchadh, 
agusnn  cluasana  tionndadhairfalbh  o'nfhìrinn, 
agus  8Ìn  uile  air  son  nach  àill  leo  deagh-ghean 

choìmhearsnach  a  ta  r'an  aghaidh  a  chall  ? 
O  !  chadàna  leam  air  son  mo  mhaighistear,  mo 
bhràthar,  m'uachdaran  fearainn,  caillidh  mi 
deagh-dheana  thaigh-oibreach,agus  mar  sinmo 
dhreuchd  a  chall.  O  ars'  aon  eile,  rachainn 
gu  toilleach  air  an  t-slighe  so.  mur  b'  e  m  athair, 
tha  e  'g  am  chronachadh  agus  ag  innseadh 
dhomh,  nach  seas  e  mi  mar  chairid  'nuair  thig 
mi  gu  uireasbhuidh  ;  cha  mheall  mi  gu  bràth 
urrad  ri  peighinn  de  a  mhaoin  ;  cuiridh  e  as 
mo  chòir  mi.  Agus  cha-n  f  haod  mi  ars'  aon 
eile,  le  m'  f  hear-pòsta,  oir  bithidh  e  toirt 
anacainnt  domh,  agus  ag  innseadh  dhomh, 
gu  'n  cuir  e  mach  air  an  doras  mi,  gu'n 
gabh  e  orm,  agus  gu  'n  gearr  e  diom  mo 
luìrgnean.  Ach  innseam  dhut,  ma  bhios  ni  sam 
bith  diù  so,  no  nithe  sam  bith  eile,  cho  buadh- 
ach  ort  an  dràst'  as  do  chumail  o  iarraidh 
an  deigh  Chriosd  na  shlighibh  bithidh  iad 
mar  an  ceudna  cho  buadhach  maille  ri  Dia 
'na  t'  aghaidh^  as  a  thoirt  air  do  thilgeadh 
air  falbh  uaithe,  air  son  gu  'm  b'  f  hearr  leat-sa 
earbs'  à  duine  na  à  Dia ,  agus  tlachd  a 
ghabhail  ann  an  duine,  roi'  dheagh-ghean 
an  Tighearna. 

2.  A  rithist,  tha  na  sgriobturan  ag  ràdh, 
"  Am  fear  a  cbronaichear  gu  ininig  gidheadh 
a  chruaidheachas  a  mhuineal  sgriosar  e  gu 
h-obann,  agus  sin  gun  leigheas,''  (Gnà.  xxix, 
1.)  Gidheadh  tha  iomadh  cho  fad  o  thionnd- 
adhj  ged  bha  'n  staid  thruagh  ceud  uair  air  a 


196  OSNAIDHEAN  BHO  IFRINN, 

dhearbhadh  orra,  is  nuair  a  thig  geur-mhoth- 
achaidhean  no  trioblaidean  air  son  peacaidh  air 
an  cogaisean,  gur  ann  a  thèid  iad  air  an  adhard 
fathast  anns  an  dòigh  cheudna,  a'  cur  an 
aghaidh  agus  a'  mùchadh  nan  trioblaidean  sin 
ged  tha  sgrios  gun  leigheas  dlù  r'an  sàiltean. 

3.  A  rithist,  chuala  tu  bhi  'g  ràdh,  "  Mar 
beireir  duine  rithist  nach  faod  e  rìoghachd  Dhè 
f  haicinn,"  (Eoin  iii.  3 — 7«)  Agus  gidheadh 
tha  thus'  a'  dol  air  t-adhard  ann  an  staid 
nàdurrach,  cor  gun  ath-bhreith  ;  cha  n-e  sin 
a  mhain,  ach  tha  thn  a'  cur  romhad  nach  pill 
thu  gu  bràth,  's  nach  mò  a  bhios  tu  air  do 
chaochla,  ged  tha  ifrìnn  air  a  comharrachadh 
a  dh'  aon  ghnothach  a  chum  do  leithid  a 
shlugadh  suas  (Isa.  xiv.  P.)  '« Cuirear  na 
h-aingidh  gu  h-ifrinn  na  cinnich  uile  nach 
cuimhnich  Dia."  Salm  ix.  17. 

4.  A  rithist,  tha  'n  sgriobtur  ag  radh  gu 
soilleir,  Gu'm  bi  aige  san  a  ghràdhaicheas 
agus  a  ni  breug,  a  chuibhrionn  anns  an  loch  a 
ta  losgadh  le  teine  agus  pronnasg,  (Tais.  xxi. 
8,  27.)  Agus  gidheadh  tha  thusa  cho  fad'  o 
eagal  so  a  bhi  ort,  's  gur  e  do  thlachd  a  bhi 
sùgradh  'sa  fanaid,  agus  a*  deanamh  bhreug 
air  son  sgillinn,  no  dà  sgillinn,  no  seà  sgillinn 
do  bhuannachd.  Agus  mar  an  ceudna 
ma  's  urrainn  thu  do  chòmpanaich  a  dhean- 
amh  subhach  suigeartach,  le  nithibh  breug- 
ach  innseadh  mu  'n  timchioll-san  i  's  fearr 
na   thu-fèin,    cha   mhò   agad   sin    na   cuiseag 

no  ma  chluinneas  tu  breug  mu  neach 
eile,  aithrìsidh  tu  i,  agus  mionnnichidh  tu 
gu  'm  beil  i  fior.     O  is  truagh  ! 

5.  Chual'  agus  leugh  thu,  Gu 'm  bi  e-san 
nach  creid  air  a  dhìteadh,  (Marc  xvi.  16.) 
*'  Agus  nach  eil  creideamh  aig  na  h-uile, 
(2  Tes.  iii.  2.)  Agus  gidheadh  tha  thusa  a' 
deanamh  tàir  cho  mòr  air  na  nithibh  so, 
's  gu  'm  beil  e  coltach  gur  gann  a  rinn  thu 
riamh  uiread  ri  rannsachadh  gu  durachdach 
an  robh  thu  anns  a'  chreideamh  no  nach  robh ; 
ach  'sann  a  tha  thu  'ga  do  thoileachadh  fèin 
le  dòchas  ceaìgair,  ni  a  ghearras  Dia  fa 
dheireadh  air  falbh,  agus  cha  mheas  se  e  ni's 
fearr  na  lion  an  damhain-allaidh,  (lob  viii. 
13,  14,)  no  'n  taigh  a  th'  air  a  thogail  air  a 
ghainmich,  (Luc.  vi.  49.)  Cha  n-e  sin  a* 
mhàin,  ach  tha  thusa  theagamh  a*  miodal  riut 
fèin  agus  a'  smaointeachadh  gu  'm  beil  do 
chreideamh  cho  math  ri  creideamh  na  h-aiteam 
a's  fearr  diù  uile ;  'nuair,  mo  thruaighe ! 
anaim  bhochd,  faodaidh  tu  bhi  gun  creideamh 
tearnaidh  idir  agad  ;  ni  nach  eil  's  nach  bi  agad, 
mur  bi  thu  air  do  bhreith  a  rithist,  agus  air  do 
dheanamh  ann  ad  chreutair  nuadh,  2  Cor.  ii.  I7. 

6.  Chuala  tu,  esan  a  ni  dearmad  air  slàinnte 
mhòr  Dhè  nach  tèid  e  gu  bràth  a's  o'n  dìteadh 
mhòr,  (Eabh.  ii.  3,  Luc.  xiv.  24,  Taisb.  xiv. 
19,  20.)  Agus  gidheadh  'nuair  a  tha  thusa 
air  do  chuireadh,  air  t  aslachadh,  agus  air  ach-- 
anaich  ort  tighinn  a  steach   (Luc.  xiv.  I7,  18, 

2  Cor.  V.  19,  20,  Rom.xii.  1),  gabhaidh  tuleis- 
geul  a  dh'  f  hòghnas  leat.  Cha  n  e  sin  a  mhàin, 
ach  bithidh  tu  cho  ain-diadhaidh  is  gun  cuir 
ihu  Criosd  air  falbh  àm  an  deigh  àma,  ged  a 
tha  e  cho  saor  air  a  thairgse  dhut;  beagan 
fearrainn,  beagan  do  dhaimh,  do  chrodh, 
tuathanas,  bean,  fiach  dà  sgiUinn,  àbhachd ; 
cha  n-e  sin  a  mhàin,  ach  tha  eagal  fanaid,  no 
magaidh  ni's  comasaich'  air  do  tharruinn  air 
t'ais,  na  tha  tearnadh  t'anma  gu  do  tharuinn 
air  t'aghaidh. 

7.  Agus  chuala  tu,  *'  Ge  be  air  bith  neach 
leis  an  àill  a  bhi  na  charaid  do'n  t-saoghal  tha 
e  'na  nàmaid  do  Dhia,"  (Seum.  iv.  4.)  Ach 
cha-n  eil  feart  agad-sa  air  na  nithibh  so,  ach 
an  ceart  aghaidh  sin,  a  roghainn  air  thu  bhi 
machà  càirdeas  agusdeagh-gheanan  t-saoghail- 
sa,  peacaichidh  tu  an  aghaidh  do  chogais  fèin, 
agus  gheibh  thu-thu  fèin  a  steach  do  dheagh- 
ghean  le  miodal  as  brosgal  a  dheanamh  ris  an 
t-saoghal.  Seadh,  a  roghainn  air  thu  dh'  f  halbh 
as  eugmhais  meallaidh  tu,  ni  thu  breug,  cul- 
chàinidh  tu  do  choimhearsnach,  agus  bithidh 
ceud  cleas  a's  car  eile  agad. 

8.  Chuala  tu  gu  'm  beil  làtha  'bhreitheanais 
am  fagus,  anns  am  feum  thus'  agus  mise,  agus 
na  h-uile  taisbeanadh  an  làthair  cathair- 
bhreitheanais  losa  Criosd,  agus  cunntas  a  thoirt 
dhà-san  ann  an  sin  a  ta  ullamh  gu  breth  a 
thoirt  air  a*  bheò  agus  air  na  mairbh  ;  eadhon 
mu  na  h-uile  a  rinn  sinn  riamh,  seadh,  mu  ar 

n-uile  pheacannan  ann  an  smuain.  facal,  agus 
gniomlì,  agus  a  bhi  gu  cinnteach  air  ar  dìteadh 
air  an  son  cuideachd,  mur  teann  sinn  a  steach 
ri  ar  Tighearn  Tosa  Criosd,  agus  ris  na  rinn 
agus  na  dh'  fhuilig  e  air  son  beatba  mhaireann- 
ach,  agus  sin  cha-n  ann  gu  ceann-bharaileach, 
no  gu  beul-aithriseach,  ach  gu  fìrinneach  agus 
gu  tearainnte,  ann  an  camhachd,  agus  le  oib- 
reachadh  an  Spioraid,  tre  chreideamh  ;  (Ecles. 
xi.  9,  12,  14— Eabh.  ix.  21— Gniomh.  x.  42, 
xvii.  30,  31—2  Cor.  v.  10— Tais.  xx.  12)— 
"  Agus  chunnaic  mi  na  mairbh,  beag  agus 
mòr,  nan  seasamh  am  fianais  Dè  agus 
dh'  fhosgladhnaleabhraichean  :  agus  dh'  fhos- 
gladh  leabhar  eile,  eadhon  leahhar  na  beatha 
agus  thugadh  breth  air  namairbh  às  na  nithibh 
sin  a  bha  sgrìobht'  anns  na  leabhraichean." 
Tha  leabhar  nan  creutairean,  leabhar  nan 
cogaisean,  leabhar-cuimhne  an  Tighearna, 
leabhar  an  lagha,  leabhar  an  t-soisgeil.  (Rom. 
i.  20,  ri  Rom.  ii.  12,  15,  Tais.  vi.  19,  Eoin 
xii.  48.)  "  An  sin  tearbhaidhe  iad  o  chèile,  mara 
thearbas  buachaiìl,  a  chaoirich  air  a  làimh 
dheis,  agus  na  gobhair  air  a  làimh  chiì.'*  Agus 
their  e  riu-san  air  a  dheis.  '*  Thigibh,  a  dhaoine 
beannaichte"  Ach  ri  càchtheir  e  imichidh 
uain  ashluagh  mallaichte,  (Mat.  xxv.  30 — 41.) 
Gidheadh,  ged  tha  na  sgriobturan  cho  soilleir 
agus  cho  paìlte  a'  labhairt  mu  na  nithibh  so,  mo 
thruaighe  !  cò  an  sin  a  ta  air  an  sgaradh  o  'n 
t-saoghal,    agus     o'   n    cuid    peacannan  agus 

thoil-inntìnn,  gu  teicheadh  o'n  f  hèirg  a  ta  ri 
teachd  ?  (Mat.  iii.  70  Ged  tha  'n  sgriobtur 
ag  radh  mar  an  ceudna.  Gu  'n  tèid  nèamh 
agus  talamh  thairis  mu'n  dean  aon  lide  no  aon 
phunc  do  'n  fhacal  fàillinn,  gus  am  bi  'n 
t-iomlan  air  a  choilionadh.  Tha  iad  cho 
cinnteach,  Mat.  v.  J8, 

Ach  a'  fàgail  nam  bagraidhean,  thigeamaid 
a  dh'  ionnsaidh  nan  geallaidhean,  agus  labh- 
ramaid  rud-èigin  mu  *n  timchìoll,  agus  faodaidh 
sibh  f  haicinn  cho  aotrom  sa  thadaoine  g'an  cur, 
agus  cho  beag  meas  sa  th'  aca  orra,  ged  *s  e 
beul  an  Tighearna  fèin  a  labhair  iad. 

1.  Pillibh,  sibhse  amadanan,  sibhse  a  luchd- 
fanaid,  sibhse  a*  mhuinntir  ghòrach,  le  'm 
achmhasan-sa^  agus  feuch  taomaidh  mi  mach 
mo  Spiorad  oirbh,  (Gnà.  i.  23.)  Agus  gidheadh 
is  fearr  le  muinntir  a  bhi  'nan  cuid  amaideas, 
agus  fanaidean  fathast,  agus  is  fearr  leo  gabh- 
ail  gu  dlà  ri  ana-miann  salach  air  chor  èigin, 
na  gabhail  ri  Spiorad  naomha,  neo-thruaillidh, 
beannaichte  Chriosd,  trid  a'  ghealladh,  ged  's 
ann  leis,  a  tha  cho  liugha  's  a  ghabhas  ris, 
'*  air  an  seuìadh  a  chum  latha  na  saorsainn,'' 
(Eph.  i.  39.)  Agus  nach  buin  an  tì  a  bhios 
beò  agus  a  bhàsaicheas  as  easbhuidh,  do 
Chriosd,  Rom.  viii.  9. 

2.  Thuirt  Dia,  mas  e  's  gu  'n  tig  thu  ga 
ionnsaidhsan  tre  Criosd,  Ged  bhiodh  do  pheac- 
annan  cho  dearg  rì  sgarlaid,  bithidh  iad  cho 
geal  ri  sneachd,  agus  cha  tilg  e  air  chòr  sam 

san  blth  air  falbh,thu  (Isa.  i.  18,  ri  Eoin  vi.  27.) 
gidheadhchatiganmannan  bochda  gu  Criosd,  a 
chum  is  gum  faigh  iad  beatha,  (Eoin  v.  40,) 
ach  a  roghainn  air  tighinn,  "  's  ann  a  tha  iad, 
a  rèir  an  cruais  agus  an  cridhe  neoaith- 
reach,  a'  càrnadh  suas  fèirge  dhaibh-fèin  fa 
chomhair  latha  na  fèirge,  agus  foillseach- 
aidh  ceart  bhreitheanas  Dè,"  Rom.  ii.  4 — 6. 

3.  Thuirt  Criosd  losa  ann  am  facal  na 
firinn,  ma  riaraicheas  agus  ma  leanas  duine 
sam bith  e.  An  t-àit  anns  am  beil  es-an  an  sin  mar 
an  ceudna  gu  'm  bi  a  sheirbhiseach,  (Eoin  xii. 
16,)  ach  gidheadh  is  fearr  le  anmannan  bochda 
a  bhi  a'  leanmhainn  peacaidh,  Shàtain, 
agus  an  t-saoghail,  ged  's  e  na  còmpanaich 
a  bhios  aca  diabhoil,  agus  anmannan  damnaite 
gu  bràth,  Mat.  xxv.  41. 

4.  Thuirt  e  maf  an  ceudna,  larr  an  tùs 
rìoghachd  Dhè,  agus  bithidh  na  h-uile  nithe 
eile  air  an  cuir  ris.  Ach  iarradh  neach  sam 
bith  leis  an  àill  rìoghachd  nèimh  air  tùs, 
air  an  son-san  ;  oir  gabhaidh  iad  an  ceudàm,  am 
feadh  amhaireas  àm,  gu  nithe  na  beathasofaigh- 
inn.  Agus  ma  bhios  a*  chùis  mar  sin,  gu  'm 
feum  iad  nèimh  iaraidh  no  bhi  air  an 
damnadh,  fanaidh  iad  gus  am  bi  ni  's  mo  de 
shocair  aca  no  gus  am  fearr  as  urrainn  iad 
feitheamh  ris ;  no  gus  am  bi  nithe  eireachdail 
eir  aca  mu'n  cuairt  daibh  ;  no  gus  am  bi  iad 
ni's  sìne ;  'nuair  nach  bi  bheag  eile  aca  r'a  dhean- 
amh;  no  'nuair  a  dh'fhàsas  iad  tinn,  agus  gu 

bàsachadh.  A  sin  a  Thighearn  dean  tròcaìr 
orra ;  ged  is  deich  niìle  ri  aon  murtèid  iad  am 
mugha  gu  bràth. 

Oir  tha'n  dòigh  so  aig  an  Tighearna  gu  coit- 
cheann  chum  buntainn  ri  peacaich  a  tha  'g 
a  chuir  uatha  'nuair  a  tha  e  a'  strì  riu,  *^  An 
darna  cuid  gaire  dheanamh  r'  an  truaighe,  agus 
fanaid  'nuair  a  thig  an  eagal,"  (Gnà.  i.  26, 
28,)  no  'n  cuir  chum  nan  dè  a  riaraich  iad, 
's  iad  sin  na  dibhoil,  (Breith.  x.  Ì3,  14,) 
Siubhlaibh  chum  nan  dèe  do  'n  d'  rinn  sibh 
seirbhis  agus  saoradh  iadsan  sibh,  ars'  es-an 
coimeas  so  ri  Eoin  xiii.  44. 

5.  Thuirt  e,  Cha-n  eil  duine  sam  bith  a 
thrèigeas  athair  no  màthair,  bean,  no  clann,  no 
fearann  air  a  sgàth-san,  agus  air  sgàth  an 
t-soisgeil,  nach  bi  aige  ceud  fìllte  uiread  anns 
an  t-saoghal  so,  maille  ri  geur-Ieanmhainnean, 
agus  anns  an  t-saoghal  ri  teachd  beatha-mhair- 
eannach,''  Marc  x.  29,  30. 

Ach  tha  chuid  a  's  mò  do  dhaoine  cho  fad 
is  o  cinnteachas  'n  ni  so  chreidsinn,  's  gur 
gann  a  chailleas  iad  cosnadh  sgillinn  gu  èisd- 
eachd  ri  facal  Dè,  soisgeul  na  slàinte.  Cha 
n-e  sin  a  mhàin,  ach  cha  tèid  iad  fèin,  's  cha 
mhò  a  d'  f  huiligeas  iad  do  mhuinntir  eile  dol 
(ma  's  urrainn  iad  a  leasachadh),  gun  a  bhag- 
airt  gu  'n  dean  iad  olc  dhaibh,  mas  urrainn 
iad  :  chan-esin  a  mhàin  ach  ni's  fhaide,  tha 
mòran  cho  fad  o  dhealachadh  ri  buannachd 
dhaoghalta  sam  bith,  air  sgàth  Chriosd  agus  an 

t-soìsgeil,  's  gur  h-ann  a  tha  iad  do  ghnà  a* 
strìgh,  le  dubhan  agus  cromag,  mar  a  their 
sinn,  le  mionnan,a'deanamh  bhreug,  mealladh, 
caradh,  goid,  sannt,  foirneart,  foireigin,  meall- 
taireachd,  duaisbhratha,  miodal,  no  dòigh 
sam  bith  eile,  gu  tuilleadh  fhaotainn,  ged 
gheibh  iad  maille  riù  so,  bàs,  fearg,  dam- 
nadh,  ifrinn,  an  diabhol,  agus  na  h-uile  phlàigh- 
ean  a  's  urrainn  Dia  a  thaomadh  orra.  Agus 
ma  bhios  muinntir  sam  bith  ann  nach  ruith 
còmhla  riu  a  chum  an  ana-mheasarrachd 
cheudna,  ach  a  roghainn  air  sin  air  son  an  uile 
bhagraidhean,  a  bhios  cho  dàna  agus  cho  neo- 
chùramach(martheiriad)asguleanmhainn  ràid- 
ean  Dhè;  mur  urrainn  iad  tuilleadh  a  dhean- 
amh,  gidheadh  geuraichidh  iad  an  teangan  colt- 
ach  ri  claidheamh,  chum  an  lot,  agus  an  dochan 
as  mo  is  urrainn  iad  a  dheanamh  dhaibh,  araon 
ann  an  labhairt  'nan  aghaidh  r'an  coimhears- 
naich  ri  mnathan,  ri  fir-phòsta,  ri  uachdaranan- 
fearainn,  agus  a'  togail  sgeulachan  brèige 
mu'n  dèibhinn.  Achthugadhmuinntirmarsinan 
aire,  aìr  eagal  gu  'm  bi  iad  ann  a  leithid  do  staid 
agus  de  chòr  brònach  dubhach  anns  an  robh 
esan,  a  thuirt  an  cràdh  agus  am  pian  anma^ 
**  Aon  bhoinne  do  dh'  uisge  fuar  gu  fuarachadh 
mo  theanga." 

Mur  so  dh*  f  haodainn  mòran  a  chuir  ris  do 
nithibhamach  as  an  sgrìobhadh  naomha,  araon 
bagraidhean  agus  geaìl.idhean,  thuilleadh  air 
na  comhairlean  nèamhaidh  ud,  na  cronachaid- 

ean  gaolach  ud,  ria  gairmean  's  na  guidhean 
saor  ud  do  na  h-uile  seòrsa  pheacaeh, 
araon  sean  agus  òg,  beartach  agus  bochd,  daor 
agus  saor,  glic  agus  gòrach.  lad  sìn  uile,  bha 
iad,  tha  iad,  agus  tha  aobhar  eagail  cho  fad 
'sa  mhaireas  an  saoghal,  gu  'm  bi  iad  air  an 
saltairt  fo  chasan  nam  muc  ud  (cha  abair  mi 
daoine  riu),  a  bhuanaicheas  ann  an  deanamh 
mar  sud.     Ach  gabh  beachd  do  chuid  diù. 

1.  Comhairle  Ciod  a'  chomhairle  nèamhaidh  a 
tha  sin,  far  am  beil  Criosd  ag  ràdh,  "  Ceannaich 
uamsa  òr  air  a  dhearbhadh  an  teine,  a  chum 
's  gu*m  bi  thu  saibhir,  agus  aodach  geal,  a 
chum  gu'n  comhdaichear  thu,  agus  nach  bi 
nàire  do  lomnochdaidh  follaiseach,"  (Tais.  iii. 
17,  18.)  Mar  an  ceudna  sin,  *  Ho !  gach 
neach  air  am  beil  tart  thigibh  a  chum  nan 
uisgeachan,  seadh  thugibh  ceannaichidh  gun 
airgead  agus  gun  luach  f  (Isa.  Iv.  1.)  "  Eisd- 
ibh,  agus  mairidh  'ur  n-anaman  beò,"  rann  3. 
Gabhaidh  greim  do  mo  neart-sa,  a  chum 
's  gu  'm  faod  sibh  sìth  a  dheanamh-rium,  agus 
ni  sibh  bhur  sìth  rium,  Isa.  xxvii.  5. 

2.  Teagasg.  Ciod  an  teagasg  a  tha  'n  so  ! 
<*  Eisdibh  ri  teagasg,  agus  bithibh  glic,  agus 
na  diùltaibh  e.  Is  beannaichte  an  duine  a 
dh'  èisdeas  rium  (arsa  Criosd),  a'  faire  aig  mo 
gheataidh  gach  làtha  a'  feitheamh  aig  ursann- 
an  nio  dhorsan :  oir  es-an  a  gheibh  mise, 
gheibh  e  beatha,  agus  gheibh  e  deagh-ghean 
Deanaibh  saothair  cha-n  ann  air  son  a  bhidh  a 

theirgeas^  ach  air  son  a'  bhidh  a  mhaireas 
chum  na  beatha  sìorruidh  o  'n  Tighearn," 
(Gnà.  viii.  33 — 35.)  "  Thugaibh  an  aire  nach 
meall  duine  sam  bith  sìbh  air  chòr  sam  bith." 
"  Saoithrichibh  cha-n  ann  air  son  a  bhìdh  a 
thèid  'am  mugha,  ach  air  son  sin  a  mhaireas 
chum  na  beatha  mhaireannaich,  ''  Deanaibh 
spàirn  chruaidh  gu  doi  a  steach  air  a' 
gheata  chumhann.  Creid  anns  an  Tighearn'  losa 
Criosd,  agus  bithidh  tu  air  do  thearnadh," 
(Gnà.  viii.  33 — 35,  Eoin  vì.  27,  Gniomh.  xvi. 
31.)  Na  creidibh  na  h  uile  spiorad,  ach  dearbh- 
aibh  na  spioradan.  Na  mùchaibh  an  spiorad. 
Gabhaibh  grèim  air  beatha  shìorruidh.  *'  Gu 
ma  h-ann  mar  sin  a  dhealraicheas  bhur  solas 
an  làthair  dhaoine,  chum  gu  'm  faic  iad  bhur 
deagh  obair,  agus  gun  toir  iad  glòir  do  bhur 
n-nathair  a  ta  air  nèamh,''  (Mat.  v.  16,) 
''  thugaibh  an  aire  agus  bithibh  'n  ur  faire  an 
aghaidh  cealgaireachd,''  ^'  deanaibh  faire,  agus 
bithibh  stuam.  lonnsaichibh  dhiom-sa  (arsa 
Criosd),  Thigibh  g' am  ionnsaidh-sa.'' 

3. — Roi  rahhaidh.    Ciod    an  roi-rabhaidh 
a  ta  'n  so  ? 

A  chionm  gu'm  beil  fearg  riut,  tabhair  an 
aire  nach  toir  e  air  falbh  thu  le  a  bhuile  an  sin 
chashaor  èirigmhòr  thu.  (lob  xxvii.  18.)  ^' Na 
bithibh  rifanaidaireagalgundeanairbhurcuibh- 
richean  làidir ;  oir  chuaia  mi  o  lehobhah  Tighearna 
nan  sluagh  sgrios  eadhoin  air  a  shònrachadh 
air  an  tìr  uile,"  (Isa.  xxviii.22.)     Thugaibli  an 

atre,  nime  sìn,  aìr  eagal  gu  'n  tig  oirbh  sin 
a  ta  sgrìobhte.  Feuchaibh,  sibhse  a  hjichd- 
tarcuis,  agus  gabhaidh  iongantas,  agus  rachaibh 
am  mugha.  Oir  feuch,  oibrichidh  mise  oibir 
ann  *ur  lathaibh-sa,  oibir  nach  creid  sibh  idir, 
ged  chuireàdh  duine  an  cèill  i  duibh,  (Gniomh. 
viii.  40,  41.)  ''  An  tì  a  shaoileas  e  bhi  'na 
sheasamh,  thugadh  e  aire  nach  tuit  e."  (1  Cor. 
X.  12.)  "Deanaibh  ùrnaigh,  chum  's  nach  tuit 
sibh  ann  am  buaireadh,''  (Luc.  xxii.  40.) 
"  Uime  sin  Biodh  faitcheas  oirnn  air  eagal 
air  bhi  do  ghealladh  dol  a  steach  d'a 
shuaimhneas  air  f  hàgail  againn,  gu  'n  tigeadh 
aon  neach  agaibh  an  dèigh-làimh  air," 
(Eabh.  iv.  1.)  <*  Uime  sin  is  àiU  leam  bhur 
cuir  an  cuimhne  ged  bha  fhios  agaibh  aon 
uair  air  so  cionnas  an  deigh  do'n  Tighearna 
am  pobull  a  shaoradh  à  tìr  na  h-Eiphit  asgrios 
e  an  deigh  sin  an  dream  nach  do  chreid," 
(lud.  5.)  Deann  greim  daighean  air  na'm  beil 
agad,  chum  nach  glac  duine  sam  bith  do  chrùn, 
Tais.  iii.  11. 
4. — Comhfhurt,  Ciod  an  comhf  hurt  a  ta  'n  so  ? 
An  tì  a  thig  do  m'  ionnsaidh-sa,  cha  tilg 
mi  air  chòr  sam  bith  a  mach  e/'  (Eoin  vi.  37«) 
"  Thigibh  a  m'  ionnsaidh-sa  sibbse  uile  a  ta  ri 
saothair,  agus  fo  throm  uallach  agus  bheir  mise 
suaimhneas  dhuibh,"  (Mat.  xi.  28.)  "  Biodh 
deagh  mhisneach,  agad  tha  do  pheacannan 
air  am  mathadh  dhut,  (oir)  ghràdhaich  mise 
thu  le  gràdh  sìorruidh/'  (ler.  xxxi.  3.)  "  Tha  mi 

a'  leagadh  sìos  mo  blieath  air  son  mo  chaoirich/* 
tha  mì  a'  leagadh  sios  mo  bheatha  chum 
gu  'm  bi  beath'  aca-san  agus  a  chum  gu  'm  bi 
i  aca  ni's  ro  phailte.  "Chuala  mi  thu  ann  an 
àm  taitneach,  agus  ann  an  latha  slàinte 
chuidich  mi  thu."  (2  Cor.  vi.  2.)  Ged  bhiodh 
am  peaeannan  mar  sgàrlaid,  biodh  iad  cho 
geal  ri  sneachd  ;  ged  bhiodh  iad  mar  chrim- 
son,  bithidh  iad  mar  ollainn.  "  Oir  dhubh 
mi  'mar  neul  t'  euceartan,  agus  mar  cheò 
do  lochdan  ;  pill  rium,  oir  shaor  mis'  thu," 
Isa.  xliv.  22. 

5. — Cràdh  dhaibhsan  a  thig  gearr,   O  Cràdh 
dubhach  ! 

*'  Cionnas  a  thug  mi  fuath  do  theagasg 
agus  a  rinn  mo  chridhe  tàir  air  achmhasan  ? 
agus  nach  robh  mi  uamhal  do  ghuth  mo  luchd- 
teagaisg  agus  nach  d'  aom  mi  mo  chluas 
riu-san  a  theagaisg  mi !"  (Gnà.  v.  1 1 — 13.) 
''  Mallaichidh  iad  an  rìgh  agus  an  Dia,  agus 
seallaidh  iad  suas.  Agus  seallaidh  iad  air 
an  talamh,  agus  feuch  teanndachd  agus 
doilearachd  dubhar  an  àmhghair  :  agus  bithidh 
iad  air  amfuadach  do  thiugh-dhorchadas,"  (Isa. 
viii.  21,  22.)  "  Sgaoil  e,  thug  e  do  na  bochdan, 
mairidh  f  hìreantachd  gu  bràth. — Chì  an  droch 
dhuine,  agus  bithidh  fearg  air,  casaidh  e  f  hiac- 
lan  agus  seargaidh  e  as ;  sgriosar  miann  nan 
aingidh,  Salm,  cxii.  9,  10. 

"  Ann    sin   bithidh  gul,  'nuair   a   chì   sibh 

Abraham,  Isaac,  agus  lacob,  agus  na  fàidhean 
uile  ann  an  rìoghachcl  Dhè,  agus  sibh  fèin  air 
bhur  tilgeadh  a  mach,"  (Luc.  xiii.  28.)  Tha 
na  nithe  sin  uile  air  an  cuir  suarach  leis  an 
t-saoghal. 

An  uiread  so  gu  h-aithghearr,  a  thaobh, 
gu  'm  beil  daoine  ain-diadhaidh  a'  cur  nan 
sgriobturan  suarach,  agus  nach  eil  iad 
a'  toirt  creideas  dhaibh,  'nuair  a  tha  'n  f  hìr- 
inn  a  ta  air  a  cuir  sios  annta  air  a  cumail  a 
mach  ann  an  soilleireachd  dhaibh,  ach  's  ann 
is  fearr  leo  èigheach  a  mach,  "  Ni  h-eadh 
ach  'nan  èireadh  neach  o  na  mairbh,"  an  sin 
tha  iad  a'  saoilsinn  gu  'm  faodadh  rud  eigin  a 
bhi  air  a  dheanamh  ;  'nuair  mo  thruaighe ! 
ged  a  bhiodh  comharraidhean  a's  iongantasan 
air  an  oibreachadh  le  làmhan  nam  muinntir  a 
ta  searmonachadh  an  t-soisgeul,  cha  bhiodh 
na  creutairean  bochd'  ud  air  an  iompachadh  a 
bheag  ni  bu  luaithe  ged  tha  iad  a'  saoilsinn 
gu  'm  biodh,  mar  a  tha  e  dearbhte  le  giùlan 
nam  muinntir  a  thainig  rompa,  muinntir,  ged 
rinn  an  Tighearn  losa  Criosd  e-fèin,  a  theagasg 
adhaighneachadh  le  miorbhuilean,  marthafos- 
gladh  shùilean  dhall,  tilgeadh  a  mach  dheamh- 
ain  agus  togail  nam  marbh,  bha  iad  cho  fada 
bho  ghabhail  aon  chuid  ris-san  no  r'atheagasg,'s 
gur  ann  a  chuir  iad  e  gu  bàs  air  son  a  shaoith- 
reach.  Ged  rinn  e  cho  liugha  mhiorbhuil 
nam  measg,  gidheadh  cha  do  chreid  iad  e,  (Eoin 


NO  ACAIN  ANMA   DAMNAITE.  209 

xii.  37.)  Acb  gu  dol  seachad  aìr  a  so  cuiridh 
mi  sios  cuid  do  na  h-aobhair  air  son  ani 
beil  iad  a'  ditiltadh  agus  a  deanamh  tàir  air 
na  sgriobturan,  agus  mar  sin  thèid  mi  air 
m'  aghaidh. 

l.  A  chionn  nach  eil  iad  a'  creidsinn  gur 
iad  facal  Dè,  ach  a  roghainn  air  sin  a  saoilsinn 
gur  e  th'  ann  innleachdan  dhaoine,  air  an 
sgrìobhadh  le  luchd-riaghlaidh  seòlt'  eigin,  a 
dh'  aon  rùn  gu  thoirt  air  muinntir  bhochd  ain- 
eolach  gèilleadh  do  dhiadhachd  a  's  uachd- 
aranachd.  Ged  nach  eil  iad  ag  ràdh  so, 
gidheadh  tha  *n  cuid  cleachdaidhean  a'  toirt 
fianais  air :  mar  esan  an  uair  a  chluinneas  e 
briathran  a  mhallachaidh,  gidheadh  a  bheann- 
aicheas  e-fèin  'na  chridhe,  agus  a  their  gu  'm 
bi  sìth,  aige  ged  tha  Dia  ag  radh  nach  bi 
sìth  sam  bith  aige  (Deut.  xxix.  18, — 20.) 
Agus  feumaidh  so  a  bhith,  oir  na  'm  biodh 
daoine  air  so  a  chreidsinn,  gur  e  facal  Dè,  an 
sin  feumaidh  iad  a  chreidsinn  gu  'm  beil  esan 
a  labhair  e  fior,  uime  sin  gu  'm  bi  na  h-uile 
facal  agus  lideadh  air  an  coilionadh.  Agus  ma 
thig  iad  aon  uair  gu  so,  mur  bi  iad  gu  tur  air 
chaothach,  bithidh  oùram  orra  cionnus  a  tha 
iad  g'  an  tilgeadh  fèin  fo  sgiìirsadh  dioghaltais 
sìorruidh.  Oir  b'e'n  t-aobhar  mu'n  do  ghabh 
na  Tesalonianaich  am  facal,  a  chionn  gu  'n  do 
chreid  iad  gu  'm  b'  e  facal  Dè,  agus  cha  n-e 
facal  duine,  facal  a  dh'oibrich  gu  h-èifeachd- 
ach  annta  le  iad  a  chreidsinn  mar  so,  (1   Tes. 

ii.  13,  14.)  "'Nuair  a  ghabh  sibh  ri  facal  Dè 
a  chuala  sibh  uainne/'  ars'  esan,  "gun  do  ghabh 
sibh  ris  cha-n  ann  mar  f  hacal  dhuine,  ach  (mar 
is  e  gu  fìrinneach)  facal  Dè,  a  tha  'g  oibreach- 
adh  gu  h-èifeachdach  annaibhse  a  ta  creid- 
sinn."  Air  chor  as  na'm  biodh  daoine  mhain 
air  a  ghabhail  ann  an  èisdeachd,  no  leughadh, 
no  meòghrachadh,  mar  's  e  facal  Dè,  bhiodh  iad 
air  an  iompachadh.  Ach  am  facal  air  a  shear- 
monachadh  cha-n  eiì  e  deanamh  feum, 
'nuair  nach  eil  e  air  a  mheasgadh  le  creideamh 
annta-san  a  tha  g'  a  èisdeachd.  Eabh.  iv.  1,  2. 
2.  Air  son  nach  eil  iad  d'a  rìreadh  g'  am 
faicinn  fèin  a  thaobh  nàduir,  'nan  oighreachan 
air  an  f  hèirg  mhòir  agus  air  an  dioghaltas  sin 
mu  'm  beil  na  sgriobturan  a'  toirt  fìanais. 
Oir  nan  deanadh  iad  a  mhàin  a  thoirt  fainear 
ciod  e  tha  Dia  a'  cur  roimhe  a  dheanamh  riu- 
san  a  bhuanaicheas  beò  agus  a  bhàsaicheas  'nan 
staid  nàdurraich,  chuireadh  e  iad  an  darna  cuid 
fodha  ann  an  eu-dòchas,  air  neo  bheireadh  e 
orra  teicheadh  air  son  dion  chum  an  dòchais  a 
th'  air  a  chuir  rompa.  Ach  ged  nach  biodh  a 
leithide  do  pheacannan  air  an  cuir  an  gnìomh, 
agus  ged  nach  biodh  riamh  cho  mòr  do  chor- 
raich  air  a  bhagairt,  agus  gu  chur  an  guìomh 
gun  a  bhi  riamh  cho  fagus;  gidheadh  mas  e 
's  gu  'm  beil  an  neach  a  ta  ciontach  gun 
mhothachadh  agus  gu  tùr  aineolach  air  a  sin, 
bithidh  e  neo-chùramach,  agus  cha  bhi  feart 
sam    bith    aige   air    idir.      Agus   gu  'm     beil 

dtine  a  thaobh  nàduir  anns  a'  chor  so,  tha  e 
dearbhte.  Oir  gabh  an  duine  sin  a  ta  gu  'n 
mhothachadh,  agusaineolach  mu  dhèibhinn  an 
truaighe  sin  anns  am  beil  e  thaobh  nàduir ; 
tha  mi  'g  ràdh,  gabh  e  aig  àm  eile,  'nuair  a 
bhios  e  beagan  air  a  dhùsgadh,  agus  a  sin 
cluinnidh  tu  e  a*  guì,  agus  ag  èigheach  a 
mach  cho  fada  's  a  tha  trioblaid  air,  agus 
mothachadh  air  chorraich  Dhè  an  crochadh  os 
a  cheann  ;  '*  A  dheagh  dhaoine,  ciod  a 
dh'  f  heumas  ni  dheanamh  chum  a  bhi  air  mo 
thearnadh  ?'* 

Ged  a  ni  an  duine  ceudna,  aig  àm  eile, 
'nuair  a  bhios  a  chogais  'na  cadal,  agiis  air 
fàs  cruaidh,  laidhe  sios  coltach  ri  cù  sJ  ghobha 
aigbonn  aninnein,  gedbhiodh  na  sradagan  teine 
'g  itealaich  'na  aodann.  Ach,  mar  a  thuirt  mi 
roimhe,  'nuair  a  tha  neach  beagan  air  a 
dhùsgadh,  O  !  ciod  an  obair  a  ni  aon  rann, 
aon  sreath,  cha-n  e  sin  a  mhàin,  ach  aon  f  hacal 
do'na  sgriobturan  naomh'  air  a  chridhe  !  Cha-n 
urrainn  e  ithe,  cadal,  no  obair  a  dheanamh,  no 
cuideachdas  a  chumail  ris  na  còmpanaich  a 
bii'  aige  roimhe  ;  agus  sin  uile  air  son  gu  'm 
beil  eagai  air  gu  'n  tuit  an  damnadh  a  th'air 
ainmeachadh  anns  an  sgriobtur  'na  chòir, 
coltach  ri  Balaam,  a  thuirt,  "  Cha-n  fhaodainn 
dol  thar  facal  an  Tighearna,"  (Aireamh,  xxii. 
18.)  Cho  fada  's  a  bha  rud-eigin  aige  do 
dh'  f  hacal  an  Tighearna  le  ùghdarras,  cruas, 
agus  cumhachd  air  a'  chridhe  ;  ach  aig  àm  eile 

b'  urrainn,  e  theagasg  do  Bhalac  ceap-tuislidh 
a  thilgeadh  roimh  chloinn  Israeil. 

3.  A  chionn  gu  'm  beil  na  sagairt  fheòl- 
mhor  agus  ministearan  gun  ghràs,  a'  diog- 
ladh  cluasan  an  luchd-èisdeachd  le  tealls- 
anachd  agus  mealltaireachd  dhiomhain, 
agus  leis  a  sin  a'  cruadhachadh  an  cridheach- 
anan  aghaidh  simplidheachdsoisgeulagusfacail 
Dè,  nithe  a  chomhairlich  an  t-Abstol  dhaibh- 
san  aig  am  beil  inntinn  gu  teannadh  a  steacli  ri 
Criosd  a  sheachneadh,  (Col.  ii.  8,)  ag  ràdh, 
Thugaibh  an  aire  nach  dean  duine  sam  bith 
(bitheadh  e  na  's  àill  leis)  foirneart  oirbh 
tre  f  heallsanachd  agus  mealltaireachd  dhiomh- 
ain,  a  rèir  beul  aithris  dhaoine,  agus  a 
reir  ceud  thoiseachadh  an  t-saoghail,  agus 
cha  n  ann  a  rèir  Chriosd."  Agus  sibhse  a 
tha  ceangal  suas  'ur  pobuill  ann  an  aineolas 
le  Aristotle,  Plato,  agus  a'  chuid  eile  do 
na  teallsanaich  phàganach  agus  a  searmonach- 
adh  beag,  ma  tha  ni  sam  bith,  do  Chriosd 
air  chòir ;  tha  mi  'g  ràdh  ribh,  gu  'm  faigh 
sibh  gu'n  do  pheacaich  sibh  an  aghaidh  Dhè, 
agus  gu'n  do  mheall  sibh  'ur  luchd-èisd- 
eachd,  'nuair  a  chuireas  Dia,  ann  an  lath'  a' 
bhreitheanais,  aobhar  damnaidh  iomadh  mìle 
do  dh*  anmannan  ri  bhur  cunntas,  agus  e  a  'g 
ràdh,   *<  larraidh  e  am  fuil  air  bhur  làmhan," 

4.  'S  e  aobhar  eile  air  son  am  beil  an  saoghal 
feòlmhor  as  -chreideach  a*  cur  nan  sgriobturan, 
facal    Dè,  cho  suarach,  a  chionn  nach  eiie  a. 

bhreitheanas  air  am  beil  iomradh  anns  na 
sgriobturan,  gu  grad  air  a  cuir  an  gniomh  air 
na  peacaich.  A  chionn  nach  eil  binn  an 
aghaidh  droch  oibre  ga  cur  an  gniomh  gu 
luath,  "uime  sin  tha  cridhe  chloinn  nan  daoine 
làn-shuidhichte  air  olc  a  dheanamh."  (Ecles. 
viii.  11.)  A  chionn  nach  eil  Dia  gu  grad  a' 
bualadh  an  truaghain  bhochd  cho  luath  sa  tha 
e  peacachadh,  ach  a'  feitheamh,  agus 
foighidneach ;  air  an  aobhar  sin  air  do  'n 
t-saoghal  a  bhi  toirt  breith  gu  'm  beil  Dia 
mi-dhìleas  tha  iad  a'  dol  d'a  ionnsaidh,  a  rithist 
agus  a  riihist,  agus  na  h-uile  uair  a*  fàs  ni's 
cruaidhe  's  ni  's  cruaidhe,  gus  fa-dheòigh  gu  'm 
beil  Dia  air  èigneachadh^  an  darna  cuid  gu 
threun  chumhachd  a  shìneadh  a  mach  gu  'm 
pilleadh,  air  neo  am  bàs  a  chuir  còmhia  ris  an 
diabhol  agus  ifrinn  gu  'n  toirt  leo.  "  Shaoil 
thu*'  arsa  Dia  *'  gun  robh  mi  gu  tìir  mar  thu 
fèin,  cronaichidh  mi  thu,  agus  cuiridh  mi  gach 
ni  an  òrdugh  fachomhairdo  shùl.  Smuanaich- 
ibh  a  nìs'  air  so  sibh-sa  nach  chuimhnich  Dia 
air  eagal  gun  reub  mi  às  a'  chèile  gun  neach 
ann  a  theasraigeas."  Salm,l.  20,  21. 

5.  Is  e  aobhar  eile  mu'n  beil  an  saoghal  dall 
a'  cur  tàir  air  lìghdarras  an  sgriobtuir,  a  chionn 
gu  'm  beil  iad  a'  toirt  cluais  do  'n  diabhol,  a 
tha  tre  sheòltachd  a'  tilgeadh  leith-sgeulan 
breugach,  agus  mìneachaidhean  truaillidh,  orra, 
'g  an  eadar-theangachadh  air  dhòigh  nach  bi 
cho  soilleir  a  rèir  inntinn    Dè,  agus  na  riagh- 

ailt  air  son  sèolaidh  do  dh' anmannan  bochiia, 
a'  dearbhadh  orra  gu  'n  feum  iad  eluais  agus 
rathad  a  thoirt  do  rud-eigin  eile  a  thuilleadh 
orra,  agus  a  bharr  orra:  no  tha  e  saoithreachadh 
chum  cumail  a  mach  e  bhi  suarach  agus 
tàireil,  le  thoirt  a  chreidsinn  orra  gur  litir 
mharbh  e,  ni  do  rìreadh  nach  eil  fhios  aca 
ciod  a  tha  iad  ag  ràdh,  no  ciod  air  am  beil 
iad  a'  toirt  dearbhadh.  Oir  cha-n  eil  an 
sgriobtur  cho  marbh,  's  nach  eil  eòlas  air 
comasach  gu  duine  sam  bith  a  dheanamh  glic  a 
chum  slàinte  tre  chreideamh  agus  a'  ghaoil  a  ta 
ann  an  Criosd  losa,  (2  Tim  iii.  15.)  Agus 
tha  e  tarbhach  chum  teagaisg,  achmhasain, 
agus  an  cuir  ceart  an  ionracas,  a  chum  gu  'm  bi 
duine  Dhè  gu  h-iomlan  air  uidheamachadh  a 
chum  na  h-uile  dheagh  oibir  :  rann  17« 

Agus  anns  an  àite  *s  am  beil  e  air  a  ràdh, 
gu  'ni  beil  an  litir  '^  a'  mharbhadh,"  's  e  tha 
e  ciallachadh  an  lagh,  mar  's  e  ministrealachd 
an  dìtidh,  no  cùmhnanta  ghniomha,  agus  mar  sin 
tha  e  do  rìreadh  a'  mharbhadh,  agus  feumaidh 
e  deanamh  mar  sin,  air  son  gu  'm  beil  e  ceart, 
air  son  ionnas  nach  eil  an  neach  a  ta  fodha, 
comasach  air  ùmhlachd  iomlan  dhaonnan  agus 
gun  sgur  a  thoirt  d'a.  Ach  gidheadh  gairmidh 
mi  air  Peadar  agus  Pòl  a  thogail  fianais,  gu'm 
beil  na  sgriobturan  do  dh'  f  heum  ro  urramach, 
ionnas  as  annta  gu  'm  beil  air  a  chumail  a 
mach  dhuinne  rathad  na  beatha ;  agus  mar 
an  ceudna  gum  beil  iad  a*  toirt  deagh  aobhar 

dòchaìs  duinn,  (Rom.  xv.  4.)  «^  Oir  ge  b'  iad 
nithe  sam  bith  a  sgrìobhadh  roimhe  so,  's  ann 
a  chum  ar  teagaisg-ne  a  sgrìobhadh  iad  a 
chum  tre  foighidin  agus  còmhf hurtachd  nan 
sgriobturan,  gu  'm  biodh  dòchas  againn.'* 
Agus  a  rithist,  (Rom.  xvi.  25,  26.)  '*  A  nise  dha- 
san  a  tha  comasach  air  sibhse  a  dhaighneach- 
adh  a  rèir  mo  shoisgeil-sa,  agus  searmonachadh 
losa  Criosd,  (a  rèir  foiilseachaidh  an  riìin- 
dìomhair  a  bha  'm  falach  o  thiseach  an  domhain, 
ach  a  dh'  f  hoiUschaidh,  a  nise,  agus  le  sgrìob- 
turibh  nam  fàidhean,  a  rèir  àithn'  an  Dè  bhith- 
bhuain,  a  tha  air  a  dheanamh  aithnichte  do  na 
h-uile  chinnich  chum  ùmhlachd  a'  chreidimh).'* 
Agus  air  an  aobhar  sin,  cò  sam-bith  iad  a  ta 
cur  suarach  nan  sgriobturan,  tha  iad  a'  cur 
suarach,  sin  nach  eil:  ni's  lugha  'na  facal  Dè  ; 
agus  iadsan  a  tha  a*  cur  sin  suarach,  tha  iad  a' 
cuir  suarach  an  Tì  a  labhair  e  agus  iadsan  a  tha 
deanamh  mar  sin,  sealladh  iad  riìi-fèin,  oir 
dìoghlaidh  Dia  air  an  leithidibh  sin. 
Dh'  f  haodadh  mòran  ni's  mò  bhi  air  a  ràdh 
air  an  nì  so,  ach  cha-n  àill  leam  a  bhi  fad- 
alach. 

Facal  no  dhà  eile,  agus  an  sin  sguiridh  mi 
labhairt  m'a  so.  Thoir  fainear  cunnart  a  bhi 
cuir  suarach  briathran  nam  fàidhean  no  nan 
abstol,  cò  dhiù  a  bhios  iad  air  son  leasachaidh, 
cronachaidh,  comhairle,  rabhaidh,  no  nan 
gairmean  agus  'nan  geallaidhean  a  th'  annta. 
1.  Thaanmannan  mar  sin  a'  brosnachadh  Dhe 

gu  fèirg,  agus  gu  dhìoghaltas  a  chur  an  gnìomh 
orra."  Dhiùlt  iad-san  èisdeachd,  agus tharruinn 
iad  an  guailleann,  agus  dhruid  iad  an  eluasan 
mu'n  cluinneadh  iad  an  lagh  agus  na 
briathran  a  chuir  Tighearna  nan  sluagh  le 
Spiorad,  leis  na  fàidhean  roiinhe  ;  so,  air  an 
aobhar  sin  thainig  corraicli  mhùr  orra^^  Sech. 
vii.  11,  12. 

2.  Cha  toir    Dia   feart  orra   'nan    truaighe. 
^'  Achionn  gu  'n  do  ghairm  mi'  agus  gu  'n  do 

dhiùlt  sibhse,  gu  'n  do  shìn  mi  mach  mo  làmh, 
agus  nach  tug  duine  sam  bith  an  aire;  ach  gu'n 
do  chuir  sibh  an  neo-bhrìgh  m' uile  chomhairlean, 
agus  nach  b'àiil  leibh  a  bheag  dom'achmhasan: 
Ni  mise  mar  an  ceudna  gàire  ri  'r  sgriosa ;  ni 
mi  fanaid  'nuair  a  thig  bhur  n-eagal.  'Nuair  a 
thig  'ur  n-eagal  mar  f  hàsachadh,  agus  a  thig  'ur 
lèir.sgrios  oirbh  mar  ioma-ghaoith.  An  sin 
gairmidh  iad  ormsa^  ach  cha  fhreagair  mi : 
iarraidh  iad  mi  gu  moch,  ach  cha-n  f  haigh 
iad  mi/'  Gnà.  i.  25—28. 

3.  Tha  Dia  mar  is  tric  a'  toirt  thairis  an 
leithide  sud  do  dhaoine  do  mheallaidhe-an  gu 
creidsinn  bhreug.  A  chionn  nach  do  ghabh 
iad  gaol  na  fìrinn,  a  chum  gu  'm  biodh  iad 
air  an  tearnadh,  air  an  aobhar  sin  cuiridh  Dia 
do  'n  ionnsaidh  meallaidhean  laidir,  ionnus 
's  gu  'n  creid  iad  breug,  a  chum  's  gu  'm  bi 
iad  uile  air  an  dìteadh,  2  Tesal.  ii.  10 — 11. 

4.  Am  am  facal,  iadv^an  a  bhuannaicheas 
ofiar  sin,   a'  diùltadh   agui  V  deanamh  tàir  air 

facal  Dè,  is  iad  a  chuid  as  mò,  's  a  th*  air  an 
òrduchadh  gu  bhi  air  an  dìteadh.  Air  do 
mhic  sheann  Eli  gun  èisdeachd  ri  guth  an 
athar,  g'an  cronachadh  air  son  an  cuid 
peacannan,  ach  a  bhi  eas-umhal  d'a  ghuth, 
tha  e  air  a  radh,  '*  B'  ann  a  chionn  gu  'm  b'  àill 
leis  an  Tighearna  am  marbhadh,"  (1  Sam.  ii. 
25.)  A  rithist,  faic  an  2  Eachd.  xxv.  1.5,  16, 
air  do  Amasiah  peacachadh  an  aghaidh  an 
Tighearna,  chuir  e  da  ionnsaidh  fàidh  chum 
a  chronachadh  ;  ach  arsa  Amasiah,  "  Leig 
dhiot,  c'arson  a  bhidh  tu  air  do  bhualadh  ?'' 
(Cha  d'  èisd  e  ri  facal  Dè).  A  an  sin  leig 
am  fàidh  dheth,  ag  radh,  Tha  f  hios  a^am 
gu  *n  do  rùinich  Dia  do  sgrios,  do  bH'rìgh 
nach  d'  èisd  tha  ri  mo  chomhairle-sa. '  Leugh 
air  an  aobhar  sin,  agus  gu'm  a  h-ann  a  bheir  an 
Tighearn  tuigse  dhut.  Oir  bithidh  crìoch 
thruagh  air  a'  mhuinntir  ud  a  thèid  air  an 
aghard  ann  am  peacachadh  an  aghaidh  Dhè, 
a'  diùltadh  f  hacail. 

Dh'  f  haodadh  nithe  eile  a  bhi  air  an  toirt 
fainear  o'n  rann  so,  nithe  aig  an  àm  so  air  an 
tèid  mi  seachad  ;  ann  an  cuid  air  son  gu  'n 
do  bheanadh  ris  an  t-sùim  aca  cheana,  agus 
faodaidh  iad  a  bhi  ni  's  ro  shoilleire  air  an 
luaidh  anns  an  ath  rann  a  leanas  ;  agus  air  an 
aobhar  sin  labhraidh  mi  beagan  bhriathran  ris 
an  ath  rann^  agus  mar  sin  teannaidh  mi  gu 
co  dhùnadh. 

Agus  thuirt  e  ris^  mur  èisd  iad  ri  Maois  agus 
ris  na  fùidhean,  cha  mhò  a  chreideas  iad ;  ged 
èireadh  neach  o  na  mairbh, — Rann,  31. 

*^  Agus  thuirt  e."  'S  e  sin,  agus  thug  Dìa 
freagairt  do  na  briathran  a  labhradh  anns  an 
rann  roimhe  so,  ^'  Agus  thuirt  e  ris,  mur  èisd 
iad  ri  Maois,"  &c.  Mar  gu  'm  biodh  e  air  a 
radh,  bha  Maois  na  dhuine  iomraiteach,  'na 
dhuine  fiùghail,  duine  a  labhair  ri  Dia  aghaidh 
ri  aghaidh,  mar  a  labhras  duine  r'a  chairid  ;  na 
briathran  a  labhair  Maois,  bha  iad  mar  a 
dh'àithn'  mise  dha  iabhairt  ;  cuireadh  an  tì  a 
thogras  teagamh  annta,  aidichidh  mise  iad, 
bheir  mise  creideas  daibh,  beannaichidh  mise 
iadsan  a  theannas  a  steach  riù>  agus  mallaich- 
idh  mi  iadsan  a  dhiùltas  iad. 

Chuir  mise  na  fàidhean  ihuca,  cha  do  ruith 
iad  o'n  seòiadh  fèin  ;  thug  mise  dhaibh 
ùghdarras  :  chuir  mi  mach  iad  agus  dh'  innis 
mi  dhaibh  ciod  bu  chòir  daibh  a  ràdh.  Ahn 
am  facal,  dh'  innis  iad  do  'n  t-saoghal  ciod  a 
tha  Yxùxì  orm  a  dheanamh,  araon  do  pheacaich 
agus  naoinih  ;  "  Tha  Maois  agus  na  fàidhean, 
ac'  èisdeadh  iad  riu-san."  Air  an  aobhar  sin, 
esan  a  dhiùltas  agus  a  thiondaidheas  a  chùl,  aon 
chuid  air  na  bagraidhean,  na  comhairlean,  na 
teagasgan,  na  cuiridhean,  na  gairmean,  na 
geallaidhean,  no  ciod  sam  bith  eile  a  dh'  àithne 
mise  dhaibh    a    labhairt,    a  thaobh    tearnaidh 

agus  beatha,  agus  a  tbaobh  seòlaidhean  ann  an 
sin,  bithidh  e  cinnteach  cuibhrionn  a  bhi  aige 
anns  na  h-iomadh  mallachd  a  labhair  iad,  agus 
anns  an  teagasg  a  th'  air  a  labhairt  leo.  A 
rithist,  "  Mur  èisd  iad  ri  Maois  agus  na 
fàidhean,''  &c.  Mar  gu  'm  biodh  e  air  a  ràdh, 
B'  àill  leatsa  gu  'n  cuirinn  neach  o  na  mairbh 
do  'n  ionnsaidh  ;  Ciod  ara  feum  a  nì  sin  ?  Tha 
m'  inntinn-s'  aca  cheana,  chuir  mi  'n  cèiH 
dhaibh  an  ,nì  ris  am  beil  mi  rùnachadh 
seasamh,  araon  air  son  tearnadh  nam  muinntir 
a  chreideas,  agus  dìteadh  nam  muinntir  nach 
creid.  An  ni  sin,  uime  sin  a  thuirt  mi,  co-lion- 
aidh  mi,  cò-dhiù  a  dh'  èisdeas  no  nach  èisd. 
Agus  a  thaobh  an  iarrtais  so  agad-sa,  bu  cho 
math  dhut  iarraidh  orm  Bìoball  iìr  a  dheanamh 
agus  mar  sin  gu  atharrachadh  mo  cheudbhriath- 
ran  a  labhair  mi  le  beul  m'  f  hàidhean.  Ach  is 
mise  Dia,  agus  cha  n-e  duine,  agus  tha  m' 
fhacal  neo-chaochlaideaeh,  agus  seasaidh  e 
cho  daighean  sa's  urrainn  m'  òrduighean 
a  dheanamh.  Thèid  nèimh  agus  lalamh 
seachad,  ach  cha  tèid  aon  phonc  no  aon  lide 
do  m'  fhacal-sa  seachad  gu  bràth.  Ged 
bhidh  agad  deich  mìle  do  bhràithrean,  agus 
gach  aon  diù  ann  an  cunnart  anam  a  chall, 
mur  teann  e  steach  ris  na  th'  air  a  chuir  sios 
agus  air  a  chumail  air  chuimhne  ann  an 
sgriobturan  na  firinn' :  feumaidh  iad  eadhon 
gach  aon  diù  dol  am  mugha,  agus  a  bhi  air  an 
dìteadh    gu  bràth  ann  an    ifrinn ;    oir   cha  'n 

urrainn  na  sgriobturan  a  blii  aìr  am  briseadh. 
Cha  d'  rinn  mise  an  cuir  cho  neo-chomhairi- 
ichte  sin  chura  an  gairm  air  ais  a  rithist  le 
beachd-smuain  eile.  Cha  d'  rinn,  Oir  tha  mi 
labhairt  ann  am  fìreantachd,  agus  ann  am 
breitheanas,  (Isa.  Ixiii.  1 — 3,  agus  ann  am 
mòran  gliocas  agus  comhairle.  Air  dha  a 
bhi  uime  sin  aìr  dol  a  mach  às  mo  bheul 
air  an  dòigh  so,  cha  phiU  e  air  ais  gu'n 
tairbhe  gus  an  co-lion  e  an  ni  chum  an  do  chuir 
mi  mach  e. 

Ach  a  rithist,  tha  thu  saoilsinn  gu'n 
oibrich  miorbhuilean  agus  iongantasan  ni's 
mò  orra,  nì  a  ta  toirt  ort  a  ràdh, — "  Cuir 
neach  o  na  mairbh."  Ach  an  so  tha  thu  ann 
am  mearachd,  oir  dhearbh  mise  iad  leis  a  sin 
aon  uair  agus  a  rithist,  leis  na  's  liugha  na  aon, 
no  dithis,  no  triùir  do  mo  sheirbhisich.  Cia 
lion  miorbhuil  a  rìnn  mo  sheirbheiseach  Maois 
oibreachadh  le  àithn'  uamsa  ann  an  tìr  na 
h-Eiphit,  aig  a'  mhuir-ruaidh,  agus  anns  an 
fhàsach?  Gidheadh  cha  robh  muinntir  na 
ginealaich  sin  idir  ni  bu  luaithe  air  an  iomp- 
achadh  air  son  sin,  ach  an  deigh  sin  uile,  's  ann  a 
rinn  iad  ceannairc,  agus  mhiannaich  iad  fathast 
'nan  cridheachan,  agus  phiU  iad  air  an  ais  do  'n 
Eiphit,  (Gniomh.  vii.)  Nach  iomadh  mior- 
bhuil  a  rinn  Samuel,  Daibhidh,  Elias,  Elisha, 
Daniel,  agus  na  fàidhean,  maille  ri  mo  Mhac- 
sa,  a  thog  na  mairbh,  a  thilg  a  mach  deamhnan 
a  thug  orrasan  a  bha  air  am  breith  dall  a  bhi 

faicinn  agus  a  dh'  aisig  buill-cuirp  ?  Gidh- 
eadh  air  son  so  uile  (mar  a  thuirt  mi 
roimhe)  dh'fhuathaich  iad  e,  cheus  iad  e.  Thog 
mise  bho  na  mairbh  e,  agus  thaisbean  e  d'  a 
dheisciobuil,  a  bha  air  an  gairm,  agus  air  an 
taghadh,  agus  dìleas,  agus  thug  e  dhaibh 
àithne  agus  ùghdarras  gu  dol  a  thogail  fianais 
air  an  f  hìrinn  so  do'n  t-saoghal  ;  agus  a  chum 
an  nì  ceudna  a  dhearbhadh  agus  a  dhaigh- 
neachadh,  rinn  e  comasach  iad  gu  labhairt  le 
iomadh  seòrsa  theangan,  agus  gu  oibreachadh 
miorbhuilean  nach  bu  ghann ;  gidheadh  bha 
geur-leanmhainn  mbòr  air  a  togail  'nan  agh- 
aidh,  ionnas  gur  tearc  dhiù  abhàsaich 'nan 
cuid  leapaichean.  Agus  uime  sin,  ged  tha 
thusa  smuaineacliadh  gu  'n  dean  miorbhuil  na 
h-uiread  driìghaidh  air  an  t-saoghal,  gidheadh 
tha  mise  'g  ràdh  nach  dean  :  *'  Oir  mur  creid 
iad  Maois  agus  na  fòidhean,  cha  mhò  a 
chreideas  iad  ged  èireadh  neach  o  na 
inairbh." 

O  na  briathran  so  uime  sìn  thoir  an  aire 
do  'n  fhìrinn  so ;  eadhon,  gu  'm  beil  iad-san  a 
dhiùltas  agus  nach  creid  Maois  agus  na  fàidhean 
'nan  sluagh  ro  chruaidh-chridheach,  nach  creid 
's  nach  gabh  comhairle  ged  èireadh  neach 
o  na  màirbh. 

ladsan  nach  toir  spèis  do  na  sgriobturan 
naomha,chumtionndadhriDia,  air  dhaibh  a  bhi 
faicinn  gu'm  beil  iad  a'  toirt  fianais  mu  thim- 
chioll  a  mhathais  agus  a  thròcair,  cha-n  eii  ach 

beag  dòchais  air  gu*in  bi  iad  air  an  tear- 
nadh  :  "  Oir  eha  ghabh  iad  comhairle  's  cha 
chreid  iad  ged  èireadh  neach  o  na  mairbh." 
Tha  'n  fhìrinn  so  air  a  dearbhadh  le  losa 
Criosd  fèin  ;  ma  leughas  tu  Eoin  v.  far  am 
beil  an  Tighearn  a'  labhairt  uime-fèin,  gur  e 
an  dearbh  Chriosd ;  tha  e  toirt  a  steach 
ceithir  no  cùig  do  dh'  f  hianaisean  gu  cuir  leis 
n'a  thubhairt  e.  1.  Eoin  Baiste.  (2.)  Na  h-oib- 
richean  a  thug  'Athair  d'a  r'  an  deanamh. 
(3.)  Athair  a  labhairt  o  nèamh.  (4.)  Teisteas 
nan  sgriobturan,  'nuair  a  bha  so  uile  deante, 
a'  faicinn  fathast  nach  creideadh  iad,  tha  e 
cur  na  coire  air  aon  do  'n  dà  ni  so. 

1.  An  spèis  a  th'  aca  do  mheas  am  measg 
dhaoine. 

2.  Nach  -do  chreid  iad  sgriobhaidhean  nam 
faidhean,  eadhon  Maois  agus  càch.  "  Oir 
'nan  creideadh  sibh  Maois,"  ars'  esan  *^  chreid- 
eadh  sibh  mise  ;  oir  sgrìobh  e  mu  mo 
thimchioll  ;  ach  mur  creid  sibh  a  sgrìobh- 
aidhean-sa,  cionnus  a  s'  urrainn  sibh  mo 
bhriathran-sa  chreidsinn  ?"  A  nise,  tha  mi 
'g  ràdh,  esan  a  ni  tàir  air  na  sgrìobturan,  agus 
air  teisteas  nam  fàidhean  a  ta  annta  mu  thim- 
chioll  losa  Criosd,  feumaidh  e  bhi  ann  an  mòr 
cunnart  gu  'n  caill  e  'anam  ;  ma  bhuanaicheas 
e  anns  a  chor  so  :  do  bhrìgh  gu  'm  beil  esan, 
a  ta  deanamh  tàir  air  an  teisteas,  a'  deanamh 
mar  an  ceudna  tàir  air  an  ni  mu  thimchioll  am 
beil  e  toirt  fianais  ;  abradh  e  an  aghaidh  so  cho 

tric  's  a  thogras  e.  Oia  mar  a  cbuir  losa  Criosd 
an  so  sìos  an  t-aobhar  air  son  nach  eil  daoine 
a'  gabhail  ris  ;  mar  sin  chuir  an  t-Abstol  sios 
ann  an  àit*  eil*  a  rithist  na  h-aobharan  sin  le  an- 
troraachadh  àrd  agus  laidir,  (1  Eoin  v.  10.) 
ag  ràdh,  **  An  tì  a  chreideas  ann  am  Mac 
Dhè  tha'n  f  hianais  aige  ann  fèin  :  an  tì  nach 
creid  Dia,  rinn  e  breugaire  dheth,  do  bhrìgh 
nach  do  chreid  e  an  f  liianais  a  rinn  Dia  mu 
thimchioll  a  Mhic/'  An  fhianais,  their  thu, 
ciod  e  sin  ?  'S  e  eadhon  an  teisteas  a  thug 
Dia  mu  thimchioll  le  beul  nam  fàidhean 
naomh'  uile  bho  'nuair  a  thoisich  an  saoghal, 
(Gniomh.  iii.  20.)  'S  e  sin,  Dia  a  chur  a  Spiorad 
naomh'  ann  an  cridheachan  a  shèirbhisich,  na 
fàidhean  agus  na  h-abstoil,  ghiùlan  esan,  le 
'Spiorad  annta-san,  fianais  do  dh*  f  hìrinn  an 
tearnaidh  le  Mhac  losa,  araon  roimhe  agus  an 
dèigh  a  theachd.  Agus  so  mar  tha  'n  t  àite 
sin  gu  bhi  air  a  thuigsinn,  a  ta  'g  radh,  *'  Tha 
triùir  a  tha  togail  fianais  air  thalamh,  an 
Spiorad,  an  t-uisge,  agus  an  f  huil."  'S  e 
sin,  an  Spiorad  anns  na  h-Abstoil  a  shearmon- 
aich  e  do  'n  t-saoghal,  mar  a  tha  e  soilleir,  ma 
leughas  tu  gu  dùrachdach,  1  Tesal.  iv.  8.  Air 
do  'n  Abstol  a  bhi  labhairt  mu  losa  Criosd, 
agus  ùmhlachd  do  Dhia  troimhe,  tha  e  'g  radli 
mar  so,  '*An  neach  a  ni  tàir,  cha-n  ann  air 
duine  a  tha  e  deanamh  tàir,  ach  air  Dia :  '*  ach 
's  e  sibhse  a  ta  labhairt ;  tha  sin  fior,  ach  is 
ann  leis  an  Spiorad  agus  trid  an  Spioraid.  Esan 

uime  sin  a  ni  tàir,  cha-n  ann  airduine  a  tha  e 
deanamh  tàìr,  ach  air  Dia,  a  thug  mar  an 
ceudna  dhuinne  de  a  Spiorad  naomha.  Tha 
so  uime  sin  mar  dhaighneachadh  laidir  air  an 
fhìrinn  so,  esan  a  ta  deanamh  tàir  air 
an  fhianais  a  th'aig  Dia  le  Spiorad,  'na 
chuid  fàidhean  agus  abstol,  air  f  hoiUseachadh 
dhuinne,  tha  e  deanamh  tàir  air  teisteas  an 
Spioraid,  a  ghluais  iad  gus  na  nithibh  so  a 
labhairt ;  agus  ma  's  ann  mar  sin  a  ta,  an  so 
b'àill  leam  f' hios  f  haighinn,  cionnus  a  *s  urrainn 
duine  no  neach  sam  bith  a  bhi  air  a  thearnadh 
le  losa  Criosd,  a  ta  deanamh  tàir  air  an 
teisteas  mu  thimchioll  Chriosd  ;  seadh,  teist- 
eas  a  Spioraid  fèin  mu  thimchioll  fèin?  Tha 
e  fior,  faodaidh  daoine  bhi  'm  barail  gu  'm 
beil  teisteas  an  Spioraid  aca,  agus  o*n  bharail 
sin,  meas  suarach  a  chur  air  na  sgriobturan 
naomha ;  ach  an  spiorad  sin  a  ta  chòmhnaidh 
annta,  agus  'g  an  teagasg  gu  sin  a  dheanamh, 
cha  n-eil  e  ni*s  fearr  na  spiorad  Shàtain,  ged 
tha  e  g'  a  ghairm  fèin  le  ainm  spiorad  Chriosd. 
"  Chum  an  lagha  uime  sin,  agus  chum  an 
teisteas,''  dearbh  iad  leis  sin,  '<  mur  labhair  iad 
a  rèir  an  f  hacail  so,  is  ann  do  bhrìgh  nach  eil 
solus  annta." 

Tha'n  t-abstol  Peadar  ag  ràdh  mu  Chriosd, 
'nuair  a  tha  è  labhairt  mu  dhèibhinn  a'  ghuth 
ghlòrmhor  a  bh'aige  bho  mhòrachd  oirdheirc, 
"'S  e  so  mo  Mhac  gràdhach,  eisdibh  ris  ;  tha 
e  'g  ràdh  mar  so  riù-san  a   dh'  ionnsaidh    an 

do  sgrìobh  e ;  ^'  Tha  agaibh    mar  an   ceudna 
facal  fhaidheadaireachd;"  is    cinntiche   no  na 
fàidhean,   oir  mar  sìn  faodaidh  tu  a  leughadh  ; 
"  do  'm   math  a  ni  sibh  an  aire  thoirt.*'     'S  e 
sin,   ged  tha  sinne  ag  innseadh  dhuibh  gu  'n 
robh  an  teisteas  oirdheirc  so  againn  o  'bheul 
fèin  gu  soilleir,  gidheadh  tha  agaibh  na  fàidh- 
ean  tba  sinne  ag  innseadh  dhùibh  so,  agus  cha 
ruig  sibh   a  leas  f  hìrinn  a  chuir  an  teagamh 
ach  ged  a  chuireadh,    gidheadh   cha-n   f  hao 
sibh,    cha    chòir    duibh     iad-san    a    ehuir    ar. 
teagamh ;    rannsaichibh     uime    sin    anntasau 
gu   camhanaich  an  làtha,  gus   an  èirich  reu 
na  maidhe  ann  bhur  cridheachan  ;  *s  e  sin,  ga 
am   faigh  sibh    leis   an     spiorad     cheudna 
thug    a     raach     na  sgriobturan,    an    fhìrinn 
air   a  daighnpachadh    do  bhur  n-anmannan,  a 
th'  agaibh  air  a  cur  sios  anns   na  sgriobturan  ; 
gur  e   am  facal  faidheadaireachd  so,  no  nam 
fàidhean,     na    sgriobturan  :    leugh     romhad, 
Oir  arsa  esan  "  Air  dhuibh  fios  so  a  bhi  agaibh 
air  tùs,  nach  eil  faidheadaireachd  sam  bith  do  'n 
sgriobtur,"  &c.  2  Pead.  i.  18—20. 

Ach  their  sibh,  ciod  am  feum  a  th'  air  an 
ìomairt  so  uile,  agus  c*  arson  a  tha  'n  t-àm 
agus  an  t-saothair  so  uile  air  an  caitheadh 
ann  an  labhairt  mu  thimchioll  so,  a  tha  gu 
cinnteach  air  a  chreidsinn  cheana?  Is  ni  so  a 
th*  air  a  chreidsinn  leis  na  h-uile,  gur  e  na 
sgriobturan  facal  Dè,  am  facal  cinnteach 
faidheadaireachd   sin  ;  agus  uime  sin  cha-n  eil 

math  dut  a  bhi  caitheadh  t'ùine  ann  an 
dearbhadh  'nan  nithe  so,  agus  an  fhirinn 
ac',  a'  faicìnn  gu  'm  beil  sinn  ag  aideachadh 
na  Tirinn  so,  mu  'n  do  labhairt  thu  do 
bhrelh  mu  'n  dèibhinn. 

Freag,  1.  Cha-n  urrainnear  fianais  a  thogail 
le  fìrinnean  Dè  mò  *s  tric ;  faodaidh  tu  a 
radh  cho  math,  cha-n  eil  math  dhut  losa 
Criosd  a  shearmonachadh  cho  tric,  a'  faicinnn 
gu  'n  robh  e,  agus  gu  'm  beil  e  air  a  ghabhail 
air  son  an  f  hìor  Mhesiah  cheana. 

2.  Ged  dh'  fhaodas  mòran  a  shaoilsinn 
guAn  beil  iad  a'  creidsinn  nan  s^rìobturan, 
gidheadh  na'm  bidh  iad  a  mhàin  gu  math  air 
an  ceasnachadh,  gheibheadh  sibh  iad  an  dara 
cuid  le  facil  beòil,  air  no  le  caithe'beatha,  no 
co-Iabhairt,  ag  àicheadh,  a'  diìiltadh,  agus  a' 
deanamh  tàir  air  na  sgriobturan  naomha 
Tha  e  fior,  tha  aontachadh  baralach,  eachd- 
raidheil  anns  a'  cheann,  tha  mi  'g  radh,  ann  an 
ceann  mòrain,  no  chuid  a  s  liugha,  do  'n 
f  hìrinn  a  th'  anns  an  sgriobtur ;  ach  dearbh- 
aidh  iad,  tha  mi  'g  ràdh,  agus  cha-n  f  haigh 
sibh  ach  beag,  ma  gheibh  sibh  a  bheag  sam 
bith,  do  chreideamh  oibreachaidh  Dhè  ann  an 
cridheachan  dhaoine  truagha,  chum  nan  sgriob- 
turan  a  chreidsinn  agus  na  nithe  a  tha  air  an 
cuir  sios  annta.  Tha  iomadh,  seadh,  a'chuid 
a  's  liugha  do  dhaoine  a'  creidsinn  nan  sgrob- 
turean,  mar  a  tha  iad  a'  creidsinn  faoin-sgeul 
naigheachd,    eachdruidh,   seanachas   mu  nach 

eil  cinnt  sam  bith  ;  ach  mo  thruaighe  !  cha  n  eil 
ann  ach  ro  bheagan  a  ta  da-rìreadh,  agus  ann 
ara  fìrinn,  a'  creidsinn  gur  iad  na  sgriobturan 
dearbh  f  hacal  Dè. 

CunnuiL  Ach  their  sibh,  tha  so  'na  ni  iong- 
antach  leamsa. 

Freag'  Agus  tha  mise  ga  niheas  na  nì  a  cheart 
cho  f  ìrinneach  agus  cha  n-eil  mi  an  amharus 
ach  gu  a  dheanamh  aithnichte,  nach  eil  ach 
beagan,  seadh,  fior  bheagan,  a  tha  gu  h-èif- 
eachdach  (oir  *s  ann  air  sin  tha  mi  beachd- 
achadh)  a'  creidsinn  nan  sgriobturan  agus 
na  firinnean  a  th*  air  an  cuir  sios  annta,  agus 
mu  thimchioll  an  ni  mu'm  beil  iad  a'  labhairt. 
Ach  gu  leigeadh  ris.  agus  sin  gu  h-èif- 
eachdach  (ma's  àill  le  Dia)  cuiridh  mi  sios 
dhuibh  na  h-oibrichean  fa  leth  a  ih*  aig 
na  sgriobturan  orra-san,  a  tha  gu  h  èifeachd- 
ach  a'  creidsinn  nan  nithe  a  tii'  air  an  cuir 
sios  annta. 

1.  Esan  a  tha  gu  h-èifeachdach  a'  creidsian 
nan  sgriobturan,  bha  e  an  toiseach  air  a 
mhàrbliadh,  tha  mi  'g  ràdh  air  a  mhàrbhadh 
le  ùghdarras  nan  sgriobturan  naomha ;  air 
a  mharbhadh  gu  tùr  ann  an  seadh  spior- 
adail,  leis  na  sgriobturan  naomha,  air  dhaibh 
a  bhi  air  an  cuir  dhachaigh,  leis  an  spiorad 
sin  a  thug  iad  a  mach  air  an  anam.  "  Tha 
'n  litir  a'  marbhadh,"  tha  'n  litir  a'  marbh- 
adh  dhaoine,  (2  Cor.  iii.  6 ;)  agus  so 
chunnaic  agus  thuig  Pòl  so  mu'm  b'  urrainn  e 

ràdh,  <'  Tha  mi  a'  creidsìnn  na  h-uile  a  labhair 
na  fàidhean."  'S  an  àit  am  beil  e  'g  ràdh, 
*'  Bha  mie  beò  as  eagmhais  an  lagha  uair- 
èigin;"'se  sin,  annamst9LÌdnàdurraich,munrobh 
an  lagh  air  a  chur  air  mo  cridhe  le  cumhachd ; 
''  Ach  air  teachd  do'n  àithne  dh'  ath-bheothaich 
am  peacadh,  agus  fhuair  mise  bàs, — Agus 
an  àithne  a  dh'òrdnicheadh  a  chum  beatha, 
f  huaireadh  dhomhsa  chum  bàis  i  ;  oir  air 
do  'n  pheacadh  fàth  a  ghlacadh  tre  'n  àithne 
mheall e  mi,  agus  leis  a  sin  mharbh  e  mi,"  (Rom. 
vii.  9 — 11.)  A  nise  an  ni  sin  do'm  beil-sa  gairm 
na  litreach  ann  an  Cor.  tha  'n  lagh  airaghairm 
dheth  ann  an  Rom.  vii.  a  tha  lecumhachd  agus  a 
h-oibreachadh,  mar  a  tha  i  aira  làimhseachadh 
le  Spiorad  Dhè,  air  tùs  a  màrbhadh,  sl 
marbhadh  nan  uile  ath'airan  deanamh  comas- 
ach  air  na  sgriobturan  a  chreidsinn.  Tha 
mise  a'  marbhadh,  arsa  Dia ;  's  e  sin,  leis  an 
lagh.  Tha  mi  a'  tolladh,  tha  mi  a'  leòn,  tha 
mi  a'  bioradh  dhaoine  a  steach  chura  an  dearbh 
chridhe,Ie'ncuidpeacannanan  aghaidhan  lagha 
fheuchainn  dhaibh  (Deut.xxxìi.  69  ;  Gniomh.ii. 
36,  37.)  Agus  esan  a  tha  aineolach  air  aso,  tha 
e  mar  an  ceudna  aineolach  air  an  sgriobtur, 
agus  cha-n  eil  e  gu  fìrinneach  agus  gu  h-èif- 
eachdach  a'  creidsinn  nan  sgriobturan. 

Ach   their    sibh,   Cionnas  a  tha   'n  lagh  a' 
màrbhadh,  a'  fàgail  màrbh  a' chreutair  bhoehd. 

Freag.  1.  Tha  'n  litir  no  'n  lagh   a'  màrbh- 
adh  mar  so  ;  tha  i  air  a'  cur  dhaehaigh  air  an 

anam,  agus  a'  leigeadh  ris  do  'n  anam  a' 
pbeacannan  an  aghaidh  an  lagha;  agus  a' 
feuchainn  do  'n  anam  cuideachd,  nach  urrainn 
e  gu  h-iomlan  ceartas  De  a  riarachadh  air 
son  briseadh  an  lagha,  uime  sin  tha  e  air  a 
dhìteadh,  (Eoin  iii.  19.)  Thoir  an  aire,  an  tì 
nach  creid,  tha  e  air  a  dhìteadh  cheana  eadhon, 
leis  an  lagh,  's  e  sin,  tha  'n  lagh  g'a  dhìteadh, 
seadh,  dhìt  se  e  air  son  a  pheacannan  *na 
aghaidh ;  mar  a  ta  e  a  sgrìobhte,  "  Is  mall- 
aichte  gach  neach  nach  buanaich  anns  na 
h-uile  nith  a  ta  sgrìobhte  ann  an  leabhar  an 
lagha  chum  an  deanamh,"  (Gal.  iii.  10.)  A  nise 
tha  na  h-uile  neach  mar  a  ta  iad  a'  teachd  a 
steach  do  'n  t-saoghal,  anns  a'  cliòr  so,  's  e  sin, 
air  an  dìteadh  leis  an  lagh.  Gidheadh  'nuair 
nach  eil  iad  a'  creidsinn  an  dìtidh  leis  an 
lagh  gu  cinnteach,  cha-n  eil  iad  ni  's  mò  a 
creidsinn  gu  fìrinneach  agus  gu  h-èifeachdach 
an  lagh  a  tha  g'an  dìteadh.  Oir  mar  nach  eil 
aig  daoine  ach  barail  mu  thimchioll  an  aon 
*se  sin,  an  dìtidh  air  son  peacannan  an  agh- 
aidh  an  lagha  ;  mar  sin  cha-n  eil  ac'  ach 
barail  mu  thimchioll  cumhachd  dìtidh,  marbh- 
aidh,  agus  lèir-sgriosach  an  lagha  ;  oir  mar  a 
tan't-aon,  mar  sin  anns  na  nithibh  so  tha  do 
ghnà  an  t-aon  eile.  Cha-n  eil  duine  sam  bith 
ann  a  tha  gu  firinneach  a*  creidsinn  an  lagha 
no  'n  t-soisgeul,  ni's  f  haide  'na  tha  iad  a'  fair- 
eachdainn  an  cumhachd  agus  an  ùghdarrais 
'nan  cridheachan.     *'  Tha  sibh  am   raearachd, 

aìr  dhuibh  a  bhi  gun  aitbne  air  na  sgriobtur- 
an,  no  air  cumhachd  Dhè."  A  nis  'an  litir  so, 
no  *n  lagh,  cha-n  eil  i  gu  bhi  air  a  gabhail 
anns  an  t-seadh  a  's  farsuinne,  ach  tha  i  gu  bhi 
air  a  ceangal  gu  teann  ris  na  deich  àintean, 
d'an  oibir  iomchuidh,  a  mhain  le  feuchainn  do  *n 
anam  a*  pheacadh  an  aghaidh  an  lagha  a 
mharbhadh,  agus  an  sin  fhagail  tìir  marbh, 
gun  a'  bheath'  a's  lugha  thabhairt,  no  taic  no 
comhf  hurt,  ach  an  t-anam  f  hàgail  ann  an  cor 
gun  chobhair  agus  gun  dòchas,  mar  uaithe 
fèin,  no  bho  chreutair  sam  bith  eile,  nach  eil 
ach  'na  chreutair  a  mhàin. 

Tha  e  fior,  chur  an  lagh  na  h-uile  duine 
'nan  laidhe  marbh,  mar  a  ta  iad  a'  teachd  a 
steach  do  'n  t-saoghal ;  ach  cha  n  eil  na  h-uile 
duine  'g  am  faicinn  fèin  marbh,  gus  am  faic  iad 
an  lagh  a  marbh  iad  a'  bualadh  'nan  anmaibh, 
agus  air  dha  am  bualadh  leis  a'  bhuille  mharbh- 
tach  sin,  mar  dhuine  tha  gu  trom  'na  chadal 
ann  an  taigh,  agus  e  r'a  theine  m'a 
chluasan,  agus  esan  gu  'n  f  hios  aige  air,  air 
son  e  bhi  'na  chadal ;  eadhon  mar  sin  do 
bhrìgh  gu'm  beil  anmannan  bochda  'nan  cadal 
'nampeacannan,  gedthacorraichDhè,  mallachd 
an  lagha,  agus  lasraichean  ifrinn  air  iathadh 
mu'n  cuairt  daibh  gidheadh  cha-n  eil 
iad  g'a  chreidsinn,  a  chionn  gu'm  beil  iad  'nan 
cadal  'nam  peacannan.  A  nise  mar  tha  *n  tì 
sin  a  iW  air  a  dhùsgadh,  agus  a'  faicinn  so,  a' 
faicinn    gu  'm    beil     e    leis  a    so    'na    dhuine 

marbh :  eadhon  mar  sin  iadsan  a  tha  faicinn 
an  staid  a  thaobh  nàduir,  a  bhi  'na  leithid  do 
chor  dubhach,  tha  iad  mar  an  ceudna  'g  am 
faicinn  fèin  a  bhi  leis  an  lagh  'nan  daoine 
marbha  gu  nàdurrach. 

Ach  a  nise  c'uin  a  mhothaich  thusa  cumh- 
achd  a'  cheud  earrainn  so  do  'n  sgriobtur,  an 
lagh,  cho  cumhachdach  is  do  bhuahìdh  marbh? 
Mur  d'  f  hairich,  cha-n  eil  thu  uiread  ri  gu 
cinnteach  a'  creidsinn  an  earrainn  sin  do'n 
sgriobtur  anns  am  beil  an  lagh,  gur  e  fìrinn 
Dè.  Gidheadh  ged'  mhuthaicheadh  tu  rud- 
eigin,  tha  mi  'g  ràdh,  rud-eigin  do  chumhachd 
marbhaidh  lagha  Dhè  ann  ad  chridhe,  cha-n 
eil  so  na  h-argamaid  gu  dearbhadh  gu'm  beil 
thu  creidsinn  na  h-uile  ni  th'  anns  an 
sgriobtur ;  oir  tha  soisgeul  ann  cho  math  ri 
lagh,  agus  uime  sin  labhraidh  mi  air  sin  mar  an 
ceudna ;  *s  e  sin,  na  mhothaich  thu  cumhachd 
an  t-soisgeil,  cho  math  ri  rud-eigin  do  chumh^ 
achd  an  lagha  ? 

2.  An  sin  ma  fhuair  thu  cumhachd  an 
t-soisgeul,  agus  mar  sin  gu  'n  do  chreid  thu  e, 
f  huair  thu  e  mar  so  maille  ri  t'anam. 

1.  Bha  air  f  heuchainn  dut  le  facal  no  fìrinn 
an  t.soisgeil,  ann  an  solus  spioraid  Chriosd, 
gu  'n  robh  thu  thaobh  nàduir  as  eugmhais 
fior  chreideamh  Mhic  Dhe  ann  a  t'anam :  oir 
'nuair  a  Iha  esan,  an  Spiorad,  air  teachd, 
feuchaidh  e  do  dhaoine  '^  nach  eil  iad  a*  creid- 
sinn    annam-sa,"  arsa  Criosd,    (Eoin    xvi.  9.) 

Thoir  an  aire,  ged  mhothaich  thu  mar  a  thuìrt 
mi  roimhe,  rud-eigin  do  chumhachd  an  lagha, 
na  litreach,  nan  deich  àintean^  gidheadh  a 
chionn  nach  robh  thu  air  do  thoirt  chum 
so  fhaicinn  leis  an  spiorad  anns  an  t-soisgeul, 
gu*m  beil  thu  gun  chreideamh  a  thaobh  nàduir, 
cha  do  bhìais  thu  fathast,  's  cha  mhò  idir  a 
chreid  thu  earrann  sam  bith  do  'n  t-soisgeul. 
Oir  tha  'n  soisgeul  agus  an  lagh  'nan  dà 
chumhnant'  eadar-dhealaichte.  Agusfaodaidh 
iadsan  a  ta  fo  'n  lagh,  a  bhi  air  an  dearbhadh 
no  air  am  fàgail  ris  leis,  agus  mar  sin  an  lagh 
no  'n  ceud  chùmhnant'  a  chreidsinn,  agus  gidh- 
eadh  anns  an  àm  sin  a  bhi  'nan  coigrich  do 
chùmhnant  a'  gheallaidh,  's  e  sin,  an  soisgeul^ 
agus  mar  sin  tha  iad  *^  as  eughmhais  dòchais,'' 
(Eph.  ii.  12.)  Cha-n  eil  gealladh  sam  bith 
ann  a's  urrainn  a  bhi  gu  sàbhailt  air  a  chreid- 
sinn,  giis  am  bi  'n  t-anam  leis  an  t-soisgeul  air 
iompaehadh  chum  losa  Criosd.  Oir  air  cho 
mor  'sa  tha  daoine  a'  smuaineachadh  gu'm  beil 
iad  a'  creidsinn  nithe  no  facal  an  tearnaidh, 
gidheadh  mur  eil  oibir  gràis  aca  'nan  anmannan, 
cha-n  eil  iad,  cha-n  urrainn  iad  na  nithe  a  ta 
air  an  cuir  sios  anns  na  sgriobturan  a  chreid- 
sinn  gu  ceart. 

A  rithist,  mar  a  ta  'n  lagha  a'  marbhadh  na 
h-aiteam  a  tha  g'a  creidsinn,  eadhon  mar  sin 
tha  na  geallaidhean  a  th'  anns  an  t-soisgeul,  a' 
frithealadh,  no  tabhairt  tre  chreidimh,  comh- 
f  hurt  dhaibh-san  a  tha  'ga  chreidsinn  gu  ceart. 

**  Na  brìatbran,"  (arsa  Criosd),  na  briathran,  a 
tha  mis  a'  labhairt  ribh  is  spiorad  agus  is  beath' 
iad,"  (Eoin  vi.  63. )  Mur  gu  'm  bidh  e  air  a  ràdh, 
na  briathran  a  th'  anns  an  lagh  mar  chumh- 
nanta  gnìomha,  tha  iad  a'  lotadh,  tha  iad  a' 
marbhadh,  tha  iad  g'am  marbhadh-san  a 
ta  fopa.  Ach  air  mo  shon-sa,  "  na  briathran  a 
ta  mi  labhairt  ribh,  is  spiorad,  agus  is 
beath'  iad"  'Se  sin,  ge  b*e  sam  bith  a  ghabhasiad 
gu  creideach,  gheibh  e  iad  làn  oibreachaidh 
gu  comhf hurtachadh,  neartachadh  agus  ath- 
bheothachadh  an  anma.  Oir  mar  nach  tàinig 
mi  dh'ionnsaidh  an  t-saoghail  chum  beatha 
dhaoine  sgrios,  mar  sin  na  briathran  a 
tha  mise  a'  labhairt  (mar  a  ta  mi  air  mo  chuir 
ehum  an  soisgeul  a*  shearmonachadh),  cha 
n-eil  a  leithid  do  rùn  ac'  idir  dhaibh-san  a  ta 
g'an  creidsinn.  O  cia  mar  tha  na  geallaidhean  k 
ta  anns  an  t-soisgeul  'gan  comhf  hurtachadh  ! 
A  leithid  a  ghealladh,  agus  a  leithid  a  ghealladh, 
O  cia  cho  milis  sa  ta  e  !  Cia  sòlasach  dhaibh-san 
ta  'gan  creidsinn  I  Mo  thruaighe,  tha  iomadh 
anam  bochd  a  tha  smuaineachadh  gu  'm  beil 
iad  a'  creidsinn  gur  e  na  sgriobturan  facal 
Dè,  agus  gidheadh  cha  do  mheal  iad  riamh  ni 
sam  bith  do  bheatha  nan  geallaidhean  !  tha  na 
geallaidhean  a'  tighinn  a  steach  air  a'  chridhe 
gu  do  neartachadh,  gu  t'ath-bheothachadh, 
gu  do  thogail  o  na  bhinn  bàis  a  th'  air  a  cuir 
ort  leis  an  lagh.  Agus  tre  'n  chreideamh  a  ta 
air   oibreachadh  na    t'  anaiii,    le    oibreachadh 

Spioraid  naomha  Dhè  (ged  bha  thu  uaìr-eigin 
air  do  mharbhadh  leis  an  lagh,  no  leis  an  litir), 
tha  thu  air  do  dheanamh  beò  anns  an  Tighearn 
losa  Criosd,  a  tha  air  f  hoillseachadh  's  air  a 
thairgse  do  t'anam  anns  na  geallaidheari. 

3.  Am  beil  thu  da-rìreadh  agus  ann  am 
fìrinn,  a'  creidsinn  gur  e  na  sgriobturan 
facal  Dè  ?  Ma  tha,  tha  na  nithe  a  th'  annta, 
gu  h-àraidh  nithe  an  t-soisgeil,  glè  oirdheire  do 
t'anam  ;  mar  tha  breith  Chriosd,  a  bhàs,  ais- 
eirigh,  eadar-ghuidhe,    agus    a  dhara  teachd ; 

0  cia  prìseil  agus  oirdheirc  a  ta  iad  do  t'anam! 
Innus  's  nach  eil  meas  agad  air  ni  sam  bith  an 
coimeas  riu  !  O  is  e  breith,  bàs,  fuil,  ais-eirigh, 
&c.  Chriosd,  a  rèir  nan  sgriobturan,  anns  am 
beil  thu  deanamh  gàirdeachas  gu  mòr,  agus 
air  am  beil  do  dhèidh  !  Do  'm  beil  sibh  a' 
toirt  gràidh,  ged  nach  faca  sibh  e  ;  agus  air 
dhuibh  a  bhi  creidsinn  ann,  ged  nach  eil 
sibh  a  nise  g'a  fhaicinn,  tha  sibh  a*  deanamh 
gàirdeachas  le  aoibhneas  do-labhairt,  agus  làn 
do  ghlòir,    1  Cor.  xv.  J— 6,    Phil.  iii.  6—8; 

1  Pet.  i.  8. 

4.  Am  beil  thu  creidsinn  gur  e  na 
sgriobturan  facal  Dè  .^  Ma  tha,  tha  thu 
ad'  sheasamh  ann  an  eagal,  rompa,  agus  tha  thu 
toirt  mòr  urram  dhaibh.  C'  uime,  is  iad 
facal  Dè,  fior  bhriathran  Dè  ;  's  iad  comh- 
airle  Dhè ;  's  iad  a  gheallaidhean  agus  a 
bhagraidhean.  Tha  anmannan  truagha  ullamh 
gu    smuaineachadh,  mar    so  na  'm    b'  urrainn 

mi  Dia  a  chluinntinn  a'  labliairt  rium  o  nèimh 
le  guth  labhar  fosgar  a  sin  bhithinn  gu  cinnt- 
each  suidhìchte  agus  chreidinn  e.  Ach  gu 
fìrinneach,  ged'  labhradh  Dia  riut  o  nèimh^ 
mur  biodh  tu  air  t'iompachadh,  cha  tugadh 
tu  aire  dha,  's  cha  chreideadh  tu  gu  cinnteach 
e.  Ach  ma  tha  thu  creidsinn  nan  sgrìob- 
turan,  tha  thu  faicinn  gur  iad  an  fhìrinn, 
cheart  cho  cinnteach  ri  esan  a  chreidsinn. 
Agus  ma  thu  a'  creidsinn  nan  sgriobturan, 
tha  thu  faicinn  gur  iad  an  fhìrinn  cho 
cinnteach  as  ged  a  labhradh  Dia  riut  o  nèimh 
tre  na  neòil,  agus  uime  sin  na  bi  idir 
a  miodal  riutfèin,  gu  hamaideach  a'  smaoin- 
teach  na  'm  biodh  a'  chùis  mar  so  's  mar  sud, 
an  sin  gu  'm  b'  urrainn  thu  creidsinn.  Tha 
rai  'g  innseadh  dhut,  arsa  Criosd,  mur  creid 
iad  Maois  agus  na  fàidh'ean,  cha  mho  a  chreid- 
eas  iad  ged  èireadh  neach  o  na  mairbh. 
— Ach. 

5.  Am  beil  thu  a'  creidsinn  gur  e  na 
sgriobturan  facal  Dè  ?  Ma  tha,  tre  chreid- 
eamh  ann  an  Criosd,  tha  thu  toirt  ionnsaidh 
do  bheath*  a  riaghladh  a'  rèìr  nan  sgriobturan, 
araon  ann  am  facal  agus  an  cleachdadh.  Cha 
n-e  sin  sin  a  mhain,  ach  tha  mi  'g  ràdh,  faod- 
aidh  tu  sin  a  bhi  agad,  ged  nach  creid  thu  iad 
uile.  'S  e  tha  mi  a'  ciallachadh,  ged*  nach  creid 
thu  sgriobtur  sam  bith  ach  na  deich  àintean, 
gu  'm  faod  do  bheatha  bhi  do  'n  rèir-san — 
beatha  laghail  naomha  ;  agus  ma  chreideas  tu'ii 

soìsgeul  cuideachd,  an  sin  bithidh  do  bheatha 
'na  beatha  creidimh  ann  ar  Tighearna  losa 
Criosd  ;  'se  sin,  an  dara  cuid  bithidh  tu  beò 
anns  an  t-suamhneas  bheannaichte  agus  naomha 
sin  a  ta  na  sgriobturan  a'  cuir  an  cèill  mu  nithe 
glòrmhor  ar  Tighearn  losa  Criosd,  air  neo 
bithidh  tu  gu  dian  an  toir  orra  le  mòr  dhèidh. 
Oir  tha  na  sgriobturan  a'  giùlain  a  leithid  do 
sgeimh  bheannaichte  annta  do  'n  anam  sin  aig 
am  beil  creideamh  anns  na  nithibh  a  th'  annta, 
's  gu  'm  beil  iad  a'  glacadh  agus  a'  toirt  leo 
anam  an  neach  a  ta  g'an  creidsinn  a  chum 
gaol  a  thoirt  dhaibh,  a'  creidsinn  nah-uilenith 
a  ta  sgrìobhte  anns  an  lagh  agus  na  fàidh- 
ean  :  agus  le  dòchas  a  thaobh  Dhè,  gu  'm  bi 
ann  aiseirigh  nam  mairbh,  araon  nam  fìrean 
agus  nan  neo-fhìrean;  "  agus  an  so  tha  mi  a 
saoithreachadh  do  ghnà  cogais  neo-lotach  a 
bhi  agam  a  thaobh  Dhè  agus  a  thaobh  dhaoine,'* 
Gniomh.  xxiv.  14 — 16. 

6.  Esan  a  ta  creidsinn  gur  e  na  sgriob- 
turan  facal  Dè,  .na  's  e  's  gu  'n  saoil  e  gu  'm 
beil  àite  sam  bith  do  'n  sgriobtuir  ga  dhùn- 
adh-san  a  mach  o  chòir  anns  na  geallaidhean 
a  ta  anta  :  O  cuiridh  e  trioblaid  air,  cràdhaidh 
se  e,  cùiridh  e  ann  an  iomacheist  e  ;  seadh,  cha 
bhi  e  toilichte  gus  am  bi  cheist  air  a  fuas- 
gladh,  agus  an  fhh'inn  air  a  seuladh  d'a 
anam,  oir  tha  fìos  aige  gur  h-e  na  sgriobtur- 
an  facal  Dè,  gu  lèir  'nam  fìrinn  :  agus  air  an 


I 

aobhar  sin  tha  fios  aige,  ma  *s  e  's  gu'n  dean 
aon  f  hacal  esan  a  dhùnadh  a  mach  air  son  a 
bhi  dh'easbhuidh  an  uUachaidh  ud,  no  'n 
ullachaidh  ud  eile ;  tha  f  hios  aige  mar  an 
ceudna  nach  e  *n  saoghal  a  mhàin  a  tha  g'a 
dhùnadh  a  mach,  ach  esan  a  tha  g'a  labh- 
airt,  eadhon  Dia  fèin  ;  agus  air  an  aobhar  sin 
cha-n  urrainn  e, — cha  bhi  e, — cha  dàna  leis  a 
bhi  toilichte  gus  am  faigh  e  anam  fèin  agus  an 
sgriobtur  cuideachd  (maiUe  ris  na  nithibh  a 
th'  ann),  gu  dlù-ghabhail  r'a  chèiie,  agus  co- 
f  hreagarrachd  agus  rèite  mhilis,  thaitneach  a 
bhi  eatorra.  Oir  feumaidh  tu  fios  a  bhi  agad, 
dha-san  a  ta  creidsinn  an  sgriobtuir  gu  ceart, 
gu  'm  beil  na  geallaidhean  no  na  bagraidhean 
do  ni's  mò  do  chumhachd  gu  comf  hurtachadh 
no  gu  tilgeadh  sios  na  tha  uile  gheallaidhean 
no  bhagraidhean  nan  uile  dhaoine  'san 
t-saoghal.  Agus  b'e  so  an  t-aobhar,  air  son 
an  d'  rinn  mairtirich  losa  araon  geallaidhean 
an  eaS'Chàirdean  a  chuir  cho  suarach,  'nuair  a 
b'  àill  leo  buadhachadh  orra  le  nithibh  mòra 
an  t-saoghail  so  a  thairgse  dhaibh,  agus  mar 
an  ceudna  am  bagraidhean,  'nuair  adh'innisiad 
daibh  gu*m  pianadh,  gu'n  crochadh,  agus  gu'n 
loisgeadh  siad  iad ;  (Gniomh.  xx.  24.)  Cha 
b'  urrainn  aon  sam  bith  do  na  nithibh  so  buadh- 
achadh  orra,  no  'nan  aghaidh,  air  son  gu*n  do 
chreid  iad  dà-rìreadh  na  sgriobturan,  agus 
na  nithe  a  tha  annta  :  mar  a  ta  e  gu  soilleir  air 

fhaotaimi  agus  r*a  fhaìcìnn  ann  an  Eabh. 
xì.  agus  mar  an  ceudna  ann  an  Eachdraidh 
Mhaighstear  Focs  mu  thimchioll  am  bràithrean. 
7.  Esan  a  tha  creidsinn  gur  iad  na  sgriob- 
turan  facal  Dè,  tha  e  creidsinn  gu'm  f'eum 
daoine  a  bhi  air  am  breith  a  rithist,  agus  mar 
an  ceudna  a  bhi  'nan  luchd-compàirt  do  'n 
chreideamh  sin  a  tha  do  dh'oibreachadh  Dhè 
(a  rèir  mar  a  leugh  agus  a  chreid  e),  air  neo 
gu  'm  feum  e  agus  gu'm  bi  e  air  a  dhamnadh. 
Agus  esan  a  ta  creidsinn  so  gu  ceart,  cha 
bhi  e  toilichte  gus  am  bi  e  (do  rèir  's  mar  a  ta 
e  sgrìobhte)  a'  compàirteachadh  agus  a'  meallt- 
uinn,  na  h-ùr-bhreith,  agus  gus  am  faigh  e  tre 
ghràs,  an  creideamh  sin  a  ta  air  oibreachadh  le 
oibreadhadh  Dhè  'na  anam.  Oir  is  e  so  an 
t-aobhar  air  son  am  beil  daoine  g'an  toileach- 
adh  fèin  le  dòchas  cho  fann  agus  cho  baralach 
gu  'm  beil  an  staid  gu  math  ('Nuair  nach  eil  i 
bheag  mar  sin),  eadhon  air  son  nach  eil  iad  a' 
creidsinn  nan  sgriobturan  ;  oir  na'm  bitheadh 
shealladh  iad  a  steach  do  'n  cridheachan  fèin, 
agus  rannsaicheadh  iad  gu  dùrachdach  a 
dh'  f  heuchainn  am  beil  an  cridheamh  sin,  an 
dòchas  sin,  an  gràs  sin  a  tha  iad  a'  smuaineach- 
adh  a  th'  aca,  do  'n  nàduir  sin,  agus  air  oib- 
reachadh  leis  an  spiorad  agus  an  cumhachd 
sin,  mu  'm  beil  an  sgriobtur  a'  labhairt.  Tha 
mi  labhairt  so  mu  thimchioll  creidsinn 
èifeachdaich,  as  eughmhais  nach  eil  na  h-uile 
ni  eile  a  chum  tearnaidh.     A  nise  ma  ta,  do 

bhrìgh  nach  b'  àiU  leam  a  bhi  fadalach,  cha 
chuirmi  aig  andmso  tuille  soilleirichidh  siosair 
a  leithid  do  neach  'sa  tha  gu  sàbhailt  a*  creid- 
sinn  nan  sgriobturan^  agus  nan  nith  sin  a  tha 
annta,  ach  labhraidh  mi  beagan  bhriathran 
rannsachaidh  mu  thimchioll  nan  nith  sin  a  tha 
chean'  air  an  luaidh. — Mar. 

1.  Tha  thusa  'g  radh  gu  'm  beil  thu  da- 
rìreadh  agus  ann  am  fìrinn,  gu  h-eifeachdach 
a'  creidsinn  nan  sgriobturan ;  tha  mi 
feòraich  uime  sin,  an  robh  thu  riamh  air 
do  mharbhadh  tur  marbh  le  lagh  nan 
gniomharran  a  th'  air  a  cuir  sios  annta. 
Air  do  mharbhadh  leis  an  lagh  no  leis  an  litir, 
agus  air  a  thoirt  ort  do  pheacannan  'na 
aghaidh  fhaicinn,  agus  air  t-fhàgail  ann  an 
còr  gun  chòmhnadh  leis  an  lagh.  Oir  mar  a 
thuirt  mi  's  e  oibir  iomchuidh  an  lagha  an 
t-anam  a  mharbhadh,  agus  fhàgail  ann  an 
staid  gun  chòmhnadh.  Oir  cha-n  eil  e  toirt 
do  'n  anam  comhf  hurt  sam  bith  e-fèin  'nuair 
a  thig  e ;  's  cha  mhò  a  nochdas  e  do  'n 
anam  c'  àit  am  beil  comhf  hurt  r' a  f  haotainn  ; 
agus  air  an  aobhar  sin  tha  e  aìr  a  gairm 
"  Ministreileachd  an  dìtidh,"  niar  a  ta  e  ann  an 
2  Cor.  iii.  9,  ''  Ministreileachd  a  bhàis,'*  (2 
Cor.  iii.  7.)  Oir  ged  dh'  fhaodas  daoine 
barail  a  bhi  aca  mu  dhèibhinn  facal  beannaichte 
Dhè,  mar  a  bh'  aig  a  chloinn,  gidheadh  mu'm 
bi  iad  air  an  iompachadh,  faodaidh  e  gu 
fìrinneach    a   bhi  air   a  ràdh  mu  'n  timchioll. 

Tha  sibh  ann  am  mearachd,  do  bhrigh  nach 
eil  eòlas  agaibh  air  na  sgriobtiiran,  no  air 
cumhachd  Dhè,  Marc  xii.  24. 

2.  Tha  thu  'g  ràdh  gu  'm  beil  thu  creid- 
sinn  gur  e  na  sgriobturan  facal  Dè.  Tha 
mise 'g  ràdh,  a  rithist  rannsaich,  an  robh  thu 
riamh  air  do  bheothachadh  o  staid  mharbh  le 
cumhachd  spioraid  Chriosd  tre  'n  earrainn  eile 
do'n  sgriobtur  'se  sin  ri  ràdh,  le  cumhachd  Dhè 
'na  Mhac  losa  Criosd,  tre  chùmhnant  a'  gheall- 
aidh  ?  Innseam  dhut  o  'n  Tighearn,  ma  bha  thu 
niar  sin,  mhothaich  thu  leithid  do  chumhachd 
beothachaidh  ann  am  briathran  Chriosd,  (Eoin 
vi.)  's  gu  'n  robh  thu  air  do  thogail  a  mach  às 
a'  chor  mharbh  sin  anns  an  robh  thu  roimhe  ; 
agus  an  uair  a  bha  thu  fo  chionta  peacaidh,  fo 
mhallachd  an  lagha,  agus  fo  chumhachd  an 
diabhoil,  agus  fo  cheartas  an  Dè  mhòir,  gu  'n 
robh  thu  air  do  dheanamh  comasach  le  cumh- 
achd  Dhè  ann  an  Criosd  air  f  hoillseachadh 
dhut  leis  an  Spiorad,  trid  an  sgriobtur, 
gu  sealltainn  air  peacadh,  bàs,  ifrinn,  an 
diabhol,  agus  an  lagh,  agus  na  h-uile  nithibh  a 
ta  ann  an  nàimhdeas  'na  t'aghaidh  le  dànachd 
agus  comhf  hurt  ann  ad  ghnùis  tre  f  huil,  bàs, 
ionnracas,  aseirigh,  aguseadar-ghuidhe  Chriosd, 
a  th'  air  an  luaidh  anns  na  sgriobturan. 

Agus  3,  air  sgàth  so,  O  cia  cho  oirdheire 
sa  ta  na  sgriobturan  do  t'anam  !  O  cia  mòr  do 
dh'fheartan  a  tha  thu  faicinn  'na  leithid 
do  ghealladh,  'na  leithid  do  chuireadh  I     Tha 

iad  iomus  a  radh,  '*  Cha  tilg  Criosd  air  chor 
sam  bith  a  mach  mi  1  Mo  pheacannan 
dearga  bithidh  geal  mar  shneachda."  Innseam 
dhut  a  chairid  tha  cuid  do  gheallaidhean  ann 
leis  agus  trid  an  do  chobhair  an  Tighearn  mi 
gu  grèim  a  dheanamh  air  losa  Criosd,  nach 
iarrainn  a  bhi  mach  às  a'  Bhioball  air  urrad  òir 
a's  airgeid  'sa  's  urrainn  laidhe  eadar  York 
agus  Lunnainn  air  a'  chruachadh  suas  chum 
nan  reull ;  do  bhrìgh  tridsan  gu  'm  beil 
Criosd  toilichte  le  Spiorad  comhfhurt  a 
ghiiilan  a  dh'  ionnsaidh  m'  anma !  Tha  mi 
'g  radh,  'nuair  a  mhallaicheas  an  lagh,  'nuair  a 
bhuaireas  an  deamhain,  'nuair  a  lasas  teìne 
ifrinn  ann  am  chogais  'nuair  a  bhios  mo 
pheacannan  le  cionta  g^a  mo  reubadh,  an 
sin  tha  Criosd  air  a  thaisbeanadh  cho  milis 
do  m'  anam  bochd  tre  na  geallaidhean,  's 
gu  'm  beil  iad  sud  uile  air  an  èigneachadh 
gu  teicheadh  agus  sgur  do  chasaid  m'  anma. 
Mar  sin  mar  an  ceudna,  'nuair  a  tha  'n  saoghal 
gruamach,  coimheach,  'nuair  a  tha  na  naimh- 
dean  air  bhoille  agus  a'  bagairt  mo  mharbhadh, 
an  sin  mar  an  ceudna  tha  na  geallaidhean, 
"  na  geallaidhean  gle  mhòr  agus  prìseiT'  a* 
cothromachadhsiosnan  uile,  agus  a'  comhf  hurt- 
achadh  an  anma  'nan  aghaidh  gu  lèir.  'S  e 
so  toradh  creidsinn  nan  sgriobturan  gu 
sàbhailt  ;  oir  iad-san  a  ta  deanamh  sin,  tha 
aca  leis  na  sgriobturan  agus  trid-san  deagh 
chomhf  hurt,     ''  Agus  mar  an  ceudna  aobhar 

X 

dòchais,"  (Rom.  xv.  4,)  airdha  a*  bhi  creidsinn 
gur  leis  fèin  na  nithe  ud,  a  tha  na  sgriobturan 
a'  cumail  a  mach. 

4.  Rannsaich,  am  beil  eagal  ort  peacachadh 
an  aghaidh  Dhè,  de  bhrìgh  gu'n  'd  aithn'  e  ort 
anns  na  sgriobturan  gun  sin  a  dheanamh  ? 
Am  beil  thu  ri  dichioU  a  chum  do  ghairm  agus 
do  thaghadh  a  dheanamh  cinnteach,  do 
bhrìgh  gu  *m  beil  Dia  g'a  iarraidh  anns  na 
sgriobturan  .?^  Am  beil  thu  g' a  do  cheas- 
nachadh  fèin,  a  dh*  f  heuchainn  am  beil  thu 
anns  a'  chreideamh  no  nach  eil,  air  dhut 
àithne  a  bhi  agad  anns  an  sgriobtur  gu  sin  a 
deanamh  ?  No  'm  beil  thu  (gun  bhacadh  a 
ghabhail  o  na  tha  thu  leughadh  anns  an 
sgriobtur)  a'  leantainn  an  t-saoghail,  a'  gabh- 
ail  tlachd  ann  am  peacadh,  a'  dearmad 
lighinn  gu  losa  Criosd,  a'  labhairt  uilc  mu 
thimchioll  nan  naomh,  a'  deanamh  tàir  agus 
fanaid  air  òrduighean  Dè,  a'  gabhail  tlachd 
ann  an  droch  cuideachd,  agus  a  leithid  sin  ? 
Ma  tha,  biodh  fhios  agad,  gur  ann  do 
bhrìgh  nach  eil  thu  da-rìreadh  agus  ann  am 
fìrinn,  a'  creidsinn  nan  sgriobturan  gu  h-èif- 
eachdach.  Oir  mar  a  thuirt  mi  roimhe,  ma  tha 
duine  g'  an  creidsinn,  agus  sin  gu  sàbhailt,  an 
sin  tha  e  fo  fhiamh,  tha  e  sealltainn  r'a 
cheuman,  tha  e  tionndadh  a  chasan  o  olc,  agus 
a'  deanamh  dìchioll  gu  leanmhainn  an  ni  sin  a 
ta  math,  ni  a  dh'  àithn'  Dia  ann  an  sgriob- 
turan  na  fìrinn,  gidheadh  cha-n  ann  bho  aobhar 

laghail  no  nàdurrach ;  's  e  sin  gu  iarraidh  air- 
son  beath'  a  chìonn  nan  nithe  niatha  sin  a 
dheanamh  ach  air  dha  a  bhi  fiosrach  gu  'm 
beil  tearnadh  cheana  air  a  chosnadh  air  a 
shon  le  fuil  an  duine  sin  Criosd  losa  air  a' 
chrann,  do  bhrìgh  gu'm  beil  e  a'  creidsinn  nan 
sgriobturan,  uime  sin  (thoir  an  aire  guidheam 
ort)  thu  saoithreachadh  gu  imeachd  maille  ri 
Dia  ann  an  uile  dheagh-thoileachadh  agus 
dhiadhachd,  do  bhrìgh  gu  'm  beil  cumhachd 
milis  gaoil  Chriosd,  a  tha  e  mothachadh  'na 
anam  leis  an  Spiorad,  do  rèir  nan  sgriobturan 
'g  a  cho-èigneachadh  gu  sin  a  dheanamh,  2 
Cor.  V.  14. 

5,  Rannsaich  a  rithist,  am  beil  thu  a' 
saoithreachadh  an  deigh  nan  uidheamachaidh- 
ean  ud  leis  am  beil  na  sgriobturan  a'  toirt 
cunntas  mu  thimchioU  leanabh  Dhè?  's  e  sin, 
creideamh,  seadh,  an  creideamh  ceart,  an 
creideamh  naomha^  creideamh  oibreachaidh 
Dhè  ?  Agus  mar  an  ceudna  am  beil  thu  a! 
rannsachdh  a  dh'  fheuchainn  am  beil  fior 
f  hàs  gràis  ann  a  t'  anam^  mar  tha  gaol,  eud, 
fèin-aicheadh,  agus  iarraidh  leis  na  h-uile 
mheadhon  gu  ruigsinn  (mas  a  comasach  dhut) 
a  chum  ais-eirigh  nam  marbh  ?  's  e  sin,  gun 
thu-fèìn  a  thoileachadh  no  riarachadh,  gus 
am  bi  thu  dealaichte  agus  saor  o  'n  chorp  bàis 
so,  agus  a  bhi  air  t'atharrachadh  a  chum  na 
glòire  sin  anns  am  bi  na  naoimh  an  deigh  latha 

na  h-aiseirigh  ;  agus  anns  an  àm  a  ta  làthair, 
am  beil  thu  saoithreachadh  agus  a'  gabhail 
gach  uile  chothrom  chum  imeachd  cho  faisg  's 
a  dh'  f  haodas  a  bhith  chum  an  àrd-thomhais 
sin,  ged  tha  fhios  agad  nach  urrainn  thu 
ruigsinn  air  gu  h-iomlan  ?  Gidheadh  tha  mi 
*g  ràdh  tha  thu  deanamh  dìreach  air,  ag 
iarraidh  'na  dheigh,  a'  dliìthachadh  ris  ;  agus  a* 
cumail  air  t'adhart  air  do  thuras,  tha  thu 
seachanadh  sin  a  dh*  f  haodas  air  dhòigh  sam 
bith  èis  a  chuir  ort,  agus  mar  an  ceudna  tha 
thu  teannadh  a  steach  ris  na  dh'  f  haodas 
air  dhòigh  sam  bith  cuideachadh  leat  ann  an 
sin  :  air  dhut  fios  a  bhi  agad  gu  'm  feum  sin 
a  bhith,  no  'g  iarruidh  gur  e  bhios  'na 
f  honn  sìorruidh  dhut ;  agus  air  an  aobhar  sin  a 
mach  à  gaol  agus  taitneas  da,  tha  thu  g'a 
iarraidh,  agus  a'  miannachadh  'na  dheigh,  a 
chionn  gur  e  an  nì  a's  mò  bheir  do  thaitneas 
do  t'anam. 

No  cionnas  a  tha  'chùis  mailie  ri  t'  anam? 
Am  beil  thu  ann  ad  leithid  do  neach  aig 
nach  eil  feart  air  na  nithibh  so,  ach  gur  fearr 
leat  do  smuaintean  a  chumail  gniomhach  mu 
thimchioU  nan  nithibh  a  tha  bhos  an  so,  a* 
leanmhainn  nan  nithibh  ud  deth  nach  eil  a 
bheag  do  dh' f  hàileadh  dìadhaidh  ?  Mas 
ann  mar  sin  a  tha,  seall  riut  fèin,  tha  thu  'na 
t'as-chreideach,  agus  mar  sin  fo  chorraich 
Dhè,  agus   tuitidh  tu   gu    cinnteach    anns   an 

ionad-dhòrain  cheudna  anns  am  beil  do  leith- 
eidean  eile  air  tuiteam  romhad,  a  chum  cràdh 
t'anma  agus  do  lèir-sgrios  sìorruidh. 

Thoir  na  nithibh  so  fainear,  agus  cuir 
iad  'nan  laidhe  rì  do  chridhe  mu  'm  bi  e  tuil- 
eadh 's  anmoch  gu  thu  fèin  a  leasachadh,  le 
aithreachas  air  son  an  aoin,  agus  iarraidh  gu 
teannadh  a  steach  ris  an  aon  eile.  O  !  tha  mi  *g 
ràdh,  thoir  an  aire,  thoir  an  aire,  oir  tha  ifrinn 
teth.  Tha  làimh  Dhè  shuas,tha  'n  lagh  air  cuir 
roimh  a  chuid  urchraichean  a  thilgeadh  an 
aghaidh  t'anma !  Tha  latha  bhreitheanais  am 
fagus,  tha  na  h-uaghaichean  ullamh  gu  fosgladh 
suas,  tha  'n  trompaid  fagus  da  bhi  air  a  sèirm, 
bithidh  a'  bhìnn  gu  h^aithghearr  air  a  labhairt 
agus  an  sin  cha-n  urrainn  thus'  agus  mise  àm 
ath-ghairm  air  ais. 

Ach  a  rith'ist,  a'  faicinn  gu  'm  beii  iad  cho 
cinnteach,  cho  do-Ieasaicht'  agus  daighean,  agus 
a*  faicinn  gur  h-ann  a  tha  creideamh  tearnaidh 
air  na  nithibh  a  th'  air  an  cuir  sios  ann,  gu 
ath-Ieasachadh  an  anma,  agus  a  thoirt  thairis 
gu  nithibh  Dhè,  gu  fìrinneach  a'  co-chumadh 
ris  na  nithe  a  th'  air  an  cur  sios  ann.  araon 
a  thaobh  fìreanachaidh,  agus  mar  an  ceudna 
imeachd  neo-chlaon  agus  toirt  suas  t'anam  agus 
<Jo  chorp  do  cho-chumadh  ris  na  h-uil  àintean 
chomhairlean,  theagasgan,  agus  earail  a  th'  air 
an  cuir  sios  ann.  lonnsaichidh  so  dhuinn  an 
sin  cionnus  a  bheir  sinn  breth  orra-san  a 
tha  g'  an    toirt  fèin  suas    do    shiubhal  ann  an 

deagh  smuaintean  an  cridheachan  fèin,  a  tha 
'cur  suarach,  a'  deanamii  tàir,  agus  a'  cur  gu 
taobh  nan  sgriobturan,  a'  meas  nach  eil  ann 
diù  ach  nithe  faiamh  agus  neo-chinnteach, 
agus  a  bhios  beò  gach  latha  ann  an  cur  an 
aghajdh  gu  follaiseach  na  th'  air  a  chur  sios, 
air  àithnec.dh,  agus  air  a  thoirmeasg  annta. 

Mar,  air  tùs,  nochdaidh  so  dhuinn  nach  eil 
aig  bhur  n-uile  mhisgearan,  bhreugadairean, 
mheirleach,  luchd-draois  luchd-mionnan,  luchd- 
ciil-chàinidh,  luchd-tuaileis,  luchd-fanaid  air 
mathas,  &c.  Tha  mi  'g  radh,  faodaidh  sinn 
f  haicinn  leis  a  so,  nach  eil  aig  a'  mhuinntir  a  ta 
beò  ann  an  leithide  do  nithe,  creideamh  air  na 
nithibh  so  air  a  chumail  'nan  cridheachan  ; 
airfaìcinn  duinn  gu  'm  beil  iad  a'gabhail  tlachd 
ann  an  cuir  nan  nithibh  ud  an  gnìomh  a  ta  air 
an  toirmeasg  leis  na  sgriobturan.  Agus  mar 
sin  tha  iad  beò  agus  a'  bàsachadh  anns  an  staid 
so,  faodaidh  sinn  a  cho-dhùnadh  gun  eagal, 
gu  'm  bun  na  h-earranrian  so  do  'n  sgriob- 
tur  dhaibh,  agus  gu 'm  bi  iad  gu  cinnteach  air 
an  coilionadh  orra  ;  ''  Ach  ge  be  nach  creid 
dìtear  e,"  (Marc,  xvi.  16.)  Cha  sealbhaich 
luchd-do-bheirt  rìoghachd  Dhè,"  (J  Cor.  vi. 
9,  10.)  *«  Ach  ai?"  an  dream  sin  a  ta  gealtach, 
agus  mi-chreideach,  agus  gràìneil,  agus  aig 
luchd-mortaidh,  agus  saìopachais,  agus  aig  na 
h-uile  bhreugairibh^  bithidh  an  cuibhrionn  anns 
an  loch  a  ta  dearg  lasadh  le  teine  agus  pronn- 

asg,"  (Taìsb  xxi.  8.)  '*  Imichibh  uam,  a 
shluagh  mallaichte,  a  dh'  ionnsaidh  an  teine 
shìorruidh  a  dh'  ullaìcheadh  do'n  diabhol  agus 
d'a  ainglibh,  "' (xMat.  xxv.  41.)  Imichibh,  im- 
ichibh  uam,  oir  cha  tearnainn  mi  sibh.  Im- 
ichibh,  oir  cha  ghlan  m'  fhuil  idir  sibh.  Im- 
ichibh,  oir  cha  chuir  sibh  aon  chas  a  steach  do 
rìoghachd  nèimh. 

Imichibh.  sibhse  a  tha  mallaichte,  tha  sibh 
air  bhur  mallachadh  le  Dia,  air  bhur  maliach- 
adhleam-sa,air  bhur  mallachadh  leis  na  naoimh, 
agus  air  bhur  mallachadh  leis  na  h-aingìean, 
mallaicht*  uile  thairis,  gun  ni  sam  bith  ach 
mallaìchte,  agus  uime  sin  imichibh  uam-sa; 
ach  c'  àite  ?  A  dh'  ionnsaidh  an  teine  shìorr- 
uidh  ;  teine  a  sgàlltas,  a  loisgeas,  agus  a  lasas 
da-rìreadh  ;  ''  Teine  nach  mùchair  a  chaoidh," 
(Marc,  ix.  43.)  Teine  a  mhaireas  fad  uile 
bhith-bhuantachd.  Agus  an  èigin  duinn  a 
bhi  leinn  fèiii  ?  Cha 'n  èigin,  bithidh  cuid- 
eachd  agaibh,  pailteas  cuideachd  còmhla  ribh. 
Eadhon,  na  h-uilc  dheamhnaidh  bhuaireasach, 
bheucach,  sgreadach,  sgriachach,  maiUe  ri 
cuideachd  do-àireamh  do  pheacaich  dhamn- 
aite,  do  dhaoine,  do  mhnathan  agus  do  chloinn. 
Agus  ma  's  e  gu  'm  beil  na  sgriobturan,  fior 
(mar  a  thaisbeanas  iad  gu  h-iongantach  aon 
latha  gtt'm  beil)  an  sin  feumaidh  e  bhith  gu 'm 
biso'na  chuibhrionn  agad-sa  ma  bhuanaicheas 
tu  beò  agus  ma  bhàsaicheas  tu  anns  an  staid  so, 
afjus  na  chuibhrionn  dhaibh  san    uile  a  bhuan- 

aìcheas  ann    am  peacachadh  'an   aghaidh   na 
fìrinn  a  th'  air  a  cuir  sios  anns  an  sgriobtur. 

Mar  1,  Am  beil  thu  gabhail  tlachd  ann  a  bhi 
peacachadh  an  aghaidh  àintean  còmhnard 
soilleir  ?  Ma  tha,  tha  thu  caillte  ! 

2.  Am  beil  thu  deanamh  tàir  agus  fanaid 
air  na  comhairlean  a  th'  air  an  cur  sìos  anns  na 
sgriobturan,  agus  a'  buanachd  ann  an 
deanamh  mar  sin  ?  An  sin  tha  thu 
caillte. 

3.  Am  beil  thu  a'  sìor  dhearmad^tighinn  gu 
Criosd,  agus  am  beii  thu  a'  gnàthachadh 
argamaidean  ann  ad  chridhe  gu  toileachadh 
t'anma  air  son  sinn  a  dheanamh  ?  Ma  tha,  tha 
thu  caillte,  (Luc.  xiv.  17,  18,  24,  Eabh. 
ii.  3.)  **  Cionnus  a  thèid  sinne  às,  ma  ni  sinn  di- 
meas  air  slàinte  cho  mòr?"  Cionnus  a  thèid 
sinn  às,  's  e  sin,  cha-n  eil  rathad  ann  gu  dol  às. 

1.  Do  bhrìgh  gu  'n  tuirt  Dia  nach  tèid, 
*'  Thugaibh  an  aire  nach  diùlt  sibh  esan  a  ta 
labhairt ;  oir  mur  deach'  iad-san  à^«,  a  dhiùlt  an 
tì  a  labhair  o  Dha  riu  air  talamh'"  b'e  sin  Maois 
**  is  lugha  gu  mòr  na  sin  a  thèid  sinne  às  ma 
thionndaidheas  sinn  air  falbh  uaithe-san  a  ta 
labhairt  o  nèamh,"  Eabh.  xii.  25. 

2.  Do  bhrìgh  gu  'n  tuirt  e  cha  n-e  mhàin, 
nach  tèidiad,  ach mar  an  ceudnacheangail  se  e  le 
bòid,  ag  ràdh,  *'  lonnas  gun  mhionnaich  mi  ann 
am  f  hèirg,  nach  tèid  iada  steach  do  m'  shuaimh- 
neas,"  (Eabh.  iii.  11.)  Cò  dha  mhionnaich  e 
nach   rachadh   iad   a    steach  d'a  shuaimhneas  ? 

Freagairt.  Dhaibh-san  nach  do  chreid :  "  Mar 
chì  sinn  nach  b'  urrainn  iad  dol  a  steach, 
air  son  mi-chreidimh/'  Rann  18,  39. 

Afins  an  darna  k-àite,  Teagaisgidh  so  dhuinn 
ciod  a  tha  ri  bhi  air  a  smuaineachadh  agus  ri 
cho-dhiìnadii  mii  dhèibhinn  a  leithid  's  a  bheir, 
(ged  nach  eil  iad  cho  follaiseach  a  leigeadh  ris 
an  amaideas  le  peacannan  follaiseach  agus 
sgainnealach  an  aghaidh  an  lagha,  gidheadh)  a 
bheir  ni's  mò  do  dh'  aire  do  'n  spioradan  fèin, 
agus  do  ghluasadan  an  spioradan  fèin,  (ged 
nach  eil  iad  aon  chuid  air  an  àinteadh  no  air 
am  moladh  air  son  sin  anns  an  sgriobtur, 
cha-n  e  sin  a  mhàin,  ach  ged  tha'n  sgriobtur 
ag  àinteadh  agus  ag  iarraidh  an  ceart  aghaidh 
sin,  (Isa.  viii.  20.)  na  bheir  iad  do  thoil  naomh 
agus  fhoiUsichte  Dhè.  Tha  mi'g  radh,  gu  'm 
beil  an  leithide  sin  do  dhaoine  ann  an  staid  a 
cheart  cho  olc  'sa  tha  mhuinntir  eile  gu 
h-iomlan,  air  dhaibh  a  bhi  as-umhal  do  thoil 
Dè  air  a  foillseachadh  'na  f  hacal,  cho  math 
riu-san,  ged  nach  ann  air  an  aon  dòigh  ;  an  aon 
gu  follaiseach  a'  peacachadh  an  aghaidh  nam 
f  ìrinnean  soilleir  agus  làn~aithnichte  a  t'  ann  : 
an  t-aon  eile,  ged  is  ann  ni's  uaignich*  agus 
ni's  falaichte,  gidheadh  gu  h-uaigneach  g'an 
diùltadh  agus  a'  deanamh  tàir  orra,  a'  toirt 
ni's  mò  do  dh'aire  do'n  spioradan  fèin  agus  do  'n 
gluasadan,  ged  nach  eil  sin  air  a  ceadachadh 
leis  na  sgriobturan. 

Beagan  bhriathran  fathast,  agus  mar  sin 
co-dhùnaidh  mi. 

Agus  1,  thoir  an  aire  nach  toilich  thu  thu- 
fèin  le  barail  lòm  mu  thimchioll  nan  sgriob- 
turan  ann  ad  chridhe,  leis  am  faod  thu  dol 
fada,  eadhon  cho  fad'  ri  bhi  comasach  gu 
deasbaireachd  air  son  na  fìrinn,  gu  searmonach- 
adh  an  t-soisgeul,  agus  saoithreachadh  gu 
dhion  an  aghaidh  bichd-cuir  'na  aghaidh, 
agus  gidheadh  a  bhi  air  t'f  haotainn  air  làmh 
chlì  Chriosd  aig  latha  a'  bhreitheanais,  air  son 
gu  'n  do  thoilich  thu  thu-fèin  le  barail  no  eòlas 
beul-aithriseach  mu  'n  timchioll. 

2.  Thoir  an  aire  gu  'n  aidich  thu  'n  sgriob- 
tur  uile,  cha  n-e  aon  earrainn  deth  aideachadh 
agus  earrann  eile  a  dhearmad,  no  chuir 
suarach ;  mar  so,  an  lagh  aideachadh,  agus  an 
soisgeul  a  dhearmad,  no  smuaineachadh,  gu  m 
feum  thu  bhi  air  do  thearnadh  le  do  dheagh 
dheanadas  agus  le  do  dheagh  ghnìomhan  ;  oir 
tha  sin  uile  ionnus  as  mar  gu  'n  tilgeadh 
tu  Criosd  air  falbh  uat :  air  neo  an  soisgeul 
aideachadh,  mar  gu  'm  biodh  tu  leis-san  air  do 
shaoradh  o  gach  uile  ùmhlachd  do  na  deich 
àintean  agns  o  cho-chumadh  ris  an  lagh  ann  am 
beatha  'san  giùlan ;  oir  ann  an  deanamh 
mar  sin,  ni  thu  gu  dearbha  dioghaltas  sìorr- 
uidh  cinnteach  dhut  fèin. 

3.  Thoir  an  aire  nach  cuir  thu  ainmean 
mearachdach    air    na   nithibh    a    th'   anns    na 

sgriobturan,  mar  an  lagh  a  ghairm  do  Chriosd, 
agus  criosd  do'n  lagh.  Oir  air  do  chuid 
deanamh  mar  sin  (le  m'  fiosrachadh-fèin) 
rinn  iad  fìrinnean  glòrmhor  an  t-uoisgeul  cho 
dorcha  dhaibh,  as  gu  'n  robh  iad  ann  an 
lìine  bheag  air  rùnachadh  am  fiaradh,  an 
truailleadh,  agus  cur  'nan  aghaidh,  agus 
mar  sin  rinn  iad  rùm  'nan  anmannan 
air  son  an  diabhoil  gu  còmhnaidh  a  ghabhail 
annta,  agus  fhuair  iad  àit'  ann  an  ifrinn  air 
son  an  anmannan  gu  bhi  air  an  pianadh 
gu  bràth  agus  gu  bràth. 

An  aghaidh  a  chunnart  so  uime-sin  ann  an 
leughadh  agus  ann  an  gabhail  ri  teisteas  an 
sgriobtuir,  ionnsaieh  dealachadh  a  chur  eadar 
an  lagh  agus  an  soisgeul,  agus  an  cumail  gu 
soilleir  o  chèile,  a  thaobh  tearnadh  t'anma : 
agus  a  chum  gu  'm  faod  thu  mar  sin  a  dhean- 
amh. 

].  larr  air  Dia,  gu  'm  feuchadh  e  dhut 
nàdur  an  t-soisgeul,  agus  a  chur  dhachaigh  gu 
h-èifeachdach  le  beath'  agus  cumhachd  air 
t'anam  le  creideamh.  Ni  is  e  so,  gu  'm 
feuchadh  Dia  dhut,  mar  air  dhut  a  bhi  a  d' 
dhuine,  gu  'n  do  pheacaich  thu  an  aghaidh 
Dhè,  mar  sin  air  do  Chriosd  a  bhi  'na  Dhia- 
dhuine,  gu  'n  do  cheannaich  e  thu  rithist, 
agus  gu  'n  do  shaor  e  thu  le  f  huil  phrìseil  o'n 
daorsa  fo  d'rinn  thu  tuiteam  le  do  pheacannan, 
agus  sin  cha  b*  ann  air  cumha  gu  'n  dean  thusa 
mar  so  's  mar  so,  an  obair  mhath  so  's  an  obair 

mhath  ud  eile  ;  ach  ni's  fearr,  air  dhut  a  bhi  air 
t'f  hìreanachadh  gn  saor  a  mhàin  le  gràs  tre 
f  huil  losa,  gu  'm  faigheadh  tu  mar  an  ceudna 
do  neart  uaithe-san  a  rinn  do  cheannach  chum 
siubhal  fa  chomhair-san  anns  na  h-uile  dheagh 
thoileachadh,  air  dhut  a  bhi  air  do  dheanamh 
comasach  gu  sin  a  dheanamh  le  feartan  a 
Spioraid-san,  a  dh'  f  hoillsich  do  t'  anam  gu  'm 
beil  thu  air  do  shaoradh  cheana  o  'n  f  hèirg  a 
ta  .ri  teachd,  le  ùmhlachd,  cha  n-e  t'ùmhlachd 
fèin  ach  ùmhlachd  duine  eile,  eadhon  losa 
Criosd. 

2.  An  sin  ma  ni  an  lagh  rau'm  beil  thu 
leughadh,  innseadh  dhut  ann  ad  chogais  gur 
èigin  dut  an  obair  mhath  so  no  'n  obair  mhath 
ud  eile  an  lagha  a  dheanamh,  ma  tha  thu  idir 
air  son  a  bhi  air  do  thearnadh,  freagair  gu 
soilleir,  air  do  shon-sa  dheth  gu  'm  beil  thu  air 
cur  romhad  gun  oibreachadh  air  son  beatha,  ach 
creidsinn  ann  am  feartan  na  fala  sin  a  bh'  air 
a  dortadh  air  a'  chrann  air  Beinn  Chalbhari, 
air  son  mathanas  peacaidh  ;  agus  gidheadh  do 
bhrìgh  gu  'n  d'  f  hìreanaich  Chriosd  thu  gu 
saor  le  ghràs,  ni  thu  seirbheis  ann  an  naomh- 
achd  agus  an  ionracas  rè  uile  laithean  dò  bhea- 
tha,  gidheadh  cha-n  ann  an  Spìorad  laghail,  no 
ann  an  cùmhnanta  ghniomha:  ach  m*  ùmhlachd 
(abair  thus)  bheir  nii  ionnsaidh  air  i  bhi  agam 
saor  agus  suilbhear,  a  thaobh  gaoil  do  mo 
Thighearn  losa. 

3.  Thoir  an  aire  nach  gabh   thu   an  teagasg 

so  ann  am  barail  a  mhain,  air  eagal  gu  'n  toir 
thu  damnadh  ceart  air  t'anam,  le  thu  dh'  aid- 
eachadh  thu  bhi  air  do  shaoradh  le  fuil 
Chriosd  o  chionta  peacaidh  am  feadh  a  tha  thu 
a  fantainn  fathast  ann  ad'  sheirbhiseach  do 
shalachar  a*  pheacaidh.  Oir  feumaidh  mi 
innseadh  dhut,  mur  bi  obair  f  hìor  agus  shàbh- 
ailidh  creidimh  agad  maille  ri  gràs  an  t-soisgeul 
ann  ad  chridhe  thèid  thu  'n  dara  cuid  air 
t'adhartann  an  naomhachd  laghail;  a  rèir  brìgh 
an  ÌSLgìn  ;  no,  tre  bharail  mu  'n  t-soisgeul  (air 
do  'n  diabhol  a  bhi  cur  drùidheachd,  ort  agus 
a'  mealladh  do  thuigse,  do  thoir  agus  t'aignidh) 
tionndadhaidh  tu,  mar  ghlagaire,  gràs  Dè  gu 
macnus,  agus  bheir  thu  damnadh  diìbailt'  air 
t'anam,  mur  tabhair  trì-fillte,  anns  nach  b'  urr. 
ainn  thu  bhi  toilichte  'bhi  air  do  dhamnadh  air 
son  do  pheacannan  an  aghaidh  an  lagha,  ach 
mar  an  ceudna  gu  sgrios  a  dheanamh  cinnteach 
do  t'  anam,  b'  àill  leat  eas-urram  a  thoirt  do  'n 
t-soisgeul,  agus  gràs  Dè,  a  th'  air  a  chumail  a 
mach  agus  air  a  leigeadh  ris  do  'n  duineleisan 
t-soisgeul  a  thionndadh  chum  macnuis. 

Ach  a  chum  gu'm  biodh  tu  cinnteach  à  na 
creagan  cunnartach  so  air  an  làimh  dheis 
agus  air  an  làimh  chlì  a  sheachnadh,  faic  gu  'm 
bi  do  chreideamh  mar  a  ta  e  air  a  labhairt 
anns  an  sgriobtur,  agus  nach  bi  thu  toilichte  a 
dh' easbhuidh  sin,  a  tha 'na  chreideamh  air  oib- 
reachadh  le  oibreachadh  cumhachdach  Dhè,  a' 
taisbeanadh  Chriosda  dhut^  agus  annad,  mar  a 

Y 


254  OSNAIDHEAN   BHO  IFRINN. 

bhì  gu  h-ioralan  air  do  shaoradh  o  do  pheacatm- 
an  le  f  huil  phrìseil  fèin.  Creideamh,  ma  ruigeas 
tus  air,  a  dh'  oibricheas  air  a  leithid  do  dhòigh 
ann  ad  chridhe,  's  air  tùs  gu  'm  faic  tFu 
nàdur  an  lagha,  agus  mar  an  ceudna  nàdur  an 
t-soisgeil,  agus  gu  'n  gabh  thu  tlachd  'na 
ghlòir ;  agus  mar  an  ceudna  gheibh  thu  do 
chridhe  agus  t'  anam  a'  dlìitliachadh  ri  losa 
Criosd,  eadhon  do  thoirt  suas  t'  anma  agus  do 
chuirp  uile,  gu  bhi  air  an  riaghladh  agus  air 
an  stiùradh  leis-san,  a  chum  a  ghlòire,  agus 
do  chumhfhurt,  le  creideamh  an  Tighearu' 
losa. 


a'  chrìoch. 


nuneideann.   Clò-bhuailte  le  Neall  ajusa   Chuideachi. 

